
Prefață 


Spiritul uman e fascinat de mister. Misterul este abisul care 
stârnește neîncetat neliniștita noastră curiozitate prin inson- 
dabilele ei adâncuri. 

Cel mai mare mister al infinitului este existența Celui pen- 
tru care nimic nu are mister. 

Cuprinzând infinitul care este esențialmente de necuprins, 
el este însuși misterul infinit și etern nepătruns, adică, în apa- 
rență, absurdul prin excelenţă, în care credea Tertulian. 

În mod necesar absurd, pentru că rațiunea nu-l poate atin- 
ge; în mod necesar credibil, pentru că știința și rațiunea, de- 
parte de a demonstra că el nu există, sunt fatal antrenate să dea 
de înțeles că el există și chiar să-l adore cu ochii închiși. 

Pentru că acest absurd este sursa infinită a raţiunii, lumina 
izvorând veșnic din veșnice tenebre, știința, acest Babel al spi- 
ritului, își poate răsuci și înmulți spiralele ei mereu urcătoare; 
ea poate clătina pământul, nu va atinge cerul niciodată. 

Dumnezeu este cel pe care învăţăm veșnic să-l cunoaștem. 
În consecință, cel pe care nu-l vom cunoaște niciodată. 

Domeniul misterului este deci un câmp deschis cuceririlor 
inteligenţei. Se poate înainta curajos, dar întinderea lui nu se 
va micșora niciodată, se va schimba numai orizontul. A ști totul 
este un vis al imposibilului, dar nefericit e cel care nu îndrăz- 
nește să afle totul și care nu știe că pentru a afla ceva trebuie să 
studiezi mereu! 

Se spune că pentru a învăţa bine trebuie să uiţi de mai multe 
ori. Lumea a urmat această metodă. Tot ce este o problemă pentru 
zilele noastre a fost de mult rezolvat de cei vechi; anterioare ana- 
lelor noastre, soluțiile lor scrise în hieroglife nu mai aveau sens 
pentru noi; un om le-a găsit cheia, a deschis necropolele științei 
antice și a dăruit secolului său o lume de teoreme uitate, de sinteze 
simple și sublime ca natura, strălucind în unitate și multipli- 
cându-se ca numerele, în proporții atât de exacte încât cunoscutul 
demonstrează și revelează necunoscutul. A înțelege această știință 
înseamnă a-l vedea pe Dumnezeu. Autorul acestei cărți crede că 
demonstrația va fi făcută odată cu încheierea lucrării de față. 

Apoi, după ce-l veți fi văzut pe Dumnezeu, hierofantul vă va 
spune: Întoarceți-vă, și în umbra pe care o proiectați, luminați 
de soarele acestei inteligenţe, vă va apărea diavolul, fantoma 
neagră pe care o zăriți când nu-l vedeți pe Dumnezeu și când 
credeți că veți umple cerul cu umbra voastră, pentru că aburii 
pământului urcând par s-o mărească. 

A acorda în ordinea religioasă știința cu revelația și rațiunea 
cu credința, a demonstra în filozofie principiile absolute care 
împacă toate antinomiile, a revela, în sfârșit, echilibrul natural 
al forțelor naturii, acesta este scopul lucrării de față care va fi, 
în consecință, divizată în trei părți. 

Vom dezvălui deci adevărata religie în absolutul și esențiali- 
tatea ei, încât nimeni, credincios sau necredincios, nu va putea 
să nu țină cont de ea. Vom stabili în filozofie însușirile imuabile 
ale acelui adevăr care este în știință REALITATEA, în judecată 

RAŢIUNEA Și în Morală JUSTIȚIA. În sfârșit, vom face cunoscute 
acele legi ale naturii al căror echilibru este menţinerea și vom 
demonstra cât de vane sunt fanteziile imaginaţiei noastre în 
fața realităților fecunde ale mișcării și ale vieții. Îi vom invita 
pe marii poeţi ai viitorului să refacă Divina Comedie, nu după 
visurile omului, ci urmând matematica lui Dumnezeu. 

Misterele celorlalte lumi, forțe ascunse, revelații ciudate, boli 
misterioase, facultăți excepționale, spirite, apariții, paradoxuri 
magice, arcane hermetice, vom vorbi despre toate, și vom expli- 
ca totul. Cine ne-a dat această putere? Nu ne ferim să dezvăluim 
secretul cititorului nostru. 

Exista un alfabet ocult și sacru pe care evreii îl atribuiau lui 
Enoch, egiptenii lui Thoth sau Mercur Trismegistul, grecii lui 
Cadmus și lui Palamedes. Acest alfabet, cunoscut de pitagoreici, 
este alcătuit din idei absolute legate de semne și numere, reali- 
zând prin combinații matematica gândirii. Solomon reprezen- 
tase acest alfabet prin șaptezeci și două de numere scrise pe treizeci 
și șase de talismane pe care inițiaţii Orientului le mai numesc 
și acum cheițele sau claviculele lui Solomon. Aceste chei sunt 
descrise și întrebuințarea lor este explicată într-o carte a cărei 
dogmă tradițională urcă în timp până la patriarhul Abraham și 
se numește Sepher-Jesirah. Prin înţelegerea lor se pătrunde sen- 
sul ascuns al Zoharului, marea carte dogmatică a Kabalei evrei- 
lor. Claviculele lui Solomon, uitate cu timpul și crezute pierdute, 
le-am regăsit și am deschis fără greutate toate porțile vechilor 
sanctuare, unde părea să fi adormit adevărul absolut, mereu 
tânăr și frumos ca prințesa din basmul copiilor care așteaptă un 
secol dormind să vină mirele ei s-o trezească. 

După cartea noastră mai vin și alte mistere, mai sus și mai 
departe, în adâncurile infinite. Lucrarea aceasta este o lumină 
sau o nebunie, o mistificare sau un monument. Citiţi, gândiţi 
și judecați. 

PARTEA ÎNTÂI 


MISTERELE RELIGIOASE 


PROBLEME DE REZOLVAT 


I. A demonstra într-o manieră sigură și absolută existența lui 
Dumnezeu și a da o idee satisfăcătoare despre ea tuturor spiritelor. 
II. A stabili existența adevăratei religii, imposibil de contestat. 
| III. A indica dimensiunea și rațiunea de a fi a tuturor miste- 
| relor religiei, una, adevărată și universală. 
| IV. A transforma obiecțiile filozofiei în argumente favorabile 
adevăratei religii. 
V. A marca limita între religie și superstiție și a dezvălui ra- 
țiunea miracolelor și a minunilor. 


CONSIDERAŢII PRELIMINARE 


Când contele Joseph de Maistre, acest mare și înflăcărat lo- 
gician, a spus disperat: Lumea este fără religie, a părut aseme- 
nea celor care zic netemători: nu este Dumnezeu. 

Lumea este, într-adevăr, fără religia contelui Joseph de Maistre, 
cum, la fel de probabil, Dumnezeu, așa cum îl concep majoritatea 
ateilor, nu există. 

Religia este o idee sprijinită pe un fapt constant și universal: 
umanitatea este religioasă; cuvântul religie are deci un sens ne- 
cesar și absolut. Natura însăși consacră ideea pe care o repre- 
zintă acest cuvânt și o ridică la înălțimea unui principiu. 

Nevoia de a crede este strâns legată de nevoia de a iubi: iată 
de ce sufletele simt nevoia comuniunii în aceleași speranțe și 
în aceeași iubire. Credinţele izolate nu sunt decât îndoieli: le- 
gătura încrederii mutuale face religia, născând credința. 

Credința nu se inventează, nu se impune, nu se stabilește 
prin convenție politică; ea se manifestă, ca viața, cu un fel de 
fatalitate. Aceeași putere care dirijează fenomenele naturii ex- 
tinde și limitează, în afara oricăror previziuni umane, dome- 
niul supranatural al credinţei. Revelaţiile nu se imaginează, le 
suporţi și crezi în ele. Spiritul protestează în van faţă de obscu- 
ritățile dogmei, el este subjugat chiar de aceste obscurități și 
adesea cel mai rebel dintre raționaliști roșește când i se spune 
om fără religie. 

Religia ocupă un loc mult mai important între realitățile vie- 
ţii decât cred cei care trăiesc fără religie sau își închipuie că tră- 
jesc fără ea. Tot ceea ce ridică omul deasupra condiției de animal, 
dragostea morală, devotamentul, onoarea, sunt sentimente esen- 
țial religioase. Cultul patriei și al căminului, religia jurămân- 
tului și a amintirilor, sunt lucruri pe care umanitatea nu le va 
putea abjura niciodată fără să se degradeze complet și care n-ar 
putea exista fără credința în ceva mai înalt decât viața muri- 
toare, cu toate vicisitudinile, ignoranţele și mizeriile ei. 

Dacă pierderea veșnică în neant ar fi rezultatul tuturor aspi- 
rațiilor noastre spre lucrurile sublime pe care le simțim eterne, 
bucuria clipei, uitarea trecutului și indiferența față de viitor ar 

fi singurele noastre datorii și ar fi riguros adevărat să spunem, 
odată cu un sofist celebru, că omul care gândește este un animal 
degradat. 

Dintre toate pasiunile umane, pasiunea religioasă este cea 
mai puternică și cea mai vie. Ea se manifestă prin afirmare sau 
prin negare, cu un egal fanatism, unii afirmându-l cu încăpă- 
țânare pe Dumnezeul conceput după chipul lor, alții negându-l 
netemători, ca și cum ar fi putut cuprinde și devasta printr-un 
singur gând tot infinitul care se leagă de numele lui. 

Filozofii n-au reflectat destul la faptul fiziologic al religiei uma- 
nității; religia, într-adevăr, exista în afara oricărei discuţii dog- 
matice. Este o facultate a sufletului uman, cum e inteligența și 
iubirea. Cât vor exista oameni, va exista și religia. Considerată 
astfel, religia nu este altceva decât nevoia unui idealism infinit 
care inspiră toate devotamentele, împiedicând virtutea și onoa- 
Tea să fie numai niște simple cuvinte folosite pentru a-i înșela pe 
cei slabi și pe cei proști în avantajul celor tari și abili. 

Acestei nevoi înnăscute de credință îi putem da numele de reli- 
gie naturală și tot ceea ce tinde să micșoreze și să limiteze avântul 
acestor credințe este, în ordine religioasă, în opoziție cu natura. 
Esența obiectului religios este misterul, deoarece credința începe 
în necunoscut, abandonând restul investigațiilor științei. Îndo- 
iala este, de altfel, fatală credinței; ea simte că intervenția ființei 
divine este necesară pentru a umple abisul care separă finitul de 
infinit și susține această intervenţie a ființei divine cu tot elanul 
inimii, cu toată docilitatea inteligenţei sale. 

În afara acestui act de credință, nevoia religioasă nu găsește 
satisfacție și devine scepticism și disperare. Dar pentru ca actul 
credinței să nu fie un act de nebunie, rațiunea vrea ca el să fie 
dirijat și reglat. Prin ce? Prin știință? Am văzut că știința nu 
poate nimic. Prin autoritatea civilă? E absurd. Ca și cum rugă- 
ciunile ar fi supravegheate de jandarmi! 

Rămâne deci autoritatea morală care singură poate constitui 
dogma și stabili disciplina cultului, în acord cu autoritatea ci- 
vilă, dar nu conform ordinelor ei; într-un cuvânt, credința trebuie 
să dea nevoii religioase o satisfacție reală, întreagă, permanentă, 
indubitabilă. În acest sens, avem nevoie de susținerea absolută, 
invariabilă, a unei dogme conservate printr-o ierarhie autori- 
zată. E nevoie de un cult eficace, oferind, într-o credință abso- 
lută, o realizare substanţială a semnelor credinței. 

Religia, astfel înțeleasă, fiind singura care satisface nevoia 
naturală de religie, trebuie să fie numită singura cu adevărat 
naturală. Și ajungem astfel la o dublă definiție: adevărata reli- 
gie naturală este religia revelată; adevărata religie revelată este 
religia ierarhică și tradițională care se afirmă absolut, deasupra 
disputelor umane, prin comuniunea în credință, în speranţă și 
caritate. 

Reprezentând autoritatea morală și realizând-o prin eficaci- 
tatea ministeriatului său, sacerdoțiul este sfânt și infailibil pe 
când umanitatea este supusă viciului și greșelii. Preotul, acți- 
onând ca preot, este reprezentantul lui Dumnezeu. Nu au im- 
portanță greșelile sau chiar crimele omului. Când Alexandru al 
VI-lea dădea o ordinaţie, el nu era otrăvitorul care-i binecuvânta 
pe episcopi, era papa. Or, papa Alexandru al VI-lea n-a corupt și 
n-a falsificat niciodată dogma care-l pedepsea chiar pe el, sacra- 
mentele care în mâinile lui salvau pe alții, fără să-l justifice pe 
el. Peste tot și dintotdeauna au existat mincinoși și criminali, 
dar, în Biserica ierarhică și divin autorizată n-au fost și nu vor fi 
niciodată nici papi, nici preoți răi. Rău și preot sunt două cu- 
vinte care nu pot fi alăturate. 

Am vorbit despre Alexandru al VI-lea și credem că acest nume 
ne ajunge, fără să mai fie nevoie să ni se amintească și alte fapte 
cu adevărat execrabile. Marii criminali s-au putut dezonora de 
două ori pe ei înșiși din cauza caracterului sacru cu care erau 

învestiți; dar nu le-a fost dat să dezonoreze caracterul în sine, 
care rămâne veșnic strălucitor și minunat, deasupra umanității 


care decade. 

Am spus că nu există religie fără mistere; să adăugăm că nu 
există mistere fără simboluri. Simbolul fiind formula sau ex- 
presia misterului, exprimă profunzimea necunoscută prin ima- 
gini paradoxale împrumutate necunoscutului. Forma simbolică, 
trebuind să caracterizeze ceea ce este deasupra rațiunii științi- 
fice, se afla neapărat în afara acestei rațiuni: de aici celebrul 
cuvânt perfect adevărat al unui părinte al Bisericii: Cred pentru 
că este absurd, credo quia absurdum. 

Dacă știința ar afirma ceea ce nu știe, s-ar distruge pe sine 
însăși. Știința n-ar putea face act de credință, tot așa cum cre- 
dința n-ar putea decide în materie de știință. O afirmație a cre- 
dinței de care știința are temeritatea să se ocupe nu poate fi 
decât o absurditate pentru ea, așa cum o afirmaţie a științei care 
ni s-ar prezenta ca un articol de credință ar fi o absurditate în 
ordine religioasă. A crede și a ști sunt doi termeni care nu se pot 
confunda niciodată. 

Nu pot fi însă nici opuși unul altuia într-un antagonism oa- 
recare. E imposibil, într-adevăr, să crezi contrariul a ceea ce știi 
fără să încetezi chiar prin aceasta, de a mai ști și la fel de impo- 
sibil e să reușești să știi contrariul a ceea ce crezi fără să încetezi 
imediat să crezi. 

A nega sau chiar numai a contesta deciziile credinței în nu- 
mele științei înseamnă a dovedi că nu înţelegi nici credința, 
nici știința, într-adevăr, misterul unui Dumnezeu în trei per- 
soane nu este o problemă de matematică; întruparea Verbului 
este un fenomen care nu aparține medicinei; mântuirea scapă 
criticii istoricilor. Știința este absolut neputincioasă să decidă 
dacă există sau nu temei să crezi sau să nu crezi în dogmă; ea 
poate numai constata rezultatele credinţei și dacă credința îi 

face pe oameni mai buni și dacă credința în sine, considerată 
fapt psihologic, este evident o necesitate sau o forță, va trebui 
ca știința s-o admită și să-i țină întotdeauna partea. 

Îndrăznim acum să afirmăm că există un fapt imens, apre- 
ciabil atât pentru credință, cât și pentru știință; un fapt care-l 
face pe Dumnezeu vizibil într-un anume fel pe pământ, un 
fapt incontestabil și de o dimensiune universală: manifesta- 
rea în lume, începând din epoca în care se produce întâia oară 
revelația creștină, a unui spirit necunoscut celor vechi, a unui 
spirit evident divin, mai pozitiv decât știința în operele sale, 
mai grandios ideal în aspiraţiile sale decât cea mai înaltă poe- 
zie, un spirit pentru care trebuia creat un nume nou, extrem 
de neobișnuit în sanctuarele Antichității. Numele a fost creat 
și vom demonstra că acest nume, acest cuvânt este în religie, 
atât pentru credință, cât și pentru știință, expresia absolutu- 
lui: cuvântul este caritate și spiritul despre care vorbim se numește 
spiritul carității. 

În fața carităţii, credinţa se închină și știința învinsă se 
înclină. Există aici ceva care depășește umanitatea; caritatea 
dovedește prin operele sale că nu este un vis; că e mai puter- 
nică decât toate pasiunile; că învinge moartea și suferința; 
ea îl face înțeles pe Dumnezeu tuturor inimilor și pare a um- 
ple eternitatea printr-un început de realizare a legitimelor ei 
speranțe. 

În fața carităţii vii și active, care Proudhon va îndrăzni să 
blasfemieze? Care Voltaire va îndrăzni să râdă? 

Adunați laolaltă sofismele lui Diderot, argumentele critice 
ale lui Strauss, ruinele lui Volney, foarte bine numite, pentru 
că omul acesta nu putea crede decât în ruine, blasfemiile acelei 
revoluții a cărei voce s-a stins o dată în sânge și altă dată în tă- 
cerea disprețului; adăugaţi ceea ce viitorul ne poate pregăti în 
materie de monstruozități și himere; să vină apoi cea mai umilă 

și cea mai simplă dintre toate surorile de caritate și lumea își va 
uita toate prostiile, toate crimele, toate himerele bolnave pentru 
a se înclina în faţa acestei sublime realități. 

Caritate! Cuvânt divin, cuvânt care-l face pe Dumnezeu în- 
teles, cuvânt care conţine în sine o întreagă revelație. Spiritul 
carităţii, alianță de două cuvinte care sunt toată rezolvarea și 
tot viitorul! La ce întrebări, într-adevăr, n-ar putea răspunde 
cele două cuvinte? 

Ce este Dumnezeu pentru noi dacă nu spiritul de caritate? Ce 
este ortodoxia dacă nu spiritul de caritate care nu discută despre 
credință pentru a nu altera încrederea celor slabi și pentru a nu 
tulbura pacea comuniunii universale? Or, Biserica universală 
este ea altceva decât o comuniune în spiritul carităţii? Prin spi- 
ritul carităţii, Biserica este infailibilă. Spiritul de caritate este 
virtutea divină a sacerdoțiului. 

Datoria oamenilor, garanţia drepturilor lor, proba nemuri- 
rii, eternitatea fericirii începută prin ei pe pământ, scopul glo- 
rios dat existenţei, scop și mijloc al eforturilor, perfecțiunea 
moralei individuale, civile și religioase - spiritul carităţii înțe- 
lege totul, se aplică în toate, poate spera totul, poate între- 
prinde și desăvârși totul. 

Din spirit de caritate, lisus murind pe cruce i-a oferit ma- 
mei lui un fiu în persoana lui loan și, triumfând împotriva 
spaimelor celui mai cumplit supliciu, scotea un țipăt eliberator 
și salvator, zicând: „Tată al meu, în mâinile tale pun sufletul 
meu.“ 

Prin caritate, cei doisprezece apostoli din Galileea au cucerit 
lumea; au iubit adevărul mai presus decât viața lor și l-au pro- 
povăduit popoarelor și regilor; supuși torturilor, ei și-au câștigat 
fideli. Au arătat mulțimilor nemurirea prin moartea lor și au 
stropit pământul cu un sânge a cărui căldură nu putea să se stingă 
pentru că ei ardeau de credință și caritate. 

Prin caritate apostolii și-au constituit simbolul. Ei au spus 
că a crede împreună e mai bine decât a te îndoi de unul singur; 
și-au întemeiat ierarhia pe o ascultare atât de înnobilată și înăl- 
țată prin spiritul de caritate că a servi astfel înseamnă a domni; 
ei au formulat credința și speranța tuturor și au dat acest simbol 
în paza carităţii tuturor. Nefericire egoistului care își însușește 
un singur cuvânt din această moștenire a verbului pentru că el 
comite un deicid care țintește la dezmembrarea Domnului. 

Simbolul este arca sfântă a carității; cine se atinge de ea e lovit 
de moartea veșnică, fugind de la el caritatea. Este moștenirea 
sfântă a copiilor noștri, prețul sângelui strămoșilor noștri! 

Prin caritate se consolau martirii în închisorile cezarilor și 
atrăgeau la credință pe paznici și chiar pe călăii lor. 

În numele carității, Sfântul Martin de Tours protesta față de 
supliciul priscilianiștilor și se despărțea de comuniunea tiranu- 
lui care voia să impună credința prin sabie. 

Prin caritate, atâția sfinți au consolat lumea de crimele co- 
mise în numele religiei, chiar și de scandalurile sanctuarului 
profanat! 

Prin caritate, Sfântul Vincent de Paul și Francois Fénelon s-au 
impus admirației secolelor, chiar a celor mai nepioase, și au făcut 
să înceteze râsul copiilor lui Voltaire în fața seriozității impo- 
zante a virtuţilor lor. 

Prin caritate, în sfârșit, nebunia crucii a devenit înțelepciu- 
nea popoarelor, pentru că toate inimile nobile au înțeles că e 
mai bine să crezi alături de cei ce iubesc și se devotează, decât 
să te îndoiești alături de egoiștii și sclavii plăcerii! 


Articolul I 


SOLUŢIA PRIMEI PROBLEME. 
ADEVARATUL DUMNEZEU 


Dumnezeu nu poate fi definit decât prin credinţă; știința nu 
poate nega, nu poate nici afirma existenţa Lui. 

Dumnezeu este obiectul absolut al credinței umane. În infi- 
nit, El este inteligența supremă și creatoare a ordinii. În lume 
este spiritul carității. 

Fiinţa universală este oare o mașină fatală care distruge la 
întâmplare inteligențele sau o inteligență providenţială care 
dirijează forțele pentru ameliorarea spiritelor? 

Prima ipoteză repugna rațiunii, ea este deznădăjduitoare și 
imorală. 

Știința și rațiunea trebuie să se încline în fața celei de a doua. 

Da, Proudhon, Dumnezeu este o ipoteză, dar o ipoteză atât 
de necesară, încât, fără ea, toate teoremele devin absurde sau 
îndoielnice. 

Pentru inițiații în Kabala, Dumnezeu este unitatea absolută 
care creează și animă numerele. 

Unitatea inteligenţei umane demonstrează unitatea lui 
Dumnezeu. 

Cheia numerelor este cea a simbolurilor, pentru că semnele 
sunt figuri analogice ale armoniei care vine din numere. 

Matematica n-ar putea demonstra fatalitatea oarbă pentru 
că ea este expresia exactității, caracteristica celei mai înalte 
rațiuni. 

Unitatea demonstrează analogia contrariilor; acesta este prin- 
cipiul, echilibrul și scopul numerelor. Actul credinței pleacă de 
la unitate și se întoarce la unitate. 


pi o ăn 


GNO YINCES 


Semnul marelui arcan G.A. 


Vom încerca o explicaţie a Bibliei prin numere pentru că Biblia 
este cartea imaginilor lui Dumnezeu. 

Vom cere numerelor rațiunea dogmelor religiei eterne și nu- 
merele ne vor răspunde mereu reunindu-se în sinteza unităţii. 

Cele câteva pagini care urmează sunt o simplă trecere în re- 
vistă a ipotezelor cabalistice; ele se află în afara credinţei și le 
vom indica numai ca pe niște curioase cercetări. Nu ne asumăm 
sarcina să inovăm în materie de dogmă și aserțiunile noastre în 
calitate de inițiat sunt în întregime subordonate supunerii noas- 
tre în calitate de creștin. 

SCHIŢA TEOLOGIEI PROFETICE A NUMERELOR 


I. UNITATEA 


Unitatea este principiul și sinteza numerelor, ideea de 
Dumnezeu și de om, alianţa rațiunii cu credința. 

Credința nu poate fi opusă rațiunii, ea se face necesară prin iu- 
bire, este identică speranței. A iubi înseamnă a crede și a spera și 
acest triplu elan al sufletului se numește virtute pentru că e nevoie 
de curaj pentru a-l crea. Dar ar mai putea fi vorba de curaj dacă 
n-ar fi posibilă îndoiala? Conștiința puterii de a te îndoi înseamnă 
că te îndoiești deja. Aceasta conștientizare a puterii de a te îndoi 
este forța echilibrantă a credinţei căreia îi sporește meritul. 

Natura ea însăși ne induce credința, dar formulele credinţei 
sunt constatări sociale ale tendințelor credinței într-o epocă dată. 
Ceea ce face infailibilitatea Bisericii, infailibilitate de evidență 
și de fapt. 

Dumnezeu este în mod necesar cea mai necunoscută ființă: 
pentru că el nu este definit decât în sens invers experiențelor 
noastre, el este tot ceea ce noi nu suntem, este infinitul opus 
finitului prin ipoteză contradictorie. 

Credinţa și, în consecinţă, speranța și iubirea sunt atât de 
libere încât omul, departe de a le putea impune celorlalți, nu și 
le poate impune sieși. Acestea sunt haruri, spune religia. Dar 
este oare de conceput să se ceară harul, adică să-i obligăm pe 
oameni la ceea ce le vine liber și gratuit, din cer? Trebuie doar 
să-l dorim pentru ei. 

A supune credința rațiunii înseamnă a fi lipsit de rațiune, 
pentru că obiectul credinței se află în afara rațiunii. Dacă sunt 
întrebat: Există Dumnezeu? Eu răspund: cred că există. Ești si- 
gur? Dacă aș fi sigur, n-aș crede, aș ști. 

A formula credința înseamnă a conveni asupra termenilor 
ipotezei comune. 

Credința începe acolo unde se sfârșește știința. A spori știința 
înseamnă în aparență a micșora credința, dar în realitate a-i 
mări domeniul, amplificându-i baza. 

Necunoscutul nu poate fi dezvăluit decât prin proporţiile sale 
presupuse și prezumate prin cunoscut. 

Analogia era dogma unică a vechilor magi. Dogmă cu adevă- 
rat mediatoare pentru că era pe jumătate științifică, pe jumătate 
ipotetică, jumătate rațiune, jumătate poezie. Această dogmă a 
fost și va fi întotdeauna izvorul tuturor celorlalte. 

Ce este Omul-Dumnezeu? Este cel care realizează în viața cea 
mai umană idealul cel mai aproape de divin. 

Credința este o divinaţie a inteligenţei și a iubirii dirijată prin 
indiciile naturii și ale rațiunii. 

Ține deci de esența lucrurilor credinței de a fi inaccesibile știin- 
ței, îndoielnice pentru filozofie și nedefinite pentru certitudine. 

Credința este o realizare ipotetică și o determinare convenți- 
onală ale scopurilor ultime ale speranței. Este adeziunea la sem- 
nul vizibil al lucrurilor care nu se văd. 


Sperandarum substantia rerum 
Argumentum non apparentum. 


Pentru a afirma fără sminteală că Dumnezeu este sau nu este, 
trebuie să plecăm de la o definiție rezonabilă sau nerezonabilă 
a lui Dumnezeu. Pentru ca definiția să fie rezonabilă, ea trebuie 
să fie ipotetic analogică și negativul finitului cunoscut. Se poate 

nega un Dumnezeu oarecare, dar Dumnezeul absolut nu poate 
fi negat și nici probat; pe Dumnezeu îl presupui și crezi în el. 

Fericiţi cei cu inima curată, căci ei îl vor vedea pe Dumnezeu, 
spune Domnul nostru lisus; a vedea cu inima înseamnă a crede 
și, dacă această credinţă se raportează la adevăratul bine, nu se 
va înșela, dat fiind că nu va încerca să definească prea exact ur- 
mând inducţiile riscante ale ignoranței personale. Judecățile 
noastre, în materie de credință, se aplică nouă înșine, imaginea 
lui Dumnezeu fiind pe măsura credinței noastre. Adică ne creăm 
pe noi înșine după imaginea idealului nostru. 

Cei care creează zei devin asemenea lor, spune psalmistul, și 
odată cu ei toți cei care le acordă încrederea lor. 

Idealul divin al lumii vechi a creat o civilizație care s-a sfârșit 
și nu trebuie să deznădăjduim văzându-l pe Dumnezeul barba- 
rilor noștri strămoși devenind diavolul copiilor noștri mai bine 
luminaţi. Diavolii se fac din zeii trecuți la rebut și Satan nu este 
atât de incoerent și diform decât pentru că e creat din resturile 
vechilor teogonii. El este sfinxul mut, enigma fără soluție, mis- 
terul fără adevăr, absolutul fără realitate și fără lumină. 

Omul este fiul lui Dumnezeu, pentru că Dumnezeu manifes- 
tat, făcut cunoscut și întrupat s-a numit Fiul Omului. 

Numai după ce umanitatea l-a creat pe Dumnezeu cu înţele- 
gerea și iubirea ei, a înțeles Verbul sublim care a spus: Să se facă 
Lumină! 

Omul este forma gândirii divine, iar Dumnezeu este sinteza 
idealizată a gândirii umane. 

Astfel, verbul lui Dumnezeu îl revelează pe om, iar Verbul 
omului îl revelează pe Dumnezeu. 

Omul este Dumnezeul lumii, iar Dumnezeu este omul cerului. 

Înainte de a spune: Dumnezeu vrea, omul a vrut. 

Pentru a-l înțelege și a-l onora pe Dumnezeu atotputernicul, 
omul trebuie să fie liber. 

Ascultător și oprit prin teamă de la fructul științei, omul fu- 
sese inocent și stupid ca un miel, curios și rebel ca îngerul lumi- 
nii; el și-a tăiat singur cordonul naivității sale și căzând liber pe 
pământ, l-a tras și pe Dumnezeu în căderea lui. 

lată de ce, din abisul acestei căderi sublime, el se ridică glo- 
rios odată cu marele condamnat al Calvarului, intrând odată cu 
el în regatul cerului. Regatul cerului aparține inteligenţei și iu- 
birii, amândouă copii ai libertăţii! 

Dumnezeu i-a oferit omului libertatea ca pe o iubită și, pen- 
tru a-i pune inima la încercare, a făcut să treacă între el și ea 
fantoma morţii. 

Omul a iubit și s-a simțit Dumnezeu; el i-a dăruit libertății 
ceea ce Dumnezeu îi dăruise lui: eterna speranță. 

Omul s-a avântat spre logodnica lui, străbătând umbra mor- 
ţii, și spectrul s-a spulberat. 

Omul și-a făcut libertatea mireasă, îmbrățișând viața. 

Ispășește-ți acum gloria, o, Prometeu! 

Inima ta, neîncetat devorată, nu poate muri; vulturul și Jupiter 
sunt cei care vor muri. 

Într-o zi ne vom trezi, în sfârșit, din penibilele visuri ale unei 
vieți chinuite, opera încercării noastre se va încheia și ne vom 
întări destul împotriva durerii pentru a deveni nemuritori. 

Atunci vom trăi în Dumnezeu o viață mai plină și vom pă- 
trunde în opera sa cu lumina gândirii noastre și vom fi purtați 
în infinit de suflul iubirii lui. 

Suntem fără îndoială frații mai mari ai unei noi rase; îngerii 
oamenilor viitorului. 

Mesageri celești, vom pluti în imensitate, iar stelele ne vor 
fi albe nacele. 

Ne vom transforma în dulci viziuni pentru a ne odihni ochii 
care plâng; vom culege crini strălucitori în prerii neștiute și vom 
stropi pământul cu roua lor. 

Vom spăla cu ea pleoapa copilului adormit și blând vom bu- 
cura inima mamei în fața frumuseţii fiului ei iubit. 


II. BINARUL 


Binarul este în mod deosebit numărul femeii, soția omului 
și mama societății. 

Bărbatul este iubirea în inteligență, femeia este inteligența 
în iubire. 

Femeia este surâsul Creatorului mulțumit de el însuși și nu- 
mai după ce a creat-o pe ea s-a odihnit, spune divina parabolă. 

Femeia este înaintea bărbatului, pentru că e mamă și totul 
îi este dinainte iertat pentru că naște în durere. 

Femeia este prima inițiată în imortalitate prin moarte; băr- 
batul a văzut-o atunci atât de frumoasă și, înțelegându-i gene- 
rozitatea, n-a mai vrut să trăiască fără ea, iubind-o mai mult 
decât propria-i viață și fericire eternă. 

Fericit proscris! pentru că ţi-a fost dată ca însoțitoare a exi- 
lului tău! 

Dar copiii lui Cain s-au revoltat împotriva mamei lui Abel, 
aservindu-și mama. 

Frumuseţea femeii a devenit pradă brutalității bărbaţilor fără 
iubire. 

Atunci femeia și-a închis inima ca pe un sanctuar neștiut și 
a zis bărbaților nedemni de ea: „Eu sunt fecioara, dar vreau să 
fiu mama, iar fiul meu vă va învăţa să mă iubiți“. 

O, Eva! te salutăm și-ți adorăm căderea! 

O, Maria! fii binecuvântată și adorată în durerea și gloria ta! 

Sfânta crucificată care vei supraviețui Dumnezeului tău pen- 
tru a-ți îngropa Fiul, fii pentru noi ultimul cuvânt al revelației 
divine! 

Moise îi spunea lui Dumnezeu Doamne, lisus îi spunea Tată, 
iar noi, gândindu-ne la tine, vom spune Providenței: „Tu ești 
mama noastră!“ 


Copii ai femeii, să iertăm femeii căderea ei. 

Copii ai femeii, să adorăm femeia regenerată. 

Copii ai femeii, noi, care am dormit la sânul ei și brațele-i 
ne-au legănat și ne-am consolat cu mângâierile ei, s-o iubim și 
să ne iubim între noi! 


III. TERNARUL 


Ternarul este numărul creației. 

Dumnezeu se creează veșnic pe sine însuși și infinitul pe care-l 
umple cu operele lui este o neîncetată și infinită creație. 

Iubirea supremă se contemplă în frumuseţe ca într-o oglindă, 
încercând toate formele ca pe niște podoabe, pentru că ea este 
logodnica vieţii. 

Omul se afirmă și se creează pe sine: cuceririle sale îi sunt 
podoabe, concepțiile îi sunt lumina, se îmbracă în opera lui ca 
într-un veșmânt nupțial. 

Marea săptămână a creaţiei a fost imitată de geniul uman 
divinizând formele naturii. 

Fiecare zi a furnizat o nouă revelație, fiecare nou rege al lu- 
mii a fost pentru o zi imaginea și întruparea lui Dumnezeu! Vis 
sublim care explică misterele Indiei și justifică toate alegoriile! 

Înalta concepție a omului-Dumnezeu corespunde creării 
lui Adam, iar creștinismul, asemenea primelor zile ale omu- 
lui tipic în paradisul terestru, n-a fost decât o aspirație și o 
văduvie. 

Așteptăm cultul soției și al mamei, aspirăm la nunta unei 
noi alianţe. 

Atunci, săracii, orbii, toți proscrișii lumii vechi vor fi invitați 
la praznic și vor primi un veșmânt de nuntă; și se vor privi unii 
pe alții cu mare blândeţe și un inefabil surâs, pentru că atât de 
îndelung au plâns. 


IV. QUATERNARUL 


Quaternarul este numărul forței. Este ternarul completat prin 
produsul sau unitatea rebelă reconciliată cu trinitatea suverană. 

În impetuozitatea primei vieți, omul, uitându-și mama, nu-l 
mai înțelege pe Dumnezeu decât ca pe un tată inflexibil și gelos. 

Sumbrul Saturn, înarmat cu secera lui paricidă, începu să-și 
devoreze copiii. 

Jupiter clătina Olimpul cu sprâncenele și Iehova asurzește cu 
tunetele lui singurătăţile Sinaiului. 

Și totuși tatăl oamenilor, beat uneori, asemenea lui Noe, lasă 
lumea să-i surprindă câteva din misterele vieţii. 

Psyche, divinizată pentru suferințele pe care le provoca, de- 
vine mireasa lui Amor; Adonis reînviat o regăsește pe Venus în 
Olimp; Iov, învingând răul, câștigă mai mult decât a pierdut. 

Legea este o probă a curajului. 

A iubi viața mai mult decât a te teme de amenințările morții 
înseamnă să meriţi viața. 

Aleșii sunt cei care îndrăznesc; vai de cei timizi! 

Astfel, sclavii legii care devin tiranii conștiințelor și servitorii 
fricii, avarii speranței și fariseii tuturor sinagogilor, ai tuturor 
bisericilor sunt respinși și blestemaţi de Tatăl! 

Hristos n-a fost excomunicat și crucificat de sinagogă? 

Savonarola n-a fost ars din ordinul unui suveran pontif al 
religiei creștine? 

Fariseii nu sunt și astăzi aceiași ca în vremea lui Caiafa? 

Dacă li se vorbește în numele inteligenței și al iubirii, ascultă 
ei oare? 

Moise, smulgându-și copiii libertăţii de sub tirania Faraonilor, 
a inaugurat domnia Tatălui. 

lisus, sfărâmând jugul insuportabil al fariseismului mozaic, 
a invitat pe oameni la fraternitate cu fiul unic al lui Dumnezeu. 

Când vor cădea ultimii doi idoli, când se vor sfărâma ultimele 
lanțuri materiale ale conștiinței, când ultimii ucigași de profeți 
și ultimii călăi ai verbului vor fi aneantizaţi, va veni domnia 
Sfântului Duh. 

Glorie deci Tatălui, care a zdrobit armata Faraonului, înecând-o 
în Marea Roșie! 

Glorie fiului, care a sfâșiat vălul Templului și a cărui cruce 
prea grea, așezată pe coroana cezarilor, a plecat frunțile lor, iz- 
bindu-le de pământ! 

Glorie Sfântului Duh, care trebuie să măture pământul cu 
teribilul lui suflu de hoți și călăi pentru a face loc copiilor la 
banchetul lui Dumnezeu! 

Glorie Sfântului Duh, care a promis îngerului libertății cu- 
cerirea pământului și a cerului! 

Îngerul libertății s-a născut în zorii primei zile, înainte chiar 
de trezirea inteligenței și Dumnezeu l-a numit steaua dimineții. 

O, Lucifer! te-ai despărțit de bunăvoie și disprețuitor de cerul 
în care soarele te umbrea cu lumina lui, pentru a brăzda cu ra- 
zele tale câmpurile pustii ale nopții. 

Strălucești când apune soarele și privirea ta scânteietoare pre- 
cede răsăritul. 

Cazi ca să te ridici din nou; guști moartea pentru a cunoaște 
mai bine viața. 

Tu ești pentru gloria antică a lumii luceafărul de seară; pen- 
tru adevărul renăscând, frumoasa stea a dimineții! 

Libertatea nu este dezordine; dezordinea este tiranie. 

Libertatea este paznica datoriei, pentru că ea revendică dreptul. 

Lucifer, din care vârstele tenebrelor au făcut un geniu al rău- 
lui, va fi cu adevărat îngerul luminii când, cucerindu-și liberta- 
tea cu prețul reprobării, se va folosi de ea pentru a se supune 
ordinii eterne, inaugurând astfel gloria ascultării de bunăvoie. 

Dreptul nu este decât rădăcina datoriei, trebuie să ai ca să 
dăruiești. 

Or, iată cum înalta și profunda poezie explică limpede căde- 
rea îngerilor. 

Dumnezeu a dat spiritelor lumina și viața spunându-le: iubiți. 

Ce înseamnă a iubi? l-au întrebat spiritele. A iubi înseamnă 
a te dărui altora, răspunse Dumnezeu. Cei care vor iubi vor su- 
feri, dar vor fi iubiți. 

- Noi avem dreptul să nu dăruim nimic și nu vrem să sufe- 
rim, au protestat spiritele dușmane iubirii. 

- Rămâneți cu dreptul vostru și să ne despărțim, le-a răspuns 
Dumnezeu. Eu și cu cei asemenea mie vrem să suferim și chiar 
să murim din iubire. Aceasta este datoria noastră! 

Îngerul căzut este deci cel care, chiar de la început, refuză să 
iubească; supliciul lui este neiubirea; nu dăruiește și de aici i 
se trage decăderea; nu suferă și al lui este neantul; nu moare și 
veșnicia lui este exilul. 

Îngerul căzut nu este Lucifer, purtătorul de lumină este Satan, 
calomniatorul iubirii. 

A fi bogat înseamnă a dărui; a nu dărui nimic înseamnă a fi 
sărac; a iubi înseamnă a trăi; a nu iubi nimic înseamnă a fi mort; 
a fi fericit înseamnă a te devota; a nu exista decât pentru tine 
inseamnă a te refuza pe tine însuți și a te sechestra în infern. 

Cerul este armonia sentimentelor generoase; infernul este 
răzvrătirea instinctelor lașe. 

Omul dreptului este Cain care-l ucide pe Abel din invidie; 
omul datoriei este Abel care moare pentru Cain din iubire. 

Aceasta a fost misiunea lui Hristos, marele Abel al umanității. 

Nu pentru drept trebuie să îndrăznim totul, ci pentru datorie. 

Datoria este expansiunea și bucuria libertății; dreptul izolat 
este tatăl servituții. 

Datoria este devotamentul dreptului, dreptul este egoismul. 

Datoria este sacrificiul, dreptul este jaful și hoţia. 

Datoria este iubirea, dreptul este ura. 

Datoria este viața infinită, dreptul este moartea eternă. 

Dacă trebuie să luptăm pentru cucerirea dreptului, s-o fa- 
cem pentru a iubi, a ne devota, devenind astfel asemenea lui 
Dumnezeu! 

Să înfrângem legea, când ţine captivă iubirea din teamă. 

Cel care va vrea să-și salveze sufletul și-l va pierde, spune Cartea 
Sfântă, cel care va consimțţi să și-l piardă îl va câștiga. 

Datoria noastră este să iubim: să piară tot ceea ce se împotri- 
vește iubirii! Să tacă oracolele urii! 

Să piară falșii zei ai egoismului și ai fricii! Rușine sclavilor 
avari ai iubirii! 

Dumnezeu îi iubește pe copiii risipitori! 


V. QUINARUL 


Quinarul este numărul religios, numărul lui Dumnezeu adu- 
nat numărului femeii. 

Credința nu este credulitatea stupidă a ignoranței încântate 
în uimire. 

Credinţă este conștiința și încrederea iubirii. 

Credința este strigătul rațiunii care persistă în a nega absur- 
dul, chiar în fața necunoscutului. 

Credința este un sentiment necesar sufletului, ca respirația 
vieții: este demnitatea inimii, este realitatea entuziasmului. 

Credința nu constă în afirmarea cutărui sau cutărui simbol, 
ci în aspirația adevărată și constatată spre adevărurile ascunse 
în toate simbolismele. 

Un om respinge o idee nedemnă de divinitate, îi sfărâmă fal- 
sele imagini, se revoltă împotriva odioaselor idolatrii și voi spu- 
neți că este ateu? 

Persecutorii Romei căzute îi numeau pe primii creștini atei, 
pentru că ei nu adorau idolii lui Caligula și ai lui Nero. 

A nega o religie și chiar toate religiile, în loc să aderi la for- 
mule pe care conștiința le dezaprobă este un curajos și sublim 
act de credință. 

Orice om care suferă pentru convingerile lui este un martir 
al credinţei. 

Se explică poate neclar, dar preferă oricărui lucru dreptatea 
și adevărul; nu-l condamnați fără să-l ascultați! 

A crede în adevărul suprem nu înseamnă a-l defini și a de- 
clara că crezi în el, înseamnă a mărturisi că nu-l cunoști. 

Apostolul Pavel mărginește toată credința la două lucruri: a crede 
că Dumnezeu există și că El îi va recompensa pe cei care-L caută. 

Credința este mai mare decât religiile, pentru că ea preci- 
zează mai puţin articolele credinței. 

O dogmă oarecare nu este decât o convingere și aparține unei 
comuniuni speciale; credința este un sentiment comun al în- 
tregii umanități. 

Cu cât discutăm mai mult pentru a preciza, cu atât credem 
mai puțin. O dogmă în plus este o credință pe care secta și-o în- 
sușește prin sustragere din credința universală. 

Să-i lăsăm pe sectari să facă și să refacă dogma, să-i lăsăm pe 
superstițioși să-și amănunțească și să-și formuleze superstițiile, 
să-i lăsăm pe morți să-și îngroape morții, cum zicea Domnul, și 
să credem în adevărul indicibil, în absolutul pe care rațiunea îl 
admite fără să-l înțeleagă, în ceea ce presimțim fără să vedem. 

Să credem în rațiunea supremă. 

Să credem în iubirea infinită și să ne fie milă de stupiditățile 
școlilor și barbariile falsei religii. 

Omule, spune-mi ce speri și-ţi voi spune cât valorezi. 

Te rogi, postești, veghezi și crezi că vei scăpa astfel singur sau 
aproape singur din ceata imensă a celor devorați de un Dumnezeu 
gelos? Ești un ipocrit și un individ lipsit de pietate. 

Faci din viaţă o orgie și speri neantul drept somn, ești un bol- 
nav și un smintit. 

Ești gata să suferi alături de ceilalți și pentru ceilalți, sperând 
în salvarea tuturor, ești un om înțelept și drept. 

A spera nu înseamnă a-ți fi teamă. 

Să-ţi fie frică de Dumnezeu! Ce blasfemie! 

Actul speranţei este rugăciunea. 

Rugăciunea este deschiderea sufletului în înțelepciune și iu- 
bire eternă. 

Este privirea sufletului înălțată spre adevăr și suspinul inimii 
spre frumuseţea eternă. 

Surâsul copilului pentru mama lui. 

Murmurul iubitului sărutându-și iubita. 

Dulcea bucurie a unui suflet iubitor care devine un ocean al 
iubirii. 

Este tristețea miresei în absența mirelui. 

Suspinul călătorului de dorul ţării lui. 

Este gândul săracului care muncește pentru copiii și so- 
ţia lui. 

Să ne rugăm în tăcere și să ridicăm spre tatăl necunoscut o 
privire de încredere și de iubire; să acceptăm cu credinţă și re- 
semnare partea care ne-o dă din suferinţele vieţii și toate bătă- 
ile inimii noastre să fie cuvinte de iubire. 

E oare nevoie să-i spunem lui Dumnezeu ce nevoi avem, nu 
știe el oare ce ne trebuie? 

Dacă plângem, să-i arătăm lacrimile; dacă ne bucurăm, să-i 
arătăm surâsul; dacă ne lovește, să plecăm capul; dacă ne mân- 
gâie, să adormim în braţele lui! 

Rugăciunea va fi perfectă când, rugându-ne, nu vom ști nici 
măcar ce cerem. 

Rugăciunea nu este un zgomot care lovește urechea, este tă- 
cerea care pătrunde inima, lacrimile care umezesc ochii, suspi- 
nele care se ridică precum fumul tămâii. 

Te simţi cuprins de o inefabilă iubire pentru tot ceea ce este 
frumos, adevărat, drept; palpiți pentru o nouă viață și nu te mai 
temi de moarte. Rugăciunea este viața veșnică a inteligenţei și 
a iubirii; este viața lui Dumnezeu pe Pământ. 

Iubiți-vă unii pe alții, iată legea și profetul! Meditați și înțe- 
legeţi cuvântul. 

Și când veți fi înțeles, nu mai citiți, nu mai căutaţi, nu vă 
mai îndoiţi, iubiți! 

Nu mai fiți înţelepţi, nu mai fiți savanți, iubiți! Aceasta este 
întreaga doctrină a adevăratei religii; religie înseamnă caritate 
și Dumnezeu însuși nu e decât iubire. 

V-am mai spus: a iubi înseamnă a dărui. 

Cel lipsit de pietate îi absoarbe pe ceilalți. Omul pios este cel 
care se deschide spre umanitate. 

Dacă inima omului concentrează în ea însăși focul cu care o 
animă Dumnezeu, devine un infern care devorează totul și nu 
se umple decât de cenușă: dacă răspândește lumina în afară, 
devine un dulce soare al iubirii. 

Omul datorează familiei lui, familia patriei, patria umanității. 

Egoismul omului merită izolarea și disperarea, egoismul fa- 
miliei merită ruina și exilul, egoismul patriei merită războiul 
și invazia. 

Omul care se ferește de orice iubire umană zicându-și: îl slu- 
jesc pe Dumnezeu - acela se înșală. Căci, spune apostolul loan, 

dacă nu-ți iubești aproapele pe care-l vezi, cum ai să-l iubeşti pe 
Dumnezeu nevăzându-l? 

Trebuie să oferim lui Dumnezeu ce este al lui Dumnezeu, dar 
să nu refuzăm cezarilor ce este al cezarilor. 

Dumnezeu este cel care dă viaţă, cezarul poate dărui doar 
moartea. 

Trebuie să-l iubim pe Dumnezeu și să nu ne temem de cezar, 
căci se spune în Cartea Sfântă: cel care ridică sabia de sabie va 
muri. 

Vreți să fiți buni, fiți drepți; vreți să fiți drepți, fiți liberi! 

Viciile care îl fac pe om să fie asemenea unei brute sunt pri- 
mii dușmani ai libertăţii lui. 

Uitați-vă la un bețiv și spuneți-mi dacă această brută jalnică 
poate fi liberă! 

Avarul blestemă viața tatălui său și, asemenea corbului, e 
flămând de cadavre. 

Ambițiosul dorește ruina, el este un invidios delirant; dez- 
mățatul scuipă sânul mamei sale și umple de avortoni mărun- 
taiele pământului. 

Toate inimile fără iubire sunt pedepsite cu cel mai crud din- 
tre suplicii: ura. 

Căci, trebuie să știm, ispășirea e închisă în păcat. 

Omul care face rău este ca vasul de pământ prost făcut, se va 
sparge, fatalitatea o cere. 

Cu rămășițele lumii Dumnezeu face stelele, cu rămășițele 
sufletelor face îngeri. 


VI, SENARUL 


Senarul este numărul inițierii prin încercare, numărul echi- 
librului, hieroglifa științei binelui și răului. 


CHEIA MARILOR MISTERE 


Cel care caută originea răului caută de unde vine ceea ce nu este. 

Răul este pofta dezordonată de bine, este încercarea nereu- 
șită a unei voințe inabile. 

Fiecare își primește rodul operelor sale, iar sărăcia nu este 
decât imboldul muncii. 

Pentru turma de oameni, suferința este asemenea câinelui 
care mușcă lâna oilor pentru a le aduce pe calea cea bună. 

Datorită umbrei vedem lumina; datorită frigului simțim căl- 
dura; datorită suferinței suntem sensibili la plăcere. 

Răul este deci pentru noi ocazia și începutul binelui. 

Dar, în visul inteligenței noastre imperfecte, acuzăm munca 
providenței pentru că nu o înţelegem. 

Semănăm cu ignorantul care judecă tabloul după o schiță și 
zice, după ce s-a pictat capul: „Capul acesta n-are trup?“ 

Natura rămâne calmă și-și desăvârșește opera. 

Brăzdarul nu este crud când sfâșie măruntaiele pământului 
și marile revoluţii ale lumii sunt lucrarea lui Dumnezeu. 

Totul e potrivit timpului: popoarelor feroce stăpânii barbari, 
vitelor măcelarii; oamenilor judecătorii și părinţii. 

Dacă timpul ar putea schimba oile în lei, ar mânca măcelarii 
și păstorii. 

Oile nu se schimbă niciodată pentru că nu învaţă, numai po- 
poarele învaţă. 

Păstori și măcelari ai popoarelor, aveți dreptate să-i priviți ca 
pe dușmanii voștri pe cei care vorbesc turmelor voastre. 

Turme care nu vă cunoaşteţi încă păstorii și vreți să ignoraţi 
comerțul lor cu măcelarii, puteți fi scuzate că-i lapidați pe cei care 
vă umilesc și vă neliniștesc vorbindu-vă de drepturile voastre. 

O, Iisuse Hristoase! cei mari te condamnă, discipolii te re- 
neagă, poporul te blestemă și-ţi aclamă supliciul; numai mama 
ta plânge, Dumnezeu te-a părăsit! 

Eli! Eli! lama Sabahtani! 

VII, SEPTENARUL 


Septenarul este marele număr biblic. El este cheia creaţiei 
lui Moise și simbolul întregii religii. Moise a lăsat cinci cărți și 
legea lui se rezumă în două testamente. 

Biblia nu este o istorie, este o culegere de poeme, o carte de 
alegorii și imagini. 

Adam și Eva nu sunt decât tipurile primitive ale umanității; 
șarpele care ispitește este timpul care pune la încercare; pomul 
cunoașterii este dreptul; ispășirea prin muncă este datoria. 

Cain și Abel reprezintă carnea și spiritul, forța și inteligența, 
violența și armonia. 

Uriașii sunt vechii uzurpatori ai pământului; potopul este o 
imensă revoluție. 

Arca este tradiția conservată în familie: religia, în această 
epocă, devine un mister și proprietatea unei rase. Ham este 
blestemat pentru că a revelat-o. 

Nemrod și Babel sunt cele două alegorii primitive ale despo- 
tului unic și ale imperiului universal, de atunci mereu visat, 
întreprins de asirieni, de mezi, de perși, de Alexandru, de Roma, 
de Napoleon, de succesorii lui Petru cel Mare și mereu neîmpli- 
nit din pricina divergenţelor de interese, simbolizate de încâl- 
cirea limbilor. 

Imperiul universal nu se realizează prin forță, ci prin înțele- 
gere și iubire. Astfel, lui Nemrod, Biblia îi opune pe Abraham, 
omul datoriei care se exilează, în căutarea libertăţii și a luptei, 
pe un pământ străin căruia i se impune prin gândire. 

El are o soţie stearpă, ea reprezintă gândirea, și o sclavă fe- 
cundă care este forța; dar când forța a dat roade, gândirea a de- 
venit fecundă și fiul înțelegerii exilează pe fiul forței. Omul 
înțelegerii este supus la grele încercări, fiind obligat să-și sus- 

țină cuceririle prin sacrificiu. Dumnezeu vrea ca el să-și jertfească 

fiul, adică îndoiala pune la încercare dogma, iar omul rațional 
trebuie să fie gata să sacrifice totul în fața rațiunii supreme. 
Dumnezeu intervine atunci: rațiunea universală cedează la efor- 
turile trudei, se deschide spre știință, și numai partea materială 
a dogmei este jertfită. Aceasta este semnificația ţapului oprit 
cu coarnele în mărăciniș. Istoria lui Abraham este deci un sim- 
bol în maniera antică și conține o înaltă revelație a destinelor 
sufletului uman. Luat ca atare, este o poveste absurdă și revoltă- 
toare. Sfântul Augustin nu lua ca atare istoria măgarului de aur 
al lui Apuleius! Bieții oameni mari! 

Istoria lui Isaac este o altă legendă. Rebecca este tipul femeii 
orientale, muncitoare, ospitaliere, subiective în afecțiuni, vi- 
cleană și complicată în manevrele ei. Iacob și Esau sunt doi tipi 
reproducând pe Cain și Abel; dar aici Abel se răzbună: inteli- 
gența emancipată triumfă prin viclenie. Tot geniul israelit se 
afla în caracterul lui Iacob, răbdător și laborios subminator, care 
cedează mâniei lui Esau, devine bogat și răscumpără iertarea 
fratelui său. Când cei vechi voiau să filozofeze, ei povesteau, să 
nu uităm niciodată. 

Istoria sau legenda lui Iosif conține în germene tot geniul 
Evangheliei și Hristos, necunoscut de poporul lui, a plâns de 
multe ori recitind scena în care guvernatorul Egiptului se arunca 
de gâtul lui Veniamin rostind: „Eu sunt Iosif!“ 

Israel devine poporul lui Dumnezeu, conservatorul ideii și de- 
pozitarul verbului. Ideea este aceea de independență umană și 
de regalitate prin muncă, dar ea este ascunsă cu multă grijă ca 
un sâmbure prețios. Un semn dureros și indelebil este imprimat 
inițiaților, orice imagine a adevărului este interzisă și copiii lui 
lacob veghează cu sabia în mână în jurul unității tabernaculului. 
Hemor și Sichem vor să intre prin forță în familia sfântă și vor 
pieri cu popoarele lor, în urma unei iluzorii inițieri. Pentru a stă- 
pâni popoarele, sanctuarul trebuie păzit cu sacrificii și teroare. 

Servitutea copiilor lui Iacob pregătește eliberarea, pentru că 
ei au o idee și ea nu poate fi înlănțuită; ei au o religie și ea nu 
poate fi violentată; ei sunt un popor și nu poți supune un po- 
por adevărat. Persecuţia naște răzbunători, ideea se încarnează 
într-un om, Moise se ridică, Faraonul cade, coloane de nori și 
flăcări, precedând poporul eliberat, înaintează maiestuos în 
deșert. 


Hristos este preotul regelui prin înţelegere și iubire. 

El a primit ungerea sfântă, ungerea credinței, ungerea vir- 
tuţii care este forța. 

El apare când sacerdoțiul este epuizat, când vechile simboluri 
nu mai au putere, când vatra înţelegerii s-a stins. 

El vine să aducă viață Israelului și dacă nu poate înflăcăra 
Israelul, ucis de farisei, va reînvia lumea abandonată cultului 
mort al idolilor! 

Hristos este dreptul datoriei! 

Omul are dreptul să-și facă datoria și nici un alt drept. 

Omule, ai dreptul să reziști până la moarte împotriva celui 
care te împiedică să-ți faci datoria! 

Mamă! Copilul tău se îneacă; un bărbat te împiedică să-l sal- 
vezi; îl lovești și alergi să-ți salvezi fiul!... Cine va îndrăzni să 
te condamne?... 

Hristos a venit să opună dreptul datoriei datoriei dreptului. 

Dreptul la evrei era doctrina fariseilor. Și, într-adevăr, se pare 
că ei dobândiseră privilegiul să dogmatizeze. Nu erau ei oare 
moștenitorii legitimi ai sinagogii? 

Ei aveau dreptul să-l condamne pe Mântuitor și Mântuitorul 
știa că datoria lui era să le reziste. 

Hristos este protestul cel viu. 

Dar ce fel de protest? Al cărnii împotriva inteligenței? Nu! 

Al dreptului împotriva datoriei? Nu! 

Al atracției fizice împotriva atracției morale? Nu! Nu! 

Al imaginaţiei împotriva rațiunii universale? Al nebuniei îm- 
potriva înțelepciunii? Nu, de o mie de ori nu! 

Hristos era datoria reală care protestează față de dreptul 
imaginar. 

Emanciparea spiritului care sfărâmă servitutea cărnii. 

Devotamentul revoltat împotriva egoismului. 

Modestia sublimă care înfruntă orgoliul: Eu nu te voi asculta! 

Hristos este văduv, Hristos este singur, Hristos este trist: de ce? 

Pentru că femeia se prostituează. 

Pentru că societatea este acuzată de furt. 

Pentru că bucuria egoistă este lipsită de pietate! 

Hristos este judecat, condamnat, executat, dar adorat! 

Totul se petrecea probabil într-o lume la fel de serioasă ca și 
a noastră. 

Judecători ai lumii în care trăim, fiți atenţi și gândiți-vă la 
cel care va judeca judecățile voastre. 

Înainte de a muri, Mântuitorul a lăsat moștenire copiilor săi 
semnul nemuritor al salvării: comuniunea. Comuniunea! 
Uniunea comună! Ultimul cuvânt al Mântuitorului lumii. 

Pâinea și vinul împărțit tuturor, a zis el: aceasta este carnea 
și sângele meu! 

Și-a dat carnea pe mâna călăilor, sângele și l-a vărsat pentru 
pământul care a vrut să-l soarbă: de ce? 

Pentru ca toți să împartă pâinea înțelegerii și vinul iubirii. 

Oh! Semn al unirii între oameni! Oh! masă comună, oh! 
banchet al fraternității și al legalității, când vei fi oare bine 
inteles? 

Martiri ai umanității, voi care v-aţi dat viața pentru ca toți 
să aibă pâinea care-i hrănește și vinul care-i întărește, nu spu- 
neți și voi la fel atingând cu mâinile semnele comuniunii uni- 
versale. Acestea sunt sângele și carnea noastră! 

Și voi, oameni ai lumii întregi, voi pe care Domnul vă nu- 
mește frați, nu simțiți că pâinea universală, pâinea fraternă, 
pâinea comuniunii este Dumnezeu! 

Datornici ai crucificatului. 

Voi, cei care nu sunteți gata să vă daţi sângele, carnea și viața 
voastră, nu sunteți demni de comuniunea cu Fiul lui Dumnezeu! 
Nu faceți să curgă sângele lui pe voi, căci fruntea voastră se va 
păta! 

Nu vă apropiaţi buzele de inima lui Dumnezeu, va simți muş- 
cătura voastră. 

Nu beți sângele lui Hristos, vă va arde măruntaiele; e destul 
că a curs inutil pentru voi! 


VIII. NUMĂRUL OPT 


Octonarul este numărul reacției și al justiției echilibrante. 

Orice acțiune produce o reacțiune. 

Aceasta este legea universală a lumii. 

Creștinismul trebuia să producă anticreștinismul. 

Antihristul este umbra, contrastul, dovada lui Hristos. 

Antihristul se manifesta în Biserică încă din epoca apostoli- 
lor, cel care ţine acum va ține până la moarte, zicea Sfântul 
Pavel, și fiul inechității se va manifesta. 

Protestanţii au spus: antihristul este papa. 

Papa a răspuns: orice eretic este un antihrist. 

Antihristul nu este papa și nici Luther; antihristul este spi- 
ritul opus lui Hristos. 

Este uzurparea dreptului pentru drept; este orgoliul domina- 
tiei și despotismul gândirii. 

Este egoismul pretins religios al protestanților ca și ignoranța 
credulă și imperioasă a răilor catolici. 

Antihristul este ceea ce-i divizează pe oameni în loc să-i unească; 
este spiritul disputei, al încăpățânării savanților și sectarilor, 
dorința lipsită de pietate de a-și însuși adevărul și de a-i exclude 
pe ceilalți sau de a forța pe toată lumea să suporte îngustimea 
judecăților noastre. 

Antihristul este preotul care blestemă în loc să binecuvân- 
teze, îndepărtează în loc să adune, scandalizează în loc să con- 
struiască; condamnă în loc să salveze. 

Este fanatismul plin de ură care descurajează bunăvoința. 

Este cultul morţii, al tristeţii și al urâţeniei. 

Ce viitor îi vom face fiului nostru? spun părinții smintiţi; 
este slab la minte și la trup și inima lui nu dă încă semn de viață: 
vom face din el un preot ca să se hrănească din altar. Aceștia nu 
înțeleg că altarul nu-i ieslea animalelor leneșe. 

Priviţi la preoții nedemni, contemplați pe acești pretinși ser- 
vitori ai altarului. Ce spun inimii voastre acești oameni grași sau 
cadaverici, cu ochii fără strălucire, cu buzele pungă sau rânjite? 

Ascultaţi-i vorbind: ce vă învaţă acest zgomot dezagreabil și 
monoton? 

Se roagă ca și cum ar dormi, sfințesc ca și cum ar mânca. 

Sunt mașini de pâine, de carne, de vin și de vorbe goale. 

Și, dacă se bucură, ca nătângul la soare, fără un gând, fără 
iubire, lumea zice că ei sunt pacea sufletului. 

Pacea lor e pacea brutei și pentru ei pacea mormântului e mai 
bună; sunt preoţii prostiei și ai ignoranței, sunt miniștrii 
antihristului. 

Adevăratul preot al lui Hristos este omul care trăiește, care 
suferă, care iubește și luptă pentru dreptate. Nu se ceartă, nu 
respinge, dăruiește iertarea, înţelegerea, iubirea. 

Adevăratul creștin este străin spiritului de sectă; el este totul 
pentru toți și-i privește pe oameni ca pe copiii unui tată comun 
care vrea să-i salveze pe toți; întregul simbol nu are pentru el 

decât sensul blândeții și al iubirii; lasă lui Dumnezeu secretele 
justiției și nu înțelege decât caritatea. 

Îi privește pe cei răi ca pe niște bolnavi pe care-i plânge și-i 
vindecă; lumea cu greșelile și viciile ei este pentru el spitalul lui 
Dumnezeu și el vrea să-i fie infirmierul. 

Nu se crede mai bun decât ceilalți; spune numai: atât cât voi 
fi sănătos îi voi sluji pe ceilalți, și când voi cădea și voi muri, 
ceilalți pot să-mi ia locul și să slujească. 


IX. NUMĂRUL NOUĂ 


lată, acesta este eremitul tarotului; numărul iniţiaţilor și al 
profeților. 

Profeţii sunt solitari, căci destinul lor este să nu fie ascultați. 

Ei văd altfel decât ceilalți, presimt nefericirile care se apro- 
pie, de aceea sunt închiși, uciși, scuipați, respinși ca niște le- 
proși și lăsați să moară de foame. 

Apoi, când evenimentele prezise chiar se întâmplă, se spune: 
ei ne-au adus nefericirea. 

Acum, ca întotdeauna în ajunul marilor dezastre, străzile 
sunt pline de profeţi. 

I-am întâlnit prin închisori; i-am văzut murind uitaţi prin 
cocioabe. 

Întregul oraș a văzut pe unul dintre aceștia; profeția lui tă- 
cută consta în a colinda mereu pe străzi, îmbrăcat în zdrenţe, 
și a se arăta prin palatele luxului și ale bogăției. 

Am văzut pe unul a cărui faţă strălucea, asemenea celei a lui 
Hristos: avea mâinile crăpate și haine de om muncitor, construia 
epopei din argilă. Împletea la un loc sabia dreptului și sceptrul 
datoriei și pe această coloană de aur și oțel inaugura semnul 
creator al iubirii. 

Într-o zi, se amestecă într-o mare adunare populară, ținând 
în mâini pâine pe care o împărțea zicând: Pâine a lui Dumnezeu, 
fă pâine pentru toți! 

Am cunoscut un altul care exclama: Nu mai vreau să-l ador 
pe Dumnezeul diavolului; nu vreau un călău pentru Dumnezeul 
meu! Au crezut că blasfemiază. 

Nu, energia credinței lui se revărsa însă în cuvinte inexacte 
și imprudente. 

Și mai zicea în nebunia carităţii sale rănite: 

„Toţi oamenii sunt solidari, ei ispășesc unii pentru alții, tot 
așa cum sunt recompensaţi unii pentru alții.“ 

Pedeapsa păcatului este moartea. 

Păcatul însuși este, de altfel, o pedeapsă, cea mai mare din- 
tre pedepse. O crimă nu e decât o cumplită nefericire. 

Cel mai rău dintre oameni este cel care se crede mai bun 
decât alții. 

Oamenii pătimași sunt scuzabili pentru că sunt pasivi. Patima 
înseamnă suferință și răscumpărare prin durere. 

Ceea ce numim libertate nu este decât atotputernicia atrac- 
tiei divine. Martirii spun: e mai bine să asculți de Dumnezeu 
decât de oameni. 

Cel mai puţin perfect dintre actele de iubire valorează mai 
mult decât cel mai frumos cuvânt de pietate. 

Nu judecaţi, nu vorbiți, iubiţi și acționaţi. 

Un altul a venit și a spus: protestaţi față de dogmele rele prin 
opere valabile, dar nu vă despărțiți de nimeni. 

Ridicați din nou altarele, purificați templele și pregătiți-vă 
să primiţi spiritul iubirii. 

Fiecare să se roage urmând ritul lui și să comunice cu ai săi, 
dar să nu-i condamne pe alții. 

Nicio practică religioasă nu-i de disprețuit, căci e semnul 
unei mari și sfinte gândiri. 

Să ne rugăm împreună, să comunicăm în aceeași speranță, 
în aceeași credință, în aceeași caritate. 

Semnul nu-i nimic prin el însuși, credința îl sanctifică. 

Religia este legătura cea mai sacră și mai puternică a asoci- 
erii umane și a face un act de religie înseamnă a face act de 
umanitate. 

Când vor înțelege că puțina caritate valorează mai mult decât 
influența și stăpânirea asupra celorlalți. 

Când lumea va respecta ceea ce Dumnezeu însuși respectă 
în cea mai neînsemnată dintre ființele sale: spontaneitatea 
supunerii și libertatea datoriei, atunci nu va fi decât o religie 
în lume, religia creștină și universală, adevărata religie cato- 
lică ce nu se va renega pe ea însăși prin restricţii de locuri sau 
de persoane. 

Femeie, spunea Mântuitorul Samaritencei, cu adevărat îți 
spun ţie că un timp va veni când oamenii nu-l vor mai adopta 
pe Dumnezeu, nici în lerusalim, nici pe acest munte, căci 
Dumnezeu este spirit și adevărații adoratori vor trebui să-l slu- 
jească în spirit și în adevăr. 


X. NUMĂRUL ZECE 
NUMĂRUL ABSOLUT AL CABALEI 


Cheia sephirothelor (a se vedea Dogme et rituel de la haute magie). 


XI. NUMĂRUL UNSPREZECE 
Unsprezece este numărul forței; al luptei și al martiriului. 
Orice om care moare pentru o idee este un martir, pentru că 


aspiraţiile lui au învins spaimele animalului. 

Orice om care cade în război este un martir, fiind un soldat 
lovit în bătălia pentru viață. 

Cei care mor pentru dreptate sunt sfinţi în sacrificiul lor ca 
și victimele datoriei; în marea luptă a revoluţiei împotriva pu- 
terii, martirii cad și de o parte, și de alta a baricadei. 

Dreptul fiind rădăcina datoriei, datoria noastră este să ne 
apărăm drepturile. 

Ce este o crimă? Este o exagerare a unui drept. Crima și furtul 
sunt negări ale societății, despotismul izolat al unui individ care 
uzurpă regalitatea și se războiește pe riscul lui. 

Crima trebuie reprimată, fără îndoială, și societatea trebuie 
să se apere, dar cine este atât de drept, de mare, de pur pentru 
a ridica pretenţia să pedepsească? 

Pace deci celor care au căzut în război, chiar într-un război 
ilegitim, căci și-au riscat capul și l-au pierdut, și dacă au plătit 
ce mai putem cere de la ei! 

Onoare celor care luptă curajoși și loiali! Rușine doar trădă- 
torilor și lașilor! 

Hristos a murit între doi hoți și l-a luat pe unul dintre ei cu 
El în cer. 

Regatul cerurilor este pentru luptători și e cucerit cu forța 
vie. 

Dumnezeu dă toată atotputernicia lui iubirii. Îi place să în- 
vingă ura, dar îl varsă pe cel călduț. 

Datoria este să trăiești chiar numai o clipă! 

E frumos să te vezi domnind o zi, o oră măcar! Fie și sub sabia 
lui Damocles sau pe rugul lui Asurbaniapal! 

Dar e și mai frumos să vezi la picioarele tale toate coroanele 
lumii și să zici: Eu sunt regele săracilor și tronul meu va fi pe 
muntele Calvarului. 

Există un om mai puternic decât cel care ucide - este cel care 
moare salvând pe altul. 

Nu există crime izolate, nici ispășiri solitare. 

Nu există virtuți personale, nici devotamente pierdute. 

Oricine nu este ireproșabil este complicele răului și oricine 
nu este absolut pervers poate participa la tot binele. 

lată de ce un supliciu este întotdeauna o ispășire umană și 
orice cap cules de pe eșafod poate fi salutat și onorat ca un cap 
de martir. 

Și iată de ce, din nou, cel mai nobil și mai sfânt dintre mar- 
tiri putea, regăsindu-și conștiința, să se afle demn de pedeapsa 
pe care avea s-o îndure și să zică salutând sabia gata să-l lovească: 
să se facă dreptate! 

Inocente victime ale catacombelor din Roma, evrei și protes- 
tanți masacrați de nedemnii creștini. 

Preoţi victime ale regimului de teroare, regaliști sugrumați, 
revoluționari sacrificați la rândul lor, soldați ai marilor noastre 
armate care v-aţi lăsat oasele în jurul lumii, voi toți care ați mu- 
rit în chinuri, muncitori, soldaţi, îndrăzneţi de orice fel, bravi 
copii ai lui Prometeu care nu v-aţi temut nici de fulger, nici de 
vultur, onoare cenușii voastre risipite! Pace și venerație memo- 
riei voastre! Sunteţi eroii progresului, martirii umanităţii! 


XII. NUMĂRUL DOISPREZECE 


Doisprezece este numărul ciclic; numărul simbolului 
universal. 

lată o traducere în versuri tehnice a simbolului magic, și ca- 
tolic fără restricție: 


Cred într-unul Dumnezeu atotputernic, tatăl 
Făcătorul cerului și al pământului 

Cred în regele salvator, stăpânul umanității 


Fiul, cuvântul și splendoarea Divinităţii. 


Concepţie vie a iubirii veșnice 
Divinitate vizibilă și lumină manifestată. 


Dorit de lume în orice loc și în orice vreme 
Nedespărţit de unul Dumnezeu 


Coborât printre noi pentru a elibera pământul 
Sfinţind femeia prin propria-i mamă. 


Omul slăvit, înţelept și blând 
Născut pentru suferință și moarte, asemenea nouă. 


Izgonit din neștiinţă, acuzat din pizmă 
A murit pe cruce, viața dăruindu-ne. 


Toţi cei care-l vor lua drept călăuză și sprijin 
Pot prin învăţătura lui să fie Dumnezeu, asemenea lui. 


El a înviat pentru a domni peste vremi 
Și a risipit ai neștiinţei nori. 


Poruncile sale, mai mult și mai bine cunoscute într-o zi, 
Vor fi judecata celor morți și a celor vii. 


Cred în Duhul Sfânt, ai cărui tâlcuitori 
Mintea și inima sfinților și profeților sunt. 


Duh de viaţă și de rod 
Ce de la tatăl și de la oameni purcede 

Cred în unul și veșnic sfânt sobor 
Al celor drepți, cu grija în cer adunat. 


Cred în unitatea simbolului, a locului 
Apontifului și a cultului întru slava unui singur Dumnezeu. 


Cred că schimbându-ne moartea ne reînnoiește 
Și în noi, ca și în Dumnezeu, viața e veșnică. 


XIII. NUMĂRUL TREISPREZECE 


Treisprezece este numărul morții și al nașterii; al proprietă- 
ţii și al moștenirii, al societăţii și al familiei, al războiului și al 
tratatelor. 

Temeiul societății sunt schimburile dreptului, ale datoriei și 
ale încrederii reciproce. 

Dreptul este proprietatea; schimbul este necesitatea; buna-cre- 
dință este datoria. 

Cel care vrea să primească mai mult decât dă sau care vrea să 
primească fără să dea este un hoț. 

Proprietatea este dreptul de a dispune de o parte a bogăției 
comune, dar nu dreptul de a distruge sau de a sechestra. 

A distruge sau a sechestra bunul public nu înseamnă a po- 
seda, ci a fura. 

Am zis bunul public pentru că adevăratul proprietar al tutu- 
ror lucrurilor este Dumnezeu care vrea ca totul să fie al tuturor. 
Orice aţi face nu veți duce murind nimic din bunurile acestei 
lumi cu voi. Or, ceea ce trebuie să vi se ia într-o zi nu este cu 
adevărat al vostru. Nu v-a fost decât împrumutat. 

În privința uzufructului, acesta este rezultatul muncii; dar 
nici munca în sine nu este o garanție care să asigure posesia; 

un război se poate întâmpla, și prin dezastre sau incendii pro- 
prietatea să dispară. 

Daţi o întrebuințare nobilă acestor lucruri pieritoare, voi care 
veți pieri înaintea lor! 

Gândiţi-vă că egoismul provoacă egoism și că imoralitatea 
celui bogat este răspunzătoare de crimele săracilor. 

Ce vrea săracul dacă e cinstit? 

Vrea să muncească. Folosiți-vă de drepturile voastre, dar în- 
depliniți-vă datoria: datoria bogatului este să răspândească bo- 
găţia; bunul care nu circulă este mort, nu tezaurizați moartea. 

Un sofist a zis: Proprietatea este furt. Voia fără îndoială să 
vorbească despre proprietatea absorbită, sustrasă schimbului, 
detonată de la folosința comună. 

Dacă acesta era gândul lui, el putea merge chiar mai departe 
și să spună că o asemenea suprimare a vieții publice este un ve- 
ritabil asasinat. 

Crima de acaparare a fost întotdeauna privită ca o crimă de 
lezmaiestate umană. 


Familia este o asociaţie naturală rezultată din căsătorie. 

Căsătoria este uniunea a două fiinţe prin iubire care-și pro- 
mit un devotament reciproc în interesul copiilor care pot să se 
nască. 

Doi soţi care au un copil și se despart sunt lipsiţi de pietate. 
Vor oare să pună în practică judecata lui Solomon și să împartă 
și copilul? 

A-și promite iubire eternă este o copilărie: amorul sexual este 
o emoție divină, fără îndoială, dar accidentală, involuntară și 
tranzitorie, promisiunea devotamentului reciproc este esența 
căsătoriei și principiul familiei. 

Sancţiunea și garanția acestei promisiuni trebuie să fie în- 
crederea absolută. 

Orice gelozie este o bănuială și orice bănuială este un ultragiu. 

Adevăratul adulter este cel al încrederii: soția care se plânge 
de bărbatul ei în prezența altui bărbat; bărbatul care încredin- 
țează unei alte femei amărăciunile și speranţele inimii lui tră- 
dează adevărata încredere conjugală. 

Surprizele simțurilor nu sunt infidelități decât în cazul în 
care inima se lasă antrenată, abandonându-se plăcerii. În afară 
de aceasta, restul sunt greșeli umane de care trebuie să roșim 
și pe care trebuie să le ascundem: sunt indecente de care trebuie 
să ne ferim îndepărtând ocaziile și pe care nu trebuie niciodată 
să încercăm să le surprindem: moravurile interzic scandalul. 

Orice scandal este o rușine. Nu ești indecent pentru că ai or- 
gane pe care pudoarea nu le numește, ci pentru că le arăţi. 

Soţi, ascundețţi rănile căsniciei voastre; nu vă dezbrăcaţi so- 
tiile în fața batjocurii publice! 

Soții, nu dezvăluiți mizeriile patului conjugal; ar însemna 
să dobândiți în ochii opiniei publice nume rău. 

Numai o inimă de înaltă demnitate poate păstra credinţa con- 
jugală; acesta este un pact de eroism ale cărui dimensiuni nu- 
mai sufletele mari o pot înțelege. 

Căsătoriile care se desfac nu sunt căsătorii, sunt acuplări. 

O soție care-și abandonează soțul ce poate deveni? Nu mai 
este soție, nu este nici văduvă; ce este, deci? O renegată a onoa- 
rei, obligată să devină licenţioasă, pentru că nu mai este fecioară, 
dar nici liberă nu e. 

Un soţ care-și abandonează soția o prostituează și merită nu- 
mele infam care se dă amanțţilor femeilor pierdute. 

Căsătoria este deci sacră, indisolubilă, când există realmente. 

Dar ea nu poate exista realmente decât pentru ființele cu o 
înaltă inteligenţă și inimă nobilă. 

Animalele nu se căsătoresc, iar oamenii care trăiesc aseme- 
nea animalelor suportă fatalitățile naturii lor. 

Ei se străduiesc neîncetat în încercări nefericite de a fi rezo- 
nabili. Promisiunile lor sunt doar niște încercări și doar o părere 
de promisiune; căsătoriile lor, niște încercări și o părere de că- 
sătorie, iubirile lor, încercări și doar o părere de iubire. Ar vrea 
mereu și nu vor niciodată; întreprind mereu și nu desăvârșesc 
niciodată. Pentru asemenea oameni, legile nu sunt aplicabile 
decât prin represiune. 

Asemenea ființe pot avea un cuib, niciodată o familie: căsă- 
toria, familia sunt drepturi ale oamenilor perfecţi, al celor eman- 
cipaţi, al celor inteligenți și liberi. 

Cercetaţi analele tribunalelor și citiți istoria paricidelor. 

Ridicaţi vălul negru al capetelor tăiate și întrebați-le ce au 
crezut despre căsătorie și despre familie; ce lapte au supt, ce 
mângâieri i-au înnobilat... Apoi, înfioraţi-vă, voi care nu vă 
hrăniţi copiii cu pâinea inteligenţei și a iubirii, voi care nu sanc- 
ționaţi autoritatea paternă prin virtutea bunului exemplu... 

Nenorociţii aceștia erau orfani de spirit și de inimă și s-au 
răzbunat pentru nașterea lor... 

Trăim într-un secol în care mai mult ca niciodată familia este 
disprețuită în ceea ce are ea mai măreț și mai sacru; interesul 
material ucide inteligența și iubirea; lecţiile experienţei sunt 
dispreţuite, se face negoţ cu lucrurile lui Dumnezeu. Carnea 
insultă spiritul, hoția râde în nas loialității. Nici ideal, nici jus- 
titie: viața umană este orfană de amândouă. 

Curaj și răbdare! Acest secol va sfârși asemenea marilor vino- 
vaţi. Priviţi cât e de trist! Plictisul este vălul negru care-i înfă- 
șoară capul... tomberonul se rostogolește urmat de mulțimea 
fremătătoare... 

Curând încă un secol va fi judecat de istorie, și pe un uriaș 
mormânt în ruine se va scrie: 

Aici s-a sfârșit un secol paricid! Un secol călău al Dumnezeului 
și Hristosului său! 

În război ai dreptul să ucizi pentru a nu muri: dar în bătălia 
vieții, cel mai sublim dintre drepturi este acela de a muri pentru 
a nu ucide. 

Inteligența și iubirea trebuie să reziste opresiunii până la 
moarte, niciodată până la crimă. 

Om de inimă, viața celui care te-a ofensat este în mâinile 
tale, acela este stăpânul altor vieţi care nu ţin de a lui... Zdrobește-l 
cu grandoarea ta; iartă-l! 

Dar e interzis să ucidem tigrul care ne ameninţă? 

- Dacă e un tigru cu fața umană, e mai frumos să te lași devo- 
rat, dar aici legea morală nu prescrie nimic. 

- Dar dacă tigrul îmi ameninţă copiii? 

- Natura însăși să răspundă. 

Harmodius și Aristogiton se bucurau de ceremonii și de statui 
în Grecia antică. Biblia a consacrat numele luditei și al lui Aod 
și una din cele mai sublime figuri din Cartea Sfântă este aceea 
a lui Solomon orb și înlănțuit, zgâlțâind coloanele templului și 
strigând: să mor odată cu filistenii! 

Credeţi că dacă lisus, înainte de a muri, s-ar fi dus la Roma 
să-l înjunghie pe Tiberiu, ar mai fi salvat el lumea cum a fă- 
cut-o, iertându-și călăii și murind chiar pentru Tiberiu? 

Brutus asasinându-l pe Cezar a salvat el libertatea romană? 
Asasinându-l pe Caligula, Cherea a făcut loc lui Claudiu și Nero. 
A protesta faţă de violență prin violenţă înseamnă a o justifica 
și a o obliga să se repete. 

Dar a învinge răul prin bine, egoismul prin abnegaţie, fero- 
citatea prin iertare este secretul creștinismului și al victoriei 
veșnice. 

Am văzut locul în care pământul mai sângerează din pricina 
morţii lui Abel și prin acest loc curgea un șuvoi de lacrimi. 

Și miriade de oameni înaintau conduși prin secole, pentru 
a-și adăuga lacrimile fluviului. 

Și veșnicia ghemuită și mohorâtă contempla lacrimile care 
curgeau, socotindu-le una câte una, dar niciodată n-au fost des- 
tule pentru a spăla pata de sânge. 

Dar între două mulțimi și două vârste vine și Hristos cu chi- 
pul palid și luminat. 

Și în pământul de sânge și lacrimi plantează via fraternității 
și lacrimile și sângele, absorbite prin rădăcini de planta divină, 
se preface în seva dulce a strugurelui care va îmbăta de iubire 
pe fiii viitorului. 


XIV. NUMĂRUL PAISPREZECE 


Paisprezece e numărul contopirii, al asocierii și al unităţii 
universale și, în numele a ceea ce reprezintă el, facem aici un 
apel la națiuni începând cu cea mai veche și mai sfântă. 

Copii ai Israelului, de ce în mijlocul mișcării națiunilor rămâ- 
neți imobili ca și cum ați păzi mormintele părinţilor voştri? 

Părinții voștri nu sunt aici, ei au înviat: căci Dumnezeul lui 
Abraham, al lui Isaac și al lui Iacob nu este Dumnezeul morților! 

De ce imprimaţi veșnic generației voastre marca însângerată 
a cuţitului? 

Dumnezeu nu vrea să vă separe de ceilalți oameni: fiți frații 
noștri și mâncaţi cu noi ostia păcii pe altarele pe care sângele să 
nu le mai murdărească niciodată. 

Legea lui Moise este împlinită: citiți cărțile voastre și înţele- 
geți că ați fost un popor orb și dur, după cum o spun profeţii 
voştri. 

Dar ați fost de asemenea un popor curajos și perseverent în 
luptă. 

Copii ai Israelului, deveniți copiii lui Dumnezeu: înţelegeți 
și iubiți! 

Dumnezeu a șters de pe fruntea voastră semnul lui Cain, și 
popoarele, văzându-vă trecând, nu vor spune: lată evreii! Ci vor 
exclama: Faceţi loc fraților noștri! Faceţi loc fraților noștri mai 
mari întru credință! 

Și noi vom merge în toți anii să mâncăm alături de voi Paște 
în Noul Ierusalim. 

Și ne vom odihni sub via voastră și sub smochinul vostru; 
căci veți fi prietenii călătorului în amintirea lui Abraham, a lui 
Tobie și a îngerilor care-i vizitau. 

Și în amintirea celui care a zis: Cel care-l va primi pe cel mai 
neînsemnat dintre voi, pe mine mă va primi! 

Pentru că, de acum înainte, nu veți mai refuza un adăpost 
în casa voastră și în inima voastră pentru fratele vostru losif pe 
care l-aţi vândut naţiunilor. 

Pentru că el a devenit puternic în pământul Egiptului, unde 
voi veţi căuta pâine în cei șapte ani de foamete. 

Și el își va reaminti de tatăl său lacob și de Veniamin, fratele lui 
mai mic: și e vă va ierta gelozia voastră și vă va îmbrățișa plângând. 

Copii ai credincioșilor, vom cânta cu voi: nu este alt Dumnezeu 
decât Dumnezeu și lisus Hristos îi este profet! 

Mahomed este umbra lui Moise. Moise este precursorul lui lisus. 

Ce este un profet? Este un reprezentant al umanităţii care-l 
caută pe Dumnezeu. Dumnezeu este Dumnezeu, omul este pro- 
fetul lui Dumnezeu, când ne face să credem în Dumnezeu. 

Biblia, Coranul și Evanghelia sunt trei traduceri ale aceleiași 
cărți. Nu exista decât o lege, după cum nu exista decât un 
Dumnezeu. 

O femeie idealizată, o răsplată a celor aleși, ești tu mai fru- 
moasă decât Maria? 

O, Marie, fiică a Orientului, castă asemenea unei pure iu- 
biri, mare asemenea aspirațiilor materne, vino să-i înveţi pe 
copiii islamului misterele cerului și secretele frumuseții. 

Invită-i la sărbătoarea noii logodne, acolo, pe tronurile stră- 
lucitoare de pietre prețioase stau trei profeți. 

Arborele tuba își va apleca frunzele ca să facă boltă mesei 
divine. 

Mireasa va fi albă ca luna și trandafirie ca surâsul dimineţii. 

Toate popoarele vor alerga s-o vadă și nu se vor teme să mai 
treacă peste Al Sirah, pentru că e această punte îngustă ca olamă 
de cuţit. Mântuitorul își va întinde crucea venind să întindă 
mâna celor șovăitori, iar celor care vor cădea, mireasa le va în- 
tinde vălul ei parfumat pentru a-i trage spre ea. 

Popoare, bateţi din palme și aplaudaţi ultima victorie a iubi- 
rii! Numai moartea va muri și numai infernul va arde. 

O, națiuni ale Europei, cărora Orientul le întinde mâna, 
uniți-vă pentru a-i alunga pe urșii nordului! În ultimul răz- 
boi să învingă inteligența și iubirea, comerțul să unească 
braţele lumii și o nouă civilizaţie răsărită din Evanghelie să 
reunească toate turmele pământului sub pulpana aceluiași 
păstor! 

Acestea vor fi cuceririle progresului; aceasta este ținta spre 
care ne împinge mișcarea lumii. 

Progresul este mișcare; și mișcarea este viaţă. 

A nega progresul înseamnă a afirma neantul și a zeifica 
moartea. 

Progresul este unicul răspuns pe care rațiunea-l poate opune 
obiecțiilor referitoare la existența răului. 

Nu totul este bine, dar totul va fi bine într-o zi. Dumnezeu a 
început și-și va desăvârși opera. 

Fără progres, răul ar fi neclintit ca și Dumnezeu! 

Progresul explică ruinele și-l consolează pe leremia care 
plânge. 

Naţiunile se succed ca și oamenii și nimic nu este stabil, pen- 
tru că totul merge spre perfecțiune. 

Un om mare murind lasă moștenire patriei sale rodul muncii 
lui; o mare națiune care se stinge pe pământ se transfigurează 
într-o stea pentru a lumina întunecimile istoriei. 

Ceea ce s-a înfăptuit prin acțiunile ei rămâne gravat în cartea 
eternă; ea a adăugat o pagină la biblia speței umane. 

Nu spuneți că civilizaţia e rea, pentru că ea este asemenea 
acelei călduri umede care coace grâul, dezvoltând rapid princi- 
piile vieții și principiile morţii, ea ucide, ea reînvie. 

Civilizația este asemenea îngerului judecății care-i separă pe 
răi dintre cei buni. 

Civilizaţia transformă în îngeri ai luminii oamenii binevoi- 
tori și-l coboară pe cel egoist mai jos decât o brută; ceea ce sem- 
nifică degradarea trupului și emanciparea sufletelor. 

Lumea păgână a uriașilor a ridicat la cer sufletul lui Enoh; 
deasupra bacanalelor Greciei primitive se ridică spiritul armo- 
nios al lui Orfeu. 

Socrate și Pitagora, Platon și Aristotel rezumau, explicându-le, 
toate aspiraţiile și toate gloriile vechii lumi. Fabulele lui Homer 
sunt mai adevărate decât istoria, iar din grandoarea Romei 
nu ne-au mai rămas decât acele opere care au marcat secolul 
lui Augustus. 

Roma n-a zguduit poate lumea cu războinicii ei decât ca să-l 
nască pe Virgiliu. 

Creștinismul este rodul meditaţiilor tuturor înțelepților 
Orientului care retrăiesc în lisus Hristos. 

Astfel, lumina spiritului s-a ridicat acolo unde soarele lumii 
s-a arătat; Hristos a cucerit Occidentul și blândele raze ale soa- 
relui Asiei au încălzit gheţurile Nordului. 

Însuflețiți de această căldură necunoscută, furnicare de oa- 
meni noi s-au răspândit într-o lume epuizată; sufletele popoa- 
relor moarte au luminat popoarele reîntinerite și au sporit în 
ele spiritul vieții. 


CHEIA MARILOR MISTERE 


Există în lume o națiune care se numește francheţe și liber- 
tate și aceste două cuvinte sunt sinonime cu numele Franţei. 

Această națiune a fost dintotdeauna, într-un anumit fel, 
mai catolică decât Papa și mai protestantă decât Luther. 

Franţa cruciadelor, Franța trubadurilor și a șansonetelor, 
Franţa lui Rablais și Voltaire, Franţa lui Bossuet și Pascal este 
sinteza popoarelor; ea realizează alianța rațiunii cu credința, a 
revoluţiei cu puterea, a credinţei cele mai duioase cu demnitatea 
umană cea mai mândră. 

Priviţi-o cum calcă, cum se zbuciumă, cum crește! 

Adesea înșelată și rănită, niciodată doborâtă, entuziastă în 
victorii, curajoasă în înfrângeri, râde, cântă, moare și învață 
lumea credința în nemurire. 

Vechea gardă nu se predă, dar nici nu moare: credeţi în en- 
tuziasmul copiilor noștri care vor să fie și ei într-o zi soldați 
din vechea gardă! 

Napoleon nu este un om, este chiar geniul Franţei, este al 
doilea salvator al lumii și el a dat apostolilor lui drept semn 
crucea! 

Sfânta Elena și Golgota sunt jaloanele noii civilizații; sunt 
cei doi piloni ai unui arc imens pe care-l formează curcubeul 
ultimului potop, ca o punte între două lumi. 

Și puteți crede că un trecut fără aureolă și fără glorie ar putea 
devora atâta viitor? 

Și credeți că sabia unui tătar ar putea sfâșia pactul gloriilor 
noastre, testamentul libertății noastre? 

Puteți spune, mai degrabă, că vom redeveni copii și că ne 
vom întoarce la sânul maicii noastre! 

Înainte! Înainte! spunea vocea divină lui Ahasverus. Înainte! 
Înainte! îi strigă Franței destinul lumii!... Și spre ce ne îndrep- 
tăm? Spre necunoscut, spre prăpastie, poate; n-are importanță! 
Dar spre trecut, spre cimitirele uitării, spre scutecele pe care 

propria noastră copilărie le-a sfâșiat, spre imbecilitatea și igno- 
ranța primelor vârste... niciodată! Niciodată! 


XV. NUMĂRUL CINCISPREZECE 


Cincisprezece este numărul antagonismului și al catolicității. 

Creștinismul se împarte acum în două Biserici: Biserica civi- 
lizatoare și Biserica barbară, Biserica progresivă și Biserica 
staționară. 

Una este activă, cealaltă pasivă: una a comandat națiunile și 
le guvernează, pentru că regii se tem de ea; cealaltă a suferit toate 
despotismele și n-a fost decât un instrument de servitute. 

Biserica activă îl prezintă pe Dumnezeu pe înțelesul oameni- 
lor și este singura care crede în divinitatea verbului uman ca in- 
terpret al celui dumnezeiesc. 

Ce este, la urma urmei, infailibilitatea Papei, dacă nu auto- 
crația inteligenței confirmate de sufragiul universal al credinței? 

Cu acest titlu, Papa ar trebui să fie primul geniu al secolului 
său. De ce? Ar fi mai bine, în realitate, să fie un om comun. 
Supremațţia sa ar fi cu atât mai divină, cu cât este, într-un anu- 
mit fel, mai umană. 

Evenimentele nu vorbesc ele mai bine decât ranchiunele și 
ignoranțele nereligioase? Nu vedeți că Franţa catolică susține 
cu o mână papalitatea gata să se prăbușească și cu cealaltă sa- 
bia, luptând în fruntea armatei progresului? 

Catolici, israeliți, turci, protestanți, luptă deja sub același 
drapel; Semiluna s-a alăturat crucii latine și împreună luptăm 
împotriva invaziei barbarilor și împotriva abrutizantei ortodoxii. 

Este un fapt împlinit. Admițând dogme noi, din amvon, 
Sfântul Petru s-a pronunțat solemn progresiv. 

Patria creștinismului catolic este cea a științelor și a artelor, 
iar Verbul etern al Evangheliei, viu și întrupat într-o autoritate 
vizibilă, este lumina lumii. 

Să tacă deci fariseii noilor sinagogi! Să tacă tradiţiile dușmă- 
noase ale Școlii, prezbiterianismul arogant, jansenismul absurd 
și toate acele rușinoase și superstițioase interpretări ale dogmei 
eterne, pe drept stigmatizate de geniul nemilos al lui Voltaire! 

Voltaire și Napoleon au murit catolici. Știți ce trebuie să de- 
vină catolicismul viitorului? 

Să devină dogma evanghelică probată, cum se probează au- 
rul, de critica dizolvantă a lui Voltaire și realizată prin guverna- 
rea lumii de geniul unui Napoleon creștin! 

Cei care nu vor vrea să pășească, evenimentele îi vor târî sau 
vor trece peste ei! 

Imense calamități pot să se abată asupra lumii. Armatele 
Apocalipsei vor dezlănțui într-o zi cele patru flageluri. Sanctuarul 
va fi epurat. Sfânta și severa sărăcie își va trimite apostolii pentru 
a susține tot ceea ce se clatină, să ridice ce e căzut și să ungă cu 
ulei sfânt toate rănile. 

Despotismul și anarhia, acești doi monștri otrăviți de sânge 
se vor sfâșia și se vor distruge unul după altul, după ce se vor fi 
susținut reciproc un timp foarte scurt prin chiar strânsoarea 
luptei lor. 

Și guvernarea viitorului va aparține celui al cărui model ne 
va fi arătat în natură de familie și în idealul religios prin ierar- 
hia păstorilor. Cei aleși trebuie să domnească cu lisus Hristos o 
mie de ani, ne învaţă tradițiile apostolice. Adică, de-a lungul 
unui șir de secole, inteligența și iubirea oamenilor de elită de- 
votaţi sarcinilor puterii administrative vor dirija interesele și 
bunurile familiei universale. 

Atunci, după promisiunea Evangheliei, nu va mai fi decât o 
turmă și un păstor. 

XVI. NUMĂRUL ȘAISPREZECE 


Șaisprezece este numărul templului. 

Să vorbim despre templul viitorului. 

Când spiritul inteligenţei și al iubirii se va fi revelat, întreaga 
trinitate se va manifesta în tot adevărul și gloria sa. 

Umanitatea devenită regină și parcă reînviată va avea grația 
copilăriei în poezie, vigoarea tinereții în rațiune și înțelepciu- 
nea vârstei mature în operele ei. 

Toate formele pe care, rând pe rând, le-a îmbrăcat gândirea 
divină vor renaște nemuritoare și perfecte. 

Toate liniile pe care le-a schițat arta succesivă a națiunilor se 
vor uni și vor forma imaginea completă a lui Dumnezeu. 

Ierusalimul va reconstrui Templul lui Iehova după modelul 
profetizat de Ezechiel și Hristos, nou și etern Solomon, va glo- 
rifica, sub lambriurile de cedru și smochini, nunta cu sfânta 
libertate, noua mireasă a cântării. 

Iehova va renunţa la fulgerul lui pentru a binecuvânta cu 
amândouă mâinile mirii: va apărea surâzător între ei și se va 
bucura să-i audă spunându-i tată. 

Și totuși poezia Orientului, în magicele ei amintiri, îl vor 
numi Brahma și Jupiter. India va învăța în încântătoarele noas- 
tre climate minunatele povești ale lui Vishnu și noi vom așeza 
pe fruntea încă însângerată a lui Hristos cel iubit tripla coroană 
de perle a misticei Trimurti. Venus, purificată sub vălul Mariei, 
nu-și va mai plânge de acum Adonisul. 

Mirele va reînvia pentru a nu mai muri niciodată, iar mis- 
trețul infernal își va găsi moartea în pasagera lui victorie. 

Ridicaţi-vă, voi, temple din Delfi și Efes! Dumnezeul luminii și 
al artelor a devenit Dumnezeul lumii, cuvântul lui Dumnezeu vrea 
să fie numit Apollo! Diana nu va mai domni văduvă în câmpiile so- 
litare ale nopții; cornul ei argintat se află acum sub piciorul miresei. 

Dar Diana nu e învinsă de Venus; Endymion s-a trezit și vir- 
ginitatea se va mândri că e mamă! 

Ieși din mormânt, o, Phidias! și bucură-te de distrugerea pri- 
mului tău Jupiter: acum tu îl vei crea pe Dumnezeu! 

O, Roma, templele tale să se ridice alături de bazilici: să mai 
fii regina lumii și panteonul națiunilor: Virgiliu să fie încoronat 
în capitoliu de mâna Sfântului Petru; Olimpul și Carmelul să-și 
unească divinitățile sub penelul lui Rafael! 

Transfigurați-vă antice catedrale ale strămoșilor noștri; ridi- 
caţi până la cer clopotnițele voastre cizelate și vii, iar piatra să 
povestească în imagini sumbrele legende ale Nordului, învese- 
lite de apologurile aurite și minunate ale Coranului! 

Orientul să-l adore pe lisus Hristos în moscheele lui, iar pe mi- 
naretele noii Sfinte Sophia să se înalțe crucea în mijlocul semilunii! 

Mahomed să elibereze femeia pentru a reda adevăratului cre- 
dincios celestele frumuseți pe care atât le-a visat, iar martirii 
Mântuitorului să înveţe castele mângâieri ale frumoșilor îngeri 
ai lui Mahomed. 

Pământul întreg, plin de bogatele ornamente pe care i le-au 
brodat toate artele, nu va mai fi decât un templu magnific în 
care omul va fi preot etern! 

Tot ceea ce e adevărat, tot ceea ce a fost frumos, tot ceea ce a fost 
blândețea secolelor trecute va retrăi glorios în transfigurarea lumii. 

Și forma frumoasă nu va mai fi despărțită de ideea adevă- 
rată, cum trupul nu va mai fi despărțit de suflet, când sufle- 
tului ajuns în deplinătatea puterii lui i se va alcătui un trup pe 
măsura imaginii. 

Va fi regatul cerului pe pământ, iar trupurile vor fi templele 
sufletului, cum universul regenerat va fi templul lui Dumnezeu. 

Și trupurile, și sufletele, forma și gândul, și întregul univers 
vor fi lumina verbului și revelația permanentă și vizibilă a lui 
Dumnezeu. Amin! Așa să fie! 

XVII. NUMĂRUL ȘAPTESPREZECE 


Șaptesprezece este numărul stelei; numărul inteligenţei și 
al iubirii. 

Inteligența războinică, curajoasă, complice a divinului 
Prometeu, fiica mai mare a lui Lucifer, mărire ţie în curajul tău! 
Ai vrut să știi pentru a stăpâni, ai sfidat toate tunetele și ai în- 
fruntat toate abisurile! 

Inteligență, tu, cea pe care bieții păcătoși au iubit-o până la 
delir, până la scandal, până la reprobare! drept divin al omului, 
esenţă și suflet al libertății, mărire ţie! Te-au urmat, călcând în 
picioare, pentru tine, visele cele mai scumpe ale imaginaţiei 
lor, fantomele cele mai îndrăgite ale inimii lor! 

Pentru tine au fost respinși și proscriși; au suferit pentru tine 
închisoarea, despuierea, foamea, setea, părăsirea celor dragi, 
și sumbrele ispite ale disperării! Erai dreptul lor și te-au cucerit! 
Acum ei pot să plângă și să creadă, pot să se supună și să se roage! 

Cain căindu-se ar fi fost mai mare decât Abel: numai legiti- 
mul orgoliu satisfăcut are dreptul să se umilească! 

Eu cred, pentru că știu de ce și cum trebuie să crezi; eu cred, 
pentru că iubesc și nu mă tem de nimic. 

Iubire! Iubire mântuitoare și reparatoare sublimă; tu care 
aduci atâta fericire și atâta tortură, tu sacrificatoarea sângelui 
și a lacrimilor, tu care ești chiar virtutea și prețul virtuții; forța 
resemnării, libertatea supunerii, bucuria durerii, viața și moar- 
tea, mărire ție! mărire și glorie ție! Dacă inteligența este o 
lampă, tu ești flacăra; dacă ea este dreptul, tu ești datoria; dacă 
ea e noblețea, tu ești fericirea! Iubirea plină de mândrie și de 
pudoare în mistere, iubirea divină, iubirea ascunsă, iubirea ne- 
bună și sublimă; Titan care ține cerul cu mâinile, obligându-l 
să coboare, ultim și inegalabil secret al văduviei creștine, iubire 
veșnică, iubire infinită, ideal suficient pentru a crea o lume, 

iubire! binecuvântare și glorie! Glorie inteligențelor care se as- 
cund pentru a nu ofensa ochii bolnavi! Clorie dreptului care se 
transformă în datorie devenind devotament! Sufletelor văduve 
care iubesc și se consumă fără iubire! Celor care suferă și nu fac 
pe nimeni să sufere, celor care iartă pe ingrați și celor care-și iu- 
besc dușmanii! O! ferice de cei care sărăcesc și se epuizează pen- 
tru a dărui! Fericite sufletele care fac întotdeauna pace! Fericite 
inimile pure și simple care nu se cred mai bune decât altele! 
Umanitatea mamă, umanitatea fiică și maică a lui Dumnezeu, 
umanitate concepută fără păcat, Biserica Universală, Maria! 
Fericit cel care totul a îndrăznit pentru a te cunoaște și a te în- 
țelege și care e gata să sufere totul pentru a te sluji și a te iubi! 


XVIII. NUMĂRUL OPTSPREZECE 


Este numărul dogmei religioase care e numai poezie și mister. 

Evanghelia spune că la moartea Mântuitorului, catapeteasma 
Templului s-a sfâșiat pentru că prin moartea lui s-a manifestat 
triumful devotamentului, miracolul carității, puterea lui 
Dumnezeu în om, umanitatea divină și divinitatea umană, ul- 
timul și cel mai sublim dintre arcane, ultimul cuvânt al tuturor 
inițierilor. 

Dar Mântuitorul știa că nu-l vor înțelege chiar de la început 
și le spusese: Nu veţi îndura acum toată lumina doctrinei mele; 
dar când spiritul adevărului se va manifesta, el vă va învăţa tot 
adevărul și vă va sugera sensul a ceea ce v-am spus. 

Or, spiritul adevărului este spiritul științei și al inteligenţei, 
spiritul forţei și al sfatului. 

Acest spirit s-a manifestat solemn în Biserica Romană, 
când a declarat în patru articole ale decretului ei din 12 de- 
cembrie 1845: 

1. Când credința este superioară rațiunii, rațiunea trebuie să 
inspire credința; 

2. Când credința și știința își au fiecare domeniul lor, una nu 
trebuie să uzurpe funcțiile celeilalte; 

3. E în firea credinței și a graţiei să nu slăbească, ci, dimpo- 
trivă, să întărească și să dezvolte rațiunea; 

4. Concursul rațiunii care examinează nu deciziile credinței, 
ci bazele naturale și raționale ale autorității care decide, departe 
de a vătăma credința, nu-i poate fi decât utilă; cu alte cuvinte, 
credința perfect rezonabilă în principiile sale nu trebuie să se 
teamă, ci dimpotrivă să dorească examenul sincer al rațiunii. 


Un asemenea decret este o revoluție religioasă desăvârșită, 
este inaugurarea domniei Sfântului Duh pe Pământ. 


XIX. NUMĂRUL NOUĂSPREZECE 


Este numărul luminii. 

Este existența lui Dumnezeu probată chiar de ideea de 
Dumnezeu. 

Ori spunem că Ființa imensă este un mormânt universal în 
care ea se mișcă automat, o formă moartă și cadaverică, ori ad- 
mitem principiul absolut al inteligenței și al vieții. 

Lumina universală este moartă sau vie? Fatal destinată ope- 
rei de distrugere sau providenţial dirijată către o creație nemu- 
ritoare? 

Dacă Dumnezeu n-ar fi, inteligența n-ar fi decât o decepție, 
pentru că e lipsită de absolut și idealul ei este o minciună. 

Fără Dumnezeu, fiinţa este un neant care se afirmă, iar 
viața, o moarte deghizată. 

Lumina este o noapte mereu înșelată de mirajul viselor. 

Primul și cel mai important dintre actele de credinţă este deci 
acesta. 

Fiinţa este și ființa fiinţei, adevărul ființei este Dumnezeu. 

Fiinţa este vie cu inteligență și inteligenţa vie a Fiinţei abso- 
lute este Dumnezeu. 

Lumina este reală și dătătoare de viaţă; or, realitatea și viața 
întregii lumini este Dumnezeu. 

Verbul rațiunii universale este o afirmaţie și nu o negație. 

Sunt orbi cei care nu văd că lumina fizică nu este decât in- 
strumentul gândirii! 

Numai gândul vede lumina și o creează întrebuințând-o după 
nevoile sale. 

Afirmarea ateismului este dogma eternului întuneric; afir- 
marea lui Dumnezeu este dogma luminii! 

Ne vom opri la numărul nouăsprezece, cu toate că alfabetul 
sacru are douăzeci și două de litere; dar primele nouăsprezece 
litere sunt cheile teologiei oculte. Celelalte sunt cheile naturii; 
vom reveni asupra lor în partea a treia a acestei lucrări. 


Să rezumăm ceea ce am spus despre Dumnezeu citând o fru- 
moasă invocaţie împrumutată din slujba religioasă israelită. Este 
o pagină din Kether-Malkuth, poemul cabalistic al rabinului 
Solomon, fiul lui Gabirol. 


„Tu ești unul, începutul a toate numerele și fundamentul tu- 
turor edificiilor; tu ești unul și, în secretul unității tale, oamenii 
cei mai învățați se pierd pentru că nu o cunosc deloc. Tu ești unul 
și unitatea ta nu diminuează niciodată, nici nu crește, nici nu 
suferă nicio alterare. Tu ești unul, dar nu cum e unul cu privire 
la calcul, căci unitatea ta nu admite nicio multiplicare, nici schim- 
bare, nici formă. Tu ești unul, căruia nicio imaginație de a mea 
nu-i poate fixa o limită sau da o definiţie; iată de ce voi veghea 

asupra purtării mele, ferindu-mă să păcătuiesc prin limba mea. 
Tu ești unul, într-adevăr, a cărui perfecție este atât de sus, încât 
nu poate cobori în niciun fel, orice ar fi, și nu asemenea acelui 
unu care poate înceta să existe. 


Tu exiști: totuși, auzul și văzul muritorilor nu-ți pot atinge 
existența și nu pot plasa în tine nici pe unde, nici pe cum și nici 
pe de ce. Tu exiști, dar în tine însuți, pentru că nici unul nu poate 
exista alături de tine. Tu exiști dinaintea timpurilor și ești fără 
loc. Tu exiști, într-adevăr, și existența ta e atât de ascunsă, încât 
nimeni n-o poate descoperi și nici nu-i poate pătrunde secretul. 

Tu ești viu, dar nu de un timp cunoscut și fixat; tu ești viu, 
dar nu printr-un spirit sau un suflet, căci ești sufletul tuturor 
sufletelor. Tu ești viu, dar nu ca viața muritorilor care sunt ase- 
menea unei adieri și al căror sfârșit va fi hrana viermilor. Tu ești 
viu și cel care se va putea atinge de misterele tale se va hrăni cu 
dulceaţa veșniciei trăind în veci. 

Tu ești mare, pe lângă măreţia ta toate mărețiile pălesc și tot 
ceea ce este perfect devine defectuos. Tu ești mare, deasupra ori- 
cărei imaginaţii, și te ridici deasupra oricărei ierarhii cerești. Tu 
ești mare, deasupra oricărei măreții și deasupra oricăror elogii. 
Tu ești tare și nici una din creaturile tale nu vor putea face ceea 
ce ai făcut tu, iar forța lor nu va putea fi comparată cu forța ta. 
Tu ești puternic: și ție-ți aparține această forță invincibilă care 
nu se schimbă și nu se alterează niciodată. Tu ești puternic, și 
prin măreţia ta ierți chiar în toiul furiei tale, arătându-te răbdă- 
tor cu păcătoșii. Tu ești puternic și milostivirea ta, care a existat 
dintotdeauna, se întinde asupra tuturor creaturilor tale. 

Tu ești lumina eternă, pe care sufletele pure o pot vedea și 
pe care întunericul păcatelor o ascunde păcătoșilor. Tu ești lu- 
mina ascunsă în această lume și vizibilă în cealaltă, unde se 

arată gloria Mântuitorului. Tu ești stăpân și ochii înţelegerii 
care doresc să te vadă sunt uimiți de a nu putea atinge decât o 

parte și niciodată întregul. Tu ești Dumnezeul Dumnezeilor, 
martorul tuturor creaturilor tale; și în onoarea acestui mare nume, 
ele sunt datoare să-ţi închine cultul lor. Tu ești Dumnezeu și toate 
creaturile sunt slujitorii și adoratorii tăi; gloria ta nu poate fi 
întunecată chiar dacă mai sunt adorați și alții, pentru că inten- 
ţia lor este să ţi se adreseze ţie. Ei sunt ca orbii, a căror ţintă este 
să urmeze calea cea bună și se rătăcesc; unul se îneacă într-un 
puț, altul cade într-o groapă; toți, în general, cred a-și fi împli- 
nit dorinţele și, totuși, s-au străduit în zadar. Doar slujitorii tăi 
sunt ca niște clarvăzători care merg pe un drum sigur, neînde- 
părtându-se de el niciodată, nici în dreapta, nici în stânga, până 
când intră în curtea regelui. Tu ești Dumnezeu care susții prin 
zeitatea ta toate ființele, mângâind prin unitatea ta toate crea- 
turile. Tu ești Dumnezeu, și nu e nicio diferență între deitatea, 
unitatea, eternitatea și existenţa ta; căci totul alcătuiește ace- 
lași mister; și chiar dacă numele variază, totul e la fel. Tu ești 
cărturar și știința, care este sursa vieţii, emană de la tine însuți; 
prin comparaţie cu știința ta, oamenii cei mai savanţi sunt niște 
stupizi. Tu ești cărturar și n-ai învățat știința de la nimeni, nici 
n-ai dobândit-o de la altul în afară de tine. Tu ești învățat și tu, 
ca un muncitor sau ca un arhitect, i-ai adăugat științei o divină 
voinţă, într-un timp marcat pentru a atrage fiinţa, din nimic; 
tot așa cum lumina care ţâșnește din ochi este atrasă de propriul 
ei centru fără instrumente și unelte. Această divină voinţă a 
săpat, a trasat, a purificat și a combinat, a poruncit nimicului 
să se deschidă, fiinţei să coboare în el și lumii să se întindă. El 
a măsurat cerurile cu palma, cu puterea lui a asamblat sferele, 
cu șnurul puterii sale a strâns cortinele creaţiilor universului 
și, atingând cu forța sa marginea cortinei creaţiei, a unit partea 
de sus cu partea de jos.“ 

(Extras din rugăciunea de Kipur) 

Am dat acestor îndrăznețe speculaţii kabalistice singura 
formă care le convine, aceea a poeziei sau a inspirației inimii. 

Sufletele credincioase nu vor avea nevoie de ipotezele rațio- 
nale conținute în această explicație nouă a imaginilor din Biblie, 
dar inimile sincer afectate de îndoială și pe care critica secolului 
al XVIII-lea le tulbură, vor înțelege citind că rațiunea chiar fără 
credință poate găsi în cartea sacră și altceva decât capcane; dacă 
valurile care acoperă textele divine umbresc, această umbră este 
atât de bine conturată de pozițiile luminii, încât devine singura 
imagine inteligibilă a idealului divin. 

Ideal de neînțeles ca și infinitul și indispensabil ca esența 
însăși a misterului. 


| 
| 
| 
| 
| 


Articolul II 


SOLUȚIA CELEI DE-A DOUA PROBLEME. 
ADEVARATA RELIGIE 


Religia există în omenire asemenea iubirii. 

Și este unică, asemenea iubirii. 

Asemenea ei, există sau nu în sufletul omului; dar, fie că o 
acceptăm sau o negăm, ea există în omenire, deci există în 
viaţă, în natură, incontestabilă în fața științei și chiar în fața 
rațiunii. 

Adevărata religie este cea care a existat și va exista întotdeauna. 

Se poate spune că religia este așa sau altfel, dar religia este 
ceea ce este. Religia este aceasta, iar falsele religii nu sunt decât 
superstiții care o imită, împrumută de la ea, umbre înșelătoare 
ale ei însăși. 

Se poate spune despre religie ceea ce se spune despre arta ade- 
vărată. Încercările barbare în pictură sau sculptură sunt tenta- 
tive ale ignoranței pentru a ajunge la adevăr. Arta se probează 
prin ea însăși, strălucește cu propria-i splendoare, este unică și 
eternă ca frumuseţea. 

Adevărata religie este frumoasă și, prin acest caracter divin, 
ea impune respect științei și obține acordul rațiunii. 

Știința nu poate, fără a se socoti îndrăzneață, să afirme sau 
să nege aceste ipoteze ale dogmei care pentru credință sunt ade- 
văruri; dar poate recunoaște, după anumite caractere, religia 
adevărată, adică pe cea care merită numele de religie, reunind 
toate caracterele convenabile acestei mari și universale aspirații 
ale sufletului uman. 

Un singur lucru evident divin s-a întâmplat pentru toți în 
lume. 

Caritatea. 

Opera adevăratei religii trebuie să fie producerea, conserva- 
rea și răspândirea spiritului carităţii. 

Pentru atingerea acestui scop, trebuie ca ea însăși să posede 
toate caracteristicile carităţii, în așa fel încât s-o putem defini, 
numind-o chiar pe ea caritatea organizată. 

Or, care sunt caracterele calității? 

Sfântul Pavel ne învaţă. 

Caritatea înseamnă răbdare. 

Răbdătoare ca Dumnezeu, pentru că este eternă ca el. Suportă 
persecuțiile, dar nu persecută pe nimeni, niciodată. 


MICROP ROSOPUS 


Marele Pantaclu extras din viziunea Sfântului loan 

Este binevoitoare și generoasă, chemând la ea copiii și neres- 
pingându-i pe adulți. 

Nu este geloasă. Pe cine și de ce ar fi? Nu are ea partea cea 
mai bună pe care nu i-o va lua nimeni, niciodată? 

Nu e certăreață, nici intrigantă. 

Nu are orgolii, ambiţii, nu e egoistă și nu se înfurie. 

Nu bănuiește răul și nu triumfă niciodată prin nedreptate, 
pentru că toată bucuria ei se află în adevăr. 

Îndură răul, fără să tolereze răul. 

Crede totul, credința ei e simplă, supusă, ierarhică și universală. 

Susţine totul și nu impune poveri pe care nu le duce ea cea 
dintâi. 

Religia e răbdătoare, fiind religia marilor lucrători ai gândi- 
rii: religia martirilor. 

Este binevoitoare ca Hristos și apostolii, cum au fost Vincent 
de Paul și Fénelon. 

Nu-și dorește demnități, nici bunuri terestre. Este religia pă- 
rinților din deșert, a lui Francisc din Assisi, a Sfântului Bruno, 
a surorilor carității, a fraților din ordinul Saint-Jean-de-Dieu. 

Nu este certăreață, nici intrigantă, se roagă, face binele și 
așteaptă, în sfârșit, are toate caracterele carității, pentru că este 
caritatea însăși. 

Oamenii, dimpotrivă, sunt nerăbdători, persecutori, geloși, 
cruzi, ambițioși, nedrepți; și sunt așa chiar în numele religiei 
pe care au calomniat-o, dar pe care nu o vor putea face să mintă 
niciodată. Oamenii trec, adevărul este etern. 

Fiică a carității și creând la rândul ei caritate, adevărata re- 
ligie este esențialmente înfăptuitoare; ea crede în miracolele 
credinţei, pentru că le săvârșește în fiecare zi când dă dovadă de 
caritate. Or, o religie care dă dovadă de caritate se poate lăuda 
că realizează toate visele iubirii divine. Astfel, credința Bisericii 
ierarhice transformă misticismul în realism prin eficacitatea 

sacramentelor sale. Niciun semn, nicio imagine care să nu-și 
găsească forța în graţie și care să nu ofere realmente ceea ce a 
promis. Credința animă totul, prin ea totul devine vizibil și pal- 
pabil; parabolele lui lisus Hristos chiar capătă trup și suflet. Ni 
se arată la lerusalim casa bogatului celui rău. Simbolismele ri- 
sipite ale religiei primitive, părăsite de știință și private de viața 
credinței, seamănă acelor oseminte albite care acoperă câmpia 
lui Ezechiel. Spiritul Mântuitorului, spiritul credinţei, spiritul 
carității a suflat peste ele și praful l-a risipit și tot ce era mort a 
prins viață, o viață atât de reală, încât nu mai puteau fi recu- 
noscute, în reînviații de astăzi, cadavrele de ieri. Și de ce le-am 
mai recunoaște când lumea a fost reînnoită, când Sfântul Pavel 
a ars la Efes cărțile hierofanțţilor? Să fie Sfântul Pavel un barbar 
care a comis un atentat împotriva științei? Nu! El a ars linţoliile 
celor înviați pentru a-i face să uite moartea. De ce mai reamin- 
tim atunci originile cabalistice ale dogmei? De ce legăm imagi- 
nile din Biblie de alegoriile lui Hermes? 

Pentru a-l condamna oare pe Sfântul Pavel, pentru a sădi în- 
doiala printre credincioși? Nu, firește, credincioșii nu au nevoie 
de cărțile noastre, nu le vor citi și nu vor dori să le înțeleagă. 
Dar am vrea să demonstrăm uriașei mulțimi a celor care se în- 
doiesc că credința se leagă de rațiunea tuturor secolelor și de 
știința tuturor înțelepților. Am vrea să forțăm libertatea umană 
să respecte autoritatea divină, rațiunea să recunoască bazele 
credinței pentru ca credinţa și autoritatea, la rândul lor, să nu 
proscrie niciodată libertatea și rațiunea. 


Articolul III 


SOLUȚIA CELEI DE-A TREIA PROBLEME 
RAŢIUNEA MISTERELOR 


Credinţa fiind aspiraţia spre necunoscut, obiectul credinței 
este, în mod absolut și necesar, misterul. 

Credința, pentru a-și formula aspiraţiile, este obligată să îm- 
prumute imagini din domeniul cunoscutului. 

Dar ea specializează întrebuințarea acestor forme, asam- 
blându-le într-o manieră imposibilă în ordinea cunoscutului. 
lată care este profunda rațiune a aparentei absurdităţi a sim- 
bolismului. 

Să dăm un exemplu: 

Dacă credinţa zice că Dumnezeu este impersonal, s-ar putea 
conchide că Dumnezeu nu este decât o vorbă sau cel mult un 
lucru. 

Dacă ar zice că Dumnezeu este o persoană, ne-am imagina 
infinitul inteligent sub forma necesar mărginită a unui individ. 

Dar ea zice, Dumnezeu este în trei persoane pentru a afirma 
că ea îl concepe pe Dumnezeu ca unitate și număr. 

Formula misterului exclude în mod necesar chiar înțelegerea 
acestei formule, chiar în măsura în care e împrumutată din 

lumea lucrurilor cunoscute, pentru că, dacă le-am înțelege, ele 
ar exprima cunoscutul și nu necunoscutul. 

Ar aparține atunci științei și nu religiei, adică credinței. 

Obiectul credinței este o problemă de matematică al cărei X 
scapă procedeelor algebrei noastre. 

Matematicile absolute dovedesc numai necesitatea și, în con- 
secință, existența acestui necunoscut reprezentat printr-un X 
intraductibil. 

Or, știința se va strădui zadarnic în progresul ei infinit, dar în- 
totdeauna relativ finit, nu va găsi niciodată în limbajul finitului 
expresia completă a infinitului. Misterul va rămâne deci etern. 

A se încerca introducerea în logica cunoscutului a termenilor 
unei profesii de credință înseamnă a o scoate din domeniul cre- 
dinței care are ca bază pozitivă ilogicul, adică imposibilitatea 
de a explica logic necunoscutul. 

Pentru israeliți, Dumnezeu este despărțit de umanitate, acesta 
nu trăiește în creaturile sale, el este de un egoism infinit. 

Pentru musulmani, Dumnezeu este un cuvânt în fața căruia 
ei se prosternează în numele credinței lui Mahomed. 

În viziunea creștinilor, Dumnezeu se relevă în umanitate, se 
dezvăluie prin caritate, domnește prin ordinea caree constituie 
ierarhia. 

Ierarhia este stăpâna dogmei, ale cărei spirit și literă ea cere 
să fie respectate. Sectarii care, în numele rațiunii, sau a irațiu- 
nii lor individuale, s-au atins de dogmă, au pierdut chiar prin 
acest fapt spiritul carității și s-au excomunicat singuri. 

Dogma catolică, adică dogma universală, merită acest frumos 
nume, pentru că ea rezumă toate aspirațiile religioase ale lumii, 
afirmă unitatea lui Dumnezeu cu Moise și Mahomed, recunoaște 
în el trinitatea infinită a generației eterne cu Zoroastru, Hermes 
și Platon, ea împacă Verbul unic al Sfântului Ioan cu numerele 
vii ale lui Pitagora, iată ceea ce atât știința, cât și rațiunea pot 

constata. Ea este deci chiar în fața științei și a rațiunii dogma 
perfectă, completă, care s-a născut vreodată pe lume. Dacă ști- 
ința și rațiunea sunt de acord cu noi întru acestea, nu le mai ce- 
rem nimic mai mult. 

Dumnezeu există și este unul singur, care-i pedepsește pe cei 
ce fac rău, a spus Moise. 

Dumnezeu se află pretutindeni, se află în noi și, dacă facem 
bine oamenilor, lui Dumnezeu îi facem, a spus lisus. 

Temeți-vă, era concluzia dogmei lui Moise. 

Iubiți a fost concluzia dogmei lui lisus. 

Idealul tipic al vieţii lui Dumnezeu în umanitate este întru- 
parea. 

Întruparea necesită reînvierea și operează în numele rever- 
sibilității solidarității, cu alte cuvinte în numele comuniunii 
universale, principiu dogmatic al spiritului carității. 

A substitui arbitrarul uman unui despotism legitim al legii, 
a așeza, cu alte cuvinte, tirania în locul autorităţii, este opera 
protestantismului și a democraţiei. Ceea ce oamenii numesc 
libertate este sancţiunea autorităţii ilegitime sau, mai degrabă, 
ficțiunea puterii nesancționate de autoritate. 

Jean Calvin protesta față de rugurile Romei pentru a-și acorda 
dreptul de a-l arde pe Michel Servet. Orice popor care se elibe- 
rează de un Carol I sau de un Ludovic al XVI-lea suportă pe un 
Robespierre sau pe un Cromwel, iar în spatele tuturor proteste- 
lor la adresa papalității legitime se află un antipapă. 

Divinitatea lui lisus Hristos nu există decât în Biserica Catolică. 
Acesteia el îi transmite ierarhic viața și puterea sa. Această divini- 
tate e sacerdotală și regală prin comuniune, dar, în afara acestei 
comuniuni, orice afirmare a divinității lui lisus Hristos este ido- 
latră, pentru că lisus nu este un Dumnezeu separat. 

Pentru adevărul catolic numărul protestanților nu contează. 

Dacă toți oamenii ar fi orbi, ar fi acesta un motiv să negăm 
existența soarelui? Rațiunea, protestând față de dogmă, probează 
suficient că nu ea a inventat-o, obligată fiind să admire morala 
care rezultă din această dogmă; or, dacă morala este o lumină, 
dogma trebuie să fie un soare; lumina nu izvorăște din întuneric. 

Între două prăpăstii ale politeismului și deismului absurd și 
mărginit nu există decât o posibilitate: misterul prea Sfintei 
Trinități. 

Între fatalitatea imorală și responsabilitatea draconică în- 
cheiată prin condamnarea tuturor ființelor nu există decât o 
posibilitate: misterul mântuirii. 

Trinitatea este credința. 

Întruparea este speranța. 

Învierea este varietatea. 

Trinitatea este ierarhia. 

Întruparea este autoritatea divină a Bisericii. 

Mântuirea este sacerdoțiul unic, infailibil, indefectibil și ca- 
tolic. Numai Biserica Catolică posedă o dogmă invariabilă și prin 
chiar constituţia ei se află în imposibilitatea de a corupe morala; 
ea nu inovează, ea explică. Astfel, de exemplu, dogma imacula- 
tei concepții nu este nouă, ea era conținută în întregime în the- 
otokonul Conciliului din Ephes, iar thotokonul este consecința 
riguroasă a dogmei catolice a întrupării. 

Biserica Catolică nu face excomunicări, ea numai le declară 
și e singura care o poate face, pentru că ea este cea care conservă 
unitatea. 

În afara vasului lui Petru, nu e decât abisul. Protestanții sea- 
mănă acelor oameni care, obosiţi de tangaj, se aruncă în apă 
pentru a scăpa de răul de mare. 

Despre catolicitate, așa cum s-a constituit ea în Biserica 
Catolică, se poate spune ceea ce Voltaire a afirmat cu atâta 
îndrăzneală despre Dumnezeu. 

Dacă n-ar fi existat, trebuia inventată. Dar dacă un om ar fi 
fost capabil să inventeze spiritul carităţii, acela l-ar fi inventat 
și pe Dumnezeu. Caritatea nu se inventează, ea se revelează 
prin operele sale și atunci putem scrie odată cu Mântuitorul lu- 
mii: Fericiți cei cu inima curată, căci ei îl vor vedea pe Domnul! 

A înțelege spiritul carității înseamnă a înțelege toate misterele. 

Articolul IV 


SOLUȚIA CELEI DE-A PATRA PROBLEME. 
RELIGIA PROBATA PRIN OBIECȚIILE 
CARE I SE OPUN 


Obiecțiile împotriva religiei pot fi făcute fie în numele știin- 
ței, fie în numele raţiunii, fie în numele credinţei. 

Știința nu poate nega faptele existenței religiei, nici impli- 
carea în evenimentele istoriei și a influenţei ei asupra istoriei. 

Este interzis cuiva să se atingă de dogmă; dogma aparține în 
întregime credinței. 

Știința se înarmează de obicei împotriva religiei cu o serie de 
fapte pe care numai ea are dreptul să le aprecieze și chiar le apre- 
ciază foarte sever, dar pe care religia le condamnă și ea, chiar 
mai energic decât știința. 

Făcând acestea, știința dă dreptate religiei, făcându-și sieși 
o nedreptate; renunţă la logică, acuză dezordinea pe care orice 
pasiune umană o provoacă în spiritul uman și nevoia acestuia 
de a fi susținut și dirijat de spiritul carității. 

Rațiunea, pe de altă parte, examinează dogma și o găsește 
absurdă, 

Dar, dacă n-ar fi rațiunea, ar înțelege-o; dacă ar înțelege-o, 
ea n-ar mai fi formula necunoscutului. 

Ar fi o demonstraţie matematică a infinitului. 

Ar fi infinitul finit, necunoscutul cunoscut, incomensura- 
bilul măsurat, indicibilul rostit. 

Adică dogma n-ar înceta să devină absurdă în faţa rațiunii de- 
cât devenind în fața științei, a rațiunii și a bunului-simţ la un 
loc, cea mai monstruoasă și mai imposibilă dintre absurdități. 

Mai rămân obiecțiile credinței disidente. 

Israeliții, strămoșii religiei noastre, ne reproșează de a fi aten- 
tat la unicitatea lui Dumnezeu, de a fi schimbat o lege imuabilă 
și eternă, de a fi adorat creatura în locul creatorului. 

Aceste reproșuri atât de grave sunt fondate pe o noțiune per- 
fect falsă a creștinismului. 

Dumnezeul nostru este Dumnezeul lui Moise, Dumnezeul 
unic, imaterial, infinit și mereu același, singurul demn de a fi 
adorat. 

Asemenea evreilor și noi îl credem prezent pretutindeni, dar 
așa cum ar trebui s-o facă și ei, noi îl credem viu, gândindu-se 
la oameni și iubindu-i, iar noi ne închinăm în fața lucrării lui. 

Nu i-am schimbat legea, pentru că decalogul israeliților este 
și legea creștină. 

Legea este imuabilă pentru că se întemeiază pe principiile 
eterne ale naturii; dar cultul necesar nevoilor omului se poate 
schimba și modifica odată cu el. 

Cultul este o învățătură, o limbă, trebuie tradus când națiu- 
nile nu-l mai înţeleg. 

Noi am tradus, n-am distrus cultul lui Moise și al profeților 
săi. 

Adorându-l pe Dumnezeu în lucrarea lui, noi nu adorăm lu- 
crarea în sine. Adorându-l pe Dumnezeu în lisus Hristos, tot pe 
Dumnezeu îl adorăm, dar pe acel Dumnezeu unit cu umanitatea. 

Dumnezeul evreilor este inuman, pentru că ei nu-i înțeleg 
lucrarea. 


Noi suntem deci mai israeliți decât israeliții. Ceea ce ei cred 
credem și noi și chiar mai bine decât ei. Ne acuză că ne-am des- 
părțit de ei, dar ei sunt cei care vor să se separe de noi. 

Noi îi așteptăm din toată inima, cu braţele deschise. 

Suntem ca și ei, discipolii lui Moise. 

Ca și ei, venim din Egipt și detestăm servitutea ; dar noi am ajuns 
în pământul făgăduit, ei au rămas și adastă, murind în deșert. 

Musulmanii sunt bastarzii lui Israel sau, mai degrabă, ei sunt 
frații dezmoșteniți, asemenea lui Esau. 

Credința lor e ilogică, pentru că ei admit că lisus este un mare 
profet și-i tratează totuși pe creștini drept necredincioși. 

Recunosc inspirația divină a lui Moise, dar nu-i privesc pe 
evrei ca pe niște frați. 

Cred orbește în profetul lor cel orb, fatalistul Mahomed, duș- 
manul progresului și al libertății. 

Să nu-i luăm totuși lui Mahomed gloria de a fi proclamat uni- 
tatea lui Dumnezeu pentru arabii lui idolatri. 

Se găsesc în Coran pagini sublime și curate. 

Citind aceste pagini, putem spune odată cu copiii lui Ismael: 
nu este alt Dumnezeu în afara lui Dumnezeu și Mahomed este 
profetul său. 

Există în ceruri trei tronuri pentru trei profeți ai popoarelor; 
dar până la urmă Mahomed va fi înlocuit cu Ilie. 

Musulmanii nu reproșează nimic creștinilor, ei îi înjură. 

Îi numesc necredincioși și ghiauri, câini adică. Nu avem ni- 
mic ce să le răspundem. 

Nu trebuie să-i respingem pe turci și pe arabi; trebuie doar 
să-i instruim și să-i civilizăm. 

Mai rămân creștinii disidenți, adică aceia care, rupând uni- 
tatea, se declară străini carității Bisericii. 

Ortodoxia greacă, această geamănă a Bisericii Romane, care 
n-a mai crescut de când s-au despărțit, nu mai vrea să țină seamă 
de fastul religios și de la Photius n-a mai inspirat nicio elocinţă; 
Biserica devenită absolut temporală și al cărei sacerdoțiu nu mai 
e decât o funcție reglată de politica imperială a țarului tuturor 
Rusiilor; mumie curioasă a unei Biserici primitive, colorată încă 
și aurită cu toate legendele și riturile din care popii nu mai în- 
teleg nimic; umbră a unei Biserici vii, dar care s-a oprit, lăsând-o 
pe cealaltă să meargă înainte, din ea nemairămânând decât o 
siluetă ștearsă și fără cap. 

Vin apoi protestanții; eternii ordonatori ai anarhiei care au 
sfârșit dogma, încercând s-o umple de raționamente, ca pe bu- 
toiul Danaidelor; fanteziști religioși ale căror inovaţii sunt ne- 
gative; ei au formulat pentru uzul lor un necunoscut, așa-zis 
mai bine cunoscut, mistere mai bine explicate, un infinit mai 
bine definit, o imensitate mai restrânsă, o credința mai îndo- 
ielnică, obținând o chintesenţă a absurdului, o scindare a cari- 
tății și decretând actele anarhice drept principii ale unei ierarhii 
imposibile; ei vor să realizeze salvarea numai prin credință, pen- 
tru că spiritul carității le scapă și nu pot nimic realiza, nici chiar 
aici pe pământ, pentru că pretinsele lor sacramente nu sunt de- 
cât maimuţăreli alegorice care nu oferă gratis, nu-l mai văd și 
nu-l mai ating pe Dumnezeu; într-un cuvânt, acestea nu mai 
sunt semnele atotputernicei credințe, ci mărturiile obligatorii 
ale neputinței eterne a îndoielii. 

Reforma a protestat chiar față de credinţă. Protestanţii au 
dreptate numai când se ridică împotriva unui zel nesocotit și 
persecutor care vrea să forțeze conștiințele. Ei au cerut dreptul 
de a se îndoi, dreptul de a avea mai puţină religie sau de a nu 
avea deloc; și-au vărsat sângele pentru acest trist privilegiu; l-au 
cucerit, l-au dobândit, dar nu ne pot lua dreptul de a-i plânge 
și de a-i iubi. Când îi va copleși din nou nevoia de a crede, când 

inima lor se va revolta împotriva tiraniei unei false rațiuni, când 
vor obosi de abstracţiile reci ale dogmei lor arbitrare, de zadar- 
nicele lor practici culturale fără eficiență, când comuniunea lor 
lipsită de o prezență reală, bisericile lor fără divinitate și morala 
lor fără iertare îi va îngrozi, în sfârșit, când vor fi bolnavi de do- 
rul de Dumnezeu, se vor ridica, asemenea fiului risipitor ca să 
se arunce la picioarele succesorului lui Petru zicându-i: Tată, 
am păcătuit împotriva cerului și împotriva ta, nu suntem demni 
de a fi numiți fiii tăi, dar socotește-ne măcar printre cei mai 
umili dintre slujitorii tăi. 

Nu mai aducem în discuţie critica lui Voltaire. Acest mare spi- 
rit era dominat de o înflăcărată dragoste pentru adevăr și dreptate, 
dar era lipsit de acea francheţe a inimii pe care o dă înțelegerea 
credinței. Voltaire nu putea admite credința pentru că el nu putea 
iubi. Spiritul de caritate nu i s-a revelat acestui suflet fără tandrețe 
și el a criticat cu amărăciune o vatră a cărei căldură n-a simţit-o 
și o lampă a cărei lumină n-a zărit-o. Dacă religia ar fi fost așa 
cum o vedea el, ar fi avut mii de motive s-o atace și noi am fi în- 
genuncheat în fața eroismului lui. Voltaire ar fi fost mesia bunu- 
lui-simț, un Hercule distrugând fanatismul... Dar el râdea prea 
mult pentru a înțelege ce spune. Fericiţi cei ce plâng, filozofia 
râsului nu are nimic comun cu religia lacrimilor. 

Voltaire a parodiat Biblia, dogma, cultul, apoi a persiflat, a 
batjocorit și și-a urât parodia. 

Numai aceia se pot simţi ofensați care văd religia în parodia 
lui Voltaire. Voltairienii seamănă cu broaștele din fabulă, care 
sar pe grindă și de acolo batjocoresc maiestatea regală. Sunt li- 
beri să ia grinda drept rege, refăcând caricatura romană de care 
râdea odinioară Tertulian și care îl reprezenta pe Dumnezeul 
creștinilor ca pe un om cu cap de măgar. Creștinii vor ridica din 
umeri văzând măscările și-l vor ruga pe Dumnezeu să-i ierte pe 
bieții ignoranţi care cred că-i insultă. 

Contele Joseph de Maistre, după ce a prezentat într-unul din 
cele mai elocvente paradoxuri pe călău ca pe o ființă sacră și ca 
pe o întruchipare permanentă a justiției divine pe Pământ, ar fi 
vrut să-i ridice patriarhului de la Ferney o statuie făcută de mâna 
călăului. Este o anume profunzime în această afirmaţie. Voltaire 
a fost o ființă providenţială și fatală în același timp, înzestrat cu 
insensibilitate pentru a-și desăvârși teribilele sale misiuni în 
lume. În domeniul inteligenței, un gâde al măreţelor opere, un 
exterminator înarmat chiar de justiția lui Dumnezeu. 

Dumnezeu l-a trimis, între secolul lui Bossuet și cel al lui 
Napoleon, pentru a distruge tot ceea ce separă aceste două genii 
și a-i uni într-unul singur. 

El era un fel de Samson al spiritului, mereu gata să zgâlțâie 
coloanele templului; dar pentru ca moara progresului religios 
să meargă, chiar fără voia lui, Providența i-a orbit inima. 

Articolul V 


SOLUȚIA ULTIMEI PROBLEME. 
DESPARȚIREA BISERICII 
DE SUPERSTIȚIE ȘI FANATISM 


Superstiția, din cuvântul latin superstes, supravieţuitor, este 
semnul care a supraviețuit ideii; forma preferată a obiectului, 
ritul fără rațiune, credința nesocotită pentru că este izolată și 
în consecință, cadavrul religiei, moartea vieții, abrutizarea sub- 
stituită inspiraţiei. 

Fanatismul este superstiția pătimașă, cuvântul vine de la fa- 
num care înseamnă templu, este templul pus în locul lui 
Dumnezeu, este interesul uman și temporal al preotului sub- 
stituit onoarei sacerdoțiului, este patima mizeră a omului ex- 
ploatând credinţa celui credincios. 

În fabula lui La Fontaine, măgarul încărcat cu relicve crede 
că este adorat, dar autorul nu ne spune dacă anumiți oameni 
chiar se închină animalului. Aceia ar fi fost superstițioșii. 

Dacă cineva ar râde de prostia lor, ar fi gata să-l asasineze, 
căci de la superstiție la fanatism nu e decât un pas. 

Superstiția este religia interpretată de prostie; fanatismul 
este religia servind de pretext furiei. 

Cei care confundă cu un anume scop și cu prejudecăți religia 
cu superstiția și fanatismul împrumută prostiei prevențţiile ei 
oarbe, tot așa cum împrumută fanatismul nedreptatea și mânia. 

Inchizitori sau septembriști, mai are importanță cum se nu- 
mesc? Religia lui lisus Hristos condamnă și i-a condamnat în- 
totdeauna pe asasini. 

REZUMATUL PRIMEI PĂRȚI, 
ÎN FORMĂ DE DIALOG 


CREDINȚA, ȘTIINȚA, RAŢIUNEA 


Știința: 

- N-o să mă faci niciodată să cred în existența lui Dumnezeu. 

Credinţa: 

- Nu ai privilegiul să crezi, dar nu vei putea niciodată dovedi 
că Dumnezeu nu există. 

Știința: 

- Pentru a o dovedi, am mai întâi nevoie să știu ce este 
Dumnezeu. 

Credinţa: 

- Nu vei putea s-o faci niciodată. Dacă ai ști, m-ai învăţa și 
pe mine și, dacă aș afla, n-aș mai crede. 

Știința: 

- Crezi deci fără să știi ce crezi? 

Credinţa: 

- O! Să nu ne jucăm cu vorbele. Tu nu știi ce cred eu, dar eu 
cred cu siguranță pentru că tu nu știi. Ai pretenţia că ești 

infinită? Nu te împotmolești în fiecare clipă de un mister? 
Misterul este pentru tine o ignoranță infinită care ar aneantiza 
finitul științei tale dacă nu l-aș ilumina eu din când în când cu 
înflăcăratele mele aspirații și când tu spui „nu știu“, eu exclam 
„încep să cred“. 

Știința: 

- Dar aspiraţiile tale, precum și obiectul lor nu pot fi pentru 
mine decât ipoteze. 

Credința: 

- Fără îndoială, dar pentru mine sunt certitudini, fiindcă 
fără aceste ipoteze m-aș îndoi chiar de certitudinile tale. 

Știința: 

- Dar dacă tu începi acolo unde mă opresc eu, va trebui întot- 
deauna să-ţi fie teamă să nu începi prea devreme. Progresele 
mele atestă că eu nu mă opresc niciodată. 

Credința: 

- Ce importanţă au progresele tale dacă eu merg mereu în 
faţa ta? 

Știința: 

- Tu mergi! visând eternitatea, ai disprețuit prea mult pă- 
mântul; picioarele ți-au amortit. 

Credința: 

- Mă poartă copiii mei. 

Știința: 

- Numai orbii poartă alți orbi, ferește-te de prăpăstii! 

Credința: 

- Nu, copiii mei nu sunt orbi, dimpotrivă, se bucură deo dublă 
vedere, văd prin ochii tăi ceea ce le poți demonstra pe pământ, și 
cu ai mei ceea ce le arăt în cer. 

Știința: 

- Ce spune rațiunea? 

Rațiunea: 

- Cred, o, dragele mele profesoare, că ați putea realiza un apo- 
log emoționant al paraliticului și al orbilor. Știința reproșează 
credinţei că nu calcă pe pământ, iar credinţa spune că știința nu 
vede nimic în cerul aspirațiilor și al veșniciei. În loc să se certe, 
știința și credința ar trebui să se unească; știința să ajute credința, 
iar credinţa să consoleze știința, învățând-o să spere și să iubească. 

Știința: 

- Ideea e frumoasă, dar e o utopie. Credinţa îmi debitează 
absurdități și eu vreau să progresez fără ea. 

Credinţa: 

- Ce înţelegi prin absurdități? 

Știința: 

- Înţeleg prin absurdități propoziţiile contrare demonstra- 
ţiilor mele ca, de exemplu, că trei fac unu, că Dumnezeu s-a 
făcut om, adică infinitul s-a făcut finit, iar cel Veșnic a murit, 
că Dumnezeu și-a osândit fiul său nevinovat pentru păcatul ce- 
lor vinovați... 

Credinţa: 

- Nu mai vorbi. Enunţate de tine, aceste propoziţii sunt 
într-adevăr absurdități. Ştii tu ce este numărul în Dumnezeu? 
Poţi tu să judeci operaţiile necunoscutului, poţi tu înțelege mis- 
terele carității? Probabil că-ți par întotdeauna absurdă pentru 
că, dacă ai înţelege, afirmațiile mele ar fi absorbite în teoremele 
tale; eu aș fi tu și tu ai fi eu, altfel spus, eu n-aș mai exista și 
rațiunea în prezenţa infinitului s-ar opri orbită de îndoielile la 
fel de infinite ca și spaţiul. 

Știința: 

- Cel puțin nu-mi uzurpa autoritatea, nu da dezminţiri în 
privința domeniului meu. 

Credinţa: 

- N-am făcut-o și nu o voi face niciodată. 

Știința: 

- Nici tu n-ai crezut, nu-i așa, niciodată că o fecioară ar putea 
fi mamă fără să înceteze să mai fie fecioară și asta chiar în or- 
dine fizică, naturală, pozitivă, în ciuda tuturor legilor naturii? 
Și nu afirmi, nu-i așa, că o bucată de pâine este nu numai 
Dumnezeu, ci chiar un trup uman cu oase și vene, organe și 
sânge, în așa fel încât tu-ţi transformi copiii, punându-i să mă- 
nânce această pâine, într-un popor de antropofagi? 

Credinţa: 

- Nu există niciun creștin care să nu se revolte auzind ce ai 
spus, ceea ce dovedește că ei nu înţeleg învățăturile mele în 
această manieră pozitivă și grosolană. Supranaturalul pe care 
eu îl susțin se află deasupra naturii și nu poate, în consecință, 
să i se opună; cuvintele credinței nu pot fi înțelese decât de cre- 
dință; numai, repetându-le, știința le denaturează. Mă folosesc 
de cuvintele tale pentru că nu am altele; dar, pentru că discur- 
surile mele ţi se par absurde, trebuie să înţelegi că acord acestor 
cuvinte o semnificație care ție-ți scapă. Mântuitorul, revelând 
dogma prezenţei reale, a spus: Carnea nu are aici niciun ames- 
tec; cuvintele mele sunt spirit și viață. Nu-ţi prezint deci miste- 
rul întrupării ca pe un fenomen de anatomie, nici pe cel al 
transsubstanţialității ca pe o manipulare chimică. Atunci de ce 
mă acuzi de absurditate? Eu nu judec nimic din ceea ce tu cu- 
noști; cu ce drept îmi spui că sunt nesăbuită? 

Știința: 

- Încep să te înțeleg sau, mai degrabă, că nu vei putea înţe- 
lege niciodată. În acest caz să rămânem despărțite, nu voi avea 
niciodată nevoie de tine. 

Credinţa: 

- Eu sunt mai puţin orgolioasă și recunosc că mi-ai putea fi 
de folos. Și știu că fără mine și tu ai fi mult mai tristă și mai 
deznădăjduită și nu vreau să mă despart de tine decât dacă și 
rațiunea este de acord. 

Rațiunea: 

- Feriți-vă s-o faceți. Eu vă sunt necesară amândurora. Și ce 
m-aș face fără voi? Am nevoie să știu și să cred că o să fiu dreaptă. 
Dar nu trebuie niciodată să confund ceea ce știu cu ceea ce cred. 
A ști înseamnă a nu mai crede, a crede înseamnă a nu ști încă. 
Obiectul științei este cunoscutul, credința nu se ocupă de el, 
lăsându-l științei. Obiectul credinței este necunoscutul, știința 
îl poate cerceta, dar nu-l poate defini; e obligată, cel puțin pro- 
vizoriu, să accepte definițiile credinţei pe care nici măcar nu le 
poate critica. Dar dacă știința renunţă la credință, renunţă la 
speranţă și la iubire, a căror existenţă și necesitate sunt totuși 
la fel de evidente atât pentru știință cât și pentru credinţă. 
Credinţa ca fapt psihologic ține de domeniul științei și știința 
ca manifestare a luminii lui Dumnezeu în inteligența umană 
ţine de domeniul credinţei. Știința și credinţa trebuie deci să se 
admită, să se respecte reciproc, să se susțină și să se ajute la ne- 
voie fără să impieteze una asupra alteia. Mijlocul de a le uni este 
să nu fie confundate niciodată. Nu pot exista contradicții între 
ele, pentru că, servindu-se de aceleași cuvinte, nu vorbesc ace- 
eași limbă. 

Credinţa: 

- Ei bine, sora mea știință, ce ai de spus? 

Știința: 

- Spun că eram gata să ne despărțim dintr-o deplorabilă ne- 
înţelegere și că de acum putem merge umăr lângă umăr; dar pe 
care dintre simbolurile tale ai vrea să mi le atașezi? Voi fi evreică, 
musulmană, catolică sau protestantă? 

Credinţa: 

- Rămâi doar știință și vei fi universală. 

Știința: 

- Catolică adică dacă înţeleg bine, dar ce ar trebui să cred de- 
spre diferitele religii? 

Credința: 

- Judecă-le după operele lor. Caută adevărata caritate și, când 
o vei găsi, întreab-o cărui cult aparține. 

Știința: 

- Nu va aparține celui al inchizitorilor și al călăilor din noap- 
tea Sfântului Bartolomeu. 

Credința: 

- Va fi cel al Sfântului loan Milostivul, al Sfântului Francisc de 
Sales, al Sfântului Vincent de Paul, al lui Fénelon și al atâtor altora. 

Știința: 

- Mărturisești că, făcând mult bine, credinţa a făcut și des- 
tul rău? 

Credinţa: 

- Când se ucide în numele lui Dumnezeu care a spus să nu 
ucizi, când se persecută în numele celui care cere să ne iertăm 
dușmanii, când se propovăduiește întunericul în numele celui 
care nu vrea ca lumina să fie pusă sub obroc, e drept să atribui 
crima legii care o condamnă? Spune, dacă vrei să fii dreaptă, 
că în ciuda religiei pe pământ s-a făcut mult rău. Dar câte vir- 
tuţi n-a născut ea, câte devotamente și sacrificii necunoscute? 
Ai socotit oare vreodată acele nobile inimi de ambele sexe care 
au renunţat la orice bucurie pentru a se pune în slujba tuturor 
durerilor? Sufletele devotate rugăciunii și muncii, care s-au 
petrecut făcând doar binele? Cine a construit azile pentru or- 
fani și bătrâni, ospicii pentru bolnavi, schituri pentru cei care 
se căiesc? Aceste instituții pe cât de modeste, pe atât de glori- 
oase sunt opere reale de care analele bisericilor sunt pline. 
Războaiele religioase și supliciile sectarilor aparțin politicii se- 
colelor barbare. Sectarii de altfel erau ei înșiși niște criminali. 
Ai uitat rugul lui Michel Servet și masacrul preoţilor noștri 
reluat mereu în numele umanității și al rațiunii de către revo- 
luționarii dușmani ai Inchiziției și ai Masacrului din Noaptea 

Sfântului Bartolomeu? Oamenii sunt cruzi, dar asta se întâm- 
plă când uită de religia care binecuvântează și iartă. 

Știința: 

- O, credință, iartă-mă că nu pot să cred, dar acum știu de 
ce crezi. Îți respect speranțele și-ţi împărtășesc dorințele, dar 
căutând găsesc și trebuie să mă îndoiesc ca să caut. 

Rațiunea: 

- Muncește deci și caută, o, știință, dar respectă oracolele 
credinței. Când îndoiala ta va lăsa o lacună în știința univer- 
sală, dă-i voie credinței s-o umple. Mergeţi, distincte, una 
lângă alta, dar sprijiniți-vă și nu vă veţi rătăci niciodată. 


| 
| 
| 
| 


PARTEA A DOUA 


MISTERELE FILOZOFICE 


CONSIDERAȚII PRELIMINARE 


S-a spus că frumusețea este splendoarea adevărului. 

Or, frumusețea morală este bunătatea. E frumos să fii bun. 

Pentru a fi bun cu inteligență, trebuie să fii drept. 

Pentru a fi drept, trebuie să acționezi cu judecată. 

Pentru a acționa cu judecată, trebuie să posezi știința realității. 

Pentru a avea conștiința adevărului, trebuie să posezi noțiu- 
nea exactă a ființei. 

Ființa, adevărul, rațiunea și dreptatea sunt obiective comune 
ale cercetării științei și ale aspirațiilor credinței. Concepția, fie 
reală, fie ipotetică a unei puteri supreme, transformă dreptatea 
în providenţă, noțiunea divină, din acest punct de vedere, de- 
vine accesibilă științei însăși. 

Știința studiază manifestările parțiale, credința presupune 
sau, mai degrabă, o admite a priori în generalitatea ei. 

Știința cercetează adevărul în toate lucrurile, credința rapor- 
tează toate lucrurile la un adevăr universal și absolut. 

Știința constată realitățile în detaliu, credința le explică 
printr-o realitate de ansamblu pe care știința n-o poate constata, 

dar pe care existența chiar a detaliilor o obligă s-o recunoască și 
s-o admită. 

Știința supune rațiunile persoanelor și ale lucrurilor unei 
rațiuni matematice universale; credința cercetează sau, mai 
degrabă, presupune matematicile unei rațiuni inteligente și 
absolute. 

Se vede aici tot ceea ce credința împrumută de la știință și tot 
ceea ce știința, la rândul ei, datorează credinţei. 

Fără credință, știința este constrânsă la o îndoială absolută 
și rămâne etern împotmolită în empirismul hazardat al unui 
scepticism rațional; fără știință, credința construiește ipoteze 
la întâmplare și emite prejudecăți oarbe asupra cauzelor efecte- 
lor pe care nu le știe. 

Marele lanţ care leagă știința de credinţă este analogia. 

Știința este obligată să respecte o credință ale cărei ipoteze 
sunt analoage adevărurilor demonstrate. Credinţa care atribuie 
totul lui Dumnezeu este obligată să admită știința ca pe o reve- 
laţie naturală care, prin manifestarea parțială a legilor rațiunii 
eterne, dă scara proporțiilor tuturor aspirațiilor și elanurilor 
sufletești în domeniul necunoscutului. 

Numai credința poate da o soluție misterelor științei, iar ști- 
ința demonstrează rațiunea de a fi misterelor credinţei. 

În afara unirii și a sprijinului reciproc ale acestor două forțe 
vii ale inteligenței, pentru știință nu e decât scepticism și dis- 
perare, pentru credință, îndrăzneală și fanatism. 

Dacă credința insultă știința, ea blasfemiază; dacă știința 
nu recunoaște credința, abdică. 

Să le ascultăm acum vorbind împreună. 

- Ființa se află pretutindeni, spune știința, e multiplă și 
variabilă în forme, unică în esenţă și imuabilă în legile sale. 
Inteligența există în ființă. Inteligența animă și modifică 
materia. 

- Inteligența se află pretutindeni, susține credința. Ni- 
căieri viața nu este o fatalitate pentru că e supusă regulilor. 
Regula este expresia unei înțelepciuni supreme. Absolutul în 
inteligență, regulatorul suprem al formelor, idealul viu al spi- 
ritelor este Dumnezeu. 

- În identitatea ei cu idealul, ființa este adevăr, spune știința. 

- În identitatea sa cu idealul, adevărul este Dumnezeu, reia 
credința. 

- În identitatea sa cu demonstrațiile mele, ființa este reali- 
tatea, spune știința. 

- În identitatea cu legitimile mele aspirații, realitatea este 
dogma, spune credinţa. 

- În identitatea sa cu spiritul carităţii, rațiunea cea mai 
înaltă este supunerea, spune credinţa. 

-În identitatea sa cu motivul actelor raționale, ființa este 
dreptate, spune știința. 

-În identitatea sa cu principiile carității, dreptatea este pro- 
vidența, răspunde credința. 

Acordul sublim al tuturor certitudinilor cu toate speranţele, 
absolutul în inteligență, absolutul în iubire. Duhul Sfânt, spi- 
ritul carității, trebuie totul să concilieze și să transforme în pro- 
pria lui lumină. Nu este el oare spiritul inteligenţei, spiritul 
științei, spiritul sfătuitor, spiritul puterii? Va veni, spune litur- 
ghia catolică, și atunci va fi ca o nouă creaţie, va schimba fața 
pământului. 

„A-ţi bate joc de filozofie înseamnă a filozofa“, spunea Pascal, 
făcând aluzie la acea filozofie sceptică și îndoielnică, refuzând 
să recunoască credința. Și dacă ar exista o credinţă care să în- 
calce în picioare știința nu vom putea spune că a-ți bate joc de 
credință ar fi un act de religie veritabilă, pentru că religia care 
este numai caritate nu tolerează batjocura dar ar fi drept să fie 
blamată această iubire pentru ignoranță și să se spună cu toată 

îndrăzneala: pentru că nu-ți cunoști sora, tu nu ești fiica lui 
Dumnezeu! 


Adevăr, realitate, rațiune, dreptate, providență, acestea sunt 
cele cinci raze ale stelei arzând în mijlocul căreia știința va scrie 
cuvântul Fiinţă și căruia credința îi va adăuga numele inefabil 
al lui Dumnezeu. 


— 


SOLUȚIA PROBLEMELOR FILOZOFICE 


PRIMA SERIE 


Întrebare: Ce este adevărul? 

Răspuns: Este ideea identică fiinţei. 

Î: Ce este realitatea? 

R: Este știința identică fiinţei. 

Î: Ce este rațiunea? 

R: Este verbul identic fiinţei. 

Î: Ce este dreptatea? 

R: Este motivul actelor identice ființei. 

Î: Ce este absolutul? 

R: Este fiinţa. 

Î: Se poate concepe ceva deasupra ființei? 
R: Nu, dar se poate concepe înlăuntrul ei supraeminenţa și 


transcendenta. 


Î: Ce înseamnă toate acestea? 

R: Rațiunea supremă a ființei. 

Î: O cunoașteţi, ați putea-o defini? 

R: Credinţa o afirmă și o numește Dumnezeu. 

Î: Există ceva deasupra adevărului? 

R: Deasupra adevărului cunoscut există adevărul necunoscut. 

Î: Cum putem rezonabil presupune acest adevăr? 

R: Prin analogie și proporții. 

Î: Cum pot fi definite? 

R: Prin simbolurile credinţei. 

Î: Se poate spune despre realitate același lucru ca despre adevăr? 

R: Exact același lucru. 

Î: Exista ceva deasupra rațiunii? 

R: Deasupra rațiunii finite există rațiunea infinită. 

Î: Ce este rațiunea infinită? 

R: Este rațiunea supremă a ființei pe care credința o numește 
Dumnezeu. 

Î: Există ceva deasupra dreptății? 

R: Da, urmând credința, există providența la Dumnezeu și 
sacrificiul la om. 

Î: Ce este sacrificiul? 

R: Este renunțarea de bunăvoie și spontană a celui drept. 

Î: Este sacrificiul rezonabil? 

R: Nu, este un fel de nebunie mai mare decât rațiunea, pen- 
tru că rațiunea este obligată să-l admire. 

Î: Cum se numește omul care acționează urmând adevărul, 
realitatea, rațiunea și dreptatea? 

R: Se numește omul moral. 

Î: Și dacă sacrifică dreptății plăcerile lui? 

R: Este un om de onoare. 

Î: Și dacă, imitând grandoarea și bunătatea Providenţei, el 
își face mai mult decât datoria, sacrificându-și dreptul spre bi- 
nele altora? 

R: Este un erou. 

Î: Care este principiul adevăratului eroism? 

R: Este credința. 

Î: Cine îl sprijină? 
R: Speranţa. 

Î: Care este regula? 
R: Caritatea. 

Î: Ce este binele? 


R: Ordinea. 

Î: Ce este răul? 

R: Dezordinea. 

Î: Care este bucuria permisă? 

R: Bucuria ordinii. 

Î: Care este bucuria interzisă? 

R: Bucuria dezordinii. 

Î: Care sunt consecinţele lor? 

R: Viața și moartea în ordinea morală. 

Î: Infernul cu toate ororile sale își are rațiunea lui de a fi în 
dogma religioasă? 

R: Da, este consecința riguroasă a unui principiu. 

Î: Care este acest principiu? 

R: Libertatea. 

Î: Ce este libertatea? 

R: Dreptul de a-ţi face datoria cu posibilitatea de a nu o face. 

Î: Ce înseamnă a nu-ți face datoria? 

R: Înseamnă a-ți pierde dreptul. Or, dreptul fiind etern, a-l 
pierde ar fi o pierdere veșnică. 

Î: Nu se poate repara o greșeală? 

R: Da, prin ispășire. 

Î: Ce este ispășirea? 

R: O supraîncărcare a muncii. Astfel, pentru că ieri am fost 
leneș, trebuie să îndeplinesc astăzi o sarcină dublă. 

Î: Ce credeți despre cei care-și impun suferinţe voluntare? 

R: Dacă o fac pentru a-și înfrânge atracția brutală spre plă- 
cere, ei sunt înţelepţi; dacă o fac pentru a suferi în locul 

altora, sunt generoși, dacă o fac fără sfat și fără măsură, sunt 
imprudenți. 

Î: Astfel, în fața adevăratei filozofii, religia este înțeleaptă în 
tot ceea ce poruncește? 

R: Veţi vedea. 

Î: Dar dacă, în sfârșit, suntem înșelați în speranţele noastre 
eterne? 


R: Credinţa nu admite această îndoială. Dar filozofia însăși 
ar trebui să răspundă că toate plăcerile pământului nu valorează 
cât o clipă de eroism și caritate. 


A DOUA SERIE 


Î: Ce este omul? 

R: Omul este o ființă inteligentă și corporală făcută după ima- 
ginea lui Dumnezeu și a lumii, una în esenţă, triplă în substanță, 
nemuritoare și muritoare. 

Î: Aţi spus triplu în substanță. Ar avea omul două suflete și 
două trupuri? 

R: Nu, dar conţine în el un suflet spiritual, un trup material 
și un mediator plastic. 

Î: Care este substanța acestui mediator? 

R: Este lumina în parte volatilă, în parte fixă. 

Î: Care este partea fluidă a luminii? 

R: Fluidul magnetic. 

Î: Și partea fixă? 

R: Corpul fluid sau aromal. 

Î: Existența acestui corp a fost demonstrată? 

R: Da, prin experimentele cele mai curioase și mai conclu- 
dente. Vom vorbi despre aceasta în cea de a treia parte a lucrării 
noastre. 

Î: Aceste experiențe aparțin credinţei? 

R: Nu, ele apartin științei. 

Î: Dar știința se ocupă de ele? 

R: Se ocupă deja, pentru că eu am scris această carte și pen- 
tru că dumneavoastră o citiți. 

Î: Daţi-mi câteva lămuriri asupra acestui mediator plastic. 

R: El este format din lumina astrală sau terestră și transmite 
corpului uman un dublu magnetism. Sufletul, acționând asu- 
pra acestei lumini prin actele lui de voinţă, o poate dizolva sau 
coagula, o poate proiecta sau atrage. Ea este oglinda imaginaţiei 
și a viselor. Acţionează asupra sistemului nervos, producând 
mișcarea corpului. Această lumină se poate dilata la infinit, 
comunicând imaginile la distanţe considerabile, magnetizând 
corpurile supuse acțiunii omului care, prin concentrarea ei, le 
atrage spre el. Ea poate lua toate formele evocate de gândire și, 
în coagulările pasagere ale părții ei iradiante, devine vizibilă, 
oferind chiar un fel de rezistență la contact. Dar aceste mani- 
festări și aceste funcții ale mediatorului plastic fiind anormale, 
instrumentul luminos de precizie nu le poate produce fără a fi 
falsificat, provocând obligatoriu fie halucinaţii, fie nebunie. 

Î: Ce este magnetismul animal? 

R: Este acțiunea unui mediator plastic asupra altuia pentru 
a-l distruge sau a-l coagula. Sporind elasticitatea luminii vitale 
și forța ei de proiecție, ea poate fi trimisă cât de departe și adusă 
înapoi încărcată de imagini, dar operaţia trebuie favorizată de 
somnul subiectului care se produce coagulând și mai mult par- 
tea fixă a mediatorului plastic. 

Î: Magnetismul este contrar moralei și religiei? 

R: Nu, când nu se abuzează de el. 

Î: Ce înseamnă a abuza? 

R: Înseamnă a te servi de el într-un fel dezordonat, într-un 
scop dezordonat. 

Î: Ce este un magnetism dezordonat? 

R: Este o emisie fluidă negativă, făcută cu rea intenţie, de 
exemplu, pentru a afla secretele altora sau pentru a-ți atinge 
scopuri nedrepte. 

Î: Care este rezultatul atunci? 

R: Falsifică la magnetizator și magnetizat instrumentul fluid 
de precizie. Acestor cauze trebuie să le atribuim imoralitatea și ne- 
bunia unui mare număr de persoane care se ocupă de magnetism. 

Î: Care sunt condiţiile cerute pentru o magnetizare convenabilă? 

R: Sănătatea spiritului și a trupului; intenţia dreaptă și prac- 
tica discretă. 

Î: Ce avantaj se poate obține dintr-un magnetism bine dirijat? 

R: Vindecarea bolilor nervoase, analiza presentimentelor, re- 
stabilirea armoniilor fluide, descoperirea anumitor secrete ale 
naturii. 

Î: Explicați-ne totul mai pe îndelete. 

R: O vom face în partea a treia a cărții noastre care va trata 
în mod special misterele naturii. 


| 


PARTEA A TREIA 


MISTERELE NATURII 


MARELE AGENT MAGIC 


Am vorbit despre o substanţă răspândită în infinit. 


ARCHEE 


A zecea cheie a Tarotului. 


Substanţa una care este cerul și pământul, urmând gradele 
de polarizare, subtile sau fixe. 

Această substanţă este cea pe care Hermes o numea marea 
Telesima. Când iradiază, splendoarea ei se numește lumină. 


Misterele naturii 


107 


Este substanța creată de Dumnezeu înainte de orice când a 
zis: Să se facă lumină! 

Este substanță și mișcare în același timp. 

Fluid și vibrație perpetuă. 

Forța care opune în mișcare și care-i este inerentă se numește 
magnetism. 

În infinit, această substanță unică este eterul sau lumina 
eterată. 

În astrele pe care le magnetizează, ea devine lumină astrală. 

În ființele organizate, lumină sau fluid magnetic. 

În om, ea formează corpul astral sau mediatorul plastic. 

Voința fiinţelor inteligente acționează direct asupra acestei 
lumini și, prin intermediul ei, asupra întregii naturi supuse 
modificărilor inteligenţei. 

Această lumină este oglinda tuturor gândurilor și a tuturor 
formelor, ea păstrează imaginea a tot ceea ce există, reflexele 
lumilor trecute și, prin analogie, schița lumilor viitoare. Ea este 
un instrument al taumaturgiei și al divinaţiei, așa cum vom 
explica în partea a treia și ultima a acestei lucrări. 


Cartea I 


MISTERELE MAGNETICE 


I. CHEILE MESMERISMULUI 


Mesmer a descoperit știința secretă a naturii, el n-a inven- 
tat-0. 

Substanța primă, unică și elementară, a cărei existență el o 
susține în aforismele sale era cunoscută de Hermes și Pitagora. 

Synesius, care o cânta în imnurile sale, îi descoperise reve- 
lația printre amintirile platoniciene ale școlii din Alexandria: 


Mu raya, ma piga 
Tpioang caupe yoppa. 
Tepti YAV ONAPELOQ TVOLA 
X8ovog EMWOE UOLPAG 


Moivõordaio LOPPOLG. 


„Dintr-o singură sursă, dintr-o singură rădăcină, lumina izvo- 
răște și se desface în trei ramuri de splendoare: Un suflu circular 

în jurul pământului, dând viaţă, sub nenumărate forme, tuturor 


părților substanţei animate.“ 
(Imnurile lui Synesius, Imnul II) 


Mesmer a văzut în materia elementară o substanţă indife- 
rentă mișcării ca un repaus. Supusă mișcării, ea devine volatilă, 
intrată în repaus devine fixă, dar el n-a înțeles că mișcarea este 
inerentă substanței prime, că ea rezultă nu din indiferența ei, 
ci din aptitudinile ei de a combina mișcarea cu repausul, echi- 
librându-le; repausul absolut nu se găsește nicăieri în materia 
universală vie; ceea ce este fix atrage volatilul pentru a-l fixa, 
în timp ce volatilul atacă ceea ce este fix pentru a-l face volatil. 

Pretinsul repaus al particulelor fixe în aparență nu este decât 
o luptă înverșunată și o tensiune sporită a forțelor fluide care se 
imobilizează, neutralizându-se. Astfel, după Hermes, ceea ce 
este sus este și jos, aceeași forță care dilată vaporii, restrânge și 
întărește gheaţa, totul se supune legilor vieții inerente substan- 
tei prime; această substanţă atrage și respinge, se coagulează 
și se risipește cu o constantă armonie; ea este dublă; e andro- 
gină; se iubește pe sine și se fecundează; luptă, triumfă, dis- 
truge, reînnoiește, dar nu se abandonează niciodată inerţiei, 
căci inerția ar fi pentru ea moartea. 

Aceasta este substanța primă pe care o desemnează povesti- 
rea hieratică a Genezei când verbul Elohimilor creează lumina 
poruncindu-i să se facă. 

Elohim spune: Să se facă lumină și lumină s-a făcut. 

Această lumină, al cărei nume evreu este... aur, este aurul 
fluid și viu al filozofiei hermetice. Principiul ei pozitiv este sul- 
ful; principiul negativ este mercurul, iar principiile ei echili- 
brate formează ceea ce ei numesc sare. 

Trebuie deci, în locul celui de-al șaselea aforism al lui Mesmer 
conceput astfel. 

„Materia este indiferentă dacă e în mișcare sau în repaus“, 
să stabilim următoarele: 

Materia universală este legată de mișcare prin dublul ei mag- 
netism și caută în mod fatal echilibrul. 

Și să deducem: 

Regularitatea și varietatea în mișcare rezultă din combinați- 
ile diverse ale echilibrului. 

Un punct echilibrat din toate părțile rămâne imobil tocmai 
pentru că este înzestrat cu mișcare: 

Fluidul este materia într-o largă mișcare, mereu agitată de 
variaţia echilibrelor. 

Solidul este aceeași materie în mișcare sau în repaus aparent, 
pentru că e mai mult sau mai puţin solid echilibrată. 

Nu există corp solid care să nu poată fi pulverizat pe loc, făcut 
praf și pulbere, invizibil, dacă echilibrul moleculelor dispare 
brusc. 

Nu există corp fluid care să nu devină pe loc mai dur ca dia- 
mantul, dacă i se pot echilibra imediat moleculele constitutive. 

A dirija magneţii înseamnă a distruge sau a crea forme, așa 
cum înseamnă a produce în aparență sau a aneantiza corpu- 
rile, înseamnă a exercita atotputernicia asupra naturii. 

Mediatorul plastic este un magnet care atrage sau respinge 
lumina astrală sub presiunea voinței. Este un corp luminos care 
reproduce cu cea mai mare ușurință formele corespunzătoare 
ideilor. 

Este oglinda imaginaţiei. Acest corp se hrănește cu lumina 
astrală, exact cum corpul organic se hrănește cu produsele pă- 
mântului. În timpul somnului, absoarbe lumina astrală prin 
imersiune, în stare de veghe printr-un fel de respirație mai 
mult sau mai putin lentă. Când se produc fenomenele de somn- 
ambulism natural, mediatorul plastic este supraîncărcat cu o 
hrană pe care o digeră prost. Voința, deși legată de torpoarea 

somnului, îl împinge instinctiv pe mediator spre organe pentru 
a le degaja, se produce o reacție, într-un fel mecanică, echili- 
brând prin mișcarea corpului lumina mediatorului. De aceea e 
periculos să-i trezești pe somnambuli brusc; pentru că media- 
torul stopat se poate retrage subit spre rezervorul comun și aban- 
donează în întregime organele care rămân separate de suflet, 
ceea ce poate prilejui moartea. 

Starea de somnambulism, fie natural, fie artificial, este ex- 
trem de periculoasă, pentru că, reunind fenomenele din starea 
de veghe cu cele din starea de somn, constituie un mare salt 
între cele două lumi. Sufletul agitând resorturile vieții parti- 
culare, scăldându-se în același timp în viața universală, e co- 
pleșit de o stare de bine inexprimabilă și ar părăsi cu plăcere 
încrengăturile nervoase care-l țin suspendat deasupra curen- 
tului. Situaţia e aceeași în orice fel de extaz. Dacă voința se 
implică într-un efort pătimaș sau i se abandonează în între- 
gime, subiectul poate rămâne idiot, paralizat sau poate chiar 
să moară. 

Halucinaţiile și viziunile rezultă din rănile făcute mediato- 
ului plastic și din paraliziile sale locale. Când încetează să mai 
iradieze și substituie imaginile condensate într-un anumit fel 
realităților luminii, când iradiază prea puternic și se conden- 
sează în afară, în jurul unui centru întâmplător și dereglat, ca 
sângele în excrescențele cărnii, atunci himerele minții noastre 
prind trup și par să prindă și suflet și ne apărem nouă înșine 
radioși sau diformi conform idealului dorințelor noastre sau al 
temerilor noastre. 

Halucinaţiile fiind vise în stare de trezie, ele presupun întot- 
deauna o stare analoagă somnambulismului. Dar în sens con- 
trar, somnambulismul este un somn împrumutând stării de 
trezie fenomenele sale; halucinaţia este o veghe acordată cel 
puțin în parte beției astrale a somnului. 

Corpurile noastre fluide se atrag și se resping, urmând legile 
asemănătoare cu cele ale electricităţii. Ceea ce produce simpa- 
tiile și antipatiile instinctive. Ele se echilibrează unele pe altele, 
de aceea halucinaţiile sunt contagioase; proiecţiile anormale 
schimbă curenții luminoși; perturbațiile unui bolnav influen- 
țează firile mai senzitive, se stabilește un cerc de iluzii în care 
o mare mulțime poate fi ușor antrenată. Așa se petrec întâm- 
plările cu apariţii ciudate și minunile populare. Așa se explică 
miracolele mediumurilor din America și vertijurile învârtitori- 
lor de mese care reproduc în zilele noastre extazele dervișilor de 
altădată. Vrăjitorii laponi cu tobele lor magice și jongleurii vraci 
ai sălbaticilor ajung la aceleași rezultate prin procedee asemă- 
nătoare. Zeii sau demonii lor nu au niciun amestec. 

Nebunii și idioții sunt mai sensibili la magnetism decât per- 
soanele cu mintea sănătoasă; motivul e ușor de înțeles: atât de 
puțin trebuie pentru a lua minţile unui om beat; te îmbolnă- 
vești mult mai ușor când toate organele sunt dispuse dinainte 
să suporte impresiile și să-și manifeste dezordinile. 

Maladiile fluide își au crizele lor fatale. Orice tensiune anor- 
mală a aparatului nervos creează o tensiune contrară conform 
legilor necesare echilibrului. O iubire exagerată se transformă 
în ură, și o ură exaltată e foarte aproape de o mare iubire; reac- 
ţia se produce brusc cu violența unui fulger. Ignoranţa se întris- 
tează sau se indignează: știința se resemnează și tace. 

Există două feluri de iubire, una a inimii și cealaltă a minții, 
iubirea inimii nu se exaltă niciodată, se reculege și sporește încet, 
cu toate încercările și sacrificiile; iubirea minţii este de natură pur 
nervoasă și pătimașă, nu trăiește decât din entuziasm, se împie- 
dică de toate datoriile, tratează obiectul iubit ca pe un lucru cucerit, 
egoist, exigent, neliniștit, tiranic și târâie după sine fatal sinuci- 
derea ca o dezlegare fatală sau adulterul drept remediu. Aceste fe- 
nomene sunt constante ca și natura, inexorabile ca fatalitatea. 

O tânără artistă plină de promisiuni și de curaj avea un soț 
cinstit, un savant, un poet căruia ea nu-i putea reproșa decât că 
o iubea prea mult. L-a părăsit, l-a batjocorit și de atunci conti- 
nuă să-l urască. Ea era o femeie cinstită, dar lumea nemiloasă 
o judeca și o condamna, deși nu era vinovată în clipa aceea. 
Greșeala ei, dacă ne este permis să-i reproșăm vreuna, era că-și 
iubise nebunește soțul la început. 

Dar, îmi veți spune, sufletul uman nu este liber? - Nu, nu 
mai este liber de îndată ce se lasă în voia patimilor dezordonate. 
Numai înțelepciunea e liberă, pasiunile dezordonate țin de do- 
meniul nebuniei și nebunia este o fatalitate. 

Ceea ce am spus despre iubire se poate spune și despre religie 
care e cea mai puternică, dar și cea mai îmbătătoare dintre iu- 
biri. Pasiunea religioasă își are și ea excesele și reacțiile ei fa- 
tale. Poţi trăi extaze și stigmate ca Francisc din Assisi și să cazi 
apoi în abisurile destrăbălării și ale impietăţii. 

Magnetizarea se poate face în două feluri: întâi, acționând 
prin voinţă asupra mediatorului plastic al unei alte persoane 
a cărei voinţă și acte sunt, în consecință, subordonate acestei 
acţiuni. 

În al doilea rând, acționând prin voința unei persoane, fie 
prin intimidare, fie prin convingere, pentru ca voința impresi- 
onată să modifice după voia noastră mediatorul plastic și actele 
acestei persoane. 

Se magnetizează prin iradiere, prin contact, prin privire, prin 
cuvânt. 

Vibrațiile vocii modifică mișcarea luminii astrale, fiind un 
vehicul puternic al magnetismului. 

Suflul cald magnetizează pozitiv, suflul rece magnetizează 
negativ. 

Un suflu cald și prelungit asupra coloanei, sub creierul mic, 
poate prilejui fenomene erotice. 

Dacă se așază mâna dreaptă pe cap și mâna stângă sub picio- 
rul unei persoane învelite în lână sau mătase, ea va simţi cum 
o străbate o scânteiere magnetică și se poate prilejui o revoluție 
nervoasă a organismului cu rapiditatea unui fulger. 

Pasele magnetice nu folosesc decât pentru a dirija voința mag- 
netizatorului, confirmând-o prin acte. Ele nu sunt decât semne, 
nimic altceva. Ele exprimă actul de voinţă, nu se operează cu ele. 

Carbonul pulbere absoarbe și reține lumina astrală. Ceea ce 
explică oglinda magică a lui Dupotet. 

Figuri trasate în cărbune apar luminoase unei persoane mag- 
netizate și iau, urmând direcția dată de voința magnetizatoru- 
lui, formele cele mai grațioase sau cele mai înfricoșătoare. 

Lumina astrală sau mai degrabă vitală a mediatorului plastic, 
absorbită de cărbune, devine negativă, iată de ce animalelor pe 
care electricitatea le înnebunește, cum sunt pisicile, de exemplu, 
le place să se joace pe cărbuni. Medicina va utiliza într-o zi această 
proprietate, iar persoanele nervoase își vor găsi o mare ușurare. 


II. VIAŢA ȘI MOARTEA — VEGHEA ȘI SOMNUL 


Somnul este o moarte incompletă; moartea este un somn 
perfect. Natura ne supune somnului pentru a ne obișnui cu ideea 
morții și ne avertizează prin vise de persistența unei alte vieți. 

Lumina astrală în care ne cufundă somnul este ca un ocean în 
care plutesc nenumărate imagini, fragmentele unor existențe 
naufragiate, miraje și reflecții ale celor actuale, presentimente 
ale celor viitoare. 

Dispoziția noastră nervoasă atrage spre noi acele imagini 
care corespund agitaţiei, oboselii noastre speciale, cum un 
magnet plimbat printre fragmente metalice ar atrage și ar 
alege pilitura de fier. 

Visele ne indică boala sau starea de sănătate, calmul sau agi- 
tația mediatorului nostru plastic și, în consecință, a aparatului 
nostru nervos. 

Ele ne formulează presentimentele prin analogia imaginilor. 

Toate ideile noastre au un dublu semn pentru noi, cu privire 
la dubla noastră viaţă. 

Există un limbaj al somnului imposibil de înţeles în starea 
de veghe, ale cărui vorbe chiar nu pot fi deslușite. 

Limbajul somnului este limbajul naturii, hieroglifică în ca- 
racterele ei și ritmată în sunete. 

Somnul poate fi vertiginos sau lucid. 

Nebunia este o stare permanentă de somnambulism vertiginos. 

O comotie violentă îi poate trezi pe nebuni tot așa cum îi poate 
și ucide. 

Halucinaţiile, când antrenează adeziunea inteligenţei, sunt 
accese trecătoare de nebunie. 

Orice oboseală a spiritului provoacă somnul, dar, dacă obo- 
seala este însoțită de agitație nervoasă, somnul poate fi incom- 
plet și ia forma somnambulismului. 

Poți adormi uneori în momentele de viață reală și atunci, în 
loc să gândești, visezi. 

De unde ne vin aceste reminiscențe ale unor lucruri pe care 
nu le-am trăit niciodată? Ele sunt visele din starea de veghe. 

Acest fenomen al somnului involuntar nesesizat, traversând 
brusc viața reală, se produce frecvent la toţi cei care-și solicită 
sistemul nervos prin excese de muncă, de veghe, de băutură sau 
de orice altfel de tensiune. 

Monomanii dorm când se dedau la acte dezonorante, nemai- 
păstrând nicio amintire la trezire. 

Când Papavoine a fost arestat de jandarmi, el le-a spus foarte 
calm: 

- M-aţi luat drept altul. 

Tot somnambulul vorbea. 

Edgar Poe, nefericitul om de geniu care se îmbăta, a descris 
într-o manieră teribilă somnambulismul monomanilor. El ne 
prezintă când un asasin care aude și crede că toată lumea aude 
de dincolo de dalele mormântului bătând inima victimei sale, 
când un otrăvitor care, spunându-și tot timpul: sunt în sigu- 
ranță, numai să nu mă denunţ singur, visează cu voce tare cum 
se denunță și chiar se denunță cu adevărat. Edgar Poe nu și-a 
inventat personajele, nici faptele lor, le-a visat în stare de ve- 
ghe, de aceea le-a zugrăvit în culorile atât de vii ale unei înfri- 
coșătoare realități. 

Doctorul Brière de Boismont, în remarcabila sa lucrare 
Hallucinations, povestește întâmplarea unui englez, foarte rezo- 
nabil de altfel, care credea că se întâlnise cu un bărbat, că făcuse 
cunoștință și că acesta-l dusese să dejuneze într-o cârciumă, 
invitându-l apoi să viziteze împreună Biserica Saint-Paul și în- 
cercând, în cele din urmă, să-l arunce din turnul în care urca- 
seră amândoi. 

Din acel moment englezul fu obsedat de acest necunoscut pe 
care numai el îl vedea, pe care-l întâlnea când era singur după 
o cină bună. 

Abisurile atrag; beţia cheamă beţia; nebunia produce invin- 
cibile atracţii spre nebunie. Când un om sucombă somnului, el 
este oripilat de tot ceea ce l-ar putea trezi. La fel se întâmplă cu 
halucinații, cu somnambulii statici, cu maniacii, cu epilepticii 
și cu toți cei care se abandonează delirului unei pasiuni. Au auzit 
muzica fatală, au intrat în dansul macabru, s-au lăsat antrenați 
în vârtej. Le vorbiți și ei nu aud, îi avertizați și ei nu mai înțeleg, 
vocea ta îi importunează; lor le e somn: e somnul morții. 

Moartea este un curent care te atrage, o prăpastie care ab- 
soarbe, dar, din străfundurile ei, cea mai mică mișcare te poate 
scoate la suprafață. Forța de respingere e la fel de mare ca forța 

de atracție. Adesea, în momentul expierii, omul se poate smulge 
violent, revenind la viață, tot așa cum prin aceeași lege a echi- 
librului se trece din somn în moarte, din plăcerea somnului. 

Un vapor se leagănă lângă malurile unui lac. Copilul intră, 
apa scânteiază de mii de reflexe în jurul lui și-l cheamă, lanțul 
care leagă vasul se întinde gata să se rupă; o pasăre minunată 
își ia zborul de pe mal și plutește cântând pe apele luminoase; 
copilul vrea s-o urmeze, duce mâna la lanț și-i desface inelul. 

Antichitatea a descoperit misterul morţii atrăgătoare și l-a 
reprezentat foarte bine în fabula lui Hylas. Acesta ajunsese într-o 
insulă înflorită, obosit după o lungă călătorie pe mare. Se apro- 
pie de o fântână, doritor să scoată puțină apă; din fântână un 
miraj grațios îi surâse. O nimfă îi întindea braţele, ale lui se 
încordaseră, nu mai puteau scoate ciutura prea grea, răcoarea 
izvorului îl adormea, mirosurile malurilor îl îmbătau, iată-l aple- 
cat deasupra apei ca o narcisă cu tija rănită de un copil în joacă; 
ciutura grea se duce la fund și Hylas o urmează; murind visează 
nimfe mângâietoare, nu mai aude vocea lui Hercule care-l cheamă 
la muncile vieţii și care aleargă pe maluri strigând neîncetat: 
Hylas! Hylas! 

O altă fabulă, nu mai puţin tulburătoare, izvorând din um- 
brele inițierii orfice, este fabula lui Euridice, rechemată la viață 
de miracolele armoniei și ale iubirii. Euridice, senzitiva sfâșiată 
în chiarziua nunții ei, refugiindu-se în mormânt, înfiorată încă 
de pudoare! Curând va auzi lira lui Orfeu și încet, încet se va ri- 
dica spre lumină; teribilele divinităţi ale lui Eurebus nu îndrăz- 
nesc să-i închidă trecerea. Ea își urmează poetul sau mai degrabă 
poezia pe care o adoră... Din nefericire, amantul schimbă cu- 
rentul magnetic, aruncându-i o singură privire celei pe care tre- 
buia numai s-o atragă! Iubire sacră, iubire virginală, iubire mai 
tare decât mormântul, necăutând decât devotamentul, respin- 
gând orice egoism al dorinţei. Orfeu știe, dar uită doar pentru 

o clipă. Euridice în albele ei haine de mireasă e întinsă pe patul 
nupțial, Orfeu, îmbrăcat în marea ţinută a hierofantului, în 
picioare, cu lira în mână, cu capul împodobit de laurii sacri, cu 
ochii întorși spre Orient, cântă. Cântă luminoasele săgeți ale 
iubirii traversând vechiul haos, valurile blândei lumini izvo- 
rând din sânii negri ai zeiței mame de care stau legați doi copii 
Eros și Anteros, Adonis readus la viață pentru a asculta plânsul lui 
Venus și înviorându-se ca o floare sub roua scânteietoare a la- 
crimilor ei; Castor și Pollux pe care moartea nu-i putuse despărți 
și care se iubeau veșnic, în infern și pe pământ... Apoi o strigă 
ușor pe Euridice, pe Euridice cea atât de iubită: 


Ah! miseram Eurydice anima fugiente vocabat, 
Eurydicen! toto referebant flumine ripae. 


În timp ce cânta, palida statuie în care-o transformase moar- 
tea se colorează de primele semne ale vieții, buzele ei albe încep 
să se înroșească precum zorii dimineții... Orfeu vede, tremură, 
se bâlbâie, imnul e gata să moară pe buzele lui, dar ea pălește 
din nou; atunci marele hierofant cântă din lira lui cele mai 
sfâșietoare și mai sublime cântece, nu mai privește decât cerul, 
plânge, se roagă și Euridice deschide ochii... Dar el nu se uită 
la ea, cântă; nu speria fluturele lui Psyche care vrea să se așeze 
pe această floare!... Dar nesocotitul a văzut privirea celei reîn- 
viate, marele hierofant cedează beției amantului, lira îi cade 
din mâini, o privește pe Euridice, se aruncă spre ea... Oprinde 
în brațe și o simte tot rece, ochii i se închiseseră, buzele îi sunt 
și mai palide și mai reci ca niciodată, senzitiva a tresărit, legă- 
tura delicatului suflet s-a rupt din nou și pentru totdeauna... 
Euridice a murit și imnurile lui Orfeu nu o vor mai reînvia ni- 
ciodată... În Dogme et Rituel de la haute magie, am îndrăznit să 
susțin că reînvierea morților nu este un fenomen imposibil în 

ordinea naturii, chiar fără să contrazicem, nici să negăm în 
niciun fel legea fatală a morții. O moarte care poate înceta 
nu este decât o letargie, un somn, dar prin letargie și somn 
începe moartea. Starea de liniște profundă care succede agi- 
tației vieţii pune stăpânire pe sufletul destins și adormit și 
nu-l mai poate readuce decât excitându-i violent toate afec- 
tele, toate dorinţele. Când lisus, Mântuitorul lumii, era pe 
Pământ, Pământul era mai frumos și mai dorit decât cerul, 
și totuși lisus a trebuit să strige și s-o zgâlțâie pe fata lui lair 
pentru a o trezi. Cutremurat și plângând l-a rechemat el pe 
Lazăr din mormânt, atât de greu își poate întrerupe un su- 
flet care doarme primul somn! 

Totuși fața morții nu are aceeași seninătate pentru toate 
sufletele care o contemplă, când nu ţi-ai împlinit scopul vie- 
ţii, când ai luat cu tine în mormânt pofte deșănțate și uri ne- 
potolite, eternitatea apare sufletului ignorant sau vinovat 
atât de înfricoșător dureroasă, încât încearcă uneori să revină 
în viaţa cea de toate zilele. Câte suflete agitate de coșmarurile 
infernului s-au refugiat în trupurile înghețate acoperite deja 
de marmura mormântului. S-au găsit atâtea schelete întoarse, 
convulsionate, răsucite, și s-a zis: lată oameni îngropați de 
vii. Ne înșelăm, adesea, acestea nu erau decât epave ale mor- 
tii, înviații din morminte care, înainte de a se abandona an- 
goaselor, de pe pragul eternității, s-au întors de două ori. 

Un magnetizator celebru, domnul baron Dupotet, ne învață 
în cartea sa despre magie că se poate ucide prin magnetism cum 
se poate ucide prin electricitate. Aceasta revelație nu are nimic 
ciudat pentru cel care cunoaște bine analogiile naturii. Este si- 
gur că, dilatând peste măsură sau coagulând brusc mediatorul 
plastic al unui subiect, îi poţi rupe sufletul de trup. E de ajuns 
uneori să se provoace unei persoane o violentă mânie sau o groază 
prea mare pentru ca persoana să moară subit. 

Uzajul obișnuit al magnetismului este de a pune subiectul 
cu totul la îndemâna magnetizatorului. Când comunicaţia este 
stabilită, când magnetizatorul poate provoca după bunul lui plac 
somnul, insensibilitatea, catalepsia etc..., nu i-ar mai trebui 
decât un mic efort pentru a provoca moartea. 

Ni s-a relatat, ca fiind reală, o poveste a cărei autenticitate 
totuși n-o garantăm. 

Dar o vom spune, pentru că ar putea să fie reală. 

Două persoane care se îndoiau și de religie, și de magnetism 
în același timp, incredule, dar gata să accepte toate supersti- 
tiile și toate fanatismele, au hotărât să cumpere o biată fată pe 
care s-o supună experiențelor. Era o natură impresionabilă și 
nervoasă, obosită de excesele unei vieți dezordonate și dezgus- 
tată de existență. O adormiră, îi comandară să vadă; fata în- 
cepu să plângă și să se zbată. 1 se vorbea despre Dumnezeu și 
ea tremura... 

- Nu mi-e frică, nu, nu vreau să-l văd. 

- Privește-l, vreau eu. 

Ea deschise atunci ochii; pupilele i se dilatară; era îngrozită. 

- Ce vezi? 

- N-aș putea spune... O! iertare! iertare, treziți-mă! 

- Nu, privește și spune ce vezi. 

- Văd un întuneric compact în care se învolburează stele de 
toate culorile, în jurul unor ochi mari care se rostogolesc mereu. 
Din acești ochi țâșnesc raze care se răsucesc, umplând spațiul... 
O! mă doare! Treziţi-mă! 

- Nu, privește! 

- Ce vreți să mai privesc? 

- Privește în paradis! 

- Nu, nu pot urca până acolo; întunericul mă respinge și simt 
cum cad mereu. 

- Ei bine! Priveşte în infern! 

Aici, somnambula se agită violent. 

- Nu! nu! tipa ea, plângând în hohote, nu vreau, amețesc, 
cad! Ah! Țineţi-mă! 

- Nu, coboară! 

- Unde vreţi să cobor? 

- În infern! 

- Dar e oribil! Nu, nu vreau să merg acolo! 

= Du-te! 

- Iertare! 

- Du-te! Îți poruncesc. 

Chipul somnambulei deveni înspăimântător, părul i se ridi- 
case în vârful capului; ochii larg deschişi nu-și mai arătau decât 
albul pupilei, pieptul i se ridica zguduit de horcăituri. 

- Du-te, îți poruncesc! repetă magnetizatorul. 

- Sunt aici, spuse printre dinţi nefericita, epuizată. Apoi nu 
mai răspunse: capul inert îi atârna pe un umăr; brațele i se 
bălăngăneau de-a lungul trupului. Se apropiară de ea; o atin- 
seră; era prea târziu s-o mai trezească, înfăptuiseră crima; fe- 
meia era moartă și autorii acestei experiențe nelegiuite se salvară, 
scăpând de urmărire numai datorită incredulității populare cu 
privire la magnetism. Autoritatea constată decesul și moartea 
fu pusă pe seama unei rupturi de anevrism. Trupul nu avea ni- 
cio urmă de violenţă; o îngropară și totul fu uitat. 

Iată o altă anecdotă povestită de companionii turului Franței. 

Doi companioni locuiau la același hotel și împărțeau aceeași 
cameră. Unul dintre ei avea obiceiul să vorbească prin somn și 
să răspundă la întrebările pe care i le punea camaradul său. Într-o 
noapte fu auzit scoțând niște țipete înăbușite, celălalt se trezi 
și-l întrebă ce i s-a întâmplat. 

- Nu vezi, zise cel adormit, nu vezi piatra asta enormă... se 
dezlipește de munte... cade pe mine, mă va zdrobi. 

- Ei bine! Salvează-te! 

- Nu pot, picioarele îmi sunt prinse în niște stânci care se 
strâng mereu în jurul meu... Ah! Ajutor! Uite... piatra cea mare, 
vine peste mine! 

- Uite, îi zise râzând celălalt companion, și-i aruncă o pernă 
în cap să-l trezească. 

Se auzi un țipăt teribil, brusc sugrumat în gâtlej, o zbatere și 
nimic. Glumețul se ridică, își apucă tovarășul de braț, îl strigă, 
se sperie și el la rândul lui, ţipă, i se aduse o lumânare... nefe- 
ricitul somnambul murise. 


III. MISTERELE HALUCINAȚIILOR 
ȘI INVOCAREA SPIRITELOR 


O halucinație este o iluzie produsă de mișcarea neregulată a 
luminii astrale. 

Așa cum am mai spus, un amestec al fenomenelor somnului 
cu cele ale stării de veghe. 

Mediatorul plastic aspiră și respiră lumina astrală sau sufle- 
tul vital al pământului, tot așa cum trupul nostru aspiră și res- 
piră atmosfera terestră. Or, tot așa cum în anumite locuri aerul 
este impur și irespirabil, la fel, în anumite circumstanţe, feno- 
menele pot face lumina astrală primejdioasă și neasimilabilă. 

Acest aer e prea tare pentru anumite persoane, dar convine 
de minune altora, tot așa se întâmplă cu lumina magnetică. 

Mediatorul plastic seamănă cu o statuie metalică mereu în 
fuziune; dacă mulajul este defectuos, ea va fi diformă; dacă mu- 
lajul se sparge, ea se va risipi. 

Mulajul mediatorului plastic este forța vitală echilibrată și po- 
larizată. Corpul nostru, prin intermediul sistemului nervos, atrage 
și reține forma fugitivă a luminii specifice; dar oboseala locală sau 
surescitarea parțială a aparatului poate prilejui diformități fluide. 

Aceste diformități falsifică parțial oglinda imaginației, dând 
naștere halucinaţiilor obișnuite vizionarilor statici. 

Mediatorul plastic alcătuit după chipul și asemănarea noas- 
tră, figurând luminos toate organele noastre, are vedere, pipăit, 
auz, miros și gust care-i sunt proprii; poate, dacă este surescitat, 
să le comunice prin vibrații aparatului nervos, în așa fel încât 
halucinaţia este completă. Imaginaţia pare atunci să înfrângă 
natura provocând fenomene cu adevărat ciudate. Corpul material 
inundat de fluid pare să participe la calitățile fluide și, scăpând 
legilor gravitației, devine momentan invulnerabil și chiar invi- 
zibil, într-un cerc de halucinați prin contagiune. Se știe că apu- 
caţii de la Saint-Médard puteau fi smuciţi, loviți, sfărâmați, 
crucificaţi, nu simțeau nicio durere, pluteau prin aer, mergeau 
cu capul în jos, mâncau ace răsucite și le digerau. 

Credem că ar trebui să repetăm aici ceea ce am scris în ziarul 
Estafette, despre minunile mediumului american Home și des- 
pre alte fenomene de același ordin. 

N-am fost niciodată martori ai miracolelor domnului Home, dar 
informaţiile ne vin din cele mai bune surse. Le deținem chiar din 
casa în care mediumul american a fost primit cu bunăvoință când 
era nefericit și cu indulgență când a început să-și trateze boala drept 
o fericire și un noroc. În casa unei doamne de origine poloneză, dar 
de trei ori franceză prin noblețea inimii, prin farmecele de nespus 
ale spiritului și prin celebritatea europeană a numelui ei. 

Publicarea acestor informaţii în Estafette ne-a atras atunci, 
fără să știm exact de ce, ocările unui domn de P&ne, cunoscut de 
atunci pentru nefericitul lui duel. Ne-am gândit la fabula lui La 
Fontaine despre nebunul care aruncă cu pietre într-un înțelept. 
Domnul de Păne ne-a tratat de popă răspopit, de prost catolic. 
Ne-am arătat măcar buni creștini, plângându-l și iertându-l; și, 
cum e imposibil să fiu răspopit fără să fi fost preot vreodată, am 
dat uitării o jignire care nu are de-a face în niciun fel cu noi. 

FANTOMELE LA PARIS 


Săptămâna trecută, domnul Home a vrut să părăsească încă 
o dată Parisul, orașul în care îngerii și demonii, dacă apar sub 
o formă sau alta, nu trec prea mult timp drept niște fiinţe 
miraculoase; și, neavând altceva mai bun de făcut, se întorc 
repede în infern sau în cer pentru a scăpa de uitarea și părăsirea 
oamenilor. Domnul Home, cu un aer trist și deziluzionat, își 
luă deci bun rămas de la nobila doamnă a cărei binevoitoare pri- 
mire fusese una din primele lui bucurii la sosirea în Franţa. 
Doamna de B... se purtase frumos cu el în ziua aceea și dorise 
să-l oprească la cină; misteriosul personaj era gata să accepte 
când cineva veni să-i anunţe că era așteptat un cabalist cunos- 
cut în lumea științelor oculte prin publicarea unei cărți Dogme 
et rituel de la haute magie. Domnul Home se schimbă imediat la 
față și, bâlbâindu-se, vădit emoționat, anunţă că nu mai putea 
rămâne din pricină că vecinătatea acestui profesor de magie îi 
provoca o invincibilă teroare. Tot ceea ce i s-a spus pentru a fi 
calmat n-a ajutat la nimic. Eu nu-l judec pe acest om, zicea el, 
nu afirm că ar fi rău sau bun, nu știu nimic despre el, dar aerul 
din jurul lui îmi face rău, lângă el mă simt fără forță, parc-aș fi 
mort. Dând această explicație, domnul Home se grăbi să-și ia 
rămas-bun și să plece. 

Această teroare a vrăjitorilor în prezența unor veritabili ini- 
țiaţi ai științei nu este un fapt nou în analele ocultismului. 
Putem citi în Philostrat istoria unui strigoi care tremura auzind 
de venirea lui Apollonius din Tyana. Admirabilul nostru poves- 
titor, Alexandre Dumas, a dramatizat această anecdotă magică 
în rezumatul tuturor legendelor care i-au servit de prolog la ma- 
rea lui epopee romanescă Jidovul rătăcitor. Scena se petrece în 
Corint și e vorba de o nuntă antică în care copii frumoși, înco- 
ronaţi cu flori, poartă torțele nupţiale, cântând epitalamuri 

graţioase înflorite de voluptuoase imagini, ca poeziile lui Catul. 
Mireasa e frumoasă, în castele ei văluri, ca Polimnya antică; e 
îndrăgostită și încântător de provocatoare în pudoarea ei, ca 
Venus a lui Corregio sau o graţie a lui Canova. Mirele ei este 
Clinias, un discipol al celebrului Apollonius din Tyana. Maestrul 
a promis că va participa la nunta discipolului său, dar el nu vine 
și mireasa se simte mai ușurată, pentru că se teme de Apollonius. 
Dar ziua nu s-a terminat. Ora patului nupţial a sosit și brusc 
mireasa începe să tremure, păleşte, privește insistent ușa, în- 
tinde mâna cu o expresie de groază, rostind cu o voce strangu- 
lată: „lată-l! El este!“ Era Apollonius, într-adevăr. lată magul, 
iată maestrul, ora încântărilor a trecut, vrăjile cad în faţa adevă- 
ratei științe. E căutată frumoasa mireasă, alba Meroe, și nu dau 
decât de o femeie bătrână, vrăjitoarea Canidia, mâncătoarea de 
copii. Clinias dezamăgit îi mulțumește stăpânului că l-a salvat. 

Vulgul s-a înșelat întotdeauna în privința magiei, confun- 
dând pe adepții ei cu vrăjitorii. Adevărata magie, adică știința 
tradițională a magilor, este dușmana de moarte a farmecelor; 
ea împiedică sau chiar distruge falsele miracole, ostile luminii, 
fascinând un mic număr de martori pregătiți dinainte sau cre- 
duli. Dezordinea aparentă în legile naturii este o iluzie; nu este 
deci o minune. Minunea adevărată, adevăratul miracol, sărind 
în ochii tuturor, este armonia mereu constantă a efectelor și a 
cauzelor: splendorile ordinii eterne! 

Nu putem spune dacă Cagliostro a făcut miracole în fața lui 
Swedenborg, dar s-ar fi temut sigur de prezenţa lui Paracelsus 
și a lui Henri Khunrath, dacă acești mari oameni ar fi fost con- 
temporani cu el. 

Departe de noi gândul de a-l denunța pe domnul Home ca pe 
un vrăjitor de speţă joasă, ca pe un șarlatan adică. Celebrul me- 
dium american este dulce și naiv ca un copil. O biată fiinţă foarte 
senzitivă, necomplicată și fără apărare, jucăria unei forțe teribile 

pe care nu o cunoaște, și primul înșelat dintre toți este cu sigu- 
ranţă el. 

Studiul ciudatelor forme care se produc în jurul acestui om 
este de o foarte mare importanţă. Este locul aici să revenim 
serios asupra negărilor prea superficiale ale secolului al XVIII-lea, 
să deschidem în faţa științei și a rațiunii orizonturi mai puţin 
înguste decât cele ale unei critici burgheze care neagă tot ceea 
ce ea nu poate încă explica. Faptele sunt inexorabile și ade- 
vărata bună-credință nu trebuie să se teamă niciodată să le 
examineze. 

Explicația acestor fapte pe care toate tradițiile se încăpățâ- 
nează să le afirme și care se produc în fața noastră cu o jenantă 
publicitate, explicația la fel de veche, de altfel, ca și faptele, ri- 
guroasă ca matematica, dar scoasă la lumină pentru prima oară 
din întunericul în care o ascundeau hierofanții tuturor vârstelor, 
va fi un mare eveniment științific dacă va putea obține destulă 
lumină și publicitate. Acest eveniment îl pregătim poate noi, căci 
nu ne este permisă îndrăzneaţa speranţă de a o desăvârși. 

lată mai întâi faptele în toată ciudățenia lor. 

Le-am constatat și le-am restabilit cu o riguroasă exactitate, 
abținându-ne mai întâi de la orice explicație sau comentariu. 

Domnul Home este supus extazelor care-l pun, după părerea 
lui, în raport direct cu sufletul mamei sale și, prin intermediul 
ei, cu întreaga lume a spiritelor. El descrie, asemenea somnam- 
bulilor lui Calhagruf, persoane pe care nu le-a văzut niciodată, 
dar care recunosc pe cei care le invocă; vă va spune chiar numele 
lor și va răspunde din partea lor la întrebări pe care nu le înțeleg 
decât sufletele invocate și dumneata însuți. 

Mobilele se ridică și se deplasează fără ca nimeni să se atingă 
de ele. 

Creioanele scriu singure. Scriitura lor este cea a domnului 
Home și face aceleași greșeli ca și el. 

Persoanele prezente se simt atinse și prinse de mâini invizi- 
bile. Aceste contacte, care par să caute mai ales femei, sunt lip- 
site de seriozitate și uneori chiar inconvenabile în aplicațiile lor. 
Cred că ne-am făcut înţeleși. 

Mâini vizibile și ușor de atins par să iasă din mese, dar me- 
sele sunt obligatoriu acoperite. Îi trebuie agentului invizibil 
anumite pregătiri, cum le trebuiau celor mai abili succesori ai 
lui Robert-Houdin. 

Aceste mâini apar mai ales în întuneric; sunt calde și fosfo- 
rescente sau reci și negre. Scriu neghiobii sau ating pianul; și 
dacă se ating de pian, trebuie imediat după aceea chemat acor- 
dorul, atingerea lor fiind întotdeauna fatală pentru armonia 
instrumentului. 

Un personaj dintre cele mai recomandabile din Anglia, sir 
Edward Bulwer Lytton, a văzut și a atins aceste mâini: am văzut 
atestarea scrisă și semnată de mâna lui. Declara chiar că le-a 
apucat și le-a tras spre el cu toată forța ca să scoată din ascun- 
zătoare braţele de care, natural, ele ar fi trebuit să fie legate. 
Dar acel lucru invizibil a fost mai puternic decât romancierul 
englez și mâinile i-au scăpat. 

Un mare senior rus, protectorul domnului Home, ale cărui 
caracter și bună-credinţă nu pot fi puse în niciun fel la îndoială, 
contele A.B..., a văzut și el și a strâns puternic mâinile umane, 
calde și vii; și totuși, nu le-a simţit oasele. Strânse cu atâta forță, 
mâinile nu s-au zbătut să scape, dar s-au micșorat, s-au topit, 
în cele din urmă contele nemaiținând nimic în mână. 

Alte persoane care au văzut și au atins aceste mâini ne spun 
că degetele sunt umflate și țepene și le compară cu niște mănuși 
de cauciuc umflate cu aer fosforescent și cald. Uneori, în locul 
mâinilor, apar picioare, dar niciodată goale. Spiritului îi lipsesc 
pantofii, probabil, dar respectă delicatețea doamnelor și nu-și 
arată piciorul decât de după o perdea sau învelit într-o pânză. 

Apariţia acestor mâini sau picioare îl înfricoșează rău pe dom- 
nul Home. Încearcă să se apropie de câteva persoane sănătoase, 
se agaţă de parcă ar fi gata să se înece. Persoana astfel apucată 
se simte ciudat de epuizată și lipsită de forță. 

Un gentilom polonez, care a asistat la unele din ședințele 
domnului Home, lăsase jos între picioare un creion pe o hârtie 
și ceru un semn al prezenței spiritului. Câteva clipe nimic nu 
mișcă, dar, brusc, creionul fu aruncat la celălalt capăt al odăii. 
Gentilomul se aplecă, luă hârtia și văzu trei semne cabalistice 
din care nimeni nu înțelese nimic. Numai domnul Home, vă- 
zându-le, se simți ciudat de contrariat și parcă speriat, dar refuză 
să explice natura și semnificația acestor caractere. Le păstrară 
deci și le duseră profesorului de înaltă magie de care se temea atât 
mediumul nostru. Le-am văzut și iată minuţioasa lor descriere. 

Fuseseră scrise apăsat, creionul aproape că rupsese hârtia. 

Erau aruncate la întâmplare, fără nicio aliniere. 

Primul era semnul pe care de obicei inițiații egipteni îl plasau 
în mâna lui Tiphon. Un tau cu dublă trăsură verticală deschisă 
în formă de compas, o cruce încârligată, având în partea de sus 
un inel, deasupra inelului o dublă linie orizontală, sub care se 
afla o dublă trăsătură oblică în formă de V răsturnat. 

Al doilea caracter reprezenta o cruce de mare hierofant cu 
trei trese ierarhice. Simbolul care urcă până în cea mai înde- 
părtată Antichitate este și astăzi atributul suveranilor noștri 
pontifi, încheind extremitatea superioară a cârjei pastorale, 
dar semnul trasat de creion avea ceva deosebit: ramura supe- 
rioară, capul crucii, era dublă și alcătuia tot teribilul V tipho- 
nian, semnul antagonismului, al despărțirii, simbolul urii și 
al luptei eterne. 

Al treilea caracter era cel pe care frații masoni îl numesc cru- 
cea filozofică, o cruce cu patru ramuri egale, cu un punct în fiecare 
unghi... Dar în locul celor patru puncte nu erau decât două, 

plasate în cele două unghiuri din dreapta, tot un semn de luptă, 
de despărțire, de negație. 

Profesorul, pe care ne permitem să-l distingem de povestitor 
și să-l numim la persoana a treia, pentru a nu-i obosi pe cititori, 
având aerul că le vorbim despre noi, profesorul deci, maestrul 
Eliphas Lévi, a dat persoanelor reunite în salonul doamnei de 
B... explicaţia științifică a celor trei semne și iată ce a spus: 


„Aceste trei semne aparţin seriei de hieroglife sacre și, la în- 
ceput erau cunoscute numai de inițiaţii de rang înalt: primul 
este semnătura lui Typhon. El exprima blestemul acestui spirit 
al răului, stabilind dualismul principiului creator. Crucea han- 
seată a lui Osiris este un lingam răsturnat și reprezintă forța pa- 
ternă și activă a lui Dumnezeu (linia verticală ieșind din cerc), 
fecundând natura pasivă (linia orizontală). A dubla linia verti- 
cală înseamnă a afirma că natura are doi taţi; înseamnă a pune 
adulterul în locul maternității divine, înseamnă a afirma, în 
locul primului principiu inteligent, fatalitatea oarbă, având drept 
rezultat conflictul etern al aparenţelor în neant este deci cel mai 
vechi, cel mai autentic și cel mai teribil dintre toate stigmatele 
infernului. El înseamnă dumnezeu ateu și este pecetea lui Satan.“ 


Această primă semnătură este hieratică și se raportează la 
caracterele oculte ale lumii divine. 

A doua aparţine hieroglifelor filozofice și reprezintă măsura 
ascensională a ideii și extensia progresivă a formei. 

Este un triplu tau răsturnat, gândirea umană afirmând rând 
pe rând absolutul celor trei lumi, absolut care se încheie aici 
printr-o furcă, adică prin semnul îndoielii și al antagonismu- 
lui. În așa fel încât, dacă primul semn vrea să spună: nu este 
Dumnezeu, acest al doilea semn are o semnificație riguroasă: 
adevărul ierarhic nu există. 

A treia sau crucea filozofică, a fost în toate inițierile simbolul 
naturii cu cele patru forme elementare, cele patru puncte repre- 
zentând cele patru litere indicibile și incomunicabile ale tetra- 
gramei oculte, formula eternă a marelui arcan. 

Cele două puncte din dreapta reprezintă forța, cele din stânga 
desemnează iubirea, iar cele patru litere trebuie să fie citite de 
la dreapta la stânga, plecând din dreapta sus și coborând prin 
stânga jos și tot așa cu celelalte, trasând crucea Sfântului Andrei. 

Suprimarea celor două puncte din stânga exprimă negarea 
crucii, negarea milosteniei și a iubirii. 

Afirmarea domniei absolute a forței și a antagonismului etern, 
de sus în jos și de jos în sus. 

CGlorificarea tiraniei și a revoltei. 

Semnul hieroglific al unui viciu mizerabil care pe nedrept a 
fost reproșat Templierilor, semnul dezordinii și al disperării 
eterne. 

Acestea sunt deci primele revelații ale științei ascunse a ma- 
gilor despre fenomenele manifestărilor extra-naturale. Acum, 
să ne fie îngăduit să apropiem aceste semne de alte apariţii con- 
temporane de scrieri fenomenale, căci este un veritabil proces 
pe care știința trebuie să-l instruiască înainte de a-l aduce în 
fața tribunalului rațiunii publice. Nu trebuie deci să disprețuim 
nicio cercetare, nicio idee. 

În împrejurimile Caenului, la Tilly-sur-Seulles, acum câțiva 
ani, sub influența unui medium sau a unui extatic pe nume 
Eugène Vintras, s-au manifestat o serie de fapte inexplicabile. 

Câteva împrejurări ridicole și un proces de escrocherie l-au 
făcut uitat și disprețuit pe acest taumaturg, atacat de altfel 
violent în pamflete ai căror autori erau de fapt foști admira- 
tori ai doctrinei sale, pentru că mediumul Vintras era preocupat 
să dogmatizeze. Un lucru totuși este remarcabil în invectivele 
ale căror ţinte este: adversarii lui, străduindu-se să-l critice, 

recunosc adevărul miracolelor sale și se mulțumesc să le atri- 
buie demonilor. 


Care sunt deci miracolele atât de autentice ale lui Vintras? 
Suntem mai bine informaţi asupra acestui subiect decât oricine, 
vom vedea curând de ce. Procese-verbale semnate de martori 
onorabili, de artiști, de doctori, de preoți, de altfel, ireproșabili, 
ne-au fost comunicate; am chestionat martori oculari și, mai 
mult chiar, am văzut cu propriii noștri ochi. Lucrurile merită 
să fie povestite în detaliu. 

Exista la Paris un scriitor cel puțin excentric pe nume Madrolle. 
Este un bătrân ale cărui familie și relaţii sunt onorabile. A scris 
mai întâi în stil catolic exaltat, a primit încurajările cele mai mă- 
gulitoare ale autorităţii ecleziastice și chiar câteva ecouri de la 
Sfântul Scaun. După ce l-a văzut pe Vintras, convins de prestigiul 
miracolelor sale, a devenit un sectar foarte decis și un dușman 
ireconciliabil al ierarhiei și al clerului. 

În vremea în care Eliphas Lévi tipărea Dogme et Rituel de la 
haute magie, primi o broșură de la Madrolle care-l uimi. Autorul 
susținea sus și tare cele mai ciudate paradoxuri în stilul dezor- 
donat al extaticilor. Viața pentru el era suficientă pentru is- 
pășirea celor mai mari crime, ea fiind în sine consecința unei 
pedepse cu moartea. Oamenii cei mai răi, fiind cei mai nefe- 
riciți dintre toţi, îi părea că oferă lui Dumnezeu sublima is- 
pășire. Se ridica împotriva oricărei condamnări și a oricăror 
represalii. „O religie care condamnă, exclamă el, este o reli- 
gie condamnată!“ Predica, apoi libertatea absolută sub pre- 
textul neavenit și mai reprobabil în aparență, valorează mai 
mult decât cea mai desăvârșită rugăciune. Marchizul de Sade 
devenit predicator! Îl nega pe diavol cu o înverșunare plină de 
elocvenţă. 

„Cum ai putea să concepi un diavol pe care Dumnezeu să-l to- 
lereze, să-l autorizeze! Și mai mult, puteai concepe un Dumnezeu 

care l-a creat pe diavol ca să-i asuprească creaturile, și așa foarte 
slabe, mereu gata să se lase înșelate! Un Dumnezeu al diavolului, 
pe scurt, secondat, respectat și concurat în răzbunările sale de un 
diavol al lui Dumnezeu!...“ Restul broșurii era de același calibru. 
Profesorul de magie se îngrozi și se strădui să afle adresa domnu- 
lui Madrolle. Ajunse la acest ciudat pamfletar cu destulă greutate 
și iată cum se desfășură conversaţia lor: 

„Eliphas Lévi: — Domnule, am primit de la dumneata o bro- 
șură. Îți mulțumesc pentru dar și-ți mărturisesc în același timp 
uimirea și mâhnirea mea. 

Domnul Madrolle; — Mâhnirea dumitale, domnule! Vrei să 
te explici, nu înţeleg nimic. 

- Regret din tot sufletul, domnule, să te văd comițând greșeli 
pe care le-am comis și eu odinioară. Dar aveam cel puțin pe 
atunci scuza lipsei de experienţă și a tinereții. Broșura dumitale 
este lipsită de semnificație pentru că n-are măsură. Intenția 
dumitale era fără îndoială să protestezi față de ororile în cre- 
dință, faţă de abuzurile în morală; și ataci chiar credința și mo- 
rala. Exaltarea care se revarsă din cărțulia dumitale îți va aduce 
mari neajunsuri și chiar cei mai buni prieteni se vor îndoi de 
sănătatea minţii dumitale... 

- Ei, firește! mi s-a mai spus că sunt nebun. Dar nebunia 
crucii de care suferă credincioșii nu e de ieri, de azi. Sunt exaltat, 
domnule, pentru că și dumneata ai fi așa în locul meu, pentru 
că este imposibil să rămâi rece în fața minunilor... 

- Ah! Ah! vorbești de minuni, un lucru care mă interesează. 
Spune-mi, așa, între noi, ai toată buna-credință, despre ce fel 
de minuni este vorba? 

- Ei, de care, dacă nu de cele ale profetului Ilie, întors pe 
pământ sub numele de Pierre Michel. 

- Înţeleg, vrei să spui Eugène Vintras. Am auzit vorbindu-se 
despre operele sale. Dar oare face cu adevărat minuni? 

Aici domnul Madrolle tresări pe scaunul lui, ridică ochii și 
mâinile la cer, surâzând, în cele din urmă, cu o condescendenţă 
care semăna unei mile profunde. 

- Dacă face minuni? Mari!... Uimitoare!... Incontestabile!... 
Cele mai mari minuni care s-au făcut pe pământ după lisus 
Hristos!... Mii de ostii apar pe altarele goale, vinul urcă în bur- 
dufuri, și nu eo iluzie, e vin adevărat, din cel mai bun... muzici 
celeste se aud, parfumuri din alte lumi înmiresmează aerul.. 
și, în sfârșit, sânge... adevărat sânge uman (medicii l-au exa- 
minat!), îți spun, sânge adevărat, picură și adeseori curge șiroaie 
din ostii, desenând caractere misterioase! Spun ceea ce am vă- 
zut, am auzit, am atins, am gustat! Și vreți să rămân nepăsător 
în fața unei autorități ecleziastice care neagă totul fără să exa- 
mineze nimic!... 

- Permite-mi, domnule, în materie de religie autoritatea este 
întotdeauna îndreptățită. În religie binele este ierarhia, răul 
este anarhia; la ce s-ar reduce, într-adevăr, autoritatea sacerdo- 
țiului dacă susţii, în principiu, că ar trebui să ne încredem sim- 

țurilor și nu deciziilor Bisericii? Biserica nu este mai vizibilă 
decât toate miracolele dumneavoastră? Cei care văd miracolele 
și nu văd Biserica sunt mult mai de plâns decât orbii, căci nu le 
mai rămâne nici măcar puterea de a se lăsa conduși... 

- Domnule, știu și eu aceste lucruri. Dar Dumnezeu nu poate 
fi în dezacord cu el însuși. Nu poate permite ca buna-credință 
să fie înșelată. Biserica însăși nu poate decide că sunt orb când 
am ochi... Iată ce spune Jan Hus, Scrisoarea patruzeci și trei, 
spre sfârșit: 

„Un doctor mi-a zis: în orice împrejurare, mă voi supune con- 
ciliului, pentru că atunci totul va fi bun și legitim pentru mine. 
Și adăugă: dacă spune conciliul că nu am decât un ochi, cu toate 
că am doi, și atunci îl voi crede. - Dacă lumea întreagă, i-am 
răspuns eu, ar afirma un asemenea lucru, atât timp cât voi avea 

mintea întreagă, n-aș putea să fiu de acord cu aceasta, fără 
saol rânesc conștiința.“ Vă voi spune și eu, asemenea lui Jan 
Hus: înainte de a exista o Biserică și un conciliu, exista adevărul 
și rațiunea. 

- Vreau să te opresc, domnule. Erai catolic și nu mai ești; 
conștiințele sunt libere. Vreau numai să-ți arăt că instituția in- 
failibilității ierarhice în materie de dogmă este într-un alt mod 
rezonabilă și mult mai incontestabil adevărată decât toate mi- 
racolele lumii. De altfel, nu trebuie să facem orice pentru a păs- 
tra pacea? Nu crezi că Jan Hus ar fi fost un om și mai mare dacă 
și-ar fi sacrificat un ochi spre profitul concordiei universale de- 
cât să însângereze Europa? O! Domnule, să decidă Biserica ori- 
când vrea că sunt chior; nu i-aș cere decât o favoare, să-mi spună 
de care ochi, pentru a-l închide și a privi cu celălalt, cu o dreaptă 
credință ireproșabilă! 

- Mărturisesc că nu sunt drept credincios în felul dumitale. 

- Mi-am dat seama! Dar să revenim la minuni! Le-ai văzut 
deci, le-ai atins, le-ai simţit, le-ai gustat; dar să vedem, trecând 
peste exaltare, vreau să-mi povestești un miracol, amănunțit, 
precis, și care să fie evident un miracol. Sunt indiscret dacă-ţi 
cer aceasta? 

- Absolut deloc, dar, pe care să-l aleg dintre atâtea? Uite, 
adăugă domnul Madrolle, după o clipă de reflecţie, cu un ușor 
tremur de emoție în voce, profetul e la Londra și noi suntem 
aici. Ei bine! Dacă i-ai cere în gând profetului să-ți trimită ime- 
diat comuniunea și dacă într-un loc desemnat de dumneata, 
într-o pânză, într-o carte, ai găsi la întoarcere ostia, ce ai spune? 

A AȘ declara faptul inexplicabil prin metodele obișnuite ale 
criticii. 

- Ei bine! Uite un lucru care mi s-a întâmplat adesea, zise dom- 
nul demn! Da, domnule, găsesc ostia când o cer; reală, palpabilă, 
ornată de mici inimioare miraculoase, parcă pictate de Rafael. 

Eliphas Lévi, nesimțindu-se în largul lui să discute despre 
lucruri în care se amestecă un fel de profanare a celor sfinte, își 
luă rămas-bun de la fostul scriitor catolic și plecă meditând la 
ciudata influență a lui Vintras care tulburase vechea credinţă și 
mintea acestui savant. 

La numai câteva zile după aceea, cabalistul Eliphas Levi fu 
trezit în zorii zilei de un vizitator necunoscut. 

Era un om cu părul alb, îmbrăcat în negru, cu expresia unui 
preot foarte devotat, într-un cuvânt, părând un om foarte 


respectabil. y 
Preotul îmi întinse o scrisoare de recomandare concepută astfel: 


Scumpe maestre, 
Vă trimit un bătrân savant care ar vrea să sporovăiască în com- 


pania dumneavoastră despre vrăjitoria evreiască. Primiţi-l cum 
l-am primit și eu, și debarasați-vă de el cum puteți. 
Al dumneavoastră, întru sfânta Cabala, 
Ad. Desbarrolles. 


- Părinte, i se adresă surâzând Eliphas Lévi după ce citi, sunt 
la dispoziția domniei tale, nu pot refuza nimic prietenului care 
mi-a scris, l-ai văzut deci pe excelentul meu discipol, Desbarrolles? 

-Da, domnule, am găsit în el un om amabil și foarte învățat. 
Pe dumneata și pe el vă găsesc demni de adevărul care s-a ma- 
nifestat prin uluitoarele miracole și revelații pozitive ale 
Arhanghelului Mihail. 

- Domnule, ne faceți o mare onoare. Domnul Desbarrolles 
te-a uimit deci prin știința lui? is 

- O, firește, stăpânește foarte bine secretele chiromanției, 
numai aruncând o privire în palma mea, mi-a citit toată poves- 


tea vieții mele. 
- E, într-adevăr, în stare. Dar a intrat în amănunte? 

- Destul, domnule, pentru a mă convinge de extraordinarele 
lui cunoștințe. 

- Ţi-a spus că ești fostul preot de la Mont-Louis, din dioceza 
de la Tours? Că ești discipolul cel mai zelos al extaticului Eugène 
Vintras? Și că te numești Charvoz? 

Se produse o veritabilă lovitură de teatru: bătrânul preot, la 
fiecare dintre aceste propoziţii, tresărea pe scaun. Auzindu-și 
numele păli și se ridică sărind ca ars. 

- Ești deci cu adevărat un magician? exclamă el. Charvoz e 
numele, dar nu-l port, acum, mă numesc La-Paraz... 

- Știu. La-Paraz e numele mamei dumitale. Ai părăsit, dom- 
nule, o poziție de invidiat: aceea a unui preot de canton și un 
fermecător prezbiteriu pentru a împărtăși existența agitată a 
unui sectar,.. 

- Spune a unui mare profet! 

- Domnule, eu nu mă îndoiesc de perfecta dumitale bună-cre- 
dință, dar permite-mi să examinez puțin misiunea și caracterul 
profetului dumitale. 

- Da, domnule, examenul la lumina zilei, la lumina științei, 
iată ce am cerut noi. Vino la Londra, domnule, și vei vedea! 
Miracolele se săvârșesc fără întrerupere. 

- Ai fi bun, mai întâi, să-mi dai câteva detalii exacte și con- 
știincioase despre aceste miracole? 

- Da, câte vrei! 

Pe loc, bătrânul preot începu să povestească lucruri pe care 
toată lumea le-ar fi găsit imposibile, dar pe care profesorul de 
magie le asculta fără să clintească. 

Astfel, de exemplu: 

Într-o zi, într-un acces de entuziasm, predica în fața altaru- 
lui său heterodox; douăzeci și cinci de persoane asistau la pre- 
dică. Un burduf gol se afla pe altar, burduf bine cunoscut de 
preotul Charvoz; îl adusese chiar el de la biserica din Mont-Louis 

și știa perfect că acest vas sfânt nu avea nici labirinturi miste- 
rioase, nici fund dublu. 

Pentru a vă dovedi că însuși Dumnezeu mă inspiră, le-a spus 
Vintras, el m-a anunţat că burduful se va umple cu sângele lui 
sub aparența vinului, și veți putea gusta din viile viitorului, din 
vinul pe care trebuie să-l bem alături de Mântuitor în împără- 
ţia tatălui său... 

- Cuprins de uimire și de teamă, continuă părintele Charvoz, 
am urcat în altar, am luat burduful, m-am uitat în fundul lui: 
era absolut gol. L-am răsturnat sub ochii tuturor, apoi m-am 
întors la locul meu, ținând burduful în mâini... Brusc se auzi 
un zgomot ușor, ca o picătură de apă căzând din plafon în bur- 
duf și un strop de vin apăru pe fundul vasului. 

Toţi ochii se întoarseră spre mine, se uitară în plafon, biata 
noastră capelă aflându-se într-o încăpere foarte simplă; nu vă- 
zură în plafon nicio gaură, nicio crăpătură, nu văzură nimic 
picurând de acolo și totuși zgomotul picăturilor se întețea... și 
burduful se umplea văzând cu ochii. 

După ce se umplu, am plimbat burduful pe sub ochii asisten- 
tei, apoi profetul își înmuie buzele după care gustară cu toţii pe 
rând din vinul miraculos; nicio savoare cunoscută vreodată n-ar 
fi putut să-i semene... 

Ce să vă spun, adăugă părintele Charvoz, despre toate minu- 
nile al căror sânge ne uimea zilnic. Mii de ostii rănite și însân- 
gerate răsăreau pe altarul nostru. Stigmatele sacre apăreau sub 
privirile celor care voiau să le vadă. Ostiile albe, mai întâi, se 
acopereau încet de caractere și inimi însângerate... Să credem 
oare că Dumnezeu lasă pe mâna diavolului lucrurile cele mai 
sfinte? sau ar trebui să le adorăm și să credem mai degrabă că a 
sosit ora supremă și ultima revelație? 

Preotul Charvoz, vorbind astfel, avea în voce același tremur 
nervos pe care Eliphas Lévi îl remarcase la domnul Madrolle. 

Magicianul clătină din cap gânditor; apoi zise brusc: 

- Domnule, ai la îndemână una sau mai multe din aceste ostii 
miraculoase. Fii bun și arată-mi-le. 

- Domnule... 

- Le ai, știu! De ce încerci să negi? 

- Nu neg, zise abatele Charvoz, dar permite-mi să nu expun 
investigaţiilor incredulității obiectele unei credințe dintre cele 
mai sincere și mai devotate. 

- Părinte, i se adresă grav Eliphas Lévi, incredulitatea este 
sfidarea ignoranței sigure că se înșală. Știința nu este incredulă. 
Cred în convingerea dumitale, pentru că ai acceptat o viață de 
privațiuni, disprețuită, pentru această credință nefericită. 
Arată-mi deci ostiile și crede în respectul meu pentru obiectele 
unei sincere adorații. 

- Ei bine! se hotărî preotul Charvoz după încă o clipă de ezi- 
tare, am să ţi le arăt. 

Își descheie nasturii de sus ai jiletcii lui negre, scoțând un 
mic relicvariu din argint în fața căruia îngenunche cu lacrimi 
în ochi și rugăciuni pe buze; Eliphas se lăsă în genunchi alături 
de el și abatele deschise relicvariul. 

În relicvar se aflau trei ostii, una întreagă, celelalte păreau o 
cocă frământată cu sânge. 

Ostia întreagă avea în mijloc o inimă în relief; un cheag de 
sânge în formă de inimă părând că se formase chiar în ostie, 
într-o manieră inexplicabilă. Sângele nu putea fi aplicat din 
exterior, colorarea prin îmbibare ar fi lăsat partea de deasupra 
albă. Desenul era același pe ambele părți ale ostiei. Maestrul 
magiei se înfioră fără voia lui. 

Emoțţia lui nu trecu neobservată de bătrânul preot care, 
privind încă o dată cu adoraţie relicvariul, îl închise, scoase 
un album din buzunar și i-l întinse fără nici o vorbă lui 
Eliphas Levi. Era o copie după toate caracterele scrise cu sânge 

în ostie de când începuseră extazele și miracolele domnului 
Vintras. 

Erau acolo inimi de toate felurile, embleme de toate genurile. 
Dar mai ales trei dintre ele stârniră interesul lui Fliphas... 

- Părinte, îl întrebă el pe Charvoz, cunoști aceste trei semne? 

- Nu, răspunse cu ingenuitate preotul, dar profetul ne asi- 
gură că sunt de cea mai mare importanţă și că semnificaţia lor 
ascunsă ni se va dezvălui curând, adică la sfârșitul timpurilor. 

- Ei bine, domnule, zise solemn profesorul de magie, înainte 
chiar de sfârșitul timpurilor, am să ți le explic: aceste trei semne 
cabalistice sunt semnătura diavolului! 

- Este imposibil, strigă preotul. 

- Asta e! reluă foarte hotărât Eliphas. 

Iată care sunt aceste semne: 


1. Steaua microcosmosului sau pentagrama magică. Steaua în 
cinci colțuri a masoneriei oculte, steaua în care Agrippa înscria 
figura umană, capul în colțul superior, cele patru membre în ce- 
lelalte patru. Steaua arzând care, răsturnată, este semnul hiero- 
glific al ţapului magiei negre, al cărui cap este desenat în interiorul 
stelei, cele două coarne sus, în dreapta, în stânga urechile și jos 
barba. Este semnul antagonismului și al fatalității: țapul repre- 
zentând luxura care atacă cerul cu coarnele, semnul detestat chiar 
în timpul sabatului de inițiații unui ordin superior. 


2. Cei doi șerpi hermetici, ale căror capete și cozi, în loc să se 
apropie în două semicercuri paralele, sunt întoarse în afară, fără 
linia intermediară reprezentând caduceul. Deasupra capului celor 
doi șerpi se vede V fatal, furca tiphoniană, caracterul infernului. 
În stânga și în dreapta, numerele sacre III și VII sunt împinse spre 
linia orizontală reprezentând lucrurile pasive și secundare. 
Semnificația acestui caracter: 

Antagonismul este etern. 

Dumnezeu este lupta forțelor fatale care creează distrugând. 

Lucrurile religioase sunt pasive și trecătoare. 

Curajul se folosește de ele, războiul profită de pe urma lor și 
prin ele se perpetuează discordia. 


3. În sfârșit, monograma cabalistică a lui Iehova, jod și he, 
Tăsturnate, alcătuiesc, conform învățaților științei oculte, cel 
mai îngrozitor dintre toate blasfemiile, semnificând în orice fel 
ai citi-o: Numai fatalitatea există: Dumnezeu și spiritul nu există. 
Materia este totul, spiritul nu este decât o ficțiune a aceleiași 
materii în delir. Forma este mai importantă decât ideea, femeia 
decât bărbatul, plăcerea decât gândirea, viciul decât virtutea; 
mulțimea decât conducătorii, copiii decât părinții, nebunia de- 
cât rațiunea! 


lată ce scria cu semne de sânge pe ostiile pretins miraculoase 
ale lui Vintras! 

Atestăm pe onoarea noastră că toate faptele citate mai sus 
s-au petrecut întocmai, că am văzut aceste semne și le-am ex- 
plicat, urmând adevărata știință magică și adevăratele chei ale 
Cabalei. 

Discipolul lui Vintras ne făcu de asemenea descrierea ves- 
mintelor pontificale dăruite, zicea el, de lisus Hristos însuși pre- 
tinsului profet în timpul somnului său extatic. Vintras își 
confecționa veșmintele și se îmbrăca în ele pentru a-și face mi- 
nunile. Erau roșii. Purta pe frunte o cruce în formă de lingam, 
în mână o cârjă pastorală al cărei capăt figura o mână cu toate 
degetele închise, în afară de index și auricular. 

Or, totul este aici diabolic, iar lucrul cu adevărat miraculos 
este intuiţia acestor semne ale unei științe pierdute. Înalta ma- 
gie, sprijinind universul pe cele două coloane ale lui Hermes și 

Solomon, a împărțit lumea metafizică în două zone intelectu- 
ale, una albă și luminoasă, conținând ideile pozitive, cealaltă 
neagră și întunecată, conținând ideile negative; ea a dat noți- 
unii sintetice a celei dintâi numele lui Dumnezeu, sintezei celei 
de a doua numele de Satan. 

Lingamul purtat pe frunte este în India marca distinctivă a 
adoratorilor lui Șiva distrugătorul; semnul, fiind cel al marelui 
arcan magic care ține de misterul generației universale, a-lpurta 
pe frunte înseamnă a face profesiune de impudoare dogmatică. 
Or, spun orientalii, ziua în care nu va mai exista pudoare în 
lume, lumea lăsată în voia destrăbălării, care este sterilă, va 
dispărea curând, din lipsa maternității. 

Mâna cu cele trei degete închise exprimă negația ternarului, 
susținând numai forțele naturale. 

Vechii hierofanți, cum va explica învățatul și spiritualul nos- 
tru prieten Desbarrolles într-o frumoasă carte aflată sub tipar, 
transformaseră mâna omului într-un rezumat al științelor ma- 
gice. Indexul, după părerea lor, îl reprezenta pe Jupiter; degetul 
mijlociu pe Saturn; inelarul pe Apollo sau Soarele. La egipteni, 
mijlociul era Ops, indexul Osiris și inelarul Horus; degetul mare 
reprezenta forța generatoare, auricularul abilitatea insinuantă. 
O mână care-și arată numai degetul mare și auricularul echiva- 
lează, în limbajul hieroglific sacru, cu afirmarea exclusivă a 
pasiunii și a abilității. Ea ar reprezenta traducerea abuzivă și 
materialistă a superbului dicton al Sfântului Augustin: „Iubiți 
și faceți apoi ce vreţi.“ Să apropiem acum semnul de doctrina 
domnului Madrolle: „Cel mai imperfect și mai vinovat în apa- 
renţă act de iubire valorează mai mult decât cea mai minunată 
dintre rugăciuni.“ Și vă veți întreba ce forță, independentă de vo- 
ință și, mai mult, sau mai puțin, de știința oamenilor (Vintras 
este un analfabet, fără nicio instrucție), își formulează dogmele 
cu semnele îngropate sub ruinele vechii lumi, descoperă misterele 

cetăților Teba și Eleusis și transcrie cele mai docte fantasme ale 
Indiei cu alfabetele oculte ale lui Hermes. 

Vă voi răspunde ce este această forță, dar mai am să vă rela- 
tez o mulțime de minuni, pentru ca totul să se prezinte ca o in- 
strucție juridică. Trebuie, înainte de toate, să completăm dosarul. 

Ne vom permite, totuși, înainte de a trece la alte relatări, să 
transcriem o pagină din iluminatul german Ludwig Tieck. 


„Dacă, de exemplu, așa cum ne relatează vechea tradiție, o 
parte a îngerilor creați s-au grăbit să cadă, și aceștia fură, cu sigu- 
Tanță, cum ni se mai spune și astăzi, cei mai străluciți, se poate, 
simplu, înțelege prin această cădere că-și căutau un alt drum, o 
altă activitate, alte ocupaţii și o altă viață decât acele spirite orto- 
doxe, pasive care au rămas în locul desemnat, nefolosindu-se de 
libertatea care le fusese acordată ca un apanaj comun. Căderea lor 
a fost greutatea formei căreia îi spunem astăzi realitate, un protest 
al existenței individuale împotriva resorbției în abisurile spiritului 
universal. Astfel, moartea conservă și reproduce viața; astfel, viaţa 
devine mireasa morții... Înțelegeți acum cine este Lucifer? El este 
chiar geniul lui Prometeu, forța care pune lumea în mișcare, dă 
impuls vieții și mișcării însăși, reglând chiar curgerea formelor 
succesive. Această forță, prin rezistența ei, echilibra principiul cre- 
ator. Astfel, elohimii creară lumea. Când, mai pe urmă, oamenii 
fură așezați pe pământ de Dumnezeu, ca niște spirite intermedi- 
are, în entuziasmul care-i mâna să cerceteze natura și adâncurile 
ei, aceștia căzură cu totul sub influența superbului și puternicului 
geniu, iar când plini de o blândă uimire se aruncară în moarte pen- 
tru a descoperi viața, de abia atunci au început să existe cu adevă- 
Tat, firesc, așa cum se cuvine unor creaturi.“ 


Aceste pagini nu au nevoie de comentarii, ele explică sufici- 
ent tendințele spiritualismului sau ale doctrinei spirit. 

De foarte multă vreme această doctrină sau antidoctrină, mai 
degrabă, tulbură lumea și o aruncă în abisurile anarhiei uni- 
versale. Dar legea echilibrului ne va salva, pentru că marea miş- 
care de reactie a și început. 

Continuăm relatarea fenomenelor. 

Un muncitor veni într-o zi la Eliphas Lévi. Era un om de vreo 
cincizeci de ani, înalt, vorbind cu multă judecată și privindu-te 
drept în ochi. Întrebat cu privire la motivul vizitei lui, omul răs- 
punse: „Cred că știți, am venit să vă rog să-mi dați înapoi ceea 
ce am pierdut.“ 

Trebuie să spunem, ca să fim sinceri, că Eliphas nu-l cunoș- 
tea pe vizitator și nu știa ce ar fi putut acesta să piardă. Așa că-i 
răspunse: Mă credeți mult mai vrăjitor decât sunt în realitate; 
nu știu cine sunteţi, nici ce căutați; trebuie deci, dacă credeți 
că v-aș putea fi de folos la ceva, să-mi explicați și să-mi precizați 
despre ce este vorba. 

- Ei bine, pentru că nu vreți să înțelegeți, recunoașteți-o cel 
puţin, zise atunci necunoscutul scoțând din buzunar o cărțulie 
neagră și uzată. 

Era cartea cu farmece a papei Honorius. 

Cartea lui Honorius conține constituția apocrifă a lui Honorius 
al II-lea pentru invocarea și stăpânirea spiritelor... și câteva re- 
tete superstițioase... Era manualul preoților răi care se ocupau 
cu magia neagră în tristele vremuri ale Evului Mediu. Se găseau 
în ea rituri sângeroase, profanări ale liturghiei și ale euharis- 
tiei, formule de vrăji malefice, practici pe care numai prostia le 
poate admite și sfaturi viclene. În sfârșit, era o carte completă 
în genul ei și, devenind foarte rară în librării, amatorii îi ridi- 
caseră prețul foarte sus în vânzările publice. 

- Domnule, continuă muncitorul suspinând, de la vârsta de 
zece ani, n-am lipsit nici măcar o zi de la slujba mea. Port veșnic 
cu mine această carte și mă conformez riguros prescripțiilor ei. 

De ce deci, de un timp, cei care mă vizitau m-au abandonat? Eli, 
Eli lama... 


- Opriți-vă, exclamă Eliphas, și nu mai parodiați cele mai 
formidabile cuvinte pe care o agonie le-a pronunțat vreodată! 
Ce ființe vă vizitau datorită virtuții acestei cărți? Le cunoaşteţi? 
Le-ați promis ceva? Aţi semnat un pact? j 

- Nu, mă întrerupse proprietarul cărții, nu le cunosc și nu 
mi-am luat față de ei niciun angajament. Știu doar că, dintre 
ei, șefii sunt buni, intermediarii și buni, și răi, inferiorii răi, 
dar nu orbi, ci doar lipsiți de posibilitatea de a face bine. Cel pe 
care-l chemam și care mi-a apărut adesea aparținea ierarhiei 
celei mai înalte, căci arăta bine îmbrăcat și-mi dădea mereu 
răspunsuri favorabile. Dar am pierdut o pagină din cartea mea, 
prima și cea mai importantă, cea care purta semnătura auto- 
grafă a spiritului și de atunci nu mai apare când îl chem. 

Sunt un om pierdut. Gol ca Iov, nu mai am nici forță, nici 
curaj. O, maestre, vă conjur, știu că doar o vorbă să rostiți, nu- 
mai un semn să faceţi și spiritele vă ascultă, fie-vă milă de mine 
și dați-mi înapoi ceea ce am pierdut! 

- Daţi-mi cartea, îi ceru Eliphas. Ce nume avea spiritul pe 
care-l chemaţi? 

- Îl chema Adonai. 

- În ce limbă era semnătura lui? 

- Nu știu, dar presupun că în ebraică. 

- Uite, i se adresă profesorul de înaltă magie, după ce scrise 
două cuvinte evreiești la începutul și la sfârșitul cărții. lată cele două 
semnături pe care spiritele tenebrelor nu le vor contraface niciodată. 
Mergeţi în pace, dormiti bine și nu mai invocaţi fantomele. 

Muncitorul se retrase. 

După opt zile, reveni în căutarea omului de știință. 

- Mi-ați redat speranța și viaţa, îi spuse el, mi-a revenit forța, 
pot acum cu semnăturile pe care mi le-aţi dat să ușurez suferința 


Misterele naturii 


145 


146 


celor chinuiți și să-i vindec pe obsedați de ideile lor, dar pe el nu 
mai pot să-l revăd și, dacă nu-l voi mai putea revedea niciodată, 
voi fi tristpână la moarte. Altădată, era mereu lângă mine, une- 
ori mă atingea și mă trezea noaptea ca să-mi spună tot ceea ce 
trebuia să știu. Maestre, faceți în așa fel ca să-l pot revedea... 

- Pe cine? 

- Pe Adonai. 

- Știți cine este Adonai? 

- Nu, dar aș vrea să-l revăd. 

- Adonai este invizibil. 

- L-am văzut. 

- N-are formă. 

- L-am atins. 

- El este infinit. 

- E aproape de înălțimea mea. 

- Profeții spun despre el că marginea veșmântului său, din 
Orient în Occident, mătură stelele dimineții. 

- Avea o haină foarte curată și lenjerie foarte albă. 

- Scriptura spune că nu poți să-l vezi fără să mori. 

- Avea un chip plăcut și jovial. 

- Cum procedați pentru a obține aceste apariții? 

- Ei bine, făceam tot ceea ce scrie în cartea mare a vrăjilor. 

- Cum adică? Chiar sacrificii sângeroase? 

- Fără îndoială. 

- Nefericitule! Și cine era victima? 

La această întrebare muncitorul tresări ușor; păli și privirea 
lui se tulbură: 

- Maestre, știți mai bine decât mine cine e, zise el umil și în 
șoaptă. O! M-a costat mult mai ales prima oară, să-i tai dintr-o 
singură lovitură cu cuțitul magic gâtul acelei creaturi inocente! 
Într-o noapte, încheiasem săvârșirea riturilor funebre și mă așe- 
zasem în cerc pe pragul interior al ușii, ultimele rămășițe ale 

victimei se consumau în focul de lemn de arin și chiparos... 
Brusc, l-am văzut lângă mine sau l-am simţit trecând... Am 
auzit un vaiet sfâșietor... ai fi zis că plânge și de atunci mi se 
pare că-l aud mereu. 

Eliphas se ridică, privindu-l fix pe vizitator. Devenise oare 
un nebun periculos, capabil să reînnoiască atrocitățile senioru- 
lui de Retz? Totuși, chipul lui se arăta blând și cinstit. Nu, nu 
era posibil. 

- Dar, în sfârșit... victima cine era? Spuneţi-mi limpede. 
Bănuiți că știu, și poate chiar știu, dar am motive să vă aud spu- 
nându-mi-o. 

- Era, urmând mitul magic, un ied de un an, inocent și fără 
defecte. 

- Un ied adevărat? 

- Firește. Vă imaginati că nu era o jucărie de copil sau vreun 
animal împăiat. 

Eliphas respiră. 

- Ei, hai! se gândi el, nu e chiar un vrăjitor vrednic de rug. 
Nu știe că abominabilii autori de cărți vrăjitorești, când vorbeau 
de un ied nevinovat se refereau, de fapt, la un copil. 

- Ei, bine, i se adresă el celui care venise să-l consulte, daţi-mi 
detalii asupra viziunilor dumneavoastră. Ceea ce povestiți mă 
interesează foarte mult. 

Vrăjitorul, pentru că trebuie să-i spunem pe nume, îi povesti 
atunci o serie de fapte ciudate ale căror martori fuseseră două 
familii, fapte identice cu cele ale domnului Home: mâini ieșind 
din pereți, mobile mișcate din loc, apariţii fosforescente. Într-o 
zi, temerarul ucenic vrăjitor îndrăznise să-l cheme pe Astaroth 
și văzuse apărând un monstru gigant cu trupul de purcel și ca- 
pul împrumutat de la un bou colosal. Povestea totul cu un ac- 
cent foarte veridic, cu certitudinea de a-l fi văzut excluzând orice 
fel de îndoială asupra bunei-credințe și totalei convingeri a 

povestitorului. Eliphas, artist în magie, se minuna de această în- 
tâmplare. În plin secol XIX, un vrăjitor adevărat din Evul Mediu, 
naiv și convins! Un vrăjitor care văzuse pe Satan sub numele lui 
Adonai, Satan îmbrăcat ca un burghez și pe Astaroth sub forma 
lui adevărată, diabolică! Ce obiect de artă! Ce bogăție de arheologie! 

- Prietene, i se adresă el noului său discipol, vreau să te ajut 
să găsești ce spui că ai pierdut. la cartea mea, respectă prescrip- 
tiile ritualului și vino la mine peste opt zile. 

După optzile, o nouă întrevedere, în care muncitorul declară 
că este inventatorul unei mașini de salvare de cea mai mare im- 
portanță pentru marină. Mașina era perfect asamblată; nu lipsea 
decât un lucru... nu funcționa; un defect imperceptibil se opu- 
nea mișcării. Ce defect? Numai spiritul celui rău putea să știe. 
Trebuia deci în mod absolut invocat!... 

- Să nu faci asta, i-a zis Fliphas; rostește mai bine timp de 
nouă zile această invocaţie cabalistică (și-i înmână o hârtie ma- 
nuscris). Începe chiar din seara asta și vino mâine să-mi spui ce 
ai văzut, căci la noapte vei vedea spiritul manifestându-se. 

A doua zi omul nostru nu lipsi de la întâlnire. 

- M-am trezit brusc, povesti el, pe la ora unu dimineața. Am 
văzut în faţa ochilor o lumină mare, și în lumină un braț de um- 
bră care trecea prin fața ochilor ca și cum ar fi vrut să mă mag- 
netizeze. Am adormit la loc și numai după câteva minute, 
trezindu-mă din nou, am văzut aceeași lumină, dar își schim- 
base locul. Trecuse de la stânga la dreapta și pe fondul luminos 
distingeam silueta unui om cu braţele încrucișate care mă privea. 

- Cum era? 

- Aproape de înălțimea și corpolența dumneavoastră. 

- E bine. Duceţi-vă acasă și continuaţi să faceţi ceea ce v-am 
spus. 

Nouă zile trecură și vizita adeptului se repetă; de data aceasta 
era radios și precipitat. Imediat ce-l zări pe Eliphas, exclamă: 

- Mulţumesc, maestre, mașina funcționează, persoane pe 
care nu le cunosc au pus la dispoziția mea fondurile necesare 
pentru definitivarea întreprinderii mele, mi-am regăsit som- 
nul, și toate acestea datorită puterii dumneavoastră. 

- Spuneți, mai degrabă, că datorită credinței și supunerii 
dumneavoastră. Și acum, am de lucru... Ei bine, de ce ai acest 
aer rugător, ce mai vreți de la mine? 

- O! Dacă aţi vrea!... 

- Ei bine, ce n-aţi obținut din ceea ce ați dorit și chiar mai 
mult decât mi-aţi cerut pentru că de bani nu mi-ați spus nimic. 

- Da, firește, suspină celălalt, dar tare aș vrea să-l mai revăd! 

- Sunteţi de nevindecat! remarcă Eliphas. 

La numai câteva săptămâni după aceea, profesorul de înaltă 
magie fu trezit la ora două dimineaţa de o durere ascuțită în 
cap. Câteva clipe se temu de o congestie cerebrală, se ridică, 
aprinse lampa, deschise fereastra, se plimbă prin birou, apoi 
calmat de aerul proaspăt al dimineții se culcă la loc și, ador- 
mind profund, avu un coşmar; văzu, cu o puternică aparenţă 
de realitate, pe uriașul cu cap de bou scheletic despre care îi 
vorbise muncitorul mecanic. Monstrul îl urmărea și se înver- 
șuna împotriva lui. Când se trezi, era ziua mare și cineva bătea 

la ușă. Eliphas se ridică, își aruncă pe el un halat și deschise; 
era muncitorul. 

- Maestre, zise el intrând grăbit și alarmat, cum vă simtiti? 

- Foarte bine, îi răspunse Eliphas. je 

-În noaptea care a trecut n-aţi simţit niciun pericol, pe la ora 
două? 

Eliphas nu înțelegea întrebarea, pentru că nu-și mai aducea 
aminte de indispoziţia din cursul nopţii. 

- Un pericol? Nu, după câte îmi amintesc. 

- N-aţi fost asaltat de un monstru care încerca să vă strângă 
de gât? Nu v-a durut? 

Eliphas își aduse aminte. | 
- Da, desigur, am avut un început de apoplexie și am visat 
oribil. Dar de unde știți? ae 
- La aceeași oră, o mână invizibilă m-a lovit pe umaăr și m-am 
trezit pe loc. Visam că vă aflați în ghearele lui Astaroth. M-am 
ridicat în capul oaselor și o voce mi-a șoptit la ureche: ridică-te 
și du-te să-ți ajuţi maestrul. E în pericol. M-am sculat cu mare 
grabă. Dar unde să alerg mai întâi? Ce pericol vă amenința? Acasă 
sau în altă parte? Vocea nu-mi spusese nimic. M-am tigla 
atunci să aştept răsăritul soarelui și imediat ce s-au ivit zorii am 
alergat și iată-mă. n 
- Mulţumesc, prietene, îi zise magicianul întinzându-i mâna, 
în noaptea trecută mi s-a urcat puţin sângele la cap, dar acum mă 
simt perfect. Fiți liniștit și întoarceți-vă la munca dumneavoastră. 
Oricât de ciudate ar părea faptele pe care vi le-am povestit, 
tot ne mai rămâne să vă dezvăluim o dramă funebră, chiar mai 
extraordinară. 
E vorba de un eveniment sângeros care, la începutul acestui 
an, a îndoliat și stupefiat Parisul și întreaga creștinătate; eve» 
niment despre care nimeni n-a bănuit că nu era străin de magia 
neagră. 
Iată ce s-a întâmplat: sn 
În timpul iernii, la începutul anului acesta, un librar îl în- 
știința pe autorul cărții Dogme et Rituel de la haute magie că un 
preot îi caută adresa, manifestându-și o mare dorință să-l vadă. 
Eliphas Lâvi nu se simţi atât de încrezător încât să-l primească 
fără precauțţii pe vizitator, îi indică o casă prietenă unde se va 
duce însoţit de prietenul lui fidel, Desbarrolles. La ora și ziua 
stabilită se duseră, într-adevăr la doamna A... unde-l găsiră pe 
preotul care-i aștepta. | 
Era un tânăr, destul de slab, cu nasul ascuţit și coroiat, cu 
ochii albaștri și terni. Fruntea osoasă și streșinită era mai mult 

largă decât înaltă, capul îi era alungit în spate, părul drept și 
scurt, despărțit în cărare pe o parte, era deun blond cenușiu spre 
șaten deschis, dar cu o nuanţă specială și dezagreabilă. Gura îi 
era senzuală și provocatoare; manierele afabile, vocea blândă și 
pronunția cam defectuoasă. Întrebat de Eliphas Lévi în legătură 
cu scopul vizitei, acesta îi răspunse că era în căutarea cărții de 
vrajă a papei Honorius și că ar fi vrut să se informeze pe lângă 
profesorul de științe oculte asupra modalității de a-și procura căr- 
țulia neagră, devenită aproape imposibil de găsit. 

- Aș da bucuros o sută de franci pe un exemplar, zise el. 

- Lucrarea în sine nu valorează nimic, zise Eliphas. Ea con- 
ține o constituție pretinsă a lui Honorius al II-lea pe care o puteți 
găsi poate citată de vreun erudit colecționar de constituții apo- 
crife; căutaţi în biblioteci. 

-Aşa voi face, pentru că petrec la Paris aproape tot timpul în 
bibliotecile publice. 

- Nu sunteţi ocupat în vreo parohie din Paris? 

- Nu, nu mai sunt. Am funcționat un timp în parohia 
Saint-Germain-l'Auxerrois. 

-Iar acum vă ocupați cu niște cercetări curioase despre știin- 
tele oculte, după câte văd. 

- Nu chiar; dar urmăresc realizarea unui gând... am ceva 
de făcut. 

- Nu pot să bănuiesc că ar putea fi o operație de magie nea- 
gTă, știți ca și mine, părinte, că Biserica a condamnat dintot- 
deauna și condamnă și astăzi sever tot ceea ce se leagă de aceste 
practici interzise. 

Un surâs palid, marcat de un fel de ironie Sarcastică, fu tot 
răspunsul abatelui și conversaţia se încheie. 

Totuși, chiromantul Desbarrolles privi atent mâna preotului; 
acesta băgă de seamă și, după o explicație firească, abatele îi în- 
tinse de bunăvoie mâna ghicitorului în palmă. Desbarrolles 

încruntă din sprâncene și păru încurcat. Mâna era umedă și rece, 
degetele netede și spatulate; Muntele lui Venus sau partea din 
palmă care corespunde degetului mare bine dezvoltat, linia vieții 
scurtă și sfâșiată, cruci în mijlocul palmei, stele pe muntele lunii. 

- Părinte, i se adresă Desbarrolles, dacă n-aţi poseda o solidă 
instrucție religioasă, ați putea foarte ușor să deveniți un peri- 
culos sectar, pentru că sunteți înclinat spre misticismul cel mai 
exagerat pe de o parte, iar pe de altă parte spre cea mai concen- 
trată încăpățânare și lipsă de comunicare pe care am întâlnit-o 
vreodată. Căutaţi mult, dar și mai mult imaginați și, cum nu 
vreți să încredințaţi nimănui închipuirile dumneavoastră, ele 
ar putea lua asemenea proporții încât să vă devină veritabili duș- 
mani. Obișnuinţele vă sunt contemplative și lipsite de forţă, 
dar e somnolenţa a cărei trezire poate fi primejdioasă. Sunteţi 
înclinat spre o pasiune care în starea dumneavoastră... Mă ier- 
taţi, domnule, cred că depășesc limitele discreției. 

- Spuneţi tot, domnule, sunt capabil să ascult până la capăt 
și chiar doresc să știu. 

- Ei bine! Dacă, așa cum nu mă îndoiesc că o veţi face, ați în- 
toarce în beneficiul carității toată această agitație neliniștită pe 
care v-o dau tulburările inimii, ați putea adesea fi binecuvântat 
pentru facerea de bine. 

Abatele mai schiță încă o dată acel surâs echivoc și fatal care 
dădea chipului său o expresie specială și ciudată. 

Se ridică, își luă rămas-bun, fără să-și spună numele de care 
nimeni nu se gândise să-l întrebe. 

Fliphas și Desbarrolles îl conduseră până la scară din respect 
pentru demnitatea lui de preot. 

Din capul scării, el se întoarse și zise încet: 

- În curând veți auzi ceva... Veţi auzi vorbindu-se despre 
mine, adăugă el, rostind apăsat fiecare cuvânt. Schiță un salut 
cu mâna și capul și cobori scara. 


CHEIA MARILOR MISTERE 


Cei doi prieteni se întoarseră la doamna A. 

- lată un personaj ciudat, rosti Eliphas. Mi s-a părut că-l văd 
pe Pierrot Fumnambulul într-un rol de trădător. Ceea ce ne-a 
spus la plecare seamănă a ameninţare. 

-L-ai intimidat, remarcă doamna A. Înainte de a sosi, înce- 
puse să-și mărturisească gândurile, dar i-aţi vorbit despre con- 
știință și despre legile Bisericii și n-a mai îndrăznit să spună 
ceea ce voia. 

- Ei, ce voia? 

- Să-l vadă pe diavol. 

- Credea oare că-l am în buzunar? 

- Nu, dar știa că predați cursuri de magie și cabală, și spera că-l 
veţi ajuta în întreprinderea lui. Ne-a povestit, fiicei mele și mie, 
că în prezbiteriul său de la țară l-a invocat într-o seară cu ajutorul 
unei cărți de vrăjitorie populară. S-a stârnit atunci, ne-a povestit 
el, un vârtej care părea să dărâme prezbiteriul, grinzile gemeau, 
lemnăria trosnea, ușile se zbăteau în țâțâni, ferestrele se deschi- 
seră cu o bufnitură și se auziră șuierături în toate colțurile casei. 
A așteptat să vadă imaginea formidabilă, dar n-a văzut nimic, nici 
un monstru nu s-a arătat, într-un cuvânt, diavolul n-a vrut să se 
arate. lată de ce caută cartea de vrăji a lui Honorius, speră să 

găsească în ea invocaţii mai puternice și ritualuri mai eficace. 

- Într-adevăr! Dar omul acesta este un monstru sau un nebun. 

- Cred că e pur și simplu îndrăgostit, zise Desbarrolles. E 
muncit de o pasiune absurdă și nu speră nimic decât cu ajutorul 
diavolului. 

- Dar de ce ne-a spus că vom mai auzi despre el? 

- Cine știe? Se gândește probabil s-o răpească pe regina Angliei 
sau pe sultana Validé. 

Conversația se opri aici și un an trecu fără ca doamna A., 
sau Desbarrolles și Eliphas să mai audă vorbindu-se de preotul 
necunoscut. 

În noaptea de unu spre doi ianuarie a anului 1857, Eliphas 
Lévi se trezi brusc, tulburat de un vis bizar și funebru. I se pă- 
ruse că se află într-o încăpere ruinată, în stil gotic, asemănă- 
toare cu o capelă părăsită a unui vechi castel. O ușă ascunsă de 
o draperie neagră dădea în odaie, în spatele draperiei se ghicea 
lumina roșiatică a lumânărilor și Eliphas, îndemnat, de curio- 
zitate se apropie de draperia neagră... Atunci draperia se între- 
deschise, o mână se ivi și-l apucă de braț pe Eliphas. Nu văzu pe 
nimeni, dar auzi o voce în ureche: 

- Vino să-l vezi pe tatăl tău murind! 

Magicianul se trezi cu inima bătând și fruntea scăldată de 
sudoare. 

Ce voia să spună visul? Tatăl lui era mort de multă vreme: de 
ce mi s-a spus că e gata să moară și de ce avertismentul m-a tul- 
burat atât de tare? 

În noaptea următoare, același vis reveni, în aceleași circum- 
stanțe și Eliphas Lévi auzi din nou vocea zicându-i: 

- Vino să-l vezi pe tatăl tău murind! 

Repetarea coșmarului îl impresionă adânc pe Eliphas: accep- 
tase pentru ziua de 3 ianuarie o invitație la cină, într-o societate 
veselă, le scrise ca să se scuze, era foarte puțin dispus să parti- 
cipe la veselia unui banchet între artiști. Rămase deci în biroul 
lui; timpul era mohorât; la prânz primi vizita unui discipol, 
vicontele de M... Ploaia întețindu-se foarte tare, Eliphas oferi 
vicontelui umbrela, dar acesta refuză s-o primească. Urmă un 
schimb de politețuri, după care Eliphas se hotărî să-l conducă 
pe viconte. Când ieși, răpăiala încetase, vicontele găsi o trăsură, 
iar Eliphas, în loc să se întoarcă acasă, traversă mașinal Grădina 
Luxemburgului, ieși pe poarta care dădea în strada Enfer și se 
trezi în fața Panteonului. 

Un rând dublu de maghernițe improvizate pentru rugăciu- 
nile celor nouă zile ale Sfintei Genevi&ve indica pelerinilor 

drumul spre Saint-Etienne-du-Mont. Eliphas, a cărui inimă 
tristă era dispusă la rugăciune, urmă această cale și intră în bi- 
serică; putea fi cam ora patru după-amiaza. 

Biserica era plină de credincioși și slujba se desfășura cu o 
solemnitate extraordinară. Prapurii parohiilor orașului precum 
și ai împrejurimilor atestau venerația publică închinată acestei 
fecioare care salvase Parisul de foamete și invazii. În fundul bi- 
sericii, mormântul sfintei Gèneviève strălucea răsfrângând lu- 
mina. Se intonau litanii și procesiunea părăsi stranele. 

După crucea însoțită de slujitorii ei și urmată de copiii de cor 
venea prapurul Sfintei Gèneviève; pe două rânduri, înaintau 
femeile închinătoare cultului sfintei, îmbrăcate în negru cu un 
voal alb pe cap, purtând la gât, legată cu o panglică albastră, 
medalia ilustrând legenda, iar în mână ţinând o un felinar go- 
tic, așa cum o reprezintă tradiţia în imaginile despre sfântă. În 
vechile legende, Sfânta Gèneviève poartă întotdeauna o medalie 
la gât, cea dăruită de sfântul Germain d'Auxerre, și ține o lumâ- 
nare în mână pe care demonul se străduiește s-o stingă, dar mi- 
raculos apărată de suflul spiritului rău, de un mic tabernacul. 

După femei, venea clerul, iar la urmă venerabilul arhiepiscop 
de Paris, cu mitra albă și mantia preoțească susținută de doi 
vicari; prelatul, sprijinit în cârjă, înainta încet și binecuvânta 
în stânga și în dreapta mulțimea care îngenunchea la trecerea 
lui. Eliphas îl vedea pe arhiepiscop pentru prima oară și-i cer- 
cetă trăsăturile feţei. Ele exprimau bonomie și blândeţe; dar se 
mai putea observa și o mare oboseală și chiar o suferință ner- 
voasă foarte greu de ascuns. 

Procesiunea înainta, traversând naosul până în pragul bise- 
ricii, întorcându-se prin stânga ușii de la intrare, se oprea la 
mormântul sfintei Genevi&ve, după care revenea prin dreapta, 
continuându-și litania. 

Un grup de credincioși urma procesiunea, venind imediat în 
spatele arhiepiscopului. 

Eliphas se amestecă în acest grup pentru a traversa mai ușor 
mulțimea care se aduna în urmă și a ajunge la ușa bisericii, vi- 
sător și emoționat de această pioasă solemnitate. Capul proce- 
siunii reintrase în strane, arhiepiscopul păși singur, iar cei doi 
vicari rămaseră mai în urmă ţinând mantia pe care o trăgeau 
astfel înapoi, în așa fel încât pieptul prelatului se descoperise 
lăsând să se vadă broderiile etolei. 

Cei care veneau în urma arhiepiscopului îl văzură tresărind 
și se auzi o exclamațţie rostită cu voce tare, dar parcă fără voce 
și fără sunet. Ce spusese? Se pare că: jos zeițele! Lumea crezu 
întâi că n-a auzit bine, pentru că vorbele nu aveau niciun sens. 
Totuși, exclamaţia se repetă de două sau trei ori, cineva țipa: 
salvaţi-l pe arhiepiscop! alte voci răspunseră: la arme! mulțimea 
o luă atunci la fugă, răsturnând scaunele și opreliștile, și se în- 
dreptă spre uși ţipând. Plânsete de copii, țipete de femei, și 
Eliphas, târât de mulțime, fu scos afară din biserică; ultimele 
priviri pe care le mai aruncă în urmă fură uluite de un teribil și 
de neuitat tablou. 

În mijlocul unui cerc lărgit de groaza celor care-l înconjurau, 
prelatul stătea singur în picioare, sprijinit de cârja lui, și susți- 
nut numai de rigiditatea mantiei lui pe care vicarii o lăsaseră 
din mâini și care atârna acum până la pământ. 

Capul arhiepiscopului stătea întru câtva răsturnat, ochii pri- 
veau în sus, iar mâna în care nu ținea cârja se înălța spre cer. 
Atitudinea lui era cea pe care Eugène Delacroix a dat-o episco- 
pului de Liège, asasinat de bandiții lui Sanglier în Ardeni: era 
în gestul lui toată epopeea unui martir, o acceptare și o ofrandă, 
o rugăciune pentru poporul lui și iertarea pentru călău. 

Cum ziua era spre apusul ei, biserica începea să se întunece. 
Cu brațul ridicat spre cer și luminat de ultimele raze care se 

strecurau prin geamurile naosului, episcopul se detașa pe fun- 
dalul întunecat, unde abia dacă se mai distingea un piedestal 
fără statuie pe care stăteau scrise cele două cuvinte ale răstigni- 
rii lui Hristos: ecce homo. Mai în fund, o pictură apocaliptică re- 
prezenta cele patru flageluri gata să se năpustească asupra lumii 
și vârtejurile infernului urmând dârele prăfuite ale calului palid 
al morții. 

În faţa arhiepiscopului, un braţ ridicat, profilându-se în pe- 
numbră ca o siluetă infernală, agita un cuțit. Sergenții înain- 
tară cu sabia în mână. 

Și în timp ce tot acest tumult se desfășura lângă zidurile bise- 
ricii, litaniile continuau în strane ca și cum armonia sferelor 
cerești se perpetuează, atentă la revoluțiile și neliniștile noastre. 

Eliphas Lévi, purtat de mulțime, ieșise prin ușa din dreapta. 
Aproape în același moment poarta din stânga se deschise vio- 
lent și un grup furios se repezi afară din biserică. 

Acest grup se învârtea în jurul unui om pe care vreo cincizeci 
de brațe păreau să-l țină, pe care o sută de pumni păreau gata 
să-l lovească. 

Mai târziu, omul acesta s-a plâns că a fost maltratat de sergen- 
tii orașului, dar atât cât puteai să vezi în mijlocul tumultului, ser- 
genții orașului îl protejau de fapt împotriva exasperării mulțimii. 

Femeile alergau după el ţipând: 

- Să fie ucis! 

- Dar ce a făcut? întrebau alte voci. 

- Nemernicul! L-a lovit pe arhiepiscop cu pumnul, poves- 
teau femeile. 

Alte persoane ieșeau din biserică și zvonuri contradictorii se 
încrucișau. 

-Arhiepiscopului i s-a făcut frică și a leșinat, ziceau unii. 

-A murit, răspundeau alții. 

- Ați văzut cuțitul? adăugă un nou interlocutor. Era lung cât 
o sabie și sângele șiroia pe lamă. 

- Bietul părinte și-a pierdut un pantof, remarcă o femeie în 
vârstă, cu palmele împreunate. 

- Nu e nimic! nu e nimic! strigă atunci o plasatoare. Vă puteți 
întoarce în biserică; monseniorul n-a fost rănit, așa au declarat 
din amvon. 

Mulțimea făcu o mișcare ca pentru a se întoarce în biserică. 

- leșiţi! leșiți! se auzi chiar în aceeași clipă vocea gravă și de- 
zolată a unui preot, slujba nu mai poate fi continuată! Vom în- 
chide biserica; e profanată. 

- Cum se simte arhiepiscopul? întrebă atunci cineva. 

- Domnule, răspunse preotul, arhiepiscopul e în agonie și chiar 
în clipa asta în care eu stau de vorbă cu dumneata poate moare! 

Mulțimea se risipi consternată pentru a răspândi funebra veste 
în tot Parisul. 

Eliphas mai trecu printr-o întâmplare bizară care-l făcu să mai 
uite profunda durere resimţită din pricina a ceea ce se petrecuse. 

În plină viermuială a mulțimii, o bătrânică se apropie de el, 
părea o femeie respectabilă la prima vedere, îl luă de braț, ce- 
rându-i ajutor. 

Își făcu o datorie din a răspunde acestui apel și când fură des- 
tul de departe de mulțime, doamna exclamă: 

- Ce fericită sunt că am întâlnit un om îndurerat de această 
crimă de care se bucură acum atâția nemernici! 

- Ce spuneţi, doamnă? Cum ar putea să existe persoane atât 
de josnice încât să se bucure de o asemenea nenorocire? 

- Tăcere! îi atrase atenția bătrâna, să nu ne audă cineva... Da, 
adăugă ea în șoaptă, sunt oameni încântați de ceea ce s-a în- 
tâmplat și, uite, acolo, chiar adineaori, era un om cu o înfățișare 
sinistră care spunea lumii speriate când era întrebat ce s-a 
întâmplat... 

„O! Nu-i nimic! A căzut un păianjen!“ 

- Nu, doamnă, ați auzit greșit. Mulțimea n-a îndurat cuvân- 
tul lui nerușinat și omul a fost imediat prins. 

- Să dea Dumnezeu ca toată lumea să gândească asemenea 
domniei tale, îi răspunse doamna. 

Și apoi adăugă: Aș dori să vă rugați pentru mine, văd că sun- 
teți un om al lui Dumnezeu. 

- Poate nu toată lumea gândește la fel, răspunse Eliphas. 

- Ce ne interesează pe noi lumea? reluă doamna foarte apăsat, 
ea e mincinoasă, calomniatoare, lipsită de pietate! Vă vorbește 
poate și pe dumneavoastră de rău! Nu m-aș mira, dacă ați ști ce 
se spune pe seama mea, ați înțelege de ce disprețuiesc atât opinia 
lumii. 

- Lumea vă vorbește de rău, doamnă? 

-Firește, și chiar îmi pune în cârcă rele foarte mari. 

- Cum așa? 

- Mă acuză de sacrilegiu. 

- Mă îngroziţi. De ce fel de sacrilegiu, dacă nu vă supăraţi? 

- De o nedemnă comedie pe care eu aș fi jucat-o pentru a trage 
pe sfoară doi copii pe muntele de la Salette. 

- Cum? Dumneavoastră sunteți... 

- Sunt domnișoara de la Merliere. 

- Am auzit vorbindu-se de procesul dumneavoastră, domni- 
șoară, și de scandalul pe care l-a provocat, dar mi se pare că vâr- 
sta dumneavoastră și simțul răspunderii ar trebui să vă pună la 
adăpost de o asemenea acuzație, 

- Veniți să-mi faceți o vizită, domnule, și am să vă prezint 
avocatului meu, domnul Favre, e un om de talent pe care aș vrea 
să-l convertesc spre Dumnezeu. 

Vorbind astfel, cei doi interlocutori ajunseră în strada 
Vieux-Colombier. Doamna mulțumi cavalerului ei improvizat 
și-și reînnoi invitația de a veni s-o vadă. 

- Mă voi strădui, îi promise Eliphas. Dar, dacă vin, întreb la 
portar de domnișoara de la Merliăre? 

- Să vă păzească sfântul, nu mă cunoaște nimeni cu acest 
nume; întrebaţi de domnișoara Dutruck. 

- Dutruck, fie, doamnă, vă prezint umilele mele respecte. 

Și se despărțiră. 

Începu procesul asasinului. Fliphas, citind în ziare, că acesta 
era preot, că făcuse parte din clerul dela Saint-Germain-l'Auxerrois, 
că fusese preot de țară, că părea exaltat până la furie, își aduse 
aminte de preotul palid care căutase cu un an în urmă cartea de 
farmece a lui Honorius. Dar semnalmentele care se dădeau 
acestui criminal în jurnale derutau amintirile profesorului de 
magie. Într-adevăr, părul lui era negru... Nu e el deci, se gân- 
dea Eliphas. Și, totuși, mai am încă în urechi și în memorie 
vorbele care și-ar găsi acum o explicație prin această oribilă 
crimă: 

- Curând veți auzi ceva. În curând veți auzi de mine. 

Procesul se desfășură cu oribilele peripeții pe care toată lu- 
mea le știe și acuzatul fu condamnat la moarte. 

A doua zi, Eliphas citi într-o gazetă juridică relatarea acestei 
scene, nemaipomenită în analele justiției; dar ochii i se înce- 
țoșară când în dreptul semnalmentelor citi: „blond“. 

- El trebuie să fie, își zise profesorul de magie. 

La numai câteva zile, o persoană care putuse să-i deseneze 
profilul în timpul unei audiții veni să i-l arate lui Eliphas. 

- Lăsaţi-mă să copiez desenul, ceru el înfiorat de groază. 

Făcu o copie și i-o aduse amicului său Desbarrolles pe care îl 
întrebă, fără alte explicaţii: 

- Cunoști acest chip? 

- Da, îi răspunse acesta cu fermitate: stai, e preotul misterios 
pe care l-am văzut la doamna A... și care voia să facă invocații 
magice. 

- Ei bine, prietene, mi-ai confirmat trista mea convingere. 
Omul pe care l-am văzut nu-l vom mai vedea, mâna pe care aţi 
examinat-o a devenit o mână însângerată. Am auzit despre el, așa 
cum ne-a spus la plecare; știi cum îl cheamă pe acel preot palid? 

- O! Dumnezeule! zise Desbarrolles schimbându-se la față, 
mi-e frică să aflu. 

- Ei bine! Acum știi, e nefericitul Louis Verger! 

La câteva săptămâni după cele povestite mai sus, Eliphas Lévi 
stătea de vorbă cu un librar a cărui specialitate era să colecțio- 
neze cărți rare de științe oculte. 

Venise vorba de cartea de vrăji a lui Honorius. 

- Acum nu se mai găsește. Ultimul exemplar pe care l-am 
avut în mână l-am cedat unui preot pentru o sută de franci. 

- Un preot tânăr! Vă mai amintiți cum arăta? 

- O! Perfect! Dar și dumneavoastră trebuie să-l cunoașteți pen- 
tru că mi-a spus că v-a văzut, eu l-am trimis la dumneavoastră! 

Astfel, fără nicio îndoială, nefericitul preot găsise fatala 
carte, se ocupase de invocații și se pregătise pentru crimă 
printr-o serie de sacrilegii, căci iată în ce constă invocaţia in- 
fernală conform cărții lui Honorius. 

„Alegeţi un cocoș negru căruia să-i dați numele spiritului în- 
tunericului pe care vreți să-l invocaţi. 

Ucideți cocoșul, păstrând limba, inima și prima pană a aripii 
stângi. 

Uscaţi limba și inima și prefaceți-le în pulbere. 

În ziua aceea nu mâncaţi carne și nu beţi vin. 

Marţi, în zorii zilei, spuneți rugăciunea îngerilor. 

Desenaţi chiar pe altar cu pana de cocoș muiată în vinul sfin- 
țit semnăturile diabolice (cele ale domnului Home și ale ostiilor 
însângerate ale lui Vintras). 

Miercuri, pregătiți o lumânare din ceară galbenă; sculați-vă 
la miezul nopţii și, singur în biserică, rostiți slujba morţilor. 

Amestecațţi în această slujbă invocațţiile infernale. 

Încheiați slujba la lumina unei singure lumânări pe care o 
veţi stinge la sfârșit, rămânând în biserica astfel profanată până 
la răsăritul soarelui. 

Joi, amestecați în apa sfințită pulberea de limbă și inimă 
ale cocoșului negru și dați-o s-o bea unui miel mascul de nouă 
zleci 

Mâna refuză să scrie restul. Un amestec de practici abruti- 
zante și atentate revoltătoare, destinate să ucidă pentru tot- 
deauna judecata și conștiința. 

Dar, pentru a intra în legătură cu fantoma răului absolut, 
pentru a realiza fantoma pe care s-o poţi pipăi și atinge, nu e 
absolut obligatoriu să fii fără rațiune și fără conștiință? 

lată fără îndoială secretul acestei incredibile perversiuni, al 
acestor furii ucigașe, al acestei uri maladive împotriva oricărei 
ordini, a oricărei magistraturi, a oricărei ierarhii, al acestei fu- 
rii împotriva dogmei care sanctifică pacea, ascultarea, blânde- 
tea și puritatea sub emblema atât de emoţionantă a unei mame. 

Nefericitul se credea sigur de nemurirea lui. Împăratul, cre- 
dea el, va fi obligat să-l grațieze, un exil onorabil îl va aștepta, 
crima îi va aduce o imensă popularitate, scrierile lui vor fi plă- 
tite în aur de librari. Se va îmbogăţi, va atrage atenţia unei fe- 
mei și se va însura dincolo de mări. Prin asemenea promisiuni, 
fantoma demonului îl îndemna odinioară să comită crimă după 
crimă pe Gilles de Laval, senior de Retz. Un om capabil să-l in- 
voce pe diavol, urmând ritualurile cărții lui Honorius, a ajuns 
atât de departe pe drumul răului încât e dispus la toate haluci- 
națiile și la toate himerele. Astfel, Verger adormea într-un pat 
de sânge pentru a visa nu știu ce abominal Panteon; s-a trezit 
pe eșafod. 

Aberaţiile perversiunii însă nu constituie o nebunie; execu- 
ţia acestui nemernic a dovedit-o. 

Se știe ce rezistenţă disperată a opus călăilor. E o trădare, eu 
nu pot să mor astfel! O oră numai, încă o oră pentru a scrie îm- 
păratului! Împăratul trebuie să mă salveze. 

Cine îl trăda? 

Cine îi promisese viața? 

Cine îl asigurase dinainte de o clemență imposibilă, care ar 
fi revoltat conștiința publică? 

Întrebaţi cartea lui Honorius! 

Două lucruri din această întâmplare tragică se referă la fanto- 
mele domnului Home: vuietul furtunii auzit de preotul cel rău în 
timpul primelor sale invocații și tulburarea care-l împiedica să-și 
dezvăluie gândurile până la capăt în prezența lui Eliphas Lévi. 

Mai putem remarca apariția acelui om sinistru care se bucura 
de doliu public, rostind vorbe infernale în mijlocul lumii con- 
sternate, apariția sesizată numai de extatica de la Salette, acea 
prea celebră domnişoară de la Merlière, părând o bună și respec- 
tabilă persoană, dar care era extrem de exaltată în realitate și 
capabilă poate să acționeze și să vorbească fără voia ei, sub in- 
fluența unui soi de somnambulism ascetic. 

Aceste vorbe de somnambul ne readuc la domnul Home. 

Ne vom ţine promisiunea. 

Domnul Home este un bolnav atins de somnambulism 
contagios. 

Aceasta este aserțiunea. 

Ne rămâne datoria de a explica și demonstra aserțiunea. 

Explicaţia și demonstrația, pentru a fi complete, cer un stu- 
diu cât o carte. 

Cartea există și o vom publica în curând. 

Titlul ei este: Rațiunea minunilor sau diavolul în fața științei. 

De ce diavolul? 

- Pentru că noi am demonstrat prin fapte ceea ce domnul de 
Mirville numai presimțise incomplet. 

Spunem incomplet, pentru că diavolul este pentru domnul 
de Mirville un personaj fantastic, în timp ce pentru noi el este 
întrebuințarea abuzivă a unei forțe a naturii. 

Un medium spune: Infernul nu este un loc, este un stat. 

Mai putem adăuga: Diavolul nu este nici o persoană, nici o 
forță, este un viciu și, în consecință, o slăbiciune. 

Să revenim o clipă la studiul fenomenelor. 

Mediumurile sunt în general ființe bolnave și mărginite. 

Ele nu pot să facă nimic extraordinar în fața persoanelor calme 
și instruite. 

Trebuie să fii obișnuit cu ei pentru a vedea și simţi ceva. 

Fenomenele nu sunt aceleași pentru toţi asistenții. Astfel, 
acolo unde unul vede o mână, celălalt nu va zări decât un abur 
albicios. 

Persoanele impresionabile la magnetismul domnului Home 
suferă de un fel de migrenă; li se pare că salonul se învârte cu 
ele și că temperatura scade foarte repede. 

Minunile, vrăjile se săvârșesc mai bine în fața unui număr 
mic de martori, aleși chiar de medium. 

Într-o reuniune de persoane care asistă la minuni se poate 
întâmpla ca una să nu vadă nimic. 

Printre persoanele care privesc, nu toţi văd același lucru. 

Astfel, de exemplu: 


Într-o seară, la doamna B..., mediumul făcu să apară copilul 


pe care această doamnă îl pierduse. Numai doamna B... vedea 
copilul, contele de M... vedea numai un abur alb în formă de 
piramidă, celelalte persoane nu vedeau nimic. 

Toată lumea știe că anumite substanţe, hașișul, de exemplu, 
îmbată fără să-ţi ia minţile, făcându-te însă să percepi o reali- 
tate care nu există. 

O mare parte a fenomenelor domnului Home aparțin unei 
influențe naturale asemănătoare cu cea a hașișului. 

lată de ce mediumul nu operează decât în fața unui număr 
mic de persoane alese de el. 

Restul acestor fenomene le putem atribui puterii magnetice. 

A vedea ceva alături de domnul Home nu este un indiciu su- 
ficient de sigur pentru sănătatea celui care vede. 

Și, chiar dacă sănătatea este excelentă, această viziune relevă 
o perturbație pasageră a sistemului nervos în raport cu imagi- 
naţia și lumina. 

Dacă această perturbaţie se repetă de prea multe ori, persoana 
se îmbolnăvește serios. 

Cine știe de câte ori a provocat mania meselor turnante cata- 
lepsia, tetanosul, nebunia și moartea violentă? 

Aceste fenomene devin cu adevărat înfricoșătoare când intră 
sub imperiul perversităţii. 

De abia atunci se poate vorbi de intervenția și prezența spi- 
ritului răului. 

Perversitate sau fatalitate, pretinsele miracole se supun uneia 
din aceste două puteri. 

În privința signaturilor cabalistice, a signaturilor universale, 
ele se reproduc prin intuiţia magnetică a mirajelor gândirii în 
fluidul vital universal. 

Aceste reflexe instinctive se pot produce dacă verbul magic 
nu are nimic arbitrar și dacă semnele sanctuarului ocult sunt 
expresia naturală a ideilor absolute. 

Ceea ce vom demonstra în cartea noastră. 

Dar pentru a nu-i trimite pe lectorii noștri din necunoscut în 
viitor, vom desprinde dinainte două capitole ale acestei lucrări 
inedite despre Verbul cabalistic, cealaltă despre secretele cabalei 
și vom trage concluzii care vor completa într-o manieră satisfă- 
cătoare pentru toți explicația pe care am promis-o cu privire la 
fenomenele domnului Home. 

Există o putere generatoare a formelor; această putere este 
lumina. 

Lumina creează formele, urmând legi matematice eterne prin 
echilibru universal al lumii și al umbrei. 

Semnele primitive ale gândirii se trasează de la sine în lu- 
mina care este instrumentul material al gândirii. 

Dumnezeu este sufletul luminii. Lumina universală și infi- 
nită este pentru noi asemenea trupului lui Dumnezeu. 

Cabala sau înalta magie este știința luminii. 

Lumina corespunde vieții. 

Regatul tenebrelor este moartea. 

Toate dogmele adevăratei religii sunt scrise în Cabală cu ca- 
racterele luminii pe o pagină umbrită. 

Pagina umbrită reprezintă credințele oarbe. 

Lumina este marele mediator plastic. 

Alianţa sufletului cu trupul reprezintă însoțirea luminii cu 
umbra. 


Lumina este instrumentul Verbului, scriitura albă a lui 


Dumnezeu pe marea carte a nopții. 4 

Lumina este izvorul gândirii și în ea trebuie să căutăm origi- 
nea tuturor dogmelor religioase. Dar nu există decât o dogmă 
adevărată, așa cum nu există decât o singură lumină pură; nu- 
mai umbra variază la nesfârșit. 

Lumina, umbra, acordul lor care este viziunea ființelor, acesta 
este principiul analogic al marilor dogme ale Trinității, ale în- 
trupării, ale Mântuirii. 

lată ceea ce ne va fi ușor de dovedit prin monumentele reli- 
gioase, semnele Verbului primitiv, prin cărțile inițiatice ale 
Cabalei și, în sfârșit, prin explicația rațională a tuturor miste- 
relor cu ajutorul cheilor magiei cabalistice. 

În toate simbolismele, într-adevăr, găsim ideile de antago- 
nism și armonie producând noțiunea trinitară în concepția divină, 

apoi personificarea mitologică a celor patru puncte cardinale ale 
cerului completează septenarul sacru, bază a tuturor dogmelor 
și a tuturor ritualurilor. Pentru a ne convinge, e de ajuns să re- 
cităm și să medităm la savanta lucrare a lui Dupuis care ar fi 
fost un mare cabalist dacă ar fi văzut o armonie a adevărurilor 
acolo unde preocupările lui negativiste nu-i permiteau să vadă 
decât un concert de erori. 

Nu vom relua aici studiul lui pe care toată lumea îl cunoaște; 
dar important de dovedit este că reforma religioasă a lui Moise era 
în întregime cabalistică și că, instituind o dogmă nouă, creștinis- 
mul s-a apropiat pur și simplu de izvoarele primitive ale mozais- 
mului, iar Evanghelia nu este decât un văl transparent aruncat 
peste misterele universale și naturale ale inițierii orientale. 

Un savant distins și foarte cunoscut, domnul P. Lacour, în 
cartea sa despre Elohimi sau zeii lui Moise, a făcut lumină în 
această chestiune regăsind în simbolurile Egiptului toate figu- 
rile alegorice ale Genezei. Mai recent, un alt cercetător curajos 
și de o vastă erudiție, domnul Vincent de 1‘ Yonne, a publicat un 
tratat de idolatrie la cei vechi și la moderni în care ridică vălul 
mitologiei universale. 

Invităm pe oamenii de carte conștiincioși să citească aceste 
lucrări, iar noi vom rămâne la studiul special al Cabalei la evrei. 

Verbul sau cuvântul, fiind după inițiaţii acestei științe, în- 
treaga revelație, principiile înaltei Cabale se află, obligatoriu, 
în chiar semnele care compun alfabetul primitiv. 

Or, iată ce găsim în toate gramaticile ebraice. 

Există o literă principiantă și universală, generatoare a tu- 
turor celorlalte. Acesta este jod >. 

Există alte două litere mame, opuse și analoage între ele; aleph 
x și mem », după alții schin w. 

Există șapte litere duble, beth 2, ghimel 3, daleth 3, caph >, 
he », resch q și tau n. 

Unitatea este reprezentată într-o manieră relativă de aleph, 
ternarul este figurat fie prin jod, mem, schin, fie prin aleph, 
mem, schin. 

Septenarul prin beth, ghimel, daleth, caph, he, resch, tau. 

Duodenarul prin alte litere. 

Duodenarul este ternarul multiplicat prin patru; și intră ast- 
fel în simbolismul septenarului. 

Fiecare literă reprezintă un număr. 

Fiecare ansamblu de litere o serie de numere. 

Numerele reprezintă idei filozofice absolute. 

Literele sunt hieroglife prescurtate. 

Să vedem acum semnificația hieroglifică și filozofică a fiecă- 
rei litere. (A se vedea Bellarmin, Reuchlin, Saint-J6rome, Kabala 
denudata, Sepher Jezirah, Technica curiosa a părintelui Schott, Pico 
de la Mirandola și alți autori, în special cei din colecția lui 
Pistorius.) 


MAMELE 


Jod. — Principiul absolut, ființa producătoare; 
Mem. — Spiritul sau Jakin-ul lui Solomon; 
Schin. — Materia sau coloana Bohas. 


DUBLELE 


Beth: reflexul, gândirea, Luna, îngerul Gabriel, prințul 
misterelor; i Me 

Ghimel: iubirea, voința, Venus, îngerul Anael, prințul vieții 
şi al morții; 

Daleth: forta, puterea, Jupiter, Sach și Melech, regele regilor; 

Caph: violența,lupta, munca, Marte, Samael, Zebaoth, prințul 
falangelor; 

Phe: elocința, inteligența, Mercur, Raphael, prințul științelor; 

Resch: destrucția și regenerarea, Timpul, Saturn, Cassiel, re- 
gele mormintelor și al singurătăţii; 

Tau: adevărul, lumina, Soarele, Mihail, regele Elohimilor. 


LITERELE SIMPLE 


Literele simple se împart în patru ternare purtând drept titlu 
cele patru litere ale tetragramei divine... 

În tetragrama divină, Jod-ul, așa cum am mai spus, figurează 
principiul productiv activ. - He reprezintă principiul productiv 
pasiv, cteis-ul. Vau figurează uniunea lui doi sau lingamul, și he 
final este imaginea principiului productiv secundar, adică re- 
producerea pasivă în lumea efectelor și formelor. 

Cele douăsprezece litere simple mran*»>ayip, divizate în câte 
trei, reproduc noțiunea triunghiului primitiv, cu interpretarea 
și sub influența fiecărei litere a tetragramei. 

Se vede că filozofia și dogma religioasă a Cabalei sunt aici 
indicate într-o manieră completă, dar voalată. 

Să interogăm acum alegoriile Genezei. 


„În principiu (jod, unitatea fiinţei), Elohim; forțele echilibrate 
(Jakin și Bohas) au făcut cerul (spiritul) și pământul (materia), cu 
alte cuvinte binele și răul, afirmaţia și negația.“ 


Așa începe povestirea lui Moise. 

Apoi, pentru că se pune problema de a găsi un loc omului și 
un prim sanctuar alianței lui cu Dumnezeu, Moise vorbește de 
o grădină din care un izvor unic divizat în patru fluvii (jod-ul și 

tetragrama), apoi de doi arbori, unul al vieții, celălalt al morţii, 
plantați în apropierea fluviului. Acolo sunt așezați bărbatul și 
femeia, activul și pasivul; femeia îndrăgește moartea și-l an- 
trenează și pe Adam în pierzania ei, fiind deci alungați din sanc- 
tuarul adevărului, și un heruvim (un sfinx cu cap de taur; a se 
vedea hieroglifele Asyriei, ale Indiei și Egiptului) este plasat la 
poarta grădinii adevărului pentru a-i împiedica pe profanatori 
să distrugă arborele vieții. lată deci dogma misterioasă cu toate 
alegoriile și sperieturile ei care succed simplului adevăr. Idolul 
l-a înlocuit pe Dumnezeu, iar umanitatea căzută nu va întârzia 
să se dedea cultului viţelului de aur. 

Misterul reacțiilor necesare și succesive ale celor două prin- 
cipii, unul asupra celuilalt, este reprezentat prin alegoria lui 
Cain și Abel. Forța se răzbună, prin opresiune, împotriva seduc- 
țiilor slăbiciunii; slăbiciunea martiră dispare și intercede pen- 
tru forța condamnată, ca urmare a crimei, la ofilire și remușcări. 
Astfel se revelează echilibrul lumii morale, se pun bazele tutu- 
ror profețiilor și se descoperă punctul de sprijin al oricărei poli- 
tici inteligente. A abandona o forță propriilor ei excese înseamnă 
a o condamna la sinucidere. 

Ceea ce i-a lipsit lui Dupuis pentru a înțelege dogma religi- 
oasă universală a Cabalei este știința acestei frumoase ipoteze 
demonstrate în parte și realizate în fiecare zi mai mult prin des- 
coperirile științei: analogia universală. 

Lipsit de această cheie a dogmei transcendentale, n-a putut 
vedea în toți zeii decât soarele, cele șapte planete și cele douăspre- 
zece semne ale zodiacului, dar n-a văzut în soare imaginea logo- 
sului lui Platon, în cele șapte planete cele șapte note ale gamei 
divine și în zodiac cvadratura ciclului ternar al tuturor inițierilor. 

Împăratul lulian, spiritualistul neînțeles, inițiatul al cărui 
păgânism era mai puțin idolatru decât credința unor creștini, 
înţelegea mai bine decât Dupuis și Volnay cultul simbolic al 

Soarelui. În imnul închinat regelui Helios, el recunoaște că as- 
trul zilei nu este decât reflexul și umbra materială ale acelui 
soare al adevărului care luminează lumea inteligenței și că nu 
este el însuși decât o lumină împrumutată absolutului. 

Lucru remarcabil, Iulian are despre Dumnezeul suprem pe 
care creștinii credeau că sunt singurii care-l adorau, idei mult 
mai mărețe și mai adevărate decât acele ale Părinților Bisericii, 
adversari și contemporani ai acestui împărat. 

Iată cum se exprima el, apărând helenismul: 


„Nu e de ajuns să scrii într-o carte: Dumnezeu a zis și lucru- 
rile s-au și făcut. Trebuie să vezi dacă lucrurile pe care le atribuim 
lui Dumnezeu nu sunt contrare chiar legilor Ființei. Pentru că, 
dacă e așa, nu Dumnezeu le-a făcut, El care n-ar putea dezminți 
natura fără să se nege pe sine însuși. Dumnezeu fiind etern, este 
absolut necesar ca poruncile lui să fie imuabile ca și E1.“ 


Iată cum vorbea apostatul și nepiosul, iar mai târziu un doc- 
tor creștin, devenit oracolul școlilor de teologie, trebuind să ţină 
în frâu superstițiile, inspirându-se poate din frumosul discurs al 
necredinciosului, a scris această frumoasă și curajoasă maximă 
care rezumă atât de bine gândirea marelui împărat: 


„Un lucru nu este drept pentru că așa vrea Dumnezeu, ci 
Dumnezeu îl vrea pentru că este drept.“ 


Ideea unei ordini perfecte și imuabile în natură, noţiunea 
unei ierarhii ascendente și a unei influențe descendente în toate 
ființele furnizaseră vechilor hierofanți prima clasificare a isto- 
riei naturale. Mineralele, vegetalele, animalele au fost studiate 
analogic, iar originea și proprietățile lor, atribuite principiului 
pasiv sau principiului activ, tenebrelor sau luminii. Semnul 

alegerii sau al respingerii, înscris în forma lor, devine caracterul 
hieroglific al unui viciu sau al unei virtuţi: apoi, luându-se 
semnul drept un lucru și lucrul exprimându-se prin semn, au 
ajuns să le confunde; aici se află originea acestei fabuloase is- 
torii naturale în care leii se lasă bătuți de cocoși, delfinii mor de 
durere după ce au trăit ca niște ingrați printre oameni, mătră- 
guna vorbește, iar stelele cântă. Această lume fermecată este veri- 
tabilul domeniu poetic al magiei, dar el nu are altă realitate decât 
semnificația hieroglifelor care i-au dat naștere. Pentru înțelep- 
tul care înțelege analogiile înaltei Cabale și relația exactă a ide- 
ilor cu semnele, acest ținut fabulos al zânelor este încă unul 
fertil în descoperiri, pentru că adevărurile, prea frumoase și prea 
simple pentru a place oamenilor fără văluri, au fost toate as- 
cunse sub aceste umbre ingenioase. 

Da, cocoșul poate intimida leul, pentru că vigilența suplinește 
adesea forța și reușește să domolească furia. Alte fabule ale pre- 
tinsei istorii naturale a celor vechi se explica în același fel și prin 
folosirea alegorică a analogiilor se pot înțelege abuzurile posibile 
și se pot presimțţi erorile care s-au născut din Cabală. 

Legea analogiilor, într-adevăr, a fost pentru cabaliștii de al 
doilea ordin obiectul unei credinţe oarbe și fanatice. Acestei cre- 
dinţe i se pot atribui toate superstițiile reproșate adepților ști- 
ințelor oculte. lată cum raționează el: 

Semnul exprimă lucrul. 

Lucrul este virtutea semnului. 

Există o corespondență analogică între semn și lucrul 
semnificat. 

Cu cât semnul este mai perfect, cu atât corespondența este 
mai cuprinzătoare. 

A rosti un cuvânt înseamnă a evoca o gândire și a o face pre- 
zentă. A-l numi pe Dumnezeu, de exemplu, înseamnă a-l face 
să se manifeste. 

Cuvântul acționează asupra sufletelor și sufletele reacționează 
asupra corpurilor; ele pot deci îngrozi, consola, îmbolnăvi, vin- 
deca, pot ucide chiar și învia. 

A profera un nume înseamnă a crea sau a chema o ființă. 


In nume este conținută doctrina verbală sau spirituală a fi- 
inței înseși. 


Când sufletul evocă un gând, semnul acestui gând se înscrie 
de la sine în lumină. 

A invoca înseamnă a adjura, adică a jura pe un nume: în- 
seamnă a face act de credință acestui nume și a comunica cu 
virtutea pe care o reprezintă. 

Cuvintele sunt deci prin ele însele bune sau rele, veninoase 
sau salvatoare. 

Cuvintele cele mai periculoase sunt cele zadarnice și rostite 
cu ușurință, pentru că sunt niște avorturi spontane ale gândirii. 

í Un cuvânt inutil este o crimă împotriva spiritului inteligen- 
ței. Este un infanticid intelectual. 

Lucrurile sunt pentru fiecare așa cum le face, numindu-le. 
Verbul fiecăruia este o impresie sau o rugăciune obişnuită. 

A vorbi bine Înseamnă a trăi bine. 

Un stil frumos este aureola sănătății. 

i Dintre aceste principii, unele adevărate, altele ipotetice, și 
din consecințele, mai mult sau mai puţin exagerate, pe care le 
trăgeau din ele, rezultă pentru kabaliștii superstițioși o încre- 
dere absolută în farmece, invocări, conj uraţii și rugăciuni mis- 
terioase. Or, cum credința face întotdeauna minuni, aparițiile, 
oracolele, vindecările miraculoase, bolile neașteptate și miste- 
Tioase n-au lipsit niciodată. 

Astfel, o simplă și sublimă filozofie a devenit știința secretă 
a magiei negre. 

Din acest punct de vedere mai ales, Cabala poate stârni încă 
interesul unui număr mare de oameni în acest secol neîncrezător 

şi credul. Totuși, așa cum am mai precizat, adevărata știință nu 
se află aici. pan A 
Oamenii caută arareori adevărul pentru ei înșiși, ei au 1n- 
totdeauna drept motiv secret vreo pasiune de satisfăcut sau vreo 
lăcomie de săturat. Printre secretele Cabalei, există unul hai 
ales care i-a înnebunit pe cercetători: secretul transmutației 
metalelor și conversiunea tuturor substanţelor terestre în aur. 
Alchimia, într-adevăr, a împrumutat toate semnele de la 
Cabală și pe legea analogiilor rezultante ale armoniei contrarii- 
lor își baza ea toate operațiile. Un secret fizic imens era de altfel 
sub parabolele cabalistice ale celor vechi. Am reușit să-l desci- 
frăm şi-i dezvăluim litera investigațiilor făcătorilor de aur. lată-l: 


1. Cele patru fluide imponderabile nu sunt decât diversele ma- 
nifestări ale aceluiași agent universal care e lumina. 

2. Lumina este focul care servește marii opere sub formă de 
electricitate. sii 

3. Voința umană dirijează lumina vitală prin intermediul sis- 
temului nervos. Acesta este magnetismul. 

4. Agentul secret al marii opere, azotul celor înţelepţi, rai 
viu şi dătător de viaţă al filozofilor, agentul producător metalic 
anivatsaĵ este electricitatea magnetizată. 


Alianța acestor două cuvinte nu ne spune încă mare lucru și 
totuşi s-ar putea să închidă în ele o forță care să tulbure lumea. 
Zicem s-ar putea, pentru ca să facem plăcere filozofiei, pentru 
că, în ceea ce ne privește, noi nu ne îndoim de importanța aces- 
tui mare arcan hermetic. Rée 

Am spus mai sus că alchimia este copilul Cabalei; și „pentru 
a ne convinge, este de ajuns să interogăm simbolurile lui Flamel, 
ale lui Basile Valentin, paginile evreului Abraham și oracolele 
mai mult sau mai puțin apocrife ale mesei de smarald a lui 

Hermes. Pretutindeni vom găsi urmele decadei lui Pitagora, atât 
de magnific aplicată în Sepher Jezirah, noțiunile complete și ab- 
solute ale lucrurilor divine, decada compusă din unitate și un tri- 
plu ternar pe care rabinii l-au numit Berschit și Mercavah, 
arborele luminos al sephirotelor și cheia acelor Semhamphora. 

Am vorbit pe larg în cartea noastră intitulată Dogme et Rituel 
de la haute magie despre un monument hieroglific conservat 
până în vremea noastră sub un pretext neserios și care poate 
singur explica toate scrierile misterioase ale înaltei inițieri. Acest 
monument este tarotul țiganilor care a dat naștere jocului de 
cărți. El se compune din douăzeci și două de litere alegorice și 
din patru serii a câte zece hieroglife legate de cele patru litere 
ale numelui lui Yehova. Diversele combinaţii ale acestor semne 
și numere care le corespund formează tot atâtea oracole cabalis- 
tice, în așa fel încât întreaga știință este conținută în această 
carte misterioasă. Mașina filozofică, absolut simplă, uimește 
prin profunzimea și adevărul rezultatelor sale. 

Abatele Trithemus, unul din cei mai mari maeștri ai noștri 
în magie, a compus din alfabetul cabalistic un joc foarte 
ingenios, numit de el poligrafie. Este o serie combinată de 
alfabete progresive în care fiecare literă reprezintă un cuvânt, 
cuvintele își corespund și se completează de la un alfabet la altul 
și nu e nicio îndoială că Trithemus a cunoscut tarotul și s-a folosit 
de el pentru a-și dispune într-o ordine logică savantele lui 
combinaţii. 

Jerome Cardan cunoștea alfabetul simbolic al inițiaţilor, așa 
cum se poate recunoaște după numărul și dispunerea capitolelor 
lucrării sale despre subtilitate. Lucrarea lui, într-adevăr, este 
compusă din douăzeci și două de capitole și subiectul fiecărui 
capitol este analog cu numărul și alegoria cărții corespondente 
din tarot. Am făcut aceeași observație despre cartea Sfântului 
Martin intitulată: Tableau naturel des rapports qui existent entre 

Dieu, l'homme et l'univers. Tradiţia acestui secret n-a fost deci 
întreruptă din primii ani ai apariției Cabalei până în zilele noastre. 

Învârtitorii de mese și cei care fac spiritele să vorbească cu 
ajutorul cadranelor alfabetice sunt deci niște arieraţi care nu 
știu că există un instrument oracular mult mai eficace și mult 
mai limpede, cu un sens adevărat, prin intermediul căruia pot 
comunica cu cele șapte genii ale planetelor și pot face să vor- 
bească cât li-e voia cele șaptezeci și două de roți ale lui Aziah, 
Jezirah și Briah. E de ajuns să cunoască sistemul analogiilor 
universale, așa cum l-a expus Swedenborg în Cheia hieroglifică a 
arcanelor, apoi să amestece bine cărțile și să tragă la întâmplare, 
asamblându-le întotdeauna prin numerele corespunzătoare ide- 
ilor pe care doresc să le limpezească, să citească apoi oracolele, 
așa cum se citesc scrierile cabalistice, adică începând de la mij- 
loc și mergând de la dreapta la stânga pentru numerele impare 
începând de la dreapta pentru numerele pare și interpretând 
succesiv numărul prin litera care-i corespunde, asamblarea li- 
terelor prin adunarea numerelor și toate oracolele succesive prin 
ordinea numerală și relațiile lor hieroglifice. 

Această operație a înțelepților kabaliști necesară pentru a 
găsi desfășurarea riguroasă a ideilor absolute a degenerat în su- 
perstiții la preoţii ignoranți și la nomazii ţigani care posedau 
tarotul în Evul Mediu, fără să-i cunoască veritabila întrebuin- 
tare și folosind-o numai pentru a ghici norocul. 

Jocul de șah, atribuit lui Palamides, își are originea tot în 
tarot și regăsim în el aceleași simboluri și combinații, regele, 
regina, cavalerul, soldatul, nebunul, turnul și căsuţele repre- 
zentând numere. Vechii jucători de șah căutau pe eșichier so- 
lutia problemelor filozofice și religioase și argumentau unul 
împotriva altuia în tăcere, manevrând caracterele hieroglifice 
prin numere. Popularul nostru joc de zaruri nu este decâtun 
eșichier cu figuri imobile și numere mobile, un tarot dispus 

în roată pentru aspiranții la inițiere. Or, cuvântul tarot, în 
care regăsim pe rota și tora, exprimă prin el însuși, așa cum a 
demonstrat Guillaume Postel, dispunerea primitivă în formă 
de roată. 


Hieroglifele jocului d'oie sunt mult mai simple decât cele ale 
tarotului, dar regăsim aceeași simbolistică: măscăriciul, re- 
gele, regina, turnul, diavolul sau tiphonul, moartea etc. Șansele 
aleatorii ale acestui joc reprezintă pe cele ale vieţii și ascund 
un sens filozofic destul de profund pentru a-i face pe înţelepţi 
să mediteze și destul de simplu pentru a fi înțeles de copii. 

Personajul alegoric al lui Palamides este de altfel identic cu 
cei ai lui Henoc, Hermes și Cadmus, cărora li se atribuie inven- 
tarea literelor în diverse mitologii, dar, în gândirea lui Homer, 
Palamides, inițiatorul și victima lui Ulysse, reprezintă pe initi- 
atorul sau pe omul de geniu al cărui destin etern este să fie ucis 
de cei pe care-i inițiază. Discipolul nu devine realizarea vie a 
gândurilor maestrului decât după ce-i va fi băut sângele și mân- 
cat carnea, urmând energica și alegorica expresie a inițiatoru- 
lui, atât de prost înțeleasă de creștini. 

Concepţia alfabetului primitiv era, după cum se vede, ideea 
unei limbi universale, închizând în combinațiile și semnele ei 
rezumatul și legea evoluției tuturor științelor divine și umane. 
Niciodată, nimic mai frumos și mai măreț, după părerea noas- 
tră, n-a visat geniul omului și vă mărturisim că descoperirea 
acestui secret al lumii antice ne-a despăgubit pentru atâția ani 
de căutări sterile și pentru truda ingrată în criptele științelor 
pierdute și în necropolele trecutului. 

Unul din primele rezultate ale acestei descoperiri va fi o nouă 
direcție dată studiului scriiturilor hieroglifice atât de imperfect 
descifrate de domnul Champollion. 

Sistemul scrierii discipolilor lui Hermes fiind analogic și sin- 
tetic, ca toate semnele Cabalei, n-ar trebui, pentru a citi paginile 

gravate pe pietrele vechilor temple, să le repunem la locul lor și 
să socotim cifra literelor lor comparând-o cu cifrele altor pietre? 

Obeliscul din Luxor, de exemplu, nu este una din cele două 
coloane de la intrarea Templului? Era în stânga sau în dreapta? 
Dacă era în dreapta, semnele lui se raportează la principiul activ, 
dacă era în stânga, caracterele lui se interpretează prin principiul 
pasiv. Dar trebuie să existe un corespondent exact de la un obelisc 
la altul, și fiecare semn trebuie să-și primească sensul lui complet 
prin analogia contrariilor. Domnul Champollion a găsit urme ale 
limbii copte în hieroglife, un alt savant a găsit, mai ușor și mai 
norocos poate, urme ebraice, dar ce ar spune dacă n-ar fi nici coptă, 
nici ebraică? Dacă ar fi, de exemplu, limba universală primitivă? 
Or, această limbă care e cea a înaltei Cabale există cu siguranţă, 
ea există chiar în esența ebraicii și a tuturor limbilor orientale 
care derivă din ea, fiind limba sanctuarelor, iar coloanele de la 
intrarea Templului îi rezumă toate simbolurile. Intuiția extati- 
cilor se apropie mai bine de adevărul acestor semne primitive 
chiar decât știința savanților. Pentru că, așa cum am mai spus, 
fluidul vital universal, lumina astrală, fiind principiul mediator 
între idei și forme, se supune elanurilor extraordinare ale sufle- 
tului care cercetează necunoscutul, furnizându-i în mod firesc 
semnele deja existente, dar uitate, ale marilor revelații ale ocul- 
tismului. Așa se formează pretinsele signaturi ale spiritelor, așa 
se produc scrisurile misterioase ale lui Gablidone care-l vizita 
pe doctorul Lavater, fantomele lui Schroepfer, ale Sfântului 
Michel de Vintras și ale spiritelor domnului Home. 

Dacă electricitatea poate mișca un corp ușor sau mai greu 
fără să-l atingă, este oare imposibil ca prin magnetism să dăm 
electricității o direcție și să producem în mod firesc semne și 
scriituri? Se poate fără îndoială, pentru că deja se face. 

Astfel, celor care ne vor întreba care este cel mai important 
agent al minunilor, noi îi vom răspunde: 

Este materia dintâi a marii opere. 

ELECTRICITATEA MAGNETIZATĂ. 

Totul a fost creat prin lumină. 

În lumină se conservă forma. 

Prin lumină se reproduce forma. 

Vibraţiile luminii sunt principiul mișcării universale. 

Prin lumină, sorii se leagă unii de alții și-și întrețes razele ca 
pe niște lanțuri de electricitate. 

Oamenii și lucrurile sunt magnetizați de lumină precum so- 
rii și pot, prin intermediul lanțurilor electromagnetice create 
prin simpatii și afinități, să comunice unii cu alții de la un ca- 
păt al lumii la celălalt, să se mângâie sau să se lovească, să se 
vindece sau să se rănească într-un fel natural, fără îndoială, dar 
miraculos și invizibil. 

Aici se află secretul magiei. 

Magia este știința care ne vine de la magi. 

Magia este cea dintâi dintre științe. 

Mai sfântă între toate, pentru că ea confirmă într-o manieră 
sublimă marile adevăruri religioase. 

Cea mai calomniată dintre toate, pentru că vulgarul se încă- 
pățânează să confunde magia cu vrăjitoria superstițioasă ale 
cărei practici abominabile le-am denunțat. 

În fața întrebărilor enigmatice ale Sfinxului și a obscurități- 
lor uneori scandaloase răspândite în Biblie, numai prin magie 
se poate răspunde și găsi soluția problemelor istoriei iudaice. 

Istoricii sacri înșiși recunosc existența și puterea magiei care 
o concurează pe a lui Moise. 

Biblia ne povestește că Jannes și Membres, magicienii 
Pharaonului, făceau mai întâi aceleași minuni ca și Moise și 
declarau imposibile pentru cunoașterea umană pe cele pe care 
nu le puteau imita. Este, într-adevăr, mai măgulitor pentru 
amorul propriu al unui șarlatan să refuze miracolul decât să se 

declare învins de știința sau abilitatea unui confrate, mai ales 
când acesta este un dușman sau un adversar religios. 

Unde începe și unde se oprește posibilul în ordinea miraco- 
lelor magice? Iată o gravă și importantă chestiune. Sigură e doar 
existența faptelor pe care în mod obișnuit le calificăm mira- 
cole. Magnetizatorii și somnambulii le fac în fiecare zi; sora 
Rose Tamisier le-a făcut, iar iluminatul Vintras le mai face și 
astăzi; mai mult de cincisprezece mii de martori atestau recent 
minunile mediumurilor din America, zece mii de țărani ates- 
tau, la nevoie, pe cele ale zeului Cheneau (un fost negustor de 
nasturi, retras din afaceri, care se credea inspirat de Dumnezeu). 
Toţi acești oameni sunt niște halucinați sau niște pezevenghi? 
Halucinaţi, da, se poate, dar chiar faptul halucinațiilor lor iden- 
tice, fie individuale, fie colective, nu este deja un miracol des- 
tul de mare din partea celui care le provoacă întotdeauna când 
vrea și unde vrea? 

A face miracolele sau a convinge lumea că le faci este aproape 
același lucru, mai ales într-un secol ca al nostru atât de ușuratic 
și batjocoritor. Or, lumea e plină de taumaturgi și știința este 
adesea redusă la a le nega operele sau a refuza să le vadă pentru 
a nu fi obligată să le examineze și să le acorde o cauză. 

Întreaga Europă a răsunat în ultimul secol de minunile lui 
Cagliostro. Cine nu știe tot ce se spunea despre vinul lui de Egipt 
și despre elixirul său? Ce am mai putea adăuga noi la tot ce s-a po- 
vestit despre supeurile dintr-o altă lume, la care el invita în carne 
și oase persoane ilustre din timpuri de mult trecute? Cagliostro era 
totuși departe de a fi un inițiat de prim ordin, pentru că marea 
asociație a adepților l-a abandonat Inchiziției romane, în fața că- 
reia a dat, dacă ar fi să credem în documentele procesului, o ridi- 
colă și odioasă explicaţie a tetragramei masonice. 

Dar miracolele nu sunt numai darul inițiaților de prim or- 
din, uneori ele sunt săvârșite de ființe fără instrucţie și fără 

virtuți. Legile naturale găsesc într-un organism ale cărui cali- 
tăți de excepție nouă ne scapă, o ocazie de a se exersa, execu- 
tându-și opera, ca de obicei, cu precizie și calm. Degustătorii 
Tafinați apreciază trufele și le întrebuințează cum le este voia, 
dar porcii le dezgroapă: situația e analoagă și în alte situaţii mai 
puțin materiale și gastronomice; instinctele caută și presimt, 
dar numai știința găsește cu adevărat. 

Progresul actual al cunoașterii umane a diminuat mult șan- 
sele minunilor, dar mai rămâne încă un mare număr din ele 
neexplicat, pentru că nu se cunosc încă nici forța imaginației, 
nici rațiunea de a fi și puterea magnetismului. Cercetarea ana- 
logiilor universale a fost neglijată și iată de ce nu se mai crede 
în divinatie. 

Un înțelept kabalist mai poate încă uimi mulțimea și încâlci 
mințile oamenilor instruiți: 


1. Ghicind lucruri ascunse; 2. prevăzând lucruri care se vor 
întâmpla în viitor; 3. dominând voinţa altora, împiedicându-i 
să facă ce vor și obligându-i să facă ceea ce nu vor; 4. provocând 
la comandă apariţii și vise; 5. vindecând un mare număr de boli; 
6. readucând la viață subiecți care manifestau toate simptomele 
morții; 7. în sfârșit, demonstrând la nevoie prin exemple reali- 
tatea pietrei filozofale și transmutația-metalelor, urmând secre- 
tele lui Abraham Evreul, ale lui Flamei și Raymond Lulle. 


Toate aceste minuni se operează prin intermediul unui sin- 
gur agent căruia evreii îi spuneau OD, precum cavalerul de 
Reichenbach, căruia noi îi spunem lumină astrală, precum 
școala lui Pasqualis Martinez, domnul de Mirville diavol, iar vechii 
alchimiști azoth. Acesta este elementul vital care se manifestă prin 
fenomene de căldură, de lumină, de electricitate și magnetism, 
magnetizând globul terestru și toate ființele vii. În acest agent se 

manifestă probele doctrinei cabalistice asupra echilibrului și miş- 
cării prin dublă polaritate în care unul atrage și celălalt respinge, 
în care unul produce căldura și celălalt frigul, în care unul produce 
lumina albastră și verzuie, celălalt lumina galbenă și roșiatică. 

Acest agent prin diferitele lui modalități de magnetizare ne 
atrage unii spre alții sau ne îndepărtează, supune pe unul voin- 
ței celuilalt făcându-l să intre în cercul lui de atracție, restabilește 
sau tulbură echilibrul economiei animale prin transmutații și 
efluvii alternative, primește și transmite amprentele forței ima- 
ginarului care se află în om, imagine și asemănare cu verbul 
creator, provocând astfel presentimentele și determinând vi- 
sele. Știința miracolelor înseamnă deci cunoașterea acestei forțe 
minunate și arta de a face miracole este pur și simplu arta de a 
magnetiza sau de a ilumina ființele urmând legile invariabile 
ale magnetismului sau luminii astrale. 

Preferăm cuvântul lumină celui de magnetism, pentru că el 
este cuvântul tradițional al ocultismului și pentru că el exprimă 
mai complet natura agentului secret. Aici se află, cu adevărat, 
aurul fluid și viu al maeștrilor în alchimie, cuvântul aur provine 
de la ebraicul aur care înseamnă lumină. Ce doriți? sunt între- 
baţi venerabilii tuturor inițierilor. Să vedem lumina, ar trebui 
ei să răspundă. Numele de iluminat care se dă în mod obișnuit 
adepților a fost în general prost interpretat când i s-a dat un 
sens mistic, ca și cum el ar desemna niște oameni a căror in- 
teligență ar fi miraculos luminată. Iluminat vrea, pur și sim- 
plu, să spună cunoscători și stăpânitori ai luminii, fie prin 
știința marelui agent magic, fie prin noțiunea rațională și on- 
tologică a absolutului. 

Agentul universal este forța vitală, subordonată inteligenței. 
Abandonat lui însuși, devoră rapid, asemenea lui Moloch, tot 
ceea ce creează și transformă într-o vastă ruină surplusurile vie- 
ţii. El este atunci șarpele infernal al vechilor mituri, Typhon al 

egiptenilor și Moloch-ul fenicienilor. Dacă însă înțelepciunea, 
mama Elohimilor, îi pune piciorul pe cap, ea stinge toate flăcă- 
rile pe care le varsă, răspândind pe pământ, cu amândouă mâi- 
nile lumina vieții. Așa se spune în Zohar, că la începutul perioadei 
terestre, când elementele își disputau suprafața lumii, focul, 
asemenea unui șarpe imens, prinsese totul în răscrucile lui si 
era gata să prefacă în cenușă toate ființele, când clemența divină 
ridicând în jurul lui valurile mării ca pe un veșmânt de iit; 
puse piciorul pe capul șarpelui și-l dobori în abisuri. Cine nu 
vede în această alegorie prima știre și explicația cea mai rezo- 
nabilă a unuia dintre cele mai scumpe simboluri ale catolicis- 
mului, triumful mamei lui Dumnezeu? 

Cabaliștii spun că numele ocult al diavolului, adevăratul lui 
nume, este cel al lui Jehovah scris de-a-ndoaselea. Pentru ini- 
țiat, aceasta este o revelație completă în misterele tetragramei. 
Intr-adevăr, ordinea literelor acestui nume indică predominanta 
ideii asupra formei, a activului asupra pasivului, a cauzei asu- 
pra efectului. Răsturnând această ordine, obținem exact con- 
trariul. Jehovah este cel care stăpânește natura ca pe un cal 
superb și-l conduce unde vrea el, chavajoh (demonul) este calul 
fără frâu care, asemenea acelor egipteni din cântarea lui Moise, 
se răstoarnă peste călăreț și-l aruncă în abis. 

Diavolul există deci realmente pentru cabaliști, dar nu e o 
persoană, nici o putere distinctă de forțele naturii. Diavolul este 
divagația sau somnul inteligenţei. Este nebunia și iluzia. 


Așa se explică toate coșmarurile Evului Mediu, așa se explică 
bizarele simboluri ale câtorva inițiați, ale templierilor, de exem- 
plu, mult mai puțin vinovaţi de a se fi închinat lui Baphomet 
decât de a-i fi lăsat pe profani să-i zărească imaginea. Baphomet, 
figura panteistică a agentului universal, nu este altul decât de- 
monul bărbos al alchimiștilor. Se știe că membrii cei mai înalți 

în grad din vechea masonerie hermetică atribuiau unui demon 
bărbos desăvârșirea marii opere, neinițiatul își făcea cruce și-și 
acoperea ochii, dar inițiaţii în cultul lui Hermes-Panteea înțe- 
legeau alegoria și se fereau s-o explice profanilor. 

Domnul de Mirville, într-o carte aproape uitată acum, dar 
care a făcut vogă acum câteva luni, s-a străduit din greu să adune 
câteva vrăjitorii de genul celor care alcătuiesc compilațiile lui 
Delancre, Delrio și Bodin. Ar fi găsit altele mult mai interesante 
în istorie. 

Și, fără să mai vorbim de miracolele atât de vădite ale janse- 
niștilor de la Port-Royal și ale diaconului de la Paris, ce poate fi 
mai adânc miracol decât marea monomanie a martiriului care 
a făcut să alerge la supliciu, ca la sărbătoare, copii și femei, de-a 
lungul a trei sute de ani? Ce poate fi mai magnific decât credinţa 
entuziastă acordată atâtea secole celor mai neînțelese și, ome- 
nește vorbind, celor mai revoltătoare mistere? În acest caz, îmi 
veți spune, miracolele veneau de la Dumnezeu și au servit chiar 
ca probe în stabilirea adevărului religiei. Dar cum? Ereticii și ei 
se lăsau uciși pentru dogme, de data aceasta mult mai direct și 
mai real absurde, sacrificându-și rațiunea și viața credinței lor. 
Or, pentru eretici, este evident că la mijloc era diavolul. Bieţii 
oameni care-l luau pe diavol drept Dumnezeu și pe Dumnezeu 
drept diavol, de ce nu i-a luminat nimeni făcându-i să recu- 
noască pe adevăratul Dumnezeu în caritatea, știința, dreptatea 
și mai ales în milostivirea slujitorilor săi? 

Nigromanţii, cei care provoacă apariția diavolului după o serie 
obositoare și aproape imposibilă de invocații revoltătoare, nu sunt 
decât niște copii pe lângă acel Sfânt Anton din legendă care-i sco- 
tea din infern cu miile și-i târa mereu după el, cum se povestește 
că atrăgea Orfeu după sine stejarii, stâncile și fiarele sălbatice. 

Numai Callot, inițiat în copilărie de țiganii nomazi în miste- 
rele magiei negre, a putut înțelege și reproduce invocaţiile 

primului ermit. Credeţi cumva că legendele inventau transcriind 
aceste vise înfricoșătoare ale distrugerii și ale postului? Nu, ele 
rămân mult în urma realității. Mănăstirile au fost, într-adevăr, 
întotdeauna populate de spectre fără nume, iar zidurile lor înfi- 
orate de umbre și larve infernale? Sfânta Caterina de Sienna a 
petrecut opt zile în mijlocul unei orgii obscene care ar fi descurajat 
până și verva lui Arâtino; Sfânta Theresa s-a simțit transportată 
de vie în infern, unde a suferit, între pereţii care se apropiau me- 
reu, chinuri pe care numai femeile isterice le vor putea înțelege... 
Toate acestea, se va spune, se petreceau în imaginația pacienţilor. 
Dar unde credeți că s-au putut petrece faptele de ordin suprana- 
tural? Sigur este că toți acești vizionari au văzut, au atins, au avut 
senzația evidentă a formidabilei realități. Vorbim și din propria 
noastră experienţă, pentru că posedăm atâtea viziuni din prima 
tinerețe, petrecută în recluziune și ascetism, ale căror amintiri 
ne mai înfioară și acum. 

Dumnezeu și diavolul sunt idealul binelui și răului absolut. 
Dar omul nu concepe niciodată răul absolut ca pe o idee falsă a 
binelui. Numai binele poate fi absolut, iar răul numai relativ 
privind ignoranţa și greșelile noastre. Orice om face pe diavolul 
pentru a deveni Dumnezeu, dar, cum legea solidarității este uni- 
versală, ierarhia există în infern precum în cer. Un om rău va 
găsi întotdeauna pe unul mai rău decât el care să-i facă rău; și 
când răul va atinge punctul culminant va trebui să înceteze, 
pentru că a continua ar însemna aneantizarea fiinţei, ceea ce 
este imposibil. Atunci oamenii-diavoli, ajunși la capătul resur- 
selor, cad în imperiul oamenilor-Dumnezeu și sunt salvați de 
cei despre care s-a crezut că vor fi victimele lor; omul care se 
străduiește să trăiască făcând răul aduce omagiul său binelui, 
prin tot ceea ce consumă în el însuși ca inteligenţă și energie. 

lată de ce marele inițiator spunea în limbajul său figurat: Fiţi 
reci sau calzi, dacă veţi fi călduți, mă veți face să vomit. 

Marele maestru, într-una din parabolele sale, condamna nu- 
mai pe cel leneș care și-a îngropat talentul de frică să nu-l piardă 
în operaţii hazardate ale acestei bănci care e viața. A nu gândi 
nimic, a nu vrea nimic, a nu iubi nimic, a nu face nimic, iată 
adevăratul păcat. Natura nu-i recunoaște și nu-i recompensează 
decât pe truditori. 

Voința umană se dezvoltă și sporește prin activitate; a vrea 
cu adevărat înseamnă să acționezi. Acţiunea domină și antre- 
nează inerția. Acesta este secretul influenței pretinșilor scele- 
rați asupra pretinșilor oameni cinstiți. Câţi poltroni și lași se 
cred virtuoși numai pentru că le e frică? Câte femei onorabile 
privesc prostituția cu un ochi invidios! Nu cu mult timp îna- 
inte, galerienii erau la modă. De ce? Credeţi că opinia publică 
poate vreodată cinsti viciul? Nu, dar ea dă dreptate activităţii 
și curajului și mi se pare firesc ca lașii să-i respecte pe briganzii 
curajoși. Îndrăzneala unită cu inteligența este mama tuturor 
succeselor în această lume. Pentru a întreprinde trebuie să știi; 
pentru a săvârși, trebuie să vrei; pentru a vrea, trebuie să în- 
drăznești; și pentru a culege în pace roadele curajului trebuie 
să taci. 

A ști, a îndrăzni, a vrea, a tace sunt, așa cum am mai spus-o de 
altfel, cele patru verbe cabalistice care corespund celor patru litere 
ale tetragramei și celor patru forme hieroglifice ale Sfinxului. 
Știința înseamnă capul omului, îndrăzneala — gheara leului; vo- 
inta — flancurile truditoare ale taurului; tăcerea, aripile mistice 
ale vulturului. Numai cel care nu oferă spre vânzare, pentru co- 
mentariile și batjocura celorlalți, secretele inteligenței sale se 
va ridica deasupra tuturor. 

Toți oamenii cu adevărat puternici sunt magnetizatori și agen- 
tul universal se supune voinţei lor. Așa operează ei miracolele. 
Câștigă încredere, sunt urmați și când spun: așa este, natura 
se schimbă în ochii omului de rând, devenind ceea ce marele 

om a vrut. Acestea sunt carnea și sângele meu, a spus un om 
care s-a făcut Dumnezeu prin virtuțile sale și de nouăsprezece 
secole, în prezența unei bucăți de pâine și a unui pahar devin, 
au văzut, au atins, au gustat, au adorat carnea și sângele divi- 
nizat de martiri. Cum să mai spunem că voința umană n-a să- 
vârșit niciodată minuni! 

Noi nu vorbim aici despre Voltaire, el n-a fost un taumaturg, 
el a fost spiritualul și elocventul interpret al celor asupra cărora 
miracolul nu mai acționa. Totul este negativ în opera sa; dim- 
potrivă, totul este afirmativ în opera galileanului, cum îl nu- 
mea un ilustru și prea nefericit împărat. 

Astfel, Iulian a încercat încă în vremea sa ceea ce nici Voltaire 
n-a putut desăvârși; el voia să opună prestigiul prestigiului, 
austeritatea puterii protestului, virtutea virtuții, miracolele 
miracolelor; creștinii n-au avut în el niciodată un dușman pe- 
riculos și l-au intuit bine, pentru că Iulian a fost asasinat și le- 
genda aurită confirmă că un sfânt martir, trezit în mormânt de 
strigătele Bisericii, a pus mâna pe arme și l-a lovit pe apostat în 
mijlocul armatelor și al victoriilor sale. Trist martir care reînvie 
pentru a deveni călăul prea credulului împărat care credea în 
zeii lui și în virtuțile vârstelor de mult apuse! 

Când regii Franţei erau înconjurați de adorația poporului, 
când erau priviţi ca unșii lui Dumnezeu și fii mai mari ai 
Bisericii, ei vindecau de scrofule. Un om la modă va face mira- 
cole când va vrea. Cagliostro putea fi un șarlatan: dar când opi- 
nia publică a făcut din el un sfânt, ela putut provoca minuni, 
ceea ce s-a și întâmplat. 

Când Cephas Barjona, un evreu proscris de Nero, dădea fe- 
meilor de sclavi prafuri pentru viața veșnică, nu era decât un 
şarlatan pentru toți oamenii instruiți ai Romei; dar opinia 
publică a făcut din el un apostol al empirismului spiritualist; 
urmașii lui Petru, Alexandru al VI-lea sau chiar loan al XXII-lea, 

sunt infailibili pentru orice om binecrescut care nu vrea să fie 
hulit de societate. Așa se petrece lumea. 

Șarlatania, când reușește, este deci în magie, ca în orice lucru, 
un instrument al puterii. A fascina abil pe omul de rând nu în- 
seamnă a-l domina? Bieţii vrăjitori care în Evul Mediu se lăsau 
arşi prostește nu aveau, se vede, o prea mare putere asupra celor- 
lalți. Ioana d'Arc era o magiciană în fruntea armatelor, dar la 
Rouen biata fata nu mai era decât o vrăjitoare. Nu știa decât să 
se bată și să lupte, dar prestigiul ei s-a stins imediat ce a fost pusă 
în cătușe. S-a spus în istorie că regele Franţei ar fi intervenit? Că 
Papa, căruia regele Franţei îi era fiu mai mare, i-ar fi excomuni- 
cat pe călăi? Nu, nimic din toate acestea nu s-a întâmplat, loana 
d'Arc n-a mai fost decât o vrăjitoare de îndată ce a încetat să mai 
fie o magiciană și e sigur că numai englezii au urcat-o pe rug. 
Când exerciţi o putere supraumană în aparenţă, trebuie s-o exer- 
ciți până la capăt, altfel pieri. Lumea se răzbună laş pentru faptul 
că a crezut, a admirat și, mai ales, că s-a supus prea mult. 

Nu vom înţelege puterea magică decât în aplicarea ei la lu- 
crurile mari; dacă un adevărat magician practic nu devine stă- 
pânul lumii, este din pricină că el o disprețuiește; și de ce să-și 
dorească să coboare suverana sa putere? Îți voi da toate regatele 
lumii dacă te vei hotărî să cazi la picioarele mele sau dacă vei 
accepta să mi te închini, spune Satan lui lisus - Piei, Satană, îi 
spune Mântuitorul, căci este scris: Numai lui Dumnezeu să i te 
închini... Eli, Eli lamma Sabahtani! va striga mai târziu subli- 
mul și divinul închinător al lui Dumnezeu. Dacă i-ar fi răspuns 
lui Satan: nu mă voi închina ţie și tu vei fi cel care vei cădea la 
picioarele mele pentru că te condamn în numele inteligenței și 
al eternei rațiuni, nu și-ar fi supus sfințenia și nobila-i viață 
celor mai îngrozitoare suplicii. Satan a fost crunt răzbunat. 

Cei vechi numeau magia practica artei sacerdotale și regale; 
și ne amintim că magii au fost stăpânii civilizaţiei primitive, 
pentru că ei stăpâneau știința timpului lor. 

A ști înseamnă a putea când îndrăznești să vrei. 

Prima știință a cabalistului practic sau a magului este cunoaș- 
terea omului. Frenologia, psihologia, chiromanţia, cercetarea 
gusturilor și a mișcărilor, a sunetului vocii și a impresiilor, fie 
simpatice, fie antipatice, sunt ramuri ale acestei arte, iar cei 
vechi nu le ignorau. Gall și Spurzheim au redescoperit în zilele 
noastre frenologia. Lavater după Porta. Cardan, Tiasier, Jean Belot 
și alți câțiva au ghicit mai degrabă decât au descoperit știința psi- 
hologiei; chiromanțţia este încă ocultă și abia dacă găsim câteva 
urme într-o lucrare foarte recentă și foarte interesantă de altfel a 
cavalerului D'Arpentigny. Pentru a avea noțiuni suficiente, tre- 
buie să ne întoarcem la sursele cabalistice din care s-a hrănit sa- 
vantul Cornelius Agrippa. E locul aici să spun câteva cuvinte 
despre el, în așteptarea lucrării prietenului nostru Desbarrolles. 

Mâna este instrumentul acțiunii omului și, asemenea chi- 
pului, un fel de sinteză nervoasă, posedând trăsături și fiziono- 
mie proprie. Caracterul indivizilor este aici evidenţiat prin semne 
irecuzabile. Astfel, printre atâtea mâini, unele sunt laborioase, 
altele leneșe; unele grele și pătrate, altele insinuante și lejere. 
Mâinile tari și uscate sunt făcute pentru luptă și muncă, mâi- 
nile moi și umede nu aspiră decât la voluptate. Degetele ascuţite 
sunt scrutătoare și mistice, degetele pătrate matematiciene, de- 
getele spatulate încăpățânate și ambițioase. 

Degetul mare, pollex, degetul forței și al puterii, corespunde 
în simbolismul cabalistic primei litere a lui Jehovah și este deci 
el singur sinteza mâinii. Dacă e puternic, omul e puternic și 
moral; dacă e slab, omul e debil. E compus din trei falange, din 
care prima este îngropată în podul palmei, precum axa imagi- 
nară a lumii traversând desimea pământului. Această primă 

falangă corespunde vieţii fizice, a doua inteligenţei, a treia vo- 
intei. Dacă podul palmei e gras și vârtos, el denotă gusturi sen- 
zuale și o mare forță a vieţii fizice. Un deget lung, mai ales ultima 
falangă, revelează o voință puternică putând merge până la des- 
potism; degetele mari scurte, dimpotrivă, sunt caractere blânde 
și ușor de dominat. 

Pliurile obișnuite ale mâinii determină liniile. Aceste linii 
sunt deci semnele obișnuinţelor și observatorul răbdător le 
poate observa și judeca. Omul a cărui mână e cutată rău și 
prost este stângaci și nefericit. Mâna are trei funcţii princi- 
pale: să apuce, să țină și să pipăie. Mâinile mai suple iau și 
pipăie mai bine, mâinile aspre și puternice rețin mai înde- 
lung. Chiar liniile cele mai superficiale atestă senzațiile obiș- 
nuite ale acestui organ. Fiecare deget are, de altfel, o funcție 
specială care i-a dat și numele. Despre cel mare am vorbit deja, 
indexul este degetul care arată, degetul verbului și al profeţiei; 
degetul median domină întreaga mână și este degetul desti- 
nului, inelarul este degetul alianțelor și al onorurilor; chiro- 
manţii l-au consacrat Soarelui; auricularul este insinuant și 
vorbărețţ, cel puţin așa susțin oamenii simpli și doicile cărora 
degetul lor cel mic le spune atâtea lucruri: mâna are șapte pro- 
tuberanţe pe care cabaliștii, după analogiile naturale, le-au 
atribuit celor șapte planete, Venus este stăpâna degetului 
mare, indexul este Jupiter, mijlociul este Saturn, inelarul este 
Soarele și auricularul este Mercur, celelalte două sunt Marte și 
Luna. După forma și predominanţa lor se judecă înclinațiile, 
aptitudinile și, în consecinţă, destinele probabile ale indivizi- 
lor supuși judecății. 

Nu există viciu care să nu lase urme, nicio virtute fără sem- 
nul ei. Astfel, pentru ochii atenţi ai observatorului nu există 
nicio ipocrizie posibilă. Se va înțelege că o asemenea știință este 
o putere cu adevărat sacerdotală și regală. 

Predicția principalelor evenimente ale vieții este deja posi- 
bilă prin numeroase probabilități analogice ale acestei cerce- 
tări: dar există o facultate numită a presentimentelor sau 
senzitivismul. Lucrurile eventuale există adesea în cauzele lor 
înainte de a se realiza în acțiuni; senzitivii văd dinainte efec- 
tele în cauze și au existat înaintea tuturor marilor evenimente 
uimitoare preziceri. Am auzit că sub domnia lui Louis-Philippe, 
somnambulii și extaticii anunțau reinstaurarea imperiului și 
precizau data. Republica din 1848 a fost anunțată clar de profeția 
lui d'Orval care data cel puțin din anul 1830 și pe care o bănu- 
iam a fi, ca și cele atribuite lui Olivarius, lucrarea pseudonimă 
a domnișoarei Lenormand. Pentru teza noastră nu este, de 
altfel, important. 

Lumina magnetică dă posibilitatea prezicerii viitorului și 
poate, de asemenea, dezvălui lucrurile prezente și ascunse; fiind 
chiar viața universală este și agentul sensibilităţii umane, trans- 
mițând unora bolile, altora sănătate, urmând influența fatală a 
contactelor sau a legilor voinţei. Așa se explică puterea benedic- 
tinilor, și farmecele recunoscute de marii adepți și mai ales de 
Paracelsus. Un critic judicios și fin, domnul Ch. Fauvety, într-un 
articol publicat în Revue Philosophique et religieuse, apreciază într-o 
manieră remarcabilă lucrările lui Paracelsus, Pomponace, 
Goglenius, Crollius și Robert Fludd asupra magnetismului. Dar, 
dacă savantul meu prieten și colaborator le studia numai dintr-o 
curiozitate filozofică, Paracelsus și ai lui o practicau fără să-și 
bată capul s-o facă înțeleasă lumii, căci pentru ei ele constituiau 
unul din acele secrete tradiționale în care ocultismul este riguros 
respectat; este suficient să le dezvălui celor care știu, lăsând în- 
totdeauna un văl peste adevăr pentru a-i deruta pe ignoranti. 

Or, iată ce rezervă Paracelsus inițiaţilor și ceea ce am înțeles 
noi, descifrând caracterele cabalistice și alegoriile de care se fo- 
losește în operele sale: 

Sufletul uman este material, mintea divină îi este oferită 
pentru a-l imortaliza și a-l face să trăiască spiritual și indivi- 
dual, dar substanţa sa naturală este fluidă și colectivă. 

Existau deci în om două vieți, viața individuală sau rezona- 
bilă și viața comună sau instinctivă. Prin aceasta din urmă pu- 
tem trăi unii pentru alții, pentru că sufletul universal, a cărui 
conștiință separată și aceeași pentru toți, îl posedă fiecare or- 
ganism nervos. 

Trăim viața comună și universală în embrion, în extaz și în 
somn. În somn, într-adevăr, rațiunea nu intervine și logica, 
dacă intervine în visele noastre, este întâmplătoare, urmând 
hazardul unor reminiscențe pur fizice. 

În vise, noi avem conștiința vieții universale: ne ameste- 
căm cu apa și focul, cu aerul și pământul; zburăm ca păsările, 
ne cățărăm ca veverițele; ne târâm ca șarpele; suntem beţi de 
lumină astrală; ne cufundăm în căminul comun, așa cum se 
întâmpla într-o manieră completă în clipa morţii: dar atunci 
(aici Paracelsus explică misterele celeilalte vieţi), răii, adică 
cei care s-au lăsat dominați de instincte animalice în dauna 
rațiunii umane, se îneacă în oceanul vieții comune cu toate 
neliniștile unei morţi eterne; ceilalți ies la suprafaţă și se bu- 
cură veșnic de bogăţiile acestui aur fluid pe care au reușit să-l 
stăpânească. 

Această identitate a vieții fizice permite voinţelor foarte pu- 
ternice să stăpânească existenţa altora și să-și facă din ei niște 
auxiliari și explică acei curenţi de simpatie, la distanță sau mai 
de aproape, dezvăluind tot secretul medicinii oculte, pentru că 
această medicină are drept principiu marea ipoteză a analogii- 
lor universale și ne învaţă cum trebuie să acționăm asupra cor- 
pului astral pentru a reacționa corpul material vizibil; ea ne mai 
învaţă că esenţa luminii astrale este o dublă mișcare de atracție 
și de proiecție; astfel corpurile umane se atrag și se resping 

unele pe altele, se pot absorbi și răspândi unii în alții, pot face 
schimb; ideile sau fanteziile unuia pot influența asupra formei 
altuia și acționa apoi asupra corpului exterior. 

Așa se produc fenomenele atât de ciudate ale influenței pri- 
virii în timpul sarcinii, iar vecinătatea unor oameni bolnavi 
poate provoca vise urâte; așa respiră sufletul ceva vătămător în 
compania nebunilor și a celor răi. 

Se poate observa că în internate copiii împrumută unii altora 
din fizionomiile lor, fiecare școală are un aer de familie care îi 
este propriu, în școlile de orfelinat conduse de călugărițe, toate 
fetele seamănă între ele, afișând aceeași fizionomie supusă și 
ștearsă care caracterizează educația ascetică. Oamenii devin fru- 
moși în școlile entuziasmului, ale artelor și gloriei. 

Se fac urâţi în închisori și trişti în seminarii și mănăstiri. 

Aici se înţelege că îl vom părăsi pe Paracelsus pentru a aborda 
consecinţele și aplicaţiile ideilor sale care sunt pur și simplu cele 
ale vechilor magi, elemente ale acelei cabale fizice căreia noi îi 
spunem magie. 

Urmând principiile cabalistice formulate de școala lui Paracelsus, 
moartea n-ar fi decât un somn profund și definitiv, care n-ar fi 
imposibil de oprit la început, imprimând o puternică acțiune 
de voință asupra corpului astral care se degajă, chemându-l îna- 
poi printr-un interes puternic sau printr-o afecțiune dominantă. 
Același lucru spunea și lisus când vorbea despre fiica lui Jaire: 
fata aceasta nu e moartă, doarme; și despre Lazăr: prietenul 
nostru a adormit și am să-l trezesc. Pentru a exprima acest sis- 
tem resurecționist într-o manieră care să nu ofenseze pe nimeni, 
adică opiniile adoptate în general, spunem că moartea, când nu 
e vorba de o distrugere sau de o alterare esenţială a organelor, 
este întotdeauna precedată de o letargie mai lungă sau mai scurtă 
(resurecția lui Lazăr, dacă e admisă ca fapt științific, probează 
că ea poate dura patru zile!). 

Să revenim acum la secretul marii opere pe care l-am dat nu- 
mai într-o ebraică nepunctată în Rituel de la haute magie. lată tex- 
tul integral în latină, așa cum se află el la pagina 144 din Sepher 
Jezirah, comentată de alchimistul Abraham (Amsterdam, 1642): 


Semita XXXI 


Vocatur intelligentia perpetua; et quare vocatur ita? Eo quod ducit 
motum solis et lunae juxta constitutionem eorum; utrumque in orbe 
sibi conveniente. 

Rabbi Abraham 
dicit: 

Semita trigesima prima vocatur intelligentia perpetua: et illa so- 
lem et lunam et reluquas stellas et figuras, unum quodque in orbe suo, 
et imperit omnibus creatis juxta dispositionem ad signa et figuras. 


Acest text, se vede, este încă perfect obscur pentru cine nu 
cunoștea valoarea caracteristică a fiecăreia din cele treizeci și 
două de căi. Cele treizeci și două de căi sunt cele zece numere și 
cele douăzeci și două de litere hieroglifice ale Cabalei. A treizeci 
și una se raportează la care reprezintă lampa magică sau lumina 
între coarnele lui Baphomet. Acesta este semnul cabalistic al 
lui od sau al luminii astrale cu cei doi poli și centrul echilibrat. 
Se știe că în limbajul alchimiștilor Soarele semnifică aurul, 
Luna, argintul, celelalte stele sau planete referindu-se la alte 
metale. Să încercăm acum să înțelegem gândirea lui Abraham. 

Focul secret al alchimiștilor era deci electricitatea, aici aflându-se 
jumătate din marele lor arcan; dar ei știu să-i echilibreze forța 
printr-o influență magnetică pe care o concentrează în athanorul 
lor. Așa rezultă din dogmele obscure ale lui Basile Valentin, Bernard 
Trévisan, Henri Khunrath care toți pretind a fi obținut transmuta- 
ţia precum Raymond Lulle, Arnaud de Villeneuve și Nicolas Flamel. 

Lumina universală, atunci când magnetizează lumile, se nu- 
mește lumina astrală, când creează metalele se numește azoth 
sau mercurul înțelepţilor; când dă viață animalelor se numește 
magnetism animal. 

Bruta suportă fatalitățile acestei lumini, omul o poate dirija. 

Inteligența, adaptând semnul la gândire, creează formele și 
imaginile. 

Lumina universală este asemenea imaginației divine și această 
lume care se schimbă neîncetat, rămânând mereu aceeași în 
privinţa legilor de configurare, este visul lui Dumnezeu. 

Omul formulează lumina prin imaginaţia sa; el atrage destulă 
lumină pentru a da forme convenabile gândurilor și viselor sale; 
dacă această lumină îl invadează, dacă judecata lui se îneacă în 
formele pe care le invocă, e nebun. Dar atmosfera fluidă a nebuni- 
lor este o otravă pentru minţile slabe și imaginaţiile exaltate. 

Formele pe care imaginaţia surescitată le produce pentru a 
rătăci judecata sunt la fel de reale ca și amprentele fotografice. 
Nu poţi vedea ceea ce nu există. - Fantomele din vis, și chiar vi- 
sele în stare de veghe sunt deci imagini reale aflate în lumină. 

Există de altfel halucinații contagioase. Dar noi dezbatem 
aici ceva mai mult decât halucinațiile obișnuite. 

Dacă imaginile atrase de creierele bolnave sunt reale, nu le 
pot proiecta în afară, reale, așa cum s-au perceput? 

Aceste imagini, proiectate de organismul nervos al mediului, 
nu pot ele oare afecta organismul celor care, cu sau fără voie, 
intră în simpatie nervoasă cu mediumul? 

Faptele săvârșite de domnul Home dovedesc că este posibil. 

Acum să răspundem celor care cred că văd în aceste fenomene 
manifestări dintr-o altă lume și fapte aparținând necromanției. 

Împrumutăm răspunsul nostru cărții sacre a cabaliștilor și 
doctrina noastră în această privință este aceeași cu a rabinilor 
compilatori ai Zoharului. 

AXIOMA 


Spiritul se înveșmântă ca să coboare și se dezgolește ca să 
urce. 

Într-adevăr: De ce spiritele create au un trup? 

Pentru că trebuie să fie limitate pentru a avea o existenţă po- 
sibilă. Lipsite de trup și devenite prin urmare dezmărginite, 
spiritele create s-ar pierde în infinit și, neputând să se concen- 
treze în vreun loc, ar fi moarte și neputincioase, pretutindeni 
pierduţi în imensitatea lui Dumnezeu. 

Toate spiritele create au deci trup, unele mai subtile, altele mai 
vârtoase, conform mediului în care sunt chemate să trăiască. 

Sufletul unui mort n-ar putea deci trăi în atmosfera celor vii 
așa cum noi n-am putea trăi în pământ sau în apă. 

AT trebui pentru un spirit aerian sau mai degrabă eterat un 
trup ușor, asemenea aparatelor scufundătorilor noștri, pentru 
a putea ajunge până la noi. 

Din cei morţi nu putem vedea decât reflexele pe care ei le aruncă 
în lumina atmosferică, lumina ale cărei amprente noi le invo- 
căm prin simpatia amintirilor noastre. 

Sufletele morților sunt deasupra atmosferei noastre. Aerul nos- 
tru respirabil devine pentru ei pământ. Așa a afirmat Mântuitorul 
în Evanghelie când s-a adresat sufletului unui preafericit: 


„Și peste toate acestea, între noi și voi s-a întărit prăpastie 
mare, ca cei care voiesc să treacă de aici la voi să nu poată, nici 
cei de acolo să treacă la noi.“ (Evanghelia după Luca, 16:26) 


Mâinile pe care le face domnul Home să apară sunt deci aer 
colorat de reflexele pe care le atrage și le proiectează imaginația 


lui bolnavă. 

Ele pot fi atinse și văzute: jumătate iluzie, iar jumătate, forță 
magnetică și nervoasă. 

Explicaţiile ni se par limpezi și precise. 

Să judecăm acum alături de partizanii teoriei aparițiilor din 
altă lume: 

Aceste mâini sunt corpuri reale sau sunt iluzii? 

Dacă sunt corpuri înseamnă că nu sunt spirite. 

Dacă sunt iluziile produse de miraje, fie în noi, fie în afara 
noastră; îmi veți da deci dreptate. 

Acum, o remarcă: 

Toți bolnavii de congestie luminoasă sau de somnambulism 
contagios mor de moarte violentă sau subită. 

lată de ce se atribuia altădată diavolului puterea de a sugruma 
pe vrăjitori. 

Bunul și cinstitul Lavater invoca de obicei pretinsul spirit al 
lui Gablidone. 

A fost asasinat. 

Un limonagiu din Leipsick, Scroepfer, invoca spiritele morților. 

Și-a zburat creierii cu un pistol. 

Se știe care a fost sfârșitul nefericit al lui Cagliostro. 

O nefericire mai mare decât moartea chiar ar putea salva viața 
acestor experimentatori imprudenti. 

Pot deveni idioţi sau nebuni și atunci nu mor dacă sunt su- 
pravegheați cu grijă și împiedicaţi să se sinucidă. 

Bolile magnetice sunt prin ele însele o cale către nebunie și 
provoacă întotdeauna hipertrofia sau atrofia sistemului nervos. 
Ele seamână cu isteria, care nu e decât o varietate a lor, și sunt 
produse fie din excese celibatare, fie din excese de un gen opus. 

Se știe ce raport există între creier și organele însărcinate de 
la natură să săvârșească cea mai nobilă operă, aceea care are 
drept scop reproducerea ființelor. 

Nu poți viola nepedepsit sanctuarul naturii. 

Nimeni nu ridică fără riscul propriei vieți vălul marii Isis. 

Natura este castă și castităţii îi oferă ea cheile vieții. 

A te deda unor iubiri impure înseamnă a te logodi cu moartea. 

Libertatea, care este viața sufletului, nu se conservă decât în 
ordinea naturii. Orice dezordine voită o rănește, un exces pre- 
lungit o ucide. 

Atunci, în loc să te lași ghidat și păzit de rațiune, te abando- 
nezi fatalităților fluxului și refluxului luminii magnetice. 

Or, lumina magnetică devorează fără încetare, pentru că ea 
creează permanent, și pentru a produce continuu trebuie con- 
tinuu să absoarbă. 

De aici vin monomaniile ucigașe și tentaţiile suicidului. 

De aici vine acel spirit de perversitate pe care Edgar Poe l-a 
descris într-o manieră atât de emoţionantă și adevărată și pe 
care domnul de Mirville l-a numit diavol. 

Diavolul este vertijul inteligenței, strivită de șovăielile inimii. 

Este monomania neantului, atracția abisului, independent 
de ce poate fi acesta, urmând hotărârile credinţei catolice, apos- 
tolice și romane, de care nu avem curajul să ne atingem. 

În privința reproducerii semnelor și caracterelor prin acest fluid 
astral pe care l-am numit lumină astrală, a-i nega posibilitatea în- 
seamnă a nu ţine cont de cele mai obișnuite fenomene ale naturii. 

Mirajele din stepele Rusiei, palatele Fetei Morgana, figurile 
imprimate natural în inima pietrelor cărora Gaffarel le spunea 
gamahe, diformitatea monstruoasă a unor copii pricinuită de 
priviri sau de coșmarurile mamelor, toate aceste fenomene și 
multe altele dovedesc că lumina este plină de reflexe și imagini 
pe care le proiectează și le reproduce urmând invocaţiile imagi- 
naţiei, ale amintirii sau ale dorinţei. Halucinaţia nu este întot- 

deauna un vis fără obiect: de îndată ce toată lumea vede un lucru, 
acesta este cu siguranță vizibil; dar dacă lucrul acela e absurd, 

trebuie să conchidem riguros că toată lumea s-a înșelat sau a 
fost halucinată de o aparență reală. 

A spune, de exemplu, că la seratele magnetice ale domnului 
Home mâini reale și vii ies din mese, mâini adevărate pe care 
unii le văd, alții le ating și de care unii se simt numai atinși fără 
să le vadă, a spune că aceste mâini cu adevărat materiale sunt 
mâini de spirite ar însemna să vorbim asemenea copiilor sau 
nebunilor, înseamnă a implica o contradicție în termeni. Dar 
a mărturisi că o aparenţă sau alta se produce înseamnă pur și 
simplu a fi sincer și a râde de batjocura oamenilor de bine chiar 
când aceștia sunt plini de spirit, cum ar fi cutare sau cutare re- 
dactor de jurnale. 

Aceste fenomene ale luminilor care provoacă apariții s-au pro- 
dus frecvent în epocile frământate pentru umanitate. Ele sunt 
fantomele unei lumi cuprinse de febră, isteria unei societăţi 
care se plictisește. Virgiliu ne povestește în frumoase versuri că, 
pe timpul lui Cezar, Roma era plină de spectre; porțile Templului 
din Ierusalim se deschideau singure sub domnia lui Vespasian 
și se auzeau strigăte: „Zeii au plecat!“ Or, când zeii pleacă, vin 
diavolii. Sentimentul religios se transformă în superstiție când 
se pierde credința; sufletele au nevoie să creadă pentru că sunt 
însetate de speranță. Cum se poate pierde credința? Cum se poate 
îndoi știința de infinit și de armonie? Pentru că sanctuarul ab- 
solutului este închis celor mulți. Regatul adevărului, care este 
al lui Dumnezeu, e violentat și cucerit de cei puternici. Există 
o dogmă, există o cheie, există o tradiție sublimă; și dogma, 
cheia, tradiția este înalta magie. În ea se află absolutul științei 
și temeiul etern al legii, paza împotriva nebuniei, a superstiţiei, 
a greșelii, edenul inteligenţei, repausul inimii, liniștea sufle- 
tului. Nu spunem toate acestea pentru a-i convinge pe cei care 
râd, ci numai pentru a-i avertiza pe cei care caută. Curaj și spe- 
ranță pentru ei; vor găsi cu siguranță, pentru că și noi am găsit. 

Dogma magică nu este cea a mediumurilor. Mediumurile 
care dogmatizează nu pot să ne înveţe decât anarhia, pentru că 
inspiraţia lor rezultă dintr-o exaltare dezordonată. Prezic întot- 
deauna dezastre, neagă autoritatea ierarhică și pozează în su- 
verani pontifi ca Vintras. Inițiatul, dimpotrivă, respectă ordinea, 
se închină în faţa credincioșilor sinceri, iubește toate semnele 
veșniciei în credință și a mântuirii prin caritate care e disciplină 
și ascultare. Am citit de curând o carte publicată sub influența 
vertijului astral și magnetic și am fost șocați de tendințele anar- 
hice de care, sub aparenţa de bunăvoință și religie, era plină. 
Pe pagina de gardă a acestei cărţi se poate vedea signatura doc- 
trinei pe care o predica. În locul crucii creștine, simbolul alian- 
tei, al ordinii, al armoniei, se vede un butuc de viță viguros, cu 
vițele răsucite în spirale: imaginea halucinării și a beției. 

Primele idei emise de această carte sunt o culme a absurdului. 
Sufletele morților, ne spune ea, sunt pretutindeni și nimic nu le 
obstaculează. Iată infinitul populat de zei care intră unii în alții. 
Sufletele pot și vor să comunice cu noi prin intermediul meselor, al 
pălăriilor. Cartea nu conține astfel nicio învățătură regulată, niciun 
sacerdoțiu, nicio biserică, se afla în ea delirul erijat în amvon al ade- 
vărului, oracole scriind pentru salvarea lumii cuvântul lui 
Cambronne, oameni mari care-și tulbură seninătatea destinelor 
eterne pentru a face să danseze mobilele și a se întreține în conver- 
sații asemănătoare celor atribuite lui Beroald de Verville. Totul e 
jalnic și, totuși, în America se răspândesc ca o ciumă intelectuală. 
Tânăra Americă bate câmpii, are febră, îi cresc probabil dinţii. Dar 
Franța! Franța înghițind aceste nebunii! Nu, nu este posibil! 
Refuzând doctrinele, omul serios trebuie să observe fenomenele, să 
rămână calm în mijlocul agitației tuturor fanatismelor, pentru că 
incredulitatea are și ea fanatismul ei și să judece după ce a cercetat. 

A-ți păstra rațiunea în mijlocul nebunilor, credința în mijlocul 
superstițiilor, demnitatea în mijlocul celor fără caracter și 

independența între oile lui Panurge sunt miracolele cele mai 
rare, cele mai frumoase și cel mai greu de săvârșit. 


IV. FANTOMELE FLUIDE ȘI MISTERELE LOR 


Cei vechi le dădeau cele mai diverse nume. Larve, lemuri, 
insecte. Acestora le plăcea aburul sângelui vărsat și se fereau de 
ascuțișul sabiei. 

Teurgia le invoca și Cabala le cunoștea sub numele de spirite 
elementare. 

Ele erau coagulări fluide care puteau fi distruse prin divizare. 

Erau un fel de miraje însuflețite, emanații imperfecte ale 
vieții umane: tradițiile magiei negre le pun pe seama celiba- 
tului lui Adam. Paracelsus ne spune că aburul sângelui feme- 
ilor isterice populează aerul fantomelor; aceste idei sunt atât 
de vechi, încât le găsim urmele în Hesiod care interzicea în 
mod expres uscarea în fața focului a unor veșminte pătate de 
orice fel de poluție. 

Persoanele obsedate de fantome sunt de obicei exaltate deun 
celibat prea riguros sau slăbite de excesele destrăbălării. 

Fantomele fluide sunt avortonii luminii vitale; ele sunt me- 
diatorii plastici fără corp și fără spirit, născute din excesele spi- 
ritului și dereglările trupului. 

Acești mediatori rătăcitori pot fi atrași de anumiți bolnavi 
cărora le sunt fatal simpatici, împrumutându-le pe seama lor o 
existență factice mai mult sau mai puțin durabilă. Ele servesc 
de instrumente suplimentare voințelor instinctive ale acestor 

bolnavi, niciodată pentru a-i vindeca, ci pentru a-i rătăci și a-i 
halucina și mai mult. 

Dacă embrionii umani au proprietatea de a lua formele pe 
care le dau imaginația mamelor, embrionii fluizi rătăcitori 

trebuie să fie de o uluitoare varietate, transformându-se cu o 
mare ușurință. Tendinţa lor de a-și oferi un trup pentru a atrage 
un suflet condensează și asimilează natural moleculele corpu- 
rilor care plutesc în atmosferă. 

Astfel, coagulând aburul sângelui, ei refac sângele, acel sânge 
pe care maniacii îl văd curgând pe tablouri sau pe statui. Dar ei 
nu sunt singurii care-l văd. Vintras și Rose Tamisier nu sunt niște 
impostori, nici oameni atinși de orbul găinilor, sângele curge 
realmente; medicii îl examinează, îl analizează, este sânge, ade- 
vărat sânge uman: de unde provine? Poate el să se creeze spontan 
în atmosferă? Poate el în mod natural țâșni dintr-o marmură, 
dintr-o pânză de pictor sau dintr-o statuie? Nu, fără îndoială: 
sângele acesta a circulat prin vene, apoi s-a vărsat, s-a evaporat, 
s-a uscat și serumul a devenit abur, globulele— praf impalpabil, 
totul a plutit și s-a ridicat în atmosferă, apoi a fost atras în curen- 
tul unui electromagnetism specific. Serumul a redevenit lichid, 
a reluat și a îmbibat din nou globulele pe care lumina astrală le-a 
colorat și sângele a început să curgă. 

Fotografiile dovedesc că imaginile sunt modificări reale ale 
luminii. Or, exista o fotografie accidentală și întâmplătoare care 
operează, după mirajele rătăcitoare, în atmosferă, impresii du- 
rabile pe frunzele copacilor, în lemn și în inima pietrelor: astfel, 
se formează acele figuri naturale cărora Gaffarel le-a consacrat 
mai multe pagini în cartea sa Curiosites inutiles; el atribuie o vir- 
tute ocultă pietrelor și le numește gamahe, așa se conturează acele 
scriituri și desene care-i uimesc atât de mult pe observatorii fe- 
nomenelor fluide. 

Acestea sunt fotografii astrale conturate de imaginația me- 
diumurilor cu sau fără concursul larvelor fluide. 

Existența acestor larve ne-a fost demonstrată într-o manieră 
peremptorie de o experienţă destul de curioasă. Mai multe per- 
soane, pentru a pune la încercare puterea americanului Home, 

l-au rugat să invoce rude despre care bănuiau că muriseră, dar 
care de fapt nu existaseră niciodată. Spectrele s-au prezentat la 
apel și toate fenomenele care urmau în mod obișnuit după in- 
vocaţii s-au manifestat din plin. 

Această experiență poate singură convinge de supărătoarea 
credulitate și de greșeala categorică a celor care cred în interven- 
ţia spiritelor în aceste fenomene ciudate. Pentru ca morții să se 
mai întoarcă, trebuie înainte de toate ca ei să fi existat, iar de- 
monii nu se lasă ei atât de ușor înșelați de mistificările noastre. 

Asemenea oricărui catolic, noi credem în existența spiritului 
întunericului; dar noi mai știm că puterea divină i-a dat întu- 
nericul drept închisoare veșnică și că Mântuitorul l-a văzut că- 
zând din cer ca un trăsnet. Dacă demonii ne ispitesc, o fac cu 
complicitatea voită a patimilor noastre păcătoase, căci nu le este 
permis să înfrunte Împărăţia lui Dumnezeu și să tulbure prin 
manifestări neghioabe și inutile ordinea eternă a naturii. 

Caracterele și semnăturile diavolești care se produc pe seama 
mediumului nu sunt evident dovada unui pact tacit sau cate- 
goric între acești bolnavi și spiritele adâncurilor. Semnele au 
servit dintotdeauna pentru exprimarea vertijului astral și au 
rămas în starea de miraj în reflexele luminii deturnate. Natura 
își are și ea reminiscențele ei și ne trimite aceleași semne pri- 
vind aceleași idei. Nu e nimic supranatural în toate acestea, 
nici infernal. 

„Cum aţi vrea să accept“, ne spunea preotul Charvoz, primul 
vicar al lui Vintras, „că Satan ar fi îndrăznit să-și imprime hi- 
doasele lui stigmate pe ostia consacrată și devenită chipul lui 
lisus Hristos?“ - Am declarat imediat că și nouă ne era imposibil 
să ne pronunțăm în vâltoarea unei asemenea blasfemii; și, to- 
tuși, așa cum am mai demonstrat în foiletoanele din Estafette, 
semnele imprimate cu caractere însângerate în ostiile lui Vintras, 

sfințite de Charvoz, erau cele care în magia neagră sunt absolut 
recunoscute drept signaturi ale diavolului. 

Scriiturile astrale sunt adesea ridicole sau obscene. Pretinsele 
spirite întrebate asupra celor mai grave mistere ale naturii răs- 
pund adesea printr-un cuvânt grosolan devenit, se spune, eroic, 
în gura soldățească a lui Cambronne. Desenele trasate de cre- 
ioanele lăsate de capul lor reproduc adesea priapice informe pe 
care palidul derbedeu, ca să ne folosim de expresia pitorescă a 
lui August Barbier, le desenează fluierând pe zidurile Parisului, 
o nouă dovadă a ceea ce am afirmat, că spiritul nu prezidează 
în niciun fel acele manifestări și că ar fi absolut absurd mai ales 
să recunoaștem intervenţia spiritelor degajate de materie. 

lezuitul Paul Saufidius, care scrie despre moravuri și tradiții 
la japonezi, povestește o anecdotă interesantă. Un grup de pele- 
rini japonezi, traversând într-o zi un deșert, văzu înaintând spre 
el și călcând în același pas o ceată de spectre al cărei număr era 
egal cu acela al grupului. Spectrele diforme mai întâi și asemă- 
nătoare cu larvele, luau, apropiindu-se, forma trupului uman. 

Curând se întâlniră și se amestecară printre ei, lunecând ușor 
printre rânduri: atunci japonezii se văzură toți dublaţi, fiecare 
fantomă devenind imaginea perfectă, ca un miraj, a fiecărui 
pelerin. Îngroziţi, japonezii se prosternară, iar bonzul care-i 
conducea începu să se roage pentru ei cu mari zvârcoliri și ți- 
pete. Când pelerinii se ridicară, fantomele dispăruseră și grupul 
de credincioși putu să-și continue drumul. Acest fenomen, de 
care nu ne îndoim, evocându-l, prezintă dublul caracter al unui 
miraj și al unei proiecții bruște a larvelor astrale, ocazionate de 
căldura și epuizarea fanatică a pelerinilor. 

Doctorul Brierre de Boismont, în curiosul lui Traité des hallu- 
cinations, povestește că un om cu o minte bine chibzuită care nu 
avusese niciodată în viaţa lui viziuni fu chinuit într-o dimineață 
de un coșmar dintre cele mai înfricoșătoare. Vedea în odaia lui 

o maimuță monstruoasă, la care nu te puteai uita, clănțănind 
din dinți și dedându-se la cele mai îngrozitoare contorsiuni. Se 
trezi brusc, afară era de mult ziuă, sări din pat și rămase înfri- 
coșat văzând în realitate monstruosul animal din vis. Maimuța 
era acolo semănând perfect cu cea din vis, la fel de absurdă, la 
fel de terifiantă, făcând aceleași strâmbături. Nu-i venea să-și 
creadă ochilor. Rămase preț de o jumătate de oră nemișcat, cer- 
cetând misteriosul fenomen și întrebându-se dacă avea friguri 
galbene sau înnebunise. Se apropie, în sfârșit, de animalul fan- 
tastic vrând să-l atingă, dar acesta dispăru. 

Cornelius Gemma în Histoire critique universelle povestește că 
în anul 454, în insula Candie, fantoma lui Moise apăru evreilor 
la malul mării; avea în frunte coarnele lui luminoase, în mână 
varga lui de trăsnet, și-i invită să-l urmeze arătându-le la ori- 
zont cu degetul Pământul Făgăduit. Noutatea acestei minuni 
se răspândi rapid și o mulțime de israeliți se repeziră spre mal. 
Toţi văzură sau pretindeau că văzuseră minunata apariție: erau 
cam la vreo douăzeci de mii, ne spune cronicarul, pe care-l bă- 
nuim că exagerează puțin. Imediat capetele li se înfierbântară 
și imaginațţiile se exaltară: credeau într-un miracol mai uluitor 
decât acela al trecerii Mării Roșii. Formară o coloană strânsă și 
se îndreptară spre mare: îl vedeau pe Moise mergând pe ape. Fu 
un dezastru înfricoșător: aproape toată această mulțime se înecă 
și halucinaţia nu dispăru decât cu prețul unui mare număr de 
vieți al acestor nefericiți vizionari. 

Gândirea umană creează ceea ce-și imaginează - fantomele 
superstițiilor proiectează diformitatea lor reală în lumina as- 
trală - și trăiește din terorile pe care singură și le creează. 
Uriașul negru care-și întinde aripile din Orient în Occident pen- 
tru a ascunde lumii lumina, monstrul care devorează sufletele, 
înfricoșătoarea divinitate a ignoranței și a spaimei, diavolul, 
într-un cuvânt, este încă pentru o imensă mulțime de copii de 

toate vârstele o teribilă realitate. În Dogme et Rituel de la haute 
magie noi l-am reprezentat ca pe umbra lui Dumnezeu și zicând 
acestea tot am ascuns pe jumătate gândul: Dumnezeu este o 
lumină fără umbră. Diavolul nu este decât umbra fantomei lui 


Dumnezeu! 

Fantoma lui Dumnezeu! Acest ultim idol al pământului, spec- 
trul antropomorfic care se ascunde cu viclenie; personificarea 
finită a infinitului; invizibilul pe care nu-l poţi vedea fără să 
mori; să mori cel puţin ca rațiune și inteligență, deoarece ca să 
poți vedea invizibilul, trebuie să fii nebun; fantoma celui care 
n-are trup, forma confuză a acelui care este fără formă și fără 
limită: iată ce adoră cea mai mare parte a credincioșilor. Cel care 
este esenţial, pur spiritual, fără să fie nici ființă absolută, nici 
ființă abstractă, nici o colecție de ființe, infinitul intelectual 
într-un cuvânt, este atât de greu de imaginat! Astfel orice ima- 
ginație în privinţa lui este idolatrie. Trebuie doar să credem și 
să ne închinăm lui. Spiritul nostru trebuie să tacă în fața lui și 
numai inima are dreptul să-i dea un nume: Tatăl Nostru! 


Cartea a Il-a 


MISTERELE MAGICE 


I. TEORIA VOINŢEI 


Viața umană și greutăţile ei nenumărate au drept scop, în 


ordinea înțelepciunii eterne, educarea voinței omului. 

Demnitatea omului constă în a face ceea ce vrea și să vrea 
binele, conform științei adevărului. 

Binele conform adevărului este dreptatea. 

Dreptatea este practica rațiunii. 

Rațiunea este verbul realității. 

Realitatea este știința adevărului. 

Adevărul este ideea identică ființei. 

Omul ajunge la ideea absolută a ființei pe două căi, experi- 
ența și ipoteza; este improbabilă sau absurdă când e respinsă de 
această învățătură. 

Experiența este știința, ipoteza este credința. 

Adevărata știință admite în mod necesar credinţa; adevărata 
credinţă se bizuie în mod necesar pe știință. 

Pascal blasfemia împotriva științei când zicea că, prin rați- 
une, omul nu poate ajunge la cunoașterea niciunui adevăr. 

Iată de ce Pascal a murit nebun. 

Nici Voltaire n-a blasfemiat mai puţin împotriva științei când 
a declarat absurdă orice ipoteză a credinţei și nu admitea drept 
regulă a rațiunii decât mărturia simțurilor. 

lată de ce ultimul cuvânt al lui Voltaire a fost această contra- 
dictorie formulă: 


Dumnezeu și libertatea. 


Dumnezeu, adică un stăpân suprem, care exclude orice idee 
de libertate, așa cum o înțelegea școala lui Voltaire. 

Cuvântul „Dumnezeu“ exprimă personificarea supremă a le- 
gii și, în consecinţă, a datoriei; și, dacă prin cuvântul „liber- 
tate“, vrem să înțelegem dreptul de a ne face datoria, ne putem 
lua ca deviză, la rândul nostru, și să repetăm fără să ne contra- 
zicem și fără să comitem vreo greșeală: 


Dumnezeu și Libertatea. 


Cum nu există libertate pentru om decât în ordinea care re- 
zultă din adevăr și din bine, se poate spune că dobândirea liber- 
tății este cea mai importantă muncă a sufletului uman. Omul, 
eliberându-se de patimile cele rele și de servitutea lor, se creează 
într-un fel pe sine însuși a doua oară. Natura l-a făcut viu și su- 
ferind, el se poate face fericit și nemuritor: astfel, devine repre- 
zentantul divinității pe Pământ, putând să-și exercite relativa 
lui atotputernicie. 


AXIOMA | 
Nimic nu rezistă voinței omului care știe adevărul și vrea binele. 

AXIOMA II 
A vrea răul înseamnă a vrea moartea. O voință pervertită este 
începutul sinuciderii. 
AXIOMA III 
A vrea binele cu violență înseamnă a vrea răul: violența pro- 
duce dezordine și dezordinea produce răul. 
AXIOMA IV 
Poţi și trebuie să accepţi răul ca pe un instrument al binelui; 
dar nu trebuie să-l vrei și nici să-l faci niciodată; altfel distrugi 
cu o mână ceea ce construiești cu cealaltă. Buna-credinţă nu 
justifică niciodată relele mijloace; ea le corectează când îi sunt 
aplicate și le condamnă când le descoperă. 
AXIOMA V 
Pentru a avea dreptul să posezi mereu trebuie să vrei cu în- 
delungată răbdare. 


AXIOMA VI 


A-ţi petrece viața dorind imposibilul înseamnă a abdica de la 
viaţă și a accepta veșnicia morţii. 

AXIOMA VII 
Cu cât voinţa învinge mai multe obstacole, cu atât este mai 
puternică. lată de ce Hristos a glorificat sărăcia și durerea. 
AXIOMA VIII 
Când voința este destinată absurdului ea este refuzată de eterna 
rațiune. 
AXIOMA IX 
Voința omului drept este chiar voința lui Dumnezeu și legea 
naturii. 
AXIOMA X 
Prin voință vede inteligența. Dacă voința este sănătoasă, ve- 
derea este justă. Dumnezeu a spus: Să se facă lumină! Și lumină 
s-a făcut; voinţa spune: Lumea să fie cum vreau eu s-o văd! Și 
inteligența vede cum dorește voința. Aceasta este semnificația 
sintagmei Amin care confirmă actele de credinţă. 


AXIOMA XI 


Când creezi fantome aduci pe lume vampiri și va trebui să-i 
hrănești pe acești copii ai unui coșmar voluntar cu sângele 

propriu, cu viața, cu inteligența și rațiunea ta, fără să-i saturi 
niciodată. 
AXIOMA XII 
A afirma și a vrea ceea ce trebuie să fie înseamnă a crea; a 
afirma și a vrea ceea ce nu trebuie să fie înseamnă a distruge. 
AXIOMA XIII 
Lumina este un foc electric pus de natură în serviciul voinței: 
ea îi luminează pe cei care știu s-o folosească și-i arde pe cei care 
abuzează de ea. 


AXIOMA XIV 


Imperiul lumii este imperiul luminii. 


AXIOMA XV 
Marile inteligente a căror voinţă nu se echilibrează seamănă 
cometelor care sunt sori avortaţi. 
AXIOMA XVI 


A nu face nimic e la fel de nefast ca a face rău, dar mai laș. 
Cel mai de neiertat dintre păcatele mortale este inerția. 

AXIOMA XVII 


A suferi înseamnă a munci. O mare suferință îndurată este 
un progres desăvârșit. Cei care suferă mult trăiesc mai mult de- 
cât cei care nu suferă. 


AXIOMA XVIII 


Moartea voluntară din devotament nu este sinucidere, ci apo- 
teoza voinţei. 


AXIOMA XIX 


Frica nu este decât lenea voinţei, iată de ce opinia publică îi 
condamnă pe lași. 


AXIOMA XX 


Când nu te vei mai teme de leu, leul se va teme de tine. Spune 
durerii: vreau să fii o plăcere și ea va deveni o plăcere și mai mult 
decât o plăcere, o fericire. 


AXIOMA XXI 


Un lanţ de fier este mai ușor de rupt decât un lanț de flori. 

AXIOMA XXII 


Înainte de a spune despre un om că e fericit sau nefericit află 
ce a făcut din el direcția voinței sale: Tiberius murea în fiecare 
zi la Capri, în timp ce lisus își dovedea nemurirea și divinitatea 
urcând Calvarul și îndurând crucea. 


II. PUTEREA CUVÂNTULUI 


Verbul creează formele, iar formele la rândul lor acționează 
asupra verbului pentru a-l modifica și a-l desăvârși. 

Orice cuvânt adevărat este începutul unui act de dreptate. 

Ne întrebăm dacă omul poate fi uneori obligatoriu împins spre 
rău. Da, când judecă fals și, în consecință, verbul lui e nedrept. 

Dar el este responsabil de judecata falsă ca și de actul de răutate. 

Ceea ce falsifică judecata sunt vanitățile nedrepte ale 
egoismului. 

Verbul nedrept, neputând să se realizeze prin creaţie, se re- 
alizează prin destrucție. El trebuia să ucidă sau să moară. 

Dacă ar rămâne inactiv, ar deveni cea mai teribilă dintre toate 
dezordinile, o blasfemie durabilă împotriva adevărului. 

Acesta este cuvântul călduț despre care Hristos a spus că va 
da socoteală la judecata universală. O glumă, o farsă care pro- 
voacă râsul nu este decât un cuvânt călduţ. 

Frumusețea cuvântului este splendoarea adevărului. Un cu- 
vânt adevărat este întotdeauna frumos, un cuvânt frumos este 
întotdeauna adevărat. 

Iată de ce operele de artă sunt întotdeauna sfinte când sunt 
frumoase. 

Ce mă interesează că Anacreon o cânta pe Batylle, dacă în 
versurile sale aud notele divinei armonii care este imnul etern 

al frumuseţii? Poezia e pură ca soarele: ea își întinde vălul de 
lumină peste greșelile umanităţii. Vai de cel care vrea să ridice 
vălul pentru a zări urâțenia! t 

Conciliul de la Trento spune că este permis persoanelor înțe- 
lepte și prudente să citească operele celor vechi, chiar pe cele 
obscene, tocmai pentru frumusețea formei. 

O statuie a lui Nero sau Heliogabal, sculptată ca operele lui 
Phidias, n-ar fi o operă absolut frumoasă și bună? Și cel care ar 
dori s-o spargă pentru că ea reprezintă un monstru n-ar merita 
batjocura lumii întregi? 

Statuile scandaloase sunt numai cele prost făcute: și Venus 
din Milo ar fi profanată dacă ar fi expusă alături de Fecioară în 
anumite biserici. 

Răul se învață din cărțile de morală prost scrise, mult mai 
mult decât din poeziile lui Catul sau din ingenioasele alegorii 
ale lui Apuleius. 

Nu există cărți rele decât cele prost gândite sau rău alcătuite. 

Orice verb al frumuseții este verbul adevărului, lumina for- 
mulată în cuvânt. 

Dar celei mai strălucitoare lumini pentru a se produce și a 
deveni vizibilă îi trebuie o umbră; și cuvântul creator, pentru a 
deveni eficace, are nevoie de contradicții. Trebuie să suporte 
proba negaţiei, a sarcasmului, apoi pe cea mult mai crudă a in- 
diferenței și a uitării. „Trebuie, spunea Stăpânul, ca sămânța 
să cadă într-un pământ putred pentru a încolți. “ 

Verbul care afirmă și cuvântul care neagă trebuie să intre în 
comuniune și din uniunea lor se va naște adevărul practic, cu- 
vântul real și progresiv. Nevoia trebuie să-i constrângă pe trudi- 

tori să aleagă drept piatră unghiulară pe cea care a fost refuzată 
și ignorată. Contradicția nu-l va descuraja niciodată pe omul de 
inițiativă. Plugului îi trebuie un pământ și pământul îi rezistă 
pentru că el îl ară. Se apără ca orice fecioară, concepe și naște 

greu ca orice mamă. Voi, deci, care doriți să răsădiți o plantă 
nouă în câmpul inteligenței, înțelegeți și respectați rezistențele 
pudibonde ale experienței mărginite și ale rațiunii întârziate. 

Când un cuvânt nou se naște în lume, îi trebuie legături și 
scutece, geniul îl naște, dar experiența îl hrănește. Să nu credeți 
că va fi părăsit și va fi lăsat să moară; uitarea este pentru el un 
repaos favorabil, iar contradicţiile îi sunt cultura. Când un soare 
se aprinde în spaţii, el creează sau atrage lumile. O singură stea 
fixă de lumină promite spațiului un univers. 

Toată magia este un cuvânt și acest cuvânt pronunțat caba- 
listic e mai puternic decât toate puterile cerului, ale pământu- 
lui și ale infernului. Cu numele lui Jod he vah he se comandă 
naturii: regatele sunt cucerite în numele lui Adonai și forțele 
oculte care compun imperiul lui Hermes se supun toate celui 
care știe să pronunţe, urmând știința numerelor incomunica- 
bile ale lui Agla. 

Pentru a pronunța conform științei marile cuvinte ale 
Cabalei, trebuie pronunțate cu toată înțelegerea, cu o voință pe 
care nimeni nu o poate învinge, cu o acțiune pe care nimeni n-o 
poate respinge. În magie, a spune înseamnă a face; verbul în- 
cepe cu litere și se termină cu acte. Nu vrei realmente un lucru 
decât atunci când îl vrei din toată inima și ești gata să renunti 
pentru el la toate afecțiunile tale cele mai scumpe, și gata, cu 
toate forțele, să-ți expui sănătatea, averea, viața. 

Credinţa se constituie și se probează numai printr-un devo- 
tament absolut. Omul înarmat cu o asemenea credință poate 
muta munții. 

Dușmanul fatal al sufletelor noastre este lenea, inerția are o 
beție care ne adoarme; dar somnul inerției este descompunere 
și moarte. Virtuţile sufletului uman sunt ca valurile oceanului: 
le trebuie, pentru a se păstra sarea și amărăciunea lacrimilor, 
le trebuie zbuciumul cerului și vârtejul furtunilor. 

Când, în loc să mergem pe drumul progresului, ne lăsăm pur- 
taţi, dormim de fapt în brațele morții; nouă ne spune El, ca pa- 
raliticului din Evanghelie: ia-ţi patul tău și umblă! Nouă ne revine 
sarcina de a lua moartea și de o arunca în viață. 

Urmând magnifica și teribila expresie a Sfântului Ioan, Infernul 
este un foc care doarme. O viață fără activitate și fără progres 
este ca sulful stagnant; stagnum ignis et sulphuris. 

Viaţa care doarme este analoagă cuvântului călduț și pentru 
el oamenii vor da socoteală la judecata din urmă. 

Inteligența vorbește și materia se agită; ea nu se va odihni 
decât după ce va lua forma pe care i-o va da cuvântul. Vedeți 
verbul creștin punând lumea de nouăsprezece secole la muncă! 
Ce luptă de uriași! Câte greșeli încercate și respinse! Cât crești- 
nism decepționat și iritat în esența protestantismului, din se- 
colul al XVI-lea până în secolul al XVII-lea! Egoismuluman, disperat 
de înfrângerile sale, a asmuțit rând pe rând toate stupiditățile. 
L-au îmbrăcat pe salvatorul lumii în zdrenţe și cu toată derizoria 
purpură: după lisus inchizitorul l-au făcut pe lisus revoluționa- 
rul. Măsuraţi dacă puteți câte lacrimi și cât sânge a curs, îndrăz- 
niți să vă imaginați cât se va mai vărsa de acum încolo înainte 
de a ajunge la domnia mesianică a Omului Dumnezeu, care 
supune în același timp toate patimile puterilor și toate puterile 
dreptăţii! 

Adveniat regnum Tuum! lată ce repetă sute de milioane de voci 
seara și dimineața, pe toată întinderea pământului, de mai bine 
de nouăsprezece secole, în timp ce israeliții îl așteaptă pe Mesia. 
El a vorbit, el va veni ca să moară și a promis că va reveni ca să 
trăiască. 

Cerul este armonia sentimentelor generoase. 

Infernul este conflictul instinctelor lașe. 

Când umanitatea, după multe experiențe sângeroase și du- 
reroase, va înțelege bine acest dublu adevăr, ea va abjura infernul 

egoismului pentru a intra în cerul devotamentului și al carității 
creștine. 

Lira lui Orfeu a civilizat Grecia sălbatică, iar lira lui Amphion 
a construit misterioasa Tebă. Pentru că armonia este adevărul. 
Natura întreagă este armonie, dar Evanghelia nu este o liră: ea 
este cartea principiilor eterne care trebuie să regleze și care vor 
regla toate lirele și toate armoniile vii ale universului ; 

g Atât timp cât lumea nu va înțelege aceste trei cuvinte: ade- 
văr; rațiune, dreptate și pe acestea: datorie, ierarhie, societate 
deviza revoluționară libertate, egalitate, fraternitate nu va fi 
decât o triplă minciună. 


III. INFLUENȚELE MISTERIOASE 


f Nu există cale de mijloc. Orice om este bun sau rău. Indiferentii 
călduții nu sunt buni, sunt deci răi și cei mai răi dintre toți răi, 
pentru că sunt imbecili și lași. Lupta vieții seamănă cu un tz 
boi civil, cei care rămân neutri trădează ambele părti și renunță 
la dreptul de a fi socotiți printre copiii patriei. pi i 

Noi respirăm toți viața celorlalți și le insuflăm într-un fel o 
parte din existența noastră. Oamenii inteligenți și buni sunt 
pe seama lor înșiși medicii umanității, oamenii proști și răi sunt 
otrăvitorii publici. of 

Sunt persoane în apropierea cărora te simți mai bine; iată pe 
această tânără doamnă de lume, vorbește, râde, împodobită ase- 
menea tuturor celorlalte, de ce ţi se pare că în ea totul e bun și 
perfect? Nimic mai natural decât distincția ei, nimic mai deschis 
și mai nobil abandon decât vorbăria ei. În preajma ei, totul se 
simte mai în largul său, în afara resentimentelor care sunt im- 
posibile lângă ea. Ea găsește inimile, le leagă și le înalță, ea nu 
îmbată, farmecă. Ceea ce transmite persoana ei pare o anaye 

mai plăcută decât virtutea însăși; e mai grațioasă decât graţia, 
gesturile ei sunt lejere și inimitabile ca muzica și versurile cele 
mai frumoase. Despre o fermecătoare mondenă, prea bună pri- 
etenă pentru a-i fi rivală, a spus după un bal: „Mi s-a părut că 
văd sfânta Biblie alintându-se.“ lată, dimpotrivă, o altă femeie, 
afectând devoțiunea cea mai rigidă, scandalizându-se că-i aude 
pe îngeri cântând, dar vorba ei este răutăcioasă, privirea distantă 
și disprețuitoare; când vorbește despre virtute te face să iubești 
viciul. Dumnezeu este pentru ea un soț gelos în privința căruia 
îsi face un mare merit de a nu-l înșela; maximele ei sunt dezo- 
lante, acțiunile mai mult zadarnice decât caritabile și a-i putea 
zice văzând-o la biserică: l-am văzut pe diavol rugându-se lui 
Dumnezeu. 

Când te desparţi de cea dintâi, te simți plin de iubire pentru 
tot ceea ce este frumos, pentru tot ceea ce este bun și generos. 
Eşti fericit de a-i fi spus tot ceea ce ea ţi-a inspirat bun și de a fi 
fost aprobat de ea. Îţi zici că viața e bună pentru că Dumnezeu 
a creat asemenea suflete, ești plin de curaj și de speranță. Cealaltă 
te lasă vlăguit, năpăstuit sau poate, chiar mai râu, ațâțat să faci 
ceva rău, să te îndoiești de onoare, de pietate, de datorie; alături 
de ea nu scapi de plictis decât pe ușa relelor dorinți. Ai bârfit ca 
să-i faci plăcere, te-ai micșorat ca să-i flatezi orgoliul și ai rămas 
nemulțumit de ea și de tine însuți. 

Sentimentul viu și sigur al acestor influențe este propriu 
spiritelor drepte și conștiințelor delicate și este cu siguranță 
ceea ce vechii scriitori asceți numeau harul discernământului 
spiritelor. 

Voi sunteți niște cruzi consolatori, zicea Iov pretinșilor lui pri- 
eteni, într-adevăr, ființele vicioase întristează întotdeauna în 
loc să consoleze. Au un tact prodigios de a găsi și a alege cele mai 
deznădăjduitoare banalități. Cum, plângeți o afecțiune distrusă? 
Cât sunteți de naivi! Își bătea joc de dumneata, nu te iubea. 

Mărturisești cu durere că băiatul tău e șchiop și ți se va atrage 
delicat atenţia că e cocoșat. Tușește, ești neliniștit, și prietenul 
te imploră să ai grijă că s-ar putea să fie tuberculoză. Soția ta e 
bolnavă de mult timp, consolează-te, va muri, ţi se spune. 

Speră și muncește, iată ce ne spune cerul prin vocea tuturor 
sufletelor bune; fii disperat și mori, iată ce ne strigă infernul 
prin toate vorbele lui, prin toate mișcările, prin toate prieteniile 
chiar și toate mângăâierile ființelor imperfecte și degradate. 

Oricare ar fi reputația unei persoane și oricare ar fi mărturi- 
ile de prietenie pe care vi le dă, dacă, despărțindu-te de el, te vei 
simți mai puțin prieten al binelui și mai puțin puternic, atunci 
ea este periculoasă; evit-o. 

Dublul nostru magnetism produce în noi două feluri de sim- 
patii. Avem nevoie rând pe rând să absorbim și să iradiem. Inima 
noastră iubește contrastele și sunt puține femei care au iubit 
două genii succesiv. 

Ne odihnim protejați de oboseala de a admira, aceasta este 
legea echilibrului; dar și naturile sublime se surprind uneori 
prinse de capricii vulgare. Omul, a spus abatele Gerbert, este um- 
bra unui Dumnezeu în corpul unui animal: prietenii îngerului 
sălășluiesc la un loc cu plăcerile animalului. Îngerul ne atrage, 
dar dacă nu suntem atenţi la el, animalul ne va stăpâni; și ne 
va stăpâni fatal chiar când e vorba de prostii, adică de satisfacţii 
ale unei vieţi care hrănește moartea, adică în limbajul anima- 
lelor, viața reală. În religie, Evanghelia este un ghid sigur, nu 
tot așa se întâmplă în afaceri și mulți oameni, când e vorba de 
a regla succesiunea temporală a lui lisus Hristos, se înțeleg mai 
degrabă cu Iuda Iscariotul decât cu Sfântul Petru. 

Probitatea este admirată, a spus Juvenal, și lăsată să se per- 
pelească singură. Dacă un om celebru, de exemplu, n-ar fi cer- 
şit scandalos pe lângă cei bogați, s-ar fi gândit vreodată cineva 
să-i înzestreze bătrâna muză? l-ar fi căzut din cer o moștenire? 

Virtutea ne stârnește admirația, punga noastră nu-i datorează 
nimic, marea doamnă e destul de bogată și fără noi. Ne place 
mai mult să dăm viciului, el e atât de sărac! 

Nu-mi plac cerșetorii și nu dăruiesc decât unor bieți sfioși, 
spunea într-o zi un om de spirit. 

- Dar ce le dați, dacă nu-i cunoaşteţi? 

- Le dăruiesc admiraţia și stima mea, și pentru asta nu-i ne- 
voie să-i cunosc. 

- De ce ai nevoie de atâţia bani, a fost întrebat un altul, nu 
ai copii, nu ai greutăți? Îi am pe săracii mei sfioși cărora nu mă 
pot împiedica să nu le dau. Arătați-mi-i și mie, am să le dau și 
eu tot atât. è 

- O! pe unii dintre ei îi cunoaşteţi deja. Am șapte care ma- 
nâncă enorm și un al optulea care mănâncă mai mult decât toți 
ceilalți şapte la un loc; cei şapte sunt cele şapte păcate capitale; 
al optulea este jocul. 

- Domnule, dă-mi și mie cinci franci, mor de foame. 

- Imbecilule, mori de foame și vrei să te încurajez pe un ase- 
menea drum! Mori de foame și mai ai și nerușinarea s-o mărtu- 
riseşti! Vrei să mă faci complicele incapacității tale, hrănitorul 
sinuciderii tale! Vrei o primă pentru mizerie? Drept cine mă iei? 
Sunt oare o canalie de talia ta? 

- Prietene, am nevoie de o mie de scuzi pentru a seduce o fe- 
meie cinstită. | | 

- Ah! e rău; dar nu pot să refuz nimic unui prieten. Uite, și 
când vei reuși, dă-mi și mie adresa ei. lată ce se numește în Anglia 
și prin alte locuri a acționa ca un perfect gentilom. 

„Omul de onoare care nu găsește de lucru fură, dar nu cer- 
șește!“ a răspuns într-o zi Cartouche unui trecător care-i cerea 
de pomană. E o emfază, ca și în cazul pretinsului cuvânt al lui 
Cambronne; și poate că celebrul hoț și celebrul general au răs- 
puns de fapt amândoi în același fel. 

Același Cartouche a oferit altă dată, fără să i-o ceară nimeni, 
douăzeci de mii de livre unui falit. Între frați, trebuie să știi să 
te porți. 

Asistența mutuală este o lege a naturii. A ne ajuta semenii 
înseamnă a ne ajuta pe noi înșine. Dar deasupra asistenței mu- 
tuale se ridică o lege mai sfântă și mai importantă: asistența 
universală, caritatea. 

Noi îl admirăm și-l iubim toți pe Vincent de Paul, dar avem 
cu toții o slăbiciune secretă pentru abilitatea, prezența de spirit 
și mai ales curajul lui Cartouche. 

Complicii mărturisiți ai viciilor noastre pot să ne dezguste 
uimindu-ne; putem cu riscuri și pericole să le rezistăm prin 
orgoliu! Dar ce e mai periculos pentru noi decât complicii as- 
cunși și ipocriți? Ei ne urmează ca și necazul, ne așteaptă ca și 
abisul, ne înconjoară ca vârtejul, îi scuzăm pentru a ne scuza, 
îi apărăm ca să ne apărăm, îi justificăm ca să ne justificăm și-i 
suportăm după aceea pentru că trebuie, pentru că nu suntem 
în stare să rezistăm înclinațiilor noastre, pentru că nu vrem. 

Ei ne-au invadat ascendentul, cum spune Paracelsus, și ne 
vor conduce acolo unde vor. 

Sunt îngerii noștri răi, în străfundurile conștiinței noastre 
o știm; dar îi menajăm, deoarece am devenit servitorii lor pen- 
tru ca ei să fie servitorii noștri. 

Noi ne respirăm gândurile și le aspirăm pe ale altora impri- 
mate în lumina astrală, devenită atmosfera lor electromagne- 
tică; astfel, compania celor răi este mai puţin funestă pentru 
oamenii de bine decât cea a ființelor vulgare, lașe și călduțe. O 
puternică antipatie ne avertizează și ne salvează de contactul vi- 
ciilor grosolane; dar nu tot așa se întâmplă cu viciile deghizate, 
micșorate, ca să zicem așa, și făcute aproape plăcute. O femeie 
cinstită nu va simţi decât dezgust în societatea unei femei pier- 
dute; dar ea trebuie să se teamă de seducțiile unei cochete. 

Se ştie că nebunia e contagioasă; dar nebunii sunt mult mai 
periculoși când sunt amabili și simpatici. Intri, încetul cu în- 
cetul, în cercul lor de idei, ajungi să înţelegi exagerările lor și 
să le împărtășești entuziasmele, te obișnuiești cu logica lox ne- 
obișnuită și pervertită, începi să crezi că nu sunt chiar atât de 
nebuni cum ți s-au părut la început. De aici până a crede că nu- 
mai ei au dreptate, nu e departe. Îi iubești, îi aprobi, devii la fel 
de nebun ca ei. 

Afectiunile sunt libere și pot fi raționale; dar simpatiile sunt 
fatale și cel mai adesea nesăbuite; ele depind de atracții mai 
mult sau mai puțin echilibrate de lumină magnetică și acționează 
asupra oamenilor la fel ca asupra animalelor. Te vei simți bine 
lângă o persoană care nu are nimic plăcut, pentru că ești mis- 
terios atras și stăpânit de ea. Adesea aceste simpatii debutează 
prin puternice antipatii, fluidele s-au respins mai întâi, apoi 
s-au echilibrat. Râu i 

Specialitatea echilibrantă a mediatorului plastic a fiecărei 
persoane este ceea ce Paracelsus numea ascendentul jaratot aşå 
cum el numește flagum reflexul particular al ideilor obișnuite 
în lumina universală. 

Este posibilă cunoașterea ascendentului unei persoane prin 
ghicirea senzitivă a acestui flagum și, printr-o direcție perseve: 
rentă imprimată voinţei, se poate întoarce dimensiunea activă 
a propriului ascendent spre dimensiunea pasivă a ascendentu- 
lui celuilalt când vrei să-l cunoști și să-l domini. 

Ascendentul astral a fost ghicit de alți magicieni care l-au 
numit vârtej. 3 

Acesta este, spun ei, un curent de lumină specializată, re- 
producând întotdeauna același cerc de imagini și, în consecință, 
impresii determinate și determinante. Aceste vârtejuri există 
atât pentru oameni, cât și pentru stele. „Astrele, spune Paracelsus, 
își respiră sufletul luminos și-și atrag razele una de la alta. Sufletul 

pământului, captiv al legilor fatale ale gravitației, se degajă, 
specializându-se, și, trecând prin instinctul animalelor, ajunge 
la inteligența omului. Partea captivă a acestui suflet este mută, 
dar ea conservă în scris secretele naturii. Partea liberă nu poate 
citi acest scris fără să-și piardă instantaneu libertatea. Nu se 
poate trece de la contemplația mută și vegetativă la gândirea 
liberă și vibrantă decât schimbând mediul și organele. De aici 
vine uitarea care însoțește nașterea și reminiscențele vagi ale 
intuiției noastre maladive, analoage întotdeauna cu viziunile 
extazelor și visurilor noastre. “ 

Această revelație a marelui maestru al medicinii oculte aruncă 
o lumină intensă asupra fenomenelor de somnambulism și de 
predicție. Aici se află, pentru cei care vor ști s-o găsească, veri- 
tabila cheie a invocaţiilor și comunicărilor cu sufletul fluid al 
pământului. 

Persoanele a căror influență periculoasă se simte de la primul 
contact fac parte dintr-o asociație fluidă sau dispun, cu voia sau 
fără voia lor, de un curent de lumină astrală pervertită. Cei care 
trăiesc, de exemplu, în izolare, lipsiţi de orice mijloc de comu- 
nicare umană, aflându-se zilnic într-o legătură fluidă cu ani- 
malele, cum sunt de obicei păstorii, sunt stăpâniți de un demon 
numit Legiune și domnesc, la rândul lor, despotic asupra sufle- 
telor fluide ale turmelor încredințate lor: astfel, buna sau reaua 
lor voință pot înmulți sau ucide vitele; această influență de sim- 
patie animală ele o pot exercita asupra mediatorilor plastici 
umani care nu se pot apăra, fie din pricina unei voințe slabe, 
fie a unei inteligențe mărginite. 

Așa se explică farmecele operate în mod obișnuit de păstori 
și fenomenele foarte recente din prezbiteriul de la Cideville. 

Cideville este un sătuc din Normandia în care s-au produs 
acum câțiva ani fenomene asemănătoare cu cele provocate de 
domnul Home. Domnul de Mirville le-a studiat atent, iar domnul 

Gougenot Desmousseaux a mai trecut o dată în revistă toate de- 
taliile într-o carte publicată în 1854 și intitulată: Moeurs et pra- 
tiques des demons. Remarcabil la acest din urmă autor este că el 
pare să ghicească existența mediatorului plastic sau a corpului 
fluid. „Nu avem cu siguranță două suflete, dar avem două cor- 
puri“, spune el. Tot ceea ce povestește pare să dovedească această 
ipoteză. Este vorba despre un păstor a cărui formă fluidă năvălea 
într-un prezbiteriu și care a fost rănit la distanţă de loviturile 
date larvei lui astrale. 

I-am întrebat aici pe domnii de Mirville și Gougenot 
Desmousseaux dacă păstorul a fost luat drept diavol și dacă, de 
departe sau de aproape, diavolul, așa cum îl concep ei, poate fi 
rănit sau zgâriat. În Normandia nu se cunoșteau deloc maladi- 
ile magnetice ale mediumurilor și nefericitul somnambul pe 
care l-au îngrijit și vindecat a fost aspru maltratat și chiar bătut 
se spune, și nu în aparența sa fluidă, ci chiar în persoană, de 
preotul satului. Ciudat gen de exorcism! Dacă aceste violenţe au 
avut loc realmente și dacă ele sunt imputabile unui preot despre 
care se spune și care poate fi, chiar până la credulitate, foarte 
bun și respectabil, mărturisim că domnii de Mirville și Gougenot 
Desmousseaux sunt și ei într-un fel complici. 

Legile vieții fizice sunt inexorabile și în natura lui animală 
omul se naște sclavul fatalității; numai luptând împotriva in- 
stinctelor își poate el dobândi libertatea morală. Două existențe 
diferite sunt deci posibile pentru noi pe pământ, una fatală, 
alta liberă. Fiinţa fatală este jucăria sau instrumentul unei forțe 
pe care n-o poate dirija; or, când instrumentele fatalităţii se în- 
tâlnesc și se ciocnesc, cea mai puternică distruge sau înfrânge 
pe cea mai slabă; ființele cu adevărat libere nu se tem nici de 
farmece, nici de influențe misterioase. 

Ni se va spune că întâlnirea lui Cain cu Abel a fost fatală pen- 
tru acesta din urmă. Fără îndoială, dar o asemenea fatalitate 

este o fericire pentru pura și sfânta victimă, nefericirea nereve- 
nindu-i decât asasinului. 

Așa cum exista între cei drepți o mare comuniune de virtuţi și 
merite, există între cei răi o solidaritate absolută a culpabilității 
fatale și a pedepsei necesare. Crima există în dispozițiile inimii, 
Circumstanţele aproape întotdeauna independente de voință dau 
gravitatea actelor. Dacă fatalitatea ar fi făcut din Nero un sclav, 
el ar fi devenit un histrion sau un gladiator și n-ar mai fi incen- 
diat Roma: ar fi trebuit să-i fim recunoscători acestei fatalități. 

Nero era complicele poporului roman și numai romanii sunt 
responsabili de furiile acestui monstru pe care ar fi trebuit să le 
împiedice. Seneca, Burrhus, Thrasea, Corbulon, iată-i pe ade- 
văraţii vinovaţi ai acestei domnii înfricoșătoare: mari oameni, 
egoiști sau incapabili! N-au știut decât să moară! 

Dacă un urs scapă de la Jardin des Plantes și devorează câțiva 
oameni, lui trebuie să-i cerem socoteală, sau paznicilor? 

Cine se eliberează de greșelile comune trebuie să plătească o 
răscumpărare proporțională cu numărul greșelilor: Socrate răs- 
punde pentru Anitus, iar lisus a trebuit să îndure un supliciu 
egalând în oroare toată trădarea lui Iuda. 

Astfel, plătind datoriile fatalității, libertatea cucerită cumpără 
împărăţia lumii; ea leagă și dezleagă totul: ei i-a dat Dumnezeu 
cheile cerului și ale infernului. 

Oamenii care lasă animalele de capul lor doresc să fie devo- 
rate de ele. 

Mulţimile, sclave ale fatalității, nu se pot bucura de libertate 
decât printr-o ascultare absolută a voinței celor liberi; ele trebuie 
să trudească pentru ei, dat fiind că aceștia răspund pentru ele. 

Dar când un animal guvernează alte animale, când un orb 
conduce alți orbi, când un om fatal guvernează masele fatale, 
ce ar trebui să așteptăm? Îngrozitoare catastrofe, care se vor pro- 
duce cu siguranţă. 

Admițând dogmele anarhice ale anilor 89, Ludovic al XVI-lea 
a lansat statul pe o pantă fatală. Toate crimele Revoluției apasă 
acum numai asupra lui; el a dezertat de la datorie. Robespierre 
și Marat au făcut ceea ce trebuia să facă. Girondinii și montag- 
narzii s-au ucis între ei și morţile lor violente n-au fost decât niște 
catastrofe necesare; n-a existat în această epocă decât un singur 
și mare supliciu, cu adevărat sacru, cu adevărat ispășitor: acela 
alregelui. Principiul regalității ar fi dispărut dacă acest prinț prea 
slab ar fi fost absolvit. Dar între ordine și dezordine nu este posi- 
bilă nicio tranzacție. Nu poți moșteni nimic de la cei pe care-i 
asasinezi, pe ei nu poţi decât să-i furi, iar revoluţia l-a reabilitat 
pe Ludovic al XVI-lea, asasinându-l. După atâtea concesii, după 
atâtea slăbiciuni, după atâtea nedemne înjosiri, acest om sacra- 
lizat a doua oară de nefericire a putut cel puţin spune urcând pe 
eșafod: Revoluţia e judecată, iar eu sunt tot regele Franței! 

A fi drept înseamnă a suferi pentru toţi cei care nu sunt, ceea 
ce înseamnă a trăi; a fi rău înseamnă a suferi pentru tine însuți 
fără să dobândești viața, înseamnă a te înșela, a face rău și a 
muri veșnic. 

Să rezumăm: influenţele fatale sunt cele ale morţii, influen- 
țele salvatoare sunt ale vieții. După cum suntem puternici sau 
slabi în viață, atragem sau respingem nenorocirea. Această pu- 
tere ocultă este foarte reală: dar inteligența și virtutea vor găsi 
întotdeauna mijlocul de a evita obsesiile și relele. 


IV. MISTERELE PERVERSITĂȚII 
Echilibrul uman se compune din două atracții: una spre moarte, 
alta spre viața. Fatalitatea înseamnă vârtejul care ne atrage spre 
abis; libertatea este efortul rezonabil care ne ridică deasupra 


atracțiilor fatale ale morții. 

Ce este un păcat mortal? Este o apostazie a libertăţii noas- 
tre; este un abandon al nostru înșine legilor materiale ale gra- 
vitației; un act injust și un pact cu injustiția; or, nedreptatea 
este o abdicare de la inteligență. Cădem atunci sub imperiul 
forței, ale cărei reacții zdrobesc tot ceea ce se depărtează de 
echilibru. 

Iubirea pentru rău și adeziunea categorică a voinţei la nedrep- 
tate sunt ultimele eforturi ale unei voințe muribunde. Omul, 
orice ar face, este mai mult decât o brută, nu se poate abandona 
fatalității asemenea ei. El trebuie să aleagă și să iubească. Sufletul 
disperat care se crede îndrăgostit de moarte este mai viu decât 
un suflet fără iubire. Activitatea în favoarea răului poate și tre- 
buie să-l readucă pe om spre bine printr-o contralovitură și prin 
reacție. Adevăratul rău fără remediu este inerția. 

Abisurilor perversităţii le corespund înălțimile virtuții. 
Dumnezeu face adesea din mari scelerați sfinți; niciodată n-a 
făcut nimic cu cei călduți și lași. 

Pentru a nu fi disprețuiţi, trebuie să trudiți, să acționaţi. 
Natura ne-a înzestrat de altfel, și dacă nu vrem să ne îndreptăm 
cu tot curajul nostru spre viață, ne aruncă ea cu toate puterile 
spre moarte. Pe cei care nu vor să meargă îi târâie. 

Un om care ar putea fi numit un mare profet al beţivilor, 
Edgar Poe, halucinatul sublim, geniul extravaganței lucide, a 
descris cu o realitate înfricoșătoare coșmarurile perversității... 

„L-am ucis pe acest bătrân pentru că se uita cruciș. - Am fă- 
cut aceasta pentru că nu trebuia s-o fac.“ 

lată teribila contrapartidă a acelui Credo quia absurdum a lui 
Tertulian. 

A-l sfida pe Dumnezeu, a-l batjocori, este un ultim act de 
credință. „Morții nu te laudă, Doamne“, spune psalmistul; și 
am putea adăuga, dacă am îndrăzni: „Morţii nu blasfemiază 
împotriva ta.“ 

„O! Fiul meu! spunea un tată aplecat deasupra patului în 
care se afla copilului lui, căzut în letargie, după un violent ac- 
ces de delir - insultă-mă, bate-mă, mușcă-mă; aș simți că tră- 
iești... dar nu mai păstra această tăcere înspăimântătoare, de 
mormânt!“ 

Întotdeauna o mare crimă protestează față de o mare mole- 
șeală. O sută de mii de preoți onești ar fi putut preveni, printr-o 
caritate mai activă, atentatul acestui mizerabil Verger. Biserica 
trebuie să judece, să condamne, să pedepsească un preot scan- 
dalos, dar nu are dreptul să-l lase pradă freneziilor disperării și 
tentației mizeriei și foamei. 

Nimic nu este mai înfricoșător decât neantul; și dacă am pu- 
tea formula concepţia, dacă am putea să-l acceptăm, infernul 
ar fi o speranţă. 

lată de ce natura însăși caută și impune ispășirea ca un re- 
mediu; iată de ce supliciul conjură, cum a înţeles atât de bine 
acest mare catolic, Joseph de Maistre; iată de ce pedeapsa cu 
moartea este un drept natural și nu va dispărea niciodată din 
legile umane. Pata morţii ar fi de neșters dacă Dumnezeu n-ar 
absolvi eșafodul; puterea divină înlocuită de societate și uzur- 
pată de scelerați le-ar aparține, fără îndoială. Asasinatul s-ar 
transforma atunci într-o virtute când s-ar exercita ca represalii 
ale naturii ultragiate. Răzbunările particulare ar protesta față 
de absenţa ispășirii publice și cu țăndările sabiei justiției, anar- 
hia și-ar fabrica pumnale. 

„Dacă Dumnezeu ar suprima infernul, oamenii ar crea un al- 
tul pentru a-l sfida“, ne spunea într-o zi un preot. Avea dreptate; 
iată de ce infernul ține atât de mult să fie suprimat. Emancipare! 
Iată strigătul tuturor viciilor. Emanciparea crimei prin abolirea 
pedepsei cu moartea; emanciparea prostituţiei și a pruncuciderii 
prin abolirea căsătoriei; emanciparea lenei și a jafului prin abo- 
lirea proprietății... Așa se răsucește vârtejul perversității până 

când ajunge la formula supremă și secretă: emanciparea morţii 
prin abolirea vieții! 

Prin victoriile muncii se poate scăpa de fatalitățile durerii. Ceea 
ce noi numim moarte nu e decât o naștere perpetuă a naturii. Ea 
absoarbe și reia la sânul ei tot ceea ce nu e născut din spirit. 
Materia inertă prin ea însăși nu poate exista decât printr-o mișcare 
permanentă și spiritul natural fluid nu poate dura decât fi- 
xându-se. Emanciparea de legile fatale prin adeziunea liberă la 
spiritul adevărului și al binelui este ceea ce Evanghelia numește 
nașterea spirituală; reabsorbția în vatra eternă este a doua moarte. 

Fiinţele neemancipate sunt atrase spre această a doua moarte 
de o gravitate fatală, ele se trag unele pe altele, cum divinul 
Michelangelo ne-a arătat în marele lui tablou al Judecății de 
Apoi, ei sunt potopitori și tenaci asemenea celor care se îneacă, 
iar spiritele libere trebuie să lupte energic împotriva lor pentru 
a nu fi apucaţi și trași fatal spre infern. 

Acest război e la fel de vechi ca și lumea; grecii îl reprezen- 
tau prin simbolurile lui Eros și Anteros, evreii prin antago- 
nismul dintre Cain și Abel. Războiul titanilor împotriva zeilor. 
Cele două armate sunt pretutindeni invizibile, dar discipli- 
nate și gata mereu să atace sau să pedepsească. Oamenii na- 
ivi de ambele părți, uimiţi de rezistenţele subite și unanime 
pe care le întâlnesc, cred în vaste comploturi ale unor orga- 
nizaţii oculte și atotputernice. Eugene Sue îl inventează pe 
Rodin; oamenii Bisericii vorbesc despre iluminați și francma- 
soni. Wronski visează cete de mistici și nu e adevărat și serios 
în toate acestea decât lupta necesară a ordinii împotriva dez- 
ordinii, a instinctelor împotriva gândirii; rezultatul acestei 
lupte este echilibrul în progres și diavolul contribuie întot- 
deauna, împotriva voinţei lui, la gloria sfântului Mihail. 

Amorul fizic este cel mai pervers dintre toate patimile fatale. 
El este anarhic prin excelență, nu cunoaște nici legi, nici datorii, 

nici adevăr, nici dreptate. Împinge o fată să calce peste cadavrele 
părinţilor. Este o beție irezistibilă, o nebunie furioasă; vârtejul 
fatalităţii care caută mereu alte victime; este beţia antropofagă 
a lui Saturn care vrea să devină tată ca să-și poată devora copiii. 
A învinge amorul înseamnă a triumfa împotriva întregii naturi, 
a-l supune dreptății înseamnă a reabilita viața, destinând-o veș- 
niciei. Astfel, cele mai mari opere ale revelației creștine simt cre- 
aţia virginității voluntare și sanctificarea căsătoriei. 

Atât timp cât iubirea nu e decât dorinţă și plăcere, e muri- 
toare; pentru a se eterniza, trebuie să devină un sacrificiu, pen- 
tru că numai așa se va transforma în forță și virtute, semnificând 
lupta între Eros și Anteros care dau echilibrul lumii. 

Tot ceea ce ațâță sensibilitatea duce la depravare și la crimă. 
Lacrimile cheamă sângele. Marile emoții sunt ca lichiorurile 
tari: a le bea zilnic înseamnă a abuza. Abuzul unor emoții per- 
vertește simțul moral, dar ele sunt căutate, omul sacrifică totul 
pentru a și le procura. O femeie aventuroasă va deveni cu ușu- 
rință eroina Curții cu juri, ajungând probabil la deplorabila și 
ireparabila sinucidere pentru a se admira și a se înduioșa de sine, 
văzându-se murind. 

Obiceiurile aventuroase conduc femeile la crize de isterie și 
pe bărbați la blazare. Manfred, René, Leila sunt tipuri de per- 
versiune cu atât mai profunde cu cât ea le justifică orgoliul bolnav 
și le poetizează demența. Ne întrebăm cu groază ce monstru ar 
fi putut să se nască din acuplarea Leilei cu Manfred! 

Pierderea simțului moral este o veritabilă alienare; omul care 
nu ascultă înainte de toate de dreptate nu-și mai aparține, el 
înaintează fără lumină în noaptea existenţei lui, se agită ca un 
vis, pradă coșmarurilor patimilor sale. 

Curenții impetuoși ai unei vieți instinctive și slaba rezistență 
a voinţei formează un antagonism atât de evident, încât înțe- 
lepţii cabaliști au crezut că e vorba de o embrionare a sufletelor, 

adică de prezența în același scop a mai multor suflete care și-l 
dispută și încearcă să-l distrugă, asemenea naufragiaților din 
La Meduse care-și disputau barca prea strâmtă, încercând s-o 
scufunde. 

E sigur că, devenind slujitorul unui vârtej de instincte sau 
idei, îți alienezi personalitatea și te faci sclavul acelui geniu al 
mulțimilor pe care Evanghelia îl numea Legiune. 

Artiştii știu câte ceva. Frecventele invocaţii pe care le fac lu- 
minii universale îi enervează; ei devin mediumuri, adică bol- 
navi. Cu cât le crește stima opiniei publice, cu atât personalitatea 
lor se micșorează; sunt cicălitori, absurzi, invidioși, furioși; nu 
admit niciun merit, chiar de o natură diferită, care s-ar putea 
produce alături de al lor și de îndată ce devin nedrepți, nici nu 
se mai îngrijesc măcar să fie politicoși. Pentru a scăpa de această 
fatalitate, adevărații oameni mari se izolează de orice camara- 
derie libertină și se salvează printr-o mândră impopularitate de 
atingerea vieții mulțimilor: dacă Balzac ar fi fost în timpul vie- 
ţii sale omul vreunei coterii sau al unui partid, n-ar fi rămas 
după moartea lui marele geniu universal al epocii noastre. 

Lumina nu luminează lucrurile insensibile, nici ochii închiși, 
sau îi luminează numai în beneficiul celor care văd. Cuvântul din 
Geneză: să se facă lumină! este strigătul victoriei inteligenței 
triumfând împotriva tenebrelor. Acest cuvânt este sublim, 
într-adevăr, pentru că el exprimă cu simplitate cel mai mare 
și mai minunat lucru de pe lume: creația inteligenței prin ea 
însăși, când, convocându-și puterile, echilibrându-și virtu- 
țile, spune: vreau să devin veșnică văzând adevărul veșnic, să 
fie lumină! Și lumină s-a făcut. Lumina veșnică, asemenea lui 
Dumnezeu, începe în fiecare zi pentru ochii care se deschid. 
Adevărul va fi eterna invenție și creația geniului; el porun- 
cește: să fie lumină! Și el însuși este pentru că ea este. El este 
veșnic, pentru că o concepe veșnică. El contemplă adevărul ca 

pe propria-i operă, pentru că este cucerirea lui, iar veșnicia ca 
pe propria-i victorie pentru că ea va fi recompensa și încorona- 
rea lui. 

Dar nu toate spiritele văd dreptatea, căci nu toate inimile vor 
dreptatea. Sunt suflete pentru care adevărata lumină pare să nu 
fi existat niciodată. Ele se mulțumesc cu viziuni fosforescente, 
avortoni ai luminii, halucinaţii ale gândirii și, îndrăgostite de 
aceste fantome, se tem de lumina zilei care le pune pe fugă, sim- 
tind că nu e făcut pentru ochii lor, căzând într-un adânc întu- 
neric. Astfel, nebunii mai întâi se tem, apoi calomniază, 
insultă, urmăresc și-i condamnă pe înţelepţi. Trebuie să-i plân- 
gem și să-i iertăm că nu știu ce fac. 

Adevărata lumină odihnește și bucură sufletul, halucinația 
îl obosește și-l chinuiește. Satisfacțiile nebuniei seamănă cu 
acele vise gastronomice ale oamenilor înfometați care le sporesc 
foamea în loc s-o potolească. De aici se nasc iritarea și tulbură- 
rile, descurajările și disperările. Viața ne-a minţit întotdeauna, 
spun discipolii lui Werther, iată de ce vrem să murim! Bieți co- 
pii, nu moartea v-ar trebui, ci viața. Nu muriti în fiecare zi de 
când sunteți pe lume? Crudei voluptăți a neantului cereți voi 
remediul neantului voluptății voastre? Nu, viața nu v-a înșelat 
niciodată, pentru că încă n-aţi trăit. Ceea ce aţi luat voi drept 
viață nu sunt decât halucinaţiile și visele somnului dintâi al 
morții! 

Toţi marii criminali sunt halucinaţi voluntari și toți haluci- 
nații voluntari pot fi fatal călăuziţi spre a deveni mari criminali. 
Lumina noastră personală specializată, creată, determinată de 
afecțiunea noastră dominantă este germenele paradisului sau 
al infernului nostru. Fiecare dintre noi concepe într-un fel, aduce 
pe lume și-și hrănește îngerul sau demonul. Conceperea adevă- 
rului dă naștere în noi geniului celui bun; percepția voluntară 
a minciunii clocește și hrănește coșmarurile și vampirii. Fiecare 

trebuie să-și hrănească vlăstarele și viața noastră se consumă 
în beneficiul gândirii noastre. Fericiţi cei care își regăsesc eter- 
nitatea în creațiile sufletului lor! Vai de cei care se epuizează 
hrănind minciuna și îngrășând moartea, pentru că fiecare se 
va bucura de rodul lucrărilor sale. 

Sunt anumite ființe neliniștite și chinuite a căror influență 
este turbulentă și a căror conversație, fatală. În preajma lor, 
ceilalți se ceartă și se despart furioși. Și, totuși, printr-o perver- 
siune secretă sunt căutați pentru a le înfrunta tulburarea și a 
ne bucura de emoțiile răuvoitoare pe care ni le creează. Aceștia 
sunt bolnavii contagioși ai spiritului perversității. 

Spiritul perversității are întotdeauna ca scop secret setea de 
distrugere și ca scop ultim, sinuciderea. Ucigaşul Elicabide, după 
propriile-i mărturisiri, nu numai că simţea o nevoie sălbatică 
de a-și ucide părinții și prietenii, dar ar fi dorit chiar, dacă ar fi 
fost posibil, a mărturisit el însuși în fața Curţii cu jurați, să 
arunce pământul în aer ca pe o castană coaptă. Lacenaire, care-și 
petrecea zilele combinând crime pentru a avea cu ce să-și pe- 
treacă nopţile în orgii sau în frenezia jocului, se lăuda în gura 
mare că trăiește. Asta numea ela trăi! Și cânta un imn ghiloti- 
nei, pe care o numea frumoasa lui logodnică! Și lumea era plină 
de imbecili care-l admirau pe acest scelerat! Alfred de Musset, 
înainte de a se stinge în beţie, a risipit unul dintre cele mai alese 
talente ale secolului în cântece de o rece ironie și dezgust 
universal; nefericitul fusese maleficiat de respirul unei femei 
profund perverse care, după ce l-a ucis, s-a ghemuit ca un vam- 
pir lângă cadavrul lui și i-a sfâșiat linţoliul. Am întrebat într-o 
zi un tânăr scriitor al acestei școli ce voia să demonstreze litera- 
tura sa. - Demonstrează, ne-a răspuns el, naiv și deschis, că 
trebuie să fim disperaţi și să murim. Ce apostolat și ce doctrină! 
Acestea sunt concluziile necesare și riguroase ale spiritului per- 
versității. A aspira neîncetat spre sinucidere, a calomnia viața 


Misterele naturii | 233 


234 


și natura, a invoca în fiecare zi moartea fără a putea muri, acesta 
este infernul veșnic, supliciul lui Satan, avatarul mitologic al 
spiritului perversității; adevărata traducere în limba franceză a 
cuvântului grec diabolos sau diabol este perversul. 

lată un mister pe care păcătoșii nu-l bănuiesc. Nu te poți bu- 
cura de plăcerile materiale ale vieții decât prin sensul ei moral. 
Plăcerea este muzica armoniilor interioare; simțurile nu sunt 
decât instrumentele care sună fals în contact cu un suflet de- 
gradat. Cei răi nu pot simţi nimic, pentru că nu pot să iubească 
nimic: pentru a iubi, trebuie să fii bun. Pentru ei deci totul este 
pustiu și li se pare că natura însăși este neputincioasă, pentru 
că ei sunt neputincioși; blasfemiază totul pentru că nu se bu- 
cură de nimic: dacă mângâie veștejesc, dacă beau se îmbată, 
dacă se trezesc se plictisesc de moarte: așa vor trăi sau, mai de- 
grabă, vor muri în fiecare zi cei care calcă legea și datoria pentru 
a deveni sclavii fanteziilor lor. Lumea și eternitatea sunt inutile 
celui care este inutil lumii și eternității. 

Voința noastră, acționând direct asupra mediatorului nostru 
plastic, adică asupra porțiunii de lumină astrală specializată în 
noi, care ne servește la asimilarea și configurația elementelor ne- 
cesare existenţei, voința noastră, dreaptă sau nedreaptă, armo- 
nioasă sau perversă, configurează mediatorul după imaginea ei 
și-i dă aptitudini conform înclinațiilor noastre. Monstruozitatea 
morală produce urâțenia fizică pentru că mediatorul astral, arhi- 
tectul interior al edificiului nostru corporal, îl modifică neînce- 
tat, urmând nevoile noastre reale sau închipuite. Mărește burta 
și fălcile gurmandului, subțiază buzele avarului, face nerușinată 
privirea femeii impure și veninoasă pe cea a invidiosului și a rău- 
voitorului. Când egoismul este preponderent într-un suflet, pri- 
virea devine rece, trăsăturile dure; armonia formelor dispare și, 
urmând specialitatea absorbantă sau iradiantă a acestui egoism, 
membrele se usucă sau se încarcă de o grăsime excesivă. Natura, 

făcând din trupul nostru portretul sufletului nostru, garantează 
veșnica asemănare și-l retușează neîncetat. Femei frumoase care 
nu sunteți bune, fiți sigure că nu veți fi mult timp frumoase. 
Frumusețea este un avans pe care natura îl împrumută virtuții; 
dacă virtutea nu este gata la scadență, cea care a împrumutat își 
va relua fără milă capitalul. 

Perversitatea modifică organismul, al cărui echilibru îl dis- 
truge, creează în același timp o fatalitate a nevoilor care împing 
la distrugerea organismului și la moarte. Cu cât un pervers se 
bucură, cu atât i se face sete de plăceri. Vinul pentru beţiv e ca 
apa, aurul se topește în mâinile jucătorilor. Messalina obosește, 
dar nu se satură niciodată. Voluptatea pe care n-o pot gusta se 
schimbă pentru ei în iritare. Cu cât excesele lor sunt mai uci- 
gașe, cu atât li se pare că sunt mai aproape de fericire... încăun 
pahar de lichior tare, încă un spasm, încă o violență adusă na- 
turii... Ah! În sfârșit, iată plăcerea! Iată viața... și dorința lor 
împinsă la paroxismul foamei lor nepotolite se stinge pentru 
totdeauna în moarte! 

IOAN GH. SAVIN 


MISTICA ȘI ASCETICA ORTODOXĂ 


| „Privită ca disciplină teologică, mistica este cea mai nouă 

| și mai târziu constituită între toate celelalte discipline 
ta | teologice. Ca obiect însă, deci ca realitate RENE în sânul 
ascetica ortodoxă | Bisericii creștine, ea este existența creștinismului însuși. Ea 
| constă din tendința omului religios de a cunoaște pe 
| Dumnezeu și a trăi lucrurile divine altfel decât prin 
| ntermediul raţiunii și al prefigurației simbolurilor, adică 
printr-o cunoaștere directă și imediată, deci intuită și 
| nediscursivă. ' 


loan Gh. Savin 


VASILE ANDRU 


MISTICI DIN CARPAŢI 
și alți oameni slăviți din istoria mântuirii 


3 volume 
9 | „e 
Vasile Andru | |. Vasile Andru i | Vasile Andru 
Mistici | Mistici | Mistici 
din Carpaţi | din Carpaţi „ din Carpaţi 


„Un om care n-a trecut prin religie și care n-a cunoscut tentaţia religioasă este un 
om vid. Așa spunea un filosof român care s-a salvat de la neant dând scepticismul 
pe o cultură a duhului. Cartea de față ține de cultura duhului, dar este mai ales o 
experienţă religioasă. Experiența spirituală, adică asceza și mistica, sunt singurele 
moduri de a extinde conștiința de la normal la suprafiresc, până la theosis. Cartea 
oferă 22 de chipuri și destine exemplare din Carpaţi sau având legătură intimă cu 
spaţiul carpato-danubiano-pontic. Misticii sunt personaje uriașe, văzute sau tăinuite, 
care fac Istoria sau care îmbunătățesc Istoria. Vasile Andru scrie despre ei cu vocaţie 
de prozator, dar și ca un iniţiat în lucrarea Misticii creștine. Lucrarea se dovedește 
a fi nu numai un original „Sinaxar“, ci și un îndreptar de practică soteniologică, de 
„cumul de har“, propunând modele pentru cei care vor să urmeze o Cale adevărată. 


